461012 


Ni 


marec 2014 / 6,90 eur 


KER 


šibko telo krepkega uma 


Sivi princ mavričnih spominov 


"Vsakič, ko prdne princeska, 
se rodi angel" 


Replikatorji, ustvarjalniki iz nič, 
čarobne skatle 
dve leti kasneje 


300: Rise of an Empire in Pompeti 


Mojster tat Garrett spet na delu 


on, lok in nova igra 


z dl 
OD USTVARJALCEV USPEŠNICE ////5rEU/r/ 


ATNIKVA MERA — 


dl. I- SICI odžaodi iz 


kh l dka Mz VP LAUVAM 


( MN vegi BA (ELEFIM [NIVH 
iu t U u NE VNA tI ril A 


pe, O TE OD3APRNA A... TE 


številka 248 
marec 2014 
www.joker.si 


Ka revija.joker 


Joker 


RAČUNALNIŠKI ZABAVNIK 


Alpress d.o.o., Dunajska 5, Ljubljana 
Samo Žargi, telefon: 059 08 99 30 


Dunajska 5, 1000 Ljubljana, jokerojoker.si 
telefon: 059 08 99 35 


NAGLAVNI IN GOVORNI VREDNIK 
David Tomšič 
DEZIJN'" IN GRAFIČNI ZLOM 
David Tomšič 
REDIGENT PO CESTI GRE 
Sergej Hvala 
JOKER CREAM TEAM" 
Aggressor, LordFeho, 
Kavbojc, Sneti, Guattro, Šerlok 
LUSTRATORKI 


Tanja Semion, Primož Bertoncelj 


Marko Polak, telefon: 040 796 323 
marko. polakg)alpress.si 


telefon: 059 08 99 30 


Naročniki imajo 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Sehwarz Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 


AULIMIŽIHKu 


Ra mal WiW.dolet.si 


V tem kratkem mesecu preobilja iger ni bilo, 


zato smo jih pa zato toliko več napovedali. Med 
njimi par izometričnih frpjk, ki se jih zelo veseli- 


mo. ltak pa že brusimo meče in loščimo mesa- 
rice za prihajajoči tituli The Elder Serolls Online 
in Dark Souls 2. Se vidimo! 

Zaslonska brzina Od vselej smo padali na višjo herčnost. Kaj le-ta pomeni pri monitorjih? 66 
Drugo življenje PS vita ima dve leti. Blazno izkazala se ni, toda vseeno obstaja in pridobiva. 12 
Stephen Hawking Predstavljamo enega najbolj znamenitih veleumov našega časa. 78 

Uma Turban zi 
Črkožer 85 
Slikosuk 86 


Priznam, nadaljevanke Sulejman Veličastni, 
ki je obnorela ves Balkan z, ironično, Grčijo 
vred, ne spremljam. Žajfniška produkcija me 
privzeto ne zanima, poleg tega zgodovino po- 
znam in zame ni presenečenj. Če se avtorji 
držijo izročila, Ružica naposled uredi smrt 
paše lbrahima in sultanovih sinov Mustafe 
ter Bajezita. Hinavki celo uspe vladarja kljub 
drugačnemu običaju prepričati v poroko. 
Vem tudi, da kamele nikoli ne stopijo v Du- 
naj. Zato ob branju istoimenskega, čeprav 
docela ločenega romana nisem tako užival, 
kot bi ob hištorijski nevednosti. A po drugi 
plati sem knjigo po naključju čital na izletu po 
Istanbulu, kar je razburkalo domišljijo ob 
mnogoterem tamkajšnjem prizoru. Palačo 
Topkapi, zlasti njen pretirano sterilni harem- 
ski del, so napolnile podobe turbanskih dvor- 
janov, skopljenih stražarjev in vsak dan depi- 
lirajočih se priležnic. Območje Galata onkraj 
Zlatega roga je oživelo od trgovskega vrveža 
Benečanov in že tako veličastna Sulejmanova 
mošeja, delo slovitega arhitekta Sinaja, kjer 
počiva tudi kačasta Hurrem, pa je postala še 
bolj privlačen spomenik. 


Jokerplov 

Kražka di 
Štorija 89 
Crtič deluks 90 

Carigrad se mi, kot se vidi iz uvodnika v šte- 
vilki 221, povratniško dopade. Ima pravšnjo 
mero orienta, neprimerljiv utrip, mnogopla- 
stno zgodovino in od vseh velemest najbolj- 
šo turistično geografijo zanimivega središča. 
Vse - in tega je veliko - je na dosegu noge, 
tako da se sploh ni treba bosti s pregovorno 
nategunskimi taksisti. Zato spodbujam uži- 
vače v TV-seriji, da vzamejo kraj v popotniški 
ozir in se dotaknejo tal, po katerih so pred 
slabega pol tisočletja drobile nožice spletkar- 
ske Ruslane, koder je zasedal osmanski di- 
van in kjer so si sultani zmagovito vse do jajc 
jemali največje krasotice okoliških dežel. 
Turkish Airlines ima stalne akcije za polete iz 
Ljubljane za pičlih 99 evrov, k čemur prište- 
ješ enak znesek za petdnevno hoteliranje. 
Sveže ožet pomarančni sok na ulici stane pol 
evra, kebab v povprečju dva, na drugo stran 
mesta pa se z ladjico pelješ za evrič. Ko kupiš 
džezvo, nekaj lokuma in druge turške robe, 
ugotoviš, da te je sproščeni in peščevski izlet 
z mnogo dobre hrane ter aromatičnega 
vzdušja prišel le tristotaka. 

LordFebo 


| NXEIXITI GO> JN Sim 


Blitz 2 Collegium 33 
Burn 70 Dnevi robotike — 83 
Cenex 3,9 HA 91 


SCE 38 Učila 
Telekom 92 
VideoTop 16, 23 


Na naslovnici je zelo pameten lego možiček, ki pravi, da je ponoči vsaka luknja črna. 

aj je Microsoft? Menim, da večini pov- 
prečnih ljudi ob tej besedi pride najprej 
na pamet Bill Gates. Bajno bogati Zem- 
ljan si sicer zadnje čase daje navidez več 
opraviti z bojem proti malariji in drugimi 
človekoljubnimi aktivnostmi. Vendar njegova geeka- 
sta podoba ostaja osrednji Microsoftov logotip in 
pročelna znamenitost. Da podjetje tako markantno 
pooseblja en obraz, je sicer v redu, neugodno pa je, 
če je to hkrati prva oziroma edina povezava. In v tem 
primeru je stanje precej blizu tega. Marsikdo se bo 
celo prej spomnil tistega neumnega štosa o Billovi 
poročni noči in izvoru imena podjetja kot kakšnega 
njihovega izdelka. Če ne upoštevamo strokovne jav- 
nosti in vzamemo v ozir milijarde navadnih Zemlja- 
nov, ti Microsofta poimensko dejansko skorajda ne 
zaznajo. 
Windows, d? Res je, v službi in nato še doma vsi pre- 
živimo ogromno časa v okolju, ki so ga ustvarili Bill in 
sodelavci. Toda v resnici jemljemo operacijski sistem 
kot nekaj samoumevnega in nevidnega. Gospodinjo 
ali tajnico to zanima prav toliko kot matična plošča. 
Ko je govora o računalniku, se omenja izključno proiz- 
vajalec, četudi ni naredil prav nič avtorskega. Kljub 
navzočnosti v vsakem domu nikoder ne vidimo vgra- 
viranih Microsoftovih logotipov in besedna zveza 'Mic- 
rosoftov računalnik' ravno tako ne obstaja. Windows 
in Microsoft se zato pojavita v komunikaciji edino, ko 
se čez kišto zabavlja. Takrat Windowsi iz neopaznosti 
stopijo na plano in so seveda krivi za vse, mamu jim. 
Številne velike in uspešne firme delujejo izključno v 
ozadju in njihovih izdelkov se često sploh ne zaveda- 
mo. Eden takih je Intel, največji izdelovalec polpre- 
vodnikov, ki ga pozna redkokateri običajnež. Toda če 
si specializiran za čipe, tako pač je. Microsoft pa je bi- 
lo svojčas proslavljeno, pravzaprav prvo računalniško 
ime in tudi zdaj nastopa z izrazito potrošniškimi servi- 
si. Zato tvrdka ne more biti zadovoljna s splošno manj- 
vrednostjo napram dvema rivaloma, ki sta ga v zad- 
njem desetletju prehitela po desni strani. 
Google. Ne le, da sleherni uporabnik kateregakoli ra- 
čunalnika vsakodnevno vpisuje in gleda teh šest črk, 
izraz se je celo apelitiziral oziroma poobčoimenil, pos- 
tal del jezikovnega korpusa. Vsakdo gugla, nihče ne 
microsoftira, binga ali xboxa. Resda se veliki G često 
omenja v smislu velikega brata, vendar mu zaenkrat 
uspeva furati dovolj pozitivni predznak za milijarde 
uporabnikov. 
Apple. Jobs je bil ikona, a izven znalske javnosti se z 
Gatesovo slavo ni mogel kosati. Toda ne Steve, ne 
Bill nista tehnologiji ali izdelka, ki bi ju ljudje uporab- 
ljali in zanje plačevali. Ipod, iphone, ipad, imac in iTu- 
nes pa so in v svoji prepoznavnosti nimajo tekmeca. 
Preprost emblem odgriznjenega jabolka je jasen, žari 
z večine računalnikov, ki jih videvamo v filmih, in 
sploh ne potrebuje črk. Ob tem ima blagovna znamka 
pripadnike, kakršnih ni na nobenem drugem po- 
dročju, celo na avtomobilskem ne. 
Microsoftovih apostolov izven njihove organizacije je 
komaj kaj. Pravzaprav ima svoje iskrene zagovornike, 
celo kakšnega fanatičnega oboževalca, le xbox. A vi- 
deoigre kljub vsemu niso fokus firme, poleg česar tu- 
di na tem področju niso prvaki, marveč so neprestano 
v Sonyjevi senci. V Redmondu bi uspešnost konzole 
bržda pri priči zamenjali z enakim kosom pogače mo- 
bilništva, panoge, v kateri se jim nikakor ne posreči. 
Windows phone ima par odstotkov svetovne pogače, 
medtem ko se tablična prisotnost meri v promilih. 
Prav te naprave, ki jih stotine milijonov ljudi nepresta- 
no valja po rokah, pa so zaresni osebni računalniki 
sedanjosti in še bolj prihodnosti. 
Microsoft kajpak ni potapljajoča se ladja. Po prihod- 
kih je na osmem mestu lestvice ponudnikov IT-stori- 

UVODNJAK 


Vsi Microsoftovi zdrsi, flopi in zastoji so se zgodili za 
časa vladavine Steva Ballmerja. Ni čudno, da ga je 
dal Bill Gates lani dobesedno zaklati kot prašiča. 

V 245. epizodi South Parka, namreč. V resnici je Štef, 
ko ni bil več kos pritiskom nadzornikov, odstopil 
sam. Prejšnji mesec je Microsoft zato dobil novega 
prezidenta, Indijca Satyo Nadello. 


tev in uporabniške elektronike, po vrednosti pa na 
tretjem, mnogo pred Samsungom. (A žal za Applom 
in Googlom.) Imajo uspešne poslovne rešitve, toda 
na uporabniškem segmentu so predolgo časa pustili, 
da ladjo nosi val iz devetdesetih. Malemu človečku 
resda nudijo vse servise, najsi gre za oblačno shram- 
bo, konzolo, telefon ali iskalnik. Vendar nikjer niso na 
prvem mestu, pogosto niti na drugem ne. Edinole 
Okna so tista, kjer konkretno prednjačijo pred konku- 
renco, a celo tukaj ne dobijo nikakršnega rešpekta. 
Pri starejši generaciji je Windows sicer še vedno sopo- 
menka za PC, a le po inerciji. Windows (8) so po dru- 
gi plati postali celo sinonim za slabšo prodajo PCjev 
in prvikrat v zgodovini operacijskih sistemov se je pri- 
merilo, da tako raja kot izdelovalci hardvera dajejo 
prednost prejšnji, štiri leta stari inačici. 

Vsi zdrsi, flopi in zastoji so se zgodili za časa vladavi- 
ne Steva Ballmerja. Ni čudno, da ga je dal Bill Gates 
lani dobesedno zaklati kot prašiča. V 245. epizodi 
South Parka, namreč. V resnici je Štef, ko ni bil več 
kos pritiskom nadzornikov, odstopil sam. Prejšnji me- 
sec je Microsoft zato dobil novega prezidenta, Indijca 
Satyo Nadello. Ta je resda že več kot dve desetletji 
uslužbenec firme, a se doslej ni izpostavljal, zato je 
ime večini neznano. Takoj po ustoličenju so novepe- 
čenemu direktorju IT-kolumnisti in tržni analitiki jeli 
nizati pametne nasvete. Nenavadno veliko jih zago- 
varja, da bi moral Microsoft ubiti svoj mobilniški del in 
sceloma presedlati na Android, ki je itak odprtoko- 
den. Kakšen vtis bi taka neresna odločitev pustila na 
trgu in pri razvijalcih, ki so jih ravno uspešno pre- 
pričali v podporo, najbrž v svoji osnovnošolski zagna- 
nosti ne pomislijo. Nadalje nekateri predlagajo uved- 
bo cenenih Skype-fonov, ki bi jih v dobrobit krepitve 


blagovne znamke morali razdeliti po vseh šolah. Pa 
razvoj televizorjev, preden to storita Apple in Google, 
in zagon proizvodnje lastnih PCjev. Ter, nenazadnje, 
Microsoft bi se moral iz zakotnega Seattla premakniti 
v srce Silicijeve doline. Nekdo pri Forbesu je celo 
svetoval izgradnjo vesoljske rakete. Nenavadno, da 
Timu Cooku ni nihče stregel s priporočili. 

Kdo ve, kakšne plane in vizije ima Satya. Vsekakor 
pa človek poseduje konkretne gonade. Nad njim visi- 
ta dva Dameoklejeva Ballmerjeva meča: Windows 8 in 
Windows Phone. Prvi je za prevelik del javnosti odvra- 
ten in ga zavrača, četudi ga mora silom prilike upora- 
bljati. Drugi pa ni napačen, a je premalo podprt in v 
začaranem krogu capljanja daleč zadaj. Sicer bi bilo 
za konkurenčnost škoda, če bi tretji mobilniški tabor 
popušil, toda mnogo slabše se nam piše, če bodo še 
naprej stagnirala velika Okna. PC je vendarle komaj 
pričel dobivati nov zagon kot igralna mašina, dasi se 
mora spopadati z okenskim debaklom, nesposob- 
nostjo izdelovalcev hardvera in hudimi tekmeci. Ne le 
z Applom, marveč s konzolami in kmalu še s parnimi 
škatlami. 

Poslanstvo novega direktorja ne bo lahko. Pravzaprav 
bi mu koristili jedijevski skillzi, če hoče ugoditi lastni- 
kom. Ti pričakujejo, da znova pozlati ime Microsoft, 
da ga naredi vseprisotnega v vsakdanu in da se odlo- 
čno postavi po robu konkurenci. Mi pa, kar sem že 
večkrat poudaril, hočemo okenski popravni izpit. Tis- 
tega, ki bo zelo verjetno poslednji branik PCja, kakrš- 
nega poznamo. Vso srečo, Satya. Morda bi raketa 
vsled ljudske promocije res koristila. 


David Tomšič 


OZNANILA 


Titanfall ist da 

14. marca je (bil) dan, ko so začeli na PCju in xboxu 
one padati gorostasni roboti v boju s človečki in dru- 
gimi primerki svoje baže. Opisa v tem Jokerju ni, ker 
smo imeli premalo dni, da bi špil izkusili v zadostni 
meri. A pri teh večigralskih nažigačinah je zadnje čase 
itak tako, da prve tedne prihajajo zaplate in se gladijo 
ostri robovi. Kakor mnogi drugi v širnem tedenskem 
preizkusu smo igrali beto in se imeli v njej fino. Obču- 
tek pri serijskem klanju malih botov je sicer hecen, 
nad čemer se pritožuje tudi del skupnosti, a kmalu 
uletijo titani in se žur začne. Sedenje v njihovih kabi- 
nah je najbolj privlačen del igre in čutiti je tisto, kar so 
Respawn Entertainment napovedovali: da ne gre za 
twiteh shooter, kjer si mrtev po enem zadetku, temveč 
za bolj taktično prvoosebnico, kjer imajo šanse tudi 
stari kozli in ljudje brez nabritih refleksov. Ravno na 
tem kanijo zgraditi vso igro, ki ne bo stregla toliko 
onim, ki znajo v delcu sekunde precizno nameriti in 
odstreliti sovražniku levo obrv s petdesetih metrov, 
temveč ki z različnimi orožji in veščinami sovražnika 
spravijo v neugoden položaj. Tit-an-fall zna biti celo- 
kupno zanimiv še dolgo, morda leto in več, ker na- 
slednjo pomlad gotovo ne bo nadaljevanja. Namesto 
tega so že napovedali tri razširitve z novimi prizorišči, 
ki bodo stale po okrog 10 evrov ali 25 v vnaprej ku- 
pljenem paketu (Season Pass). 


Podpora Gran Turismu 5 se poslavlja 

Sony je oznanil, da bo spomladi postopoma ukinjal 
podporo najbolj prodajani ekskluzivi za playstation 3, 
Gran Turismu 5. Marca bo prenehal delovati Gran Tu- 
rismo TV, konec aprila bodo iz štacune umaknili do- 
datne pakete z avti in pistami, 30. maja pa bo konec z 
dirkanjem prek neta, muzejem, skupnostjo in online 
dealershipom. Še vedno bo kajpak mogoče solersko 
dirkati in kupljeni DLCji ravno tako ne bodo izginili. Ker 
so ti dodatki vezani na račun, se jih bo dalo namestiti 
tudi kasneje, izjemi bosta paketa Paint in Racing Gear. 
Razlog za izklop strežnikov je bržda v spodbujanju 
Gran Turisma 6, ki se napram predhodniku prodaja 
precej klavrno. Sony bi vseeno lahko naredil lepo ge- 
sto in za to dvomesečje ponudil zastonjski download 
vseh razširitev. Žal založbi kaj takega ne pade na pa- 
met, trgovci pa igro v budgetni seriji še vedno proda- 
jajo za 29 evrov in jo bodo brez slabe vesti do razpro- 
daje zalog, dasi ji bo resnična vrednost kmalu padla. 


Zakaj je Solid Snaku tako ime? 
Solid Snake, kakor se imenuje protagonist serije Me- 
tal Gear Solid, se pravilne angleščine vajenemu ušesu 
sliši hecno. Izraz je skoval oče lika in niza Hideo 
Kojima, ki je na Twitterju pojasnil, od 
kod ga je vzel. (Izgovarjaj z azijskim na- 
glasom, kot gospod Miyagi.) 
"'Snake' sem uporabil kot simbol bitja, ki 
najbolje skriva prisotnost. 'Solid' pa za- 
to, da bi ustvaril nasproten vtis od meh- 
kobe." Okej, Hideo, in zakaj si enega od 
sovražnikov imenoval Liguid Snake? 
"Ker je Liguid Snake klon Solid Snaka in 
oboje izraža isto stanje. Dve plati istega 
kovanca." Mater. Zen. 


Film o konzolnih vojnah 


Nekoč davno, mnogo let pred nastopom playstationa 
in xboxa, se je odvila ena največjih bitk med igralnimi 
blagovnimi znamkami: Sega proti Nintendu. Vojno 
napoved je sprožila oglasna kampanja za ameriški sis- 
tem genesis (v Evropi je bil to mega drive) koncem 
osemdesetih, katere slogan je bil "Genesis does what 
Nintendon't". Napetost se je v začetku devetdesetih, 
ko je Nintendo lansiral SNES, še povečala. Med osta- 
lim je takrat kot odgovor otročjemu Mariu nastal naj- 
stniško frajerski Sonic. Segi je s tako (pre)drznim rek- 
lamiranjem v nekem trenutku uspelo obvladovati kar 
65 % ameriškega trga. Ker ni bilo internetov, forumov 
in socialnih mrež, so bila bojna polja revije, trgovine 
in šole. Ne samo med uporabniki, marveč sta se 
mnogokrat podpasno spopadali kar podjetji. 


Tale prizor bi bil nekoč mogoč toliko kot srčno pri- 
jateljstvo med Janšo in Jankovičem. A dvajset let 
zatem, ko je ježevec nastal kot orožje proti toplo- 
vodovodarju, sta lika v resnici pričela sodelovati. 


Očitno je bilo rivalstvo tako zanimivo, da ga bodo v 
slogu Facebookovega in Jobsovega filma prenesli na 
veliko platno. Pri tem ne gre za neodvisno, kickstar- 
terjevsko idejo, saj projekt, naslovljen Console Wars, 
nastaja v Sonyjevih studijih. Pod okrilje ga je vzel pro- 
ducentski židovski trojček Scotta Rudina (Social Net- 
work), Evana Goldberga (Superbad) in Setha Rogena 
(Knocked Up). Film bo igran, ne dokumentaren, za 
podlago pa mu rabi knjiga Console Wars: Sega, Nin- 
tendo and the Battle that Defined a Generation, ki izi- 
de junija. Pisatelj Blake Harris vsebino opisuje kot za- 
kulisni poslovni triler, vanj pa je vložil leta raziskova- 
nja in stotine opravljenih pogovorov. Ljubitelji analov 
in brskanja po rumplkamrah komaj čakamo! 


Novi Duke na obzorju? 


Duke Nukem je tragična igralska ikona, saj je ga je 
debakel s četrtim delom spravil na slab glas. Zato te- 
ga nekdaj nenadkriljivega junaka nihče več ne jemlje 
resno oziroma smo nanj kratkomalo pozabili. Toliko 
večje presenečenje je bil potemtakem februarski na- 
mig Scotta Millerja, soustanovitelja 3D Realmov, da 
je v pripravi nov Vojvodin podvig, izometrična akcija- 
da nedvoumnega naslova Mass Destruction. Razvijala 
naj bi ga danska ekipa Interceptor Entertainment, ta- 
ista, ki je pred nekaj časa prenovila Rise of the Triad. 
Slikovnega materiala še ni, izdali so le nekaj drobcev 
zgodbe, kako slaboritni mišičnjak rešuje predsednika 
pred aliensko invazijo. 

Toda Scott je pozabil, da Duke ni več njihov. Leta 
2010 so namreč blagovno znamko v celoti prodali 
Gearboxu, ki je po štirinajstih letih naposled dokončal 
Forever in ga izdal. Zato je od slednjih hitro dobil 
grožnjo s tožbo, če bo še naprej opletal z zaščitenim 
imenom. Precej nenavadna situacija, ki bo nemara še 


6 


Bodo Duka spoznale tudi novejše generacije ali bo 
ostal le v omalovaževanem spominu starešin? 


zanimiva. Ob tem gre omeniti, da je zaradi iste težave 
zastal razvoj fanovskega projekta Duke Nukem: Re- 
loaded, prav tako v prej omenjenem studiu Intercep- 
tor. Šlo naj bi za popolno konverzijo legendarnega 
Duka 3D z Unrealovim motorjem. Eden od razvijalcev 
je povedal, da jim ga Gearbox ni dovolil pokazati jav- 
nosti, saj je bila igra v vseh pogledih boljša kot Fore- 
ver. Another day, another disembowelment. 

Vest tik pred zaključkom redakcije: dotični Danci so 
kupili Apogee oziroma 3D Realme. To sicer ne igra 
vloge pri Duku, saj so kot rečeno pravice drugod, je 
pa zanimivo, da bosta George Broussard in Scott Mil- 
ler poslej odgovarjala vikingom! 


Avtorji Bioshocka so 
zaprli vrata 


Logotip bostonskega studia Irrational Games poznajo 
tako mlajši kot malo manj mlajši. Prvi zaradi Bio- 
shocka, drugi zavoljo System Shocka 2, če našteje- 
mo le najbolj znana naslova. Lansko pomlad so kon- 
čali odlični tretji del Bioshock Infinite, ki se je znašel 
na lestvici najiger tudi v naši reviji. Povsem logično 
torej, da so hišo prejšnji mesec zaprli. URG?? Resno. 
Biroja, ki je ustvaril big daddyje, Elizabeth in Rapture, 
ni več. Fin. Vege. Ende. 

Razlog leži v odločitvi šefa podjetja, Kena Levina, da 
se v snovanju velikih iger ne najde več in hoče početi 
nekaj drugega. Natančneje: razvijati manjše, digitalno 
razpečevane naslovčiče z močno kompleksno pripo- 
vedjo, kakor se je izrazil. V ta namen je s seboj pod 
okrilje založnika 2K vzel petnajsterico pribočnikov, 
ostalih prek sto zaposlenih v Irrationalu pa se je znašlo 
na cesti. Saj ne, da jim bo s takim renomejem težko 
dobiti novo zaposlitev, pa vendarle. A Ken Levine su- 
perstar je v industriji tako ime, da si to lahko privošči. 
Nemara je to dober znak: da obstaja dizajner, ki si upa 
napraviti nekaj takega za dobro kreativnosti in v po- 
smeh kapitalističnim zapovedim. 


Avtor Bioshocka Ken Levine je pri 47. desetletje 
mlajši od Miyamota, Meierja, Molyneuxa in drugih 
ikonskih razvijalcev. Spector mu pravi 'oni tamali". 


marec 2014 


OZNANILA 


Če si mlajši, poskusi igrati idejnega predhodnika 
Bioshockov, System Shock 2. Nič ne boš ujčkan. 


Levine je tvrdko odprl leta 1997 s še dvema kolego- 
ma, Jonathanom Cheyjem in Robertom Fermierjem, s 
katerima je družno odšel iz takisto legendarnega stu- 
dia Looking Glass. Ker so tamkaj ustvarjali napredni 
prvoosebni odličnici System Shock in Thief, je logič- 
no, da je bil njihov prvi projekt sodelovanje s prejšnji- 
mi šefi na System Shocku 2. V igri, ki si deli marsika- 
teri element z Deus Exom, nas je na vesoljskih posta- 
jah spet preganjala umetna inteligenca Shodan. Tudi 
pozneje so ostali v svetu 3D-streljačin, s tretjim delom 
niza Tribes (Vengeance) in policijskim Swatom 4. Edi- 
na odmika sta bili izometrični superherojski akcijadi 
Freedom Force in nadaljevanje Freedom Force vs the 
3rd Reich. Nato so leta 2007 spočeli Bioshock in osta- 
lo je zgodovina. Serija drugače ni v nevarnosti, pravijo 
pri 2K Games. Štirico bo pač počel nekdo drug. 


Tudi Japonci dobili PSA 


Še pred desetletjem se ne bi zgodilo, da bi japonski 
proizvajalec konzol svoj izdelek prej splavil na zahodu 
kot doma. A časi so se spremenili in Japonska v igral- 
skem smislu postaja manj pomembna ter zaprta. Za 
tako velike projekte, kot je playstation 4, šteje le glo- 
balni uspeh, ki sta ga sposobna zagotoviti samo ame- 
riški ter evropski trg. Japonska je zato prišla na vrsto 
šele kot tretji večji teritorij in konzolo dobila 22. fe- 
bruarja, celo za Slovenijo. V dveh tednih so prodali 
370.000 kosov po 40.000 jenov, kar znese borih 283 
evrov. Cifra je manjša kot pri PS2 (630.000) in wiiju 
(372.000), a višja od wiija U (308.000). Sistem je 
spremljalo 27 iger: levji delež je enak kot pri nas, se 
pravi Black Flag, Ghosts, Battlefield 4, Killzone in ta- 
ko dalje, par novosti oziroma posebnosti je pa le bilo. 
Med njimi strategija Nobunaga's Ambition: Creation 
in srednjeveški odvrtek tudi nam znane gangsterske 
serije Yakuza, klican Ishin. Slednjega ne bo na zahod, 
tako kot ne Yakuze 5. Bo pa kmalu prišel Final Fanta- 
sy XIV: A Realm Reborn, zvesta inačica spletnega 
ramoja z računalnikov. 


Japonska prodaja PS4 je po prvem navalu upadla, 
a to ni nič presenetljivega. Zagreteži so dobili svo- 
je, za splošno publiko pa še ni dosti hrane. 


rogovil 2014 


Ob pomoči japanskega lansiranja je število prodanih 
PS4 po svetu preseglo 6 milijonov, količina fizičnih in 
digitalnih iger pa 13,7 milijona. Od tega so Killzona 
potržili več kot dva milijona. Za primerjavo: wii U je 
pri 6 milijonih prodanih primerkov, xbox one nekje na 
3,5 milijona. Res pa je, da so ga dali le na trinajst 
uradnih območij, medtem ko je pri PS4 teh sedemin- 
petdesetih. Kakorkoli, PS4 je v vodstvu in če se ne 
zgodi čudež, bo znamka playstation tudi v tej genera- 
ciji obvladovala igralski vidik dnevnih sob. 


Masovna pobijalnica Dynasty Watriors 8: Xtreme 
Legends, kjer se moč PS4 pokaže v simuliranju 
množice vojščakov, v Evropo pride aprila. 


Xbonove novosti 


Malo pred lansiranjem Titanfalla, od katerega si Mi- 
crosoft ter EA veliko obetata in ne bo na razpolago za 
Sonyjeve sisteme, je xbox one dobil velik popravek. 
'March update' je dodal nekaj stvari, nad odsotnostjo 
katerih smo zmajevali že decembra v prvem testu. 
Predvsem je klicanje seznama prijateljev in dosežkov 
opazno hitrejše, skupinski čvek (party chat) ni več 
omejen na določeno igro, moč si je ogledati seznam 
nazadnje srečanih ljudi na Xbox Livu in videti, koliko 
prostora je še ostalo na disku. Ja, po več mesecih so 
naredili nekaj, kar ima xbox 360 več let. Izven tega so 
vdelali možnost prikaza pri 50 hercih, kar je uporabno 
zlasti za Evropejce in naš TV-signal, ter jerbas drugih 
izboljšav rabe konzole kot set-top boxa ali DVRJja, od 
česar smo Slovenci še zmerom odrezani. 

Skratka, ne bi rekli, da je zaradi marčevskega poprav- 
ka XBO kaj bistveno bolj privlačen kot prej. Mnenje, 
ki ga nedvomno delimo z večino prebivalcev Ko- 
koške, bi znalo spremeniti dvoje: Slovenija kot uraden 
teritorij Xbox Live in/ali znižanje cene. Na prvo bomo 
še čakali, na drugo pa morda ne. V Veliki Britaniji one 
namreč ne stane več 430 funtov (530 evrov), temveč 
okroglih 400, kar je 485 EUR. Ne le to, moč si je omi- 
sliti paket s Titanfallom za identično ceno. Izbira 
države ni naključna, saj je v deželi Montyja Pythona 
xbox 360 premagal PS3, zdaj pa PS4 konkretno tolče 
XBO. Sličnega manevra za druga ozemlja niso napo- 
vedali. Še. 

Če kupiš xbox one v paketu s Titantallom, dobiš 
okrancljan kontroler. Izdali so tudi popravek za joy- 
pad, in sicer odslej podpira stereo headsete. 


Z 


Saj ni res, pa je: simulacija koze! 

Pričelo se je kot hec. Nekaj programerjev pri švedski 
hiši Coffee Stain je v 3D-prostor zmetalo par objektov 
in kozo. Z rogato nadlogo je bilo moč butati v predme- 
te in jih razmetavati, kar je rabilo testiranju fizikalnega 
modela. Potem pa so naredili napako in posnetek obja- 
vili na YouTubu. Internet je naenkrat hotel imeti 'naj- 
bolj butasto igro pod son- 
cem' in avtorjem ni ostalo 
drugega, kot da jo izdela- 
jo. Že vnaprej opozarjajo 
kupce, naj ne pričakujejo 
epske mojstrovine, mar- 
več majhno, do kraja ne- g 
umno in samosebinamen- 
sko zajebancijo. Srž bo v 
bezljanju s kozo naokrog 
in nabiranju točk s kreativ- 
nim razbijanjem okolice. 
Upoštevali so tudi nekaj 
želja skupnosti, zato bodo 
dodali bežeče ljudi in zna- 
meniti kozji stolp. V pred- 
naročilu je cena 8 evrov, 
kar ni malo, a kako lahko 
sploh ovrednotiš radostno 
destrukcijo, ki so je zmož- 
ne simpatične rogatke? 


Batman nikdar ne umre 

Trdoživi varuh mesta Gotham se bo kmalu pojavil kot 
Arkham Knight in s tem zaključil priljubljeno serijo. Vi- 
teza znova delajo izvirni avtorji Rocksteady, ki so vme- 
sni čas izkoristili za nove prijeme. Glavni med njimi bo 
vožnja batmobila, s katerim bo moč skakati, turbiniti 
in driftati. Batman bo avto priklical s pritiskom na 
gumb in se iz njega kadarkoli izstrelil. Prevoz bo nu- 
jen, saj bo odprti svet tokrat meril petkrat več kot v 
Arkham Cityju ter bo obsegal tri velike otoke. Pri mla- 
tenju bo Šišmiš še močnejši, dasi avtorji ne bodo pre- 
več zapletali borilnega sistema, spopadal pa se bo z 
navadnimi kriminalci in šefovsko zalego. Viteza bodo 
ogrožali tako dobro znani tečneži, kot so Scarecrow, 
Riddler, Penguin, Two-Face in Harley Ouinn, ter čisto 
nov razbojnik. Tega sta založba DC in Rocksteady ude- 
janjila nanovo, tip pa bo podoben Batmanu in naj bi 
mu bil sposoben dodobra zagreniti življenje. Špil izide 
jeseni za PC, PS4 in xbox one, inačici za PS3 in X360 
zaradi tehnološkega napredka ne prideta v poštev. 


Lastniki starih konzol si bodo žgočo bolest nekoliko 
potolažili z Batman: Arkham Origins — Blackgate. To 
bo HD-inačica odvrtka glavne igre, ki je lani izšel za 
3DS in vito. Šlo bo za od strani gledano pretepaško ar- 
kado, ki bo zgodbeno dopolnila Origins. Na PCju, PS3 
in xboxu 360 bo na razpolago v boljši grafiki in s par 
drugimi izboljšavami (zemljevid, namigi), nudili pa jo 
bodo v spletnih štacunah za 20 evričev. Origins bo si- 
cer deležen še drugih zgodbenih razširitev. Te avtorji 
delajo na rovaš odpravljanja hroščev, s katerimi imajo 
nekateri dosti težav. 


OZNANILA 


Starbuck prestopil k mousesports 

Število slovenskih igralcev, pardon, ešportnikov, ki so 
pustili pečat v tujini, lahko prešteješ na prste ene mi- 
zarjeve roke. A kmalu se utegne tej skupinici pridružiti 
igralec Starcrafta 2 Matic 
'Starbuck' Dejak, kajti v za- 
četku tega meseca ga je pod 
okrilje vzela znana nemška 
franšiza Mousesports. Pre- 
stop bo Maticu omogočil so- 
delovanje na množici med- 
narodnih turnirjev in trening 
z izkušenimi igralci. Za po- 
znavalce novica ni presene- 
čenje, kajti Starbuck je na do- 
mačem prizorišču v zadnjem 
letu pod imenom slovenskega klana MiA ownal vse po 
spisku. Dvakrat se je udeležil Blizzardovega medna- 
rodnega turnirja World Championship Series. Ob tem 
je fant star šele sedemnajst let in ima še nekaj časa, da 
začne klikati dovolj hitro, da bo premagoval Azijce. 


64-bitni mobilniški osemjedrnik 

Kogar pri avtomobilu zanima le, koliko ima konj, ob 
omembi popolnega osemjedrniškega rodu 64-bitnih 
mobilniških procesorjev že striže z ušesi. Spomnimo, 
da osmerček exynos octa v eni od različic galaxyja S4 
ni bil pravi, saj so naenkrat delovala le štiri jedra. Šele 
Oualcomov snapdragon 615 bo naenkrat tkal osem 
niti, večbitnost pa bo omogočala naslavljanje večje 
količine pomnilnika, torej 4 gigabajte in več. Kolikšen 
bo doprinos hitrosti, niso izdali, a je zgovorna izjava 
njihovega marketingarja, da je odločitev za podvojitev 
jedrc med drugim posledica zanimive raziskave. Izka- 
zalo se je, da na najbolj privlačnem trgu, na Kitaj- 
skem, padajo izključno na številke. Prav jedrnost je 
čisti statusni simbol. Kdor ima samo eno jedrce, ni 
vreden, da žre riž iz sklede. Prvega aparata še niso na- 
povedali, sta pa Samsung ter LG namignila, da bo ko- 
nec leta v znamenju osmih korov. 


Milijardni Kickstarter 

Proslavljena njujorška platforma za podporo s strani 
množic je v začetku marca prebila mejo milijarde na- 
fehtanih dolarjev. Kickstarter je od ustanovitve aprila 
2009 pomagal k življenju 135.000 vseh sort nadobud- 
nih, umetniških in drugačnih podjetij. Takim, ki bi 
drugače težko pridobila investitorje, recimo glasbe- 
nim albumom in stripom, modnim dodatkom in igra- 
čam, neodvisniškim špilom in filmom ter celo VR-če- 
ladi oculus rift. Da so zamisli meso postale, je zas- 
lužnih 5,7 milijona podpornikov iz 224 držav. Na sple- 
tni strani imajo interaktivni zemljevid, ki pri vsaki po- 
kaže znesek. Statistika pravi, da je dve tretjini vpla- 
čanih enot prišlo iz ZDA. Britanci so primaknili dobrih 
pet in Kanadčani slabih pet odstotkov, Somalijci in 
Kimjongunovci pa niti centa. Slovenija je z 2217 pod- 
porniki prispevala 283 tisoč dolarjev, kar je za ta ko- 
nec pod Uralom zelo veliko. 

Pri projektih rekord nažicane kvote še vedno drži pa- 
metna ura pebble watch. Prosili so za sto jurjev in po- 
kasirali čez deset milijonov zelencev. Sledijo mikro- 
konzola ouyja (8,5 milijona $), film Veronica Mars 
(5,7) in izometrični frpjki Tides of Numenera (4,2) ter 
Project Eternity (4). Mnogi so sicer mnenja, da se ne- 
kateri preveč omastijo in da slavnim osebam na Kic- 
starterju ni mesta. Toda množic to očitno ne moti. 
Donacije naraščajo iz meseca v mesec, Kickstarter pa 
nima namena komplicirati s pravili in počasi odpira 
svoje centre tudi drugod po svetu. Po novem lahko 
svoje projekte prijavljajo tudi Avstralci. Mimogrede, 
njihova provizija je pet posto, okoli tri pa si vzame še 
Amazon kot posrednik pri plačilnem prometu. 


Satya Nadella, 
nova glava Microsofta 


Jeseni smo pisali, da se Steve Ballmer, eden najboga- 
tejših Zemljanov, poslavlja od vodenja Microsofta. 
Čeprav je med njegovo trinajstletno vladavino raču- 
nalniški gigant storil marsikaj, zadnja leta napram 
konkurenci navidez stagnira. Upravni odbor je kajpa- 
da zahteval korenitejše, hitrejše spremembe, zlasti v 
uporabniški tekmi z Googlom in Applom. Večina 'st- 
rokovnjakov' se je strinjala, da ga bo nasledila oseba 
od zunaj, neobremenjena z doslejšnjimi potezami. 

A so se ušteli. Februarja so upravitelji ustoličili člove- 
ka, ki je pod redmondsko streho že dvaindvajset let. 
Novi CEO je Satya Nadella, 46-letni visoko izobraženi 
Indijec, ki je med drugim zaslužen za Microsoftov pre- 
mik v oblak in vzpostavitev ene največjih oblačnih in- 
frastruktur na svetu. O tem, kakšne zamisli ima o 
smeri Microsofta in kako bo osrečil delničarje, ni ob 
ustoličenju povedal niti besede, le na vse pretege je 
hvalil 'najboljše podjetje na svetu'. Bo firma sledila 
inerciji in skušala še naprej nekam brezciljno delovati 
na vseh področjih ali pa jo kani reorganizirati in se os- 
redotočiti na določene storitve? Bo novi šef težil h kre- 
pitvi blagovne znamke med potrošniki ali se bo bolj 
oklenil poslovnih rešitev? In predvsem, kaj namerava 
storiti z mobilnim področjem in nesrečnimi Okni 8? 
Odgovorov zelo verjetno ne pozna niti Satya sam, je 
pa koj zaprosil Billa Gatesa, naj znova prevzame vid- 
nejšo vlogo v projektu. Navsezadnje ve, kdo je obraz 
Microsofta, kar je njegov predhodnik z izjavo "Billa 
bom uporabil, potrebujem pa ga ne!" zanemaril. 


Satyja Nadella je po Billu in Stevu tretji Microsof- 
tov direktor. Elektroniko je študiral v Indiji, nakar 
je v ZDA magistriral iz računalniških znanosti in 
poslovnih ved. Firmi se je pridružil že leta 1992. 


Googlov revolucionarni 
projekt tango 


V laboratorijih eksperimentirajo z marsičim, tudi za 
desetletje vnaprej, a praviloma so raziskave za zaprti- 
mi vrati. Občasno pa koncepte lahko uzremo v zgod- 
njih fazah razvoja. Eno od podjetij, ki poskuse hitro 
deli z javnostjo, je Google. Razlog je kajpakda tudi v 
tem, da potrebujejo zunanjo podporo in testiranje v 
praksi. Njihov najnovejši tovrsten projekt je tango, 
mobilnik s prav posebno lastnostjo: zna skenirati pro- 
stor in izdelati 3D-zemljevid. Pisali smo že o tem, ka- 
ko iz zračnega snemanja kartografi izdelajo triraz- 
sežen teren in natančne objekte, nad katerimi se nato 
uporabniki divimo v Googlovih, Nokijinih in Applovih 
zemljevidih. A kmalu bo moč tovrstnega prostorske- 
ga zaznavanja v rokah slehernega uporabnika. 

Prototipni aparat je opremljen z IR-lučko za globinsko 
tipanje in kamerama, ki sicer nista visokorazločljivi, 
sta pa zelo občutljivi in odzivni. Ko se naprava razgle- 
da po sobi, vsako sekundo opravi četrt milijona pro- 
storskih meritev. V zelo kratkem času izdela resda 
grobo, a presenetljivo natančno 3D-sliko okolja. Če- 
mu to koristi, se vprašate? Najbrž si sploh ne predstav- 
ljamo, koliko možnosti prijem ponuja. Pri kupovanju 
pohištva bomo na tak način hitreje odčitali prostor, 
kot bi ga z metrom. Nato bomo vanj pri priči umestili 
ogledano opremo in preverili skladnost. Nadalje bo 
poštni helikopterček zmogel leteti z enega konca pi- 
sarniškega kompleksa v drugega. Slepega človeka 
bo znotraj stavbe fon vnaprej opozarjal na ovire. Še 
več zamisli pride na pamet na zabavnem področju. 


Takole je videti 3D-IR-skeniranje prostora. Kar 
smo donedavna videli v znanstvenofantastičnih fil- 
mih, bo očigledno na razpolago ob letu osorej. 


Nadgrajena resničnost, ki je zaenkrat precej ravnins- 
ka, na tak način resnično zaživi. Ko bomo imeli ustrez- 
na očala, nam bodo pošasti izza vogalov ali izpod mi- 
ze skakale direktno pred nos. Stanovanje bomo lahko 
spremenili v strelski poligon ali vojaško strategijo. 
Google je med razvijalce že razdelil par sto takih mo- 
cev. Možnosti so široke in tehnologija se bo sčasoma 
znašla v našem žepnem pomočniku. 


Geforci nove generacije 


V času branja lahko v trgovinah že uzrete sveže gra- 
fične kartice geforce GTX 750 in 750 ti. A ne gre za 
srednjecenovna novinca v aktualni družini 700, mar- 
več je Nvidia je z obema izdelkoma presenetljivo po- 
tiho splovila svojo naslednjo generacijo grafičnih či- 
pov, kodno imenovano maxwell. 

Namesto da bi noviteto pokazali pri najmočnejših 
karticah, kar je bila praksa doslej, so jo pri cenejših. 
Razlog je tajvanski proizvajalec čipov TSMC, ki štan- 
ca Nvidijina vezja. Maxwelli so načeloma oblikovani 
za najnovejši 20-nanometrski proizvodni proces. Ven- 
dar ta Tajvancem povzroča preveč težav, zato je bila 
Nvidia prisiljena ostati na tekočem traku z 28 nm. V 
prihodnjih mesecih bomo tako najprej deležni serije 
izdelkov za mobilni in srednji del trga, dočim mon- 
strumi za podiranje rekordov pod oznako geforce 800 
dospejo pozneje letos, ko proizvodnja dohiti vizijo. 

Z maxwelli zeleno podjetje začenja strategijo izdelave 
vezij najprej za mobilne in šele nato za namizne rešit- 
ve. Glavni smernici pri snovanju sta bili zato varče- 
vanje s porabo in prostorom. Oba nova geforca imata 
skoraj dvakrat več stream procesorjev kot predhodni- 
ka iz serije 600 (640 proti 384) ob podobni porabi 60 
vatov! Na kartico je pricinjen gigabajt pomnilnika, za- 
radi varčevanja pa je vodilo do njega zelo ozko, 128- 
bitno. Posledično novinca nista namenjena poganja- 
nju najzahtevnejših iger, marveč bosta našla mesto v 
manjših računalih za League of Legends. Koštata 170 
evrov tadražji in nekaj desetakov manj cenejši. 

Navdušenci nad surovo hitrostjo pa so prejšnji mesec 
od Nvidije dobili poseben bonbonček - geforce GTX 
titan black. Prvi titan je imel odklenjenih le 2688 od 
2880 stream procesorjev v svojem čipu, črni prime- 
rek pa ima vse. Titanske kartice se od preostalih ge- 
forcev razlikujejo v zmogljivejšem preračunavanju 
dvojne natančnosti s plavajočo vejico, kar je pomem- 
bno za splošne računske naloge (GPGPU). So namreč 
srednja pot med karticami za igre in teslami, ki so v 
celoti namenjene superračunalnikom. Zato bodo po 
njih posegali zlasti tisti, ki potrebujejo tako izrisovanje 


kot preračunavanje. In ki imajo v nogavici pod poste- | 
ljo evrskega tisočaka 


Mogočni titan black se od starejših primerkov loči 
samo po počrnjenih hladilnih rebrih na sredini. 


Ščet na net 


Oni dan smo pisali o modrozobi vilici hapifork, ki 
nadzoruje in v mobilniško aplikacijo beleži frekvenco 
vnosov v usta. Kot taka se vesela viljuška izkaže za 
popoln nemisel. Je kaj drugače s prvo povezano zob- 
no krtačo? Električna ščetka podjetja Oral B ima vse 
pritikline, ki jih področje pozna. To pomeni različne 
programe in nastavke za loščenje, beljenje, globoko 
pranje ... Marketing veli, da oscilirajoče-rotirajoče- 
pulzirajoče ščetine poberejo do sto odstotkov več 
zobne svinjarije od ročnih izvedenk. Posebnost nove- 
ga modela, ki pride na evropski trg spomladi, je blue- 
tooth za sparjenje z mobilnikom. Program nadzoruje 
in zapisuje ustno higieno ter med ritualom ščetkanja 
kratkočasi z novicami, vremenom in zobozdravstve- 
nimi namigi. Zelo verjetno bo znal 'dosežke' deliti s 
prijateljčki. 

Vse to se ne čuje hudo koristno, a za razliko od vilice 
je ščetka sama po sebi kakovostna in docela uporab- 
na brez povezave. Pokaže pa ta eksperiment jasen 
trend korakanja v tako imenovani 'internet of things', 
svet, v katerem bo tako ali drugače povezana posled- 
nja napravica. Nekoč v prihodnosti bo krtačka zago- 
tovo diagnosticirala dentalne neprilike in o njih samo- 
dejno obvestila zobozdravnika. Ali zavarovalnico, da 
je preredko v rabi, nakar bo (ne)uporabnik dobil višjo 
premijo. 


FELIX BOSSUET TCHEKY KARYO MARGAUX CHATELIER DIMITRI STOROGE 


URBAIN CANCELIER ANDREAS PIETSCHMANN in MEHDI 
sezama, anarrvega s osta. JULIETTE SALES FABIEN SUAREZ NICOLAS VANIER 


LASAN ARMANI MAMAM. POTOCRAVU SLACILANU KC. MONTAŽA NAPNAČLKE UIKTIN. STEPNANIK PEDKLACJ 


VRENER ŽIVALI ANDNKEW SAMIPNON VONJA PRODUKCIJE PRILIPUOV GAUTIKK ZVOK KMMANI KI, NACNKTTE TWOMAS DUAJONOA KHEN ANNE LK CAMP VON 
KOPRODUKCIJA MADAN FILMS KPTTNKTE FILMS GAUMONT M6 FILJIS NIMINICALPYS CINEMA. V SODELOVANJU Z (NOS M6 W9 STEN 
nem RH x - 9 A v - va - VRODI CENT. SADONIK DM MAS CEEMENT MISKREZ MATTNIKI WANTKN FREDENAC RNLLJON GILIKS LEGRANO 
Igrifikacija snaženja zob? Če točke in ačivmenti 4 
o a. —a os o (6 ova tva v w s ([ (Done FA 


pripomorejo k bolj bleščečemu nasmehu, zakaj ne. 
A Oral-Bjeva pionirska izvedba je šele prvi korak. 

EVERYBODY'S GONE TO THE RAPTURE 

Sony za PS4, 2015 Ko smo pred dvema letoma dobili 

Dear Esther, nismo bili prepričani, ali gre za igro ali 

umetniški izdelek. Posledično ji nismo dali ocene. So pa 

|. Chinese Room z eksperimentom, ki je marsikomu sedel 

—. globoko v srce, pritegnili Sonyjevo pozornost. Financira- 

3 ji ! li so jim izdelavo polnokrvne prvoosebne pustolovščine, 
se V, ki se bo dogajala v angleški vasici uro pred koncem sve- 

ta. Apokalipso bomo doživljali skozi oči šestih protagoni- 

stov. Vsak bo imel samostojno zgodbo in posledice igra- 

- su nja z enim se bodo poznale pri preigravanju z naslednji- 
mi. Toda vsakič bomo imeli za potikanje po odprtem 

svetu le uro časa. Če bomo hoteli odkriti vse skrivnosti, 


m FI bo večkratno preigravanje nujno. Za razliko od Esther bo ' 
moč uporabljati predmete in našla naj bi se kaka prava 
El E uganka. Ali bo srečanje s Stvarnikom neizbežno ali ne, 


še nočejo izdati. So pa povedali, naj ne pričakujemo ra- 
zličice za PC. Škoda, prvenec je vzletel ravno tam. (gt) 

J dva tipčka za PC, decembra Tole je še en dolgoleten ljubiteljski projekt, ki bi bje ie ostal v garaži. Svilnato animirana 2D-platformska igra se 
zglečujei po legendarnem Another Worldu. Po postapokaliptični deželi bomo čez pasti in preprek polne industrijske razvaline vodili polžmuca (slugcat). Cortkano bitjece se bo 
trudilo preživeti v neprijaznem okolju, kjer morilski dež redko jenja. Ob suhih dnevih se živelj prebudi in prične stikati za hrano, da bi se prebil skozi dolgi spanec. Polžmuc žal 
spada nekam na dno prehrambene lestvice. Da bo ubežal nevarnim plenilcem in zaščitil podmladek, se bo moral zanašati na spretnost, tiholazništvo in akrobacije. Obljubljajo 
starošolsko zaguljenost s perfektnim nadzorom, ki bo nagrajeval urne reflekse in kaznoval napake. Da bo merica polna, bosta tu sodelovalno in tekmovalno večigralstvo, ki bo- 
sta podpirala do štiri luštnobe. Edinstvena podoba s simpatičnimi stvori na čelu v gibanju očara, na fiziki osnovan nadzor deluje impresivno, težavnost pa itak pozdravljamo. (kv) 


METAL GEAR SOLID V: GROUND ZEROES 
Konami za PS4, xbox one, PS3 in X360, 20. marca 
Po netu krožijo šale, da je Ground Zeroes konec, pre- 
den izzveni krik "Snaaaaake!" Dve urici in osnovna igra 
naj bi se iztekla, kar se ne sliši dobro za 20- do 30-evr- 
ski izdelek. Po drugi strani pa naj bi bilo v tej japonski 
tretjeosebni skrivalnici, ki bo nakazala preroditev serije 
Metal Gear Solid, obilo postranskih zadolžitev. Tisti, ki 
so drveli skozenj, so ga bržda igrali napak. Navsezad- 
nje pa bo šlo le za uvod v glavni obrok, Phantom Pain, 
na katerem še zmerom delajo. Pain kani navdušiti z ve- 
likim svetom, ki ga bo v Ground Zeroes nadomeščala 
manj zajetna, a podobno odprta baza na Kubi. Po njej 
bo leta 1975 haral posodobljeni Kačon, cepljen s Sa- 
mom Fisherjem, junakom zahodnega niza Splinter 
Cell. V nasprotju z okornimi starimi časi se nam bodo 
rane celile same, na zaslonu bo pokazatelj svetlobe in 
ko nas bodo opazili, bomo deležni par upočasnjenih 
sekund, da na karate opravimo s stražarjem in se og- 
nemo preplahu. Pri slednjem pa bomo izvlekli strojni- 
co, se skrivali za objekti in luknjali soldate do zadnje 
kaplje krvi. Njihove, seveda. Saj smo Snake. (sn) 

Free Lives za PC, sčasoma Bil je čas, ko so akcijski junaki streljali, seksali in smrdeli, ne da bi bili videti kot karikature. 
Te dni kani obuditi od strani gledana pikslasta arkada Broforce, ki izpostavlja tisto, po čemer so zasloveli 'fotri' - nebrzdano, testosteron- 
sko, pravičniško akcijo, kjer ima dobričina bianco menico za širjenje demokracije in pobijanje capinov. V tropih in tropih. Kakor v klasi- 
kah tipa Green Beret bomo harali na desno, nažigali, metali bombe, nožičkali in reševali bratce. Dobili bomo verzijo Švarcija, Silvija, 
Čaka, Blada, MeClana, Robocopa, Indiane in še marsikoga. Glavna posebnost bo uničljiva okolica, od razpadajoče zemlje do eksploziv- 
nih sodov. To nam bo lahko pomagalo ali nam prekrižalo načrte. Poleg kampanje bosta vdelana še deathmatch in urejevalnik stopenj. 
Slednji je v beti že poskrbel za nivo Yippie Ki Yay Motherfucker, kjer kot MeClane iz Die Hard z dvema uzijema šopaš po nebotičniku. (sn) 

ARPOINT GEMINI 2 lceberg za PC, 18. aprila Pa s 
Pred dobrimi tremi leti je hrvaška skupinica Little Green Men 
napravila svojo prvo igro potepanja po vesolju v stilu Priva- 
teerja, Starpoint Gemini. Ponašala se je z obilico vsemirskih 
plovil, a je bila grozno nezloščena in je naletela na medel 
odziv. Z dvojko več časa posvečajo glancanju. Pristop bo 
enak: kot svobodnjaški najemnik bomo z vesoljsko ladjo 
križarili po ozvezdjih sistema Gemini in se šli raziskovalca, 
rudarja, trgovca ali pirata, odvisno od tega, na katero nogo 
smo vstali. Nadzor plovila bo za razliko od Elita tretjeose- 
ben. O večigralstvu avtorji ne razmišljajo in se raje pos- 
večajo snovanju prostranega domišljijskega okoliša z 
množico vesoljskih postaj in zadatkov. Plovil bo več kot pet- 
deset, špil pa bo glede na enico mnogo globlji pri frpjskem 
grajenju pilota. Da bo le tuzemskih žužkov čimmanj. (ag) 


D Capcom za PS4, letos Dark Souls2je MY | 

zunaj, vendar to še zdaleč ni edini projekt, v katerem o a SR 
tretjeosebno vandraš po globokih ječah in nekoliko A <8 Ni. . 
srhljivo obračunavaš z epskimi monstrumi. Na slično | 4 
struno bo godel Capcomov Deep Down, ki pobira z vseh N | 
koncev. Osnovni zaplet je assassinscreedovski, saj bo- [ N - po 
mo igrali kot futuristični najemnik, ki se je sposoben za- sa K Hi 
topiti v spomine v objektih. Kakor Desmond v Animusu « 
se bomo prenesli v srednjeveško Češko, cepljeno s Tol- « 
kienom, DGDjem in odsevi Lovecrafta. Tam se bomo ; 1 9 
spuščali globlje in globlje v grajske temnice in v realnem 

- času klali pošasti. Do neke mere arkadno, z veliko i 
mečevalskimi napadi, umikanji in metanji ognjenih kro- LU 


gel, ter manj zahtevno kot v Dark Souls. Toda obenem 
bo lik imel težo in moč bo pasti v kako globel, tako da 
brezglavi napadi in rutinski knofodrki ne bodo vžgali. 
Zlasti ne, ko se bomo v največ štiriglavi druščini kot v 
kakem MMOJu družno spravili na demonskega ali copr- 
niškega šefa. Najbolj zanimivo je, da bo Deep Down 
brezplačen - free 2 play naslov, ki bo živel od mikrotran- 
sakcij. Pogumen eksperiment za Capcom, ki bo z njim 
testiral novi pogon Panta Rhei, dobra igra ali oboje? (sn) 

MAIA simon Roth za PC, poleti Grajenje in upravljanje samotne kolonije je v indie špilih pogost motiv, pri čemer si večina želi doseči kultni status Dwarf Fortressa. Tudi Bri- 
| tanec Simon Roth, ki Maio opisuje kot križanca omenjene simulacije škratjih krtov in Dungeon Keeperja. Le da bo prizorišče dvanajst svetlobnih let daleč od Zemlje, na planetu 
Maia, ki ga želi človeštvo poseliti. Oblekli bomo kombinezone prvih naseljencev, ki bodo morali za gradnjo baze kopati v hrib, saj bi na prostem dobili meteorite v glavo ali po- 
stali malica lokalne favne. S smelim nadzorom bo treba na nivoju obdržati moralo tako ljudi kot delavskih robotov, med katerimi se bo našel kak Marvin. Z raziskovanjem bomo 
zbirali tehnologijo za preživetje in se z obrambnimi stolpiči otresali vsiljivcev. Pogled bo izometričen, za hec in suspenz pa bo moč skočiti na prvoosebni sprehod po bazi. (ag) 


V špilu postaneš pravljičen kolovodja, sličen Sauronu, Galadriel ali 
Lordu Starku. Kot tak raziskuješ skrivnostno deželo, gradiš imperij 
in biješ epske bitke. Tako Age of Wonders Ill opisujejo razvijalci. Te- 
ga sicer ne omenijo, vendar vam mi povemo, da bo igra take baže 
kot Heroes of Might and Magic. Prav tako bomo sprehajali figurice 
generalov po slikovitih terenih in se zapletali v potezne boje na šest- 
kotniški ploščadi. Je pa res, da vojskovanje zaradi več enot, dru- 
gačnega pogleda in pestrejšega dogajanja bolj spominja na Total 
War kot na šahovske Heroje. Vladarsko obličje bomo izbrali izmed 
šestih ras, kot so vilini, škratje, ljudje in goblini. Novost v seriji, ki je 
zadnje desetletje spala, pa je šesterica usmeritev. Obnašati se bo 
mogoče kot vojno lice ali kot teokrat oziroma vse skupaj furati z 
močjo narave. Z drugimi besedami, od poklica bo odvisno, kakšne 
nabornike bo ljubi vodja novačil, kako se bo razvijal in kakšne bajte išaz 
bo zidal. Igra bo vsebovala dve kampanji, v katerih se zoperstavita 
ljudska država s tehnologijo ter kraljestvo vilincev, ki ima na svoji 
strani druge ancientne rase in naravo. Če bo izdelek boljši od konku- 
rence, ne vemo, bo pa imel svojevrstne pristope. Kar tudi šteje. (lf) 

NO MAN'S SKY Hello Games za PC, letos? Če delaš vesoljsko igro, naredi vesolje, 

kot se spodobi, so rekli Hello Games (Joe Danger). Takega, v katerem bomo letali ZN 


med zvezdami in postajami, pristajali na planetih, polnih življenja, se potapljali v oceane, nabirali naravna bogastva ter se nasploh šli pionirja na zadnji meji. Prostranost kanijo p 
doseči s proceduralnim generiranjem, enakim principom, kot ga je uporabljal Spore. Kozmos bo stalen, spleten in enovit - v njem bodo naenkrat obstajali vsi igralci. Novood- 
krite planete bomo včrtavali na zemljevid, ki ga bo moč deliti s skupnostjo - ali pa tudi ne, če bomo odkrili dragocenost. Toda galaksija bo tako prostrana, da se bomo z živimi 
osebki srečali bolj izjemoma. Za akcijo bodo zvečine poskrbeli računalniški nasprotniki. Kdaj bomo lahko poleteli, ni točno znano, saj je avtorjem poplava uničila pisarno. (gt) 

EH RISEN 3: TITAN LORDS Deep Silver za PC, PS3 
in xbox 360, avgusta Nemška hiša Piranha Bytes je našte- 
pala tri dele frpjskega niza Gothic, preden ga je morala 

| prepustiti založniku JoWood. Nič čudnega, da dušnega na- 

| slednika, serijo Risen, počnejo s podobno neutrudnim tem- 
pom. Trojka se vrača v isti srednjeveško-fantazijski svet 
kot prejšnja dela, četudi so ga ogromni polbožanski titani v 
vojni pošteno zdelali in se mora človeštvo srdito boriti za 
obstanek. Novi glavni junak bo imel še dodatno težavo: 
neki capini so mu iz zasede ukradli dušo in podali se bomo 
na avanturo, da jo pridobimo nazaj. Pri tem se bomo po 
stari navadi franšize udinjali raznoterim cehom in frakci- 
jam. Na primer magom, ki se bodo najbolj trudili z ugona- 
bljanjem titanov. Tretjeosebno bomo potovali po odprtem 
svetu kot doslej, ni pa videti, da bi naš solerski junak dobil 
družbo. Okolica se bo iz morsko-gusarske v dvojki vrnila v 
tisto iz enice, kjer je bilo več trdnih tal pod nogami. (ag) 


dima 


Suma Games za PC in tablice, maja Ak- 
tualni SimCity je za retroigralca in priložnostnika 
preveč zapleten oziroma obsežen. Obstaja sicer tri- 
mestna številka sodobnih tabličnih klonov s tema- 
tikami od starih Rimljanov prek lunaparkov do 
Smrkcev. A zvečine gre za slabo free 2 play sme- 


| tje. Nečesa vmes pa ni. Kmalu bo vrzel skušal za- 


polniti renesančni duh izvirnih sim-iger, desetdo- << 
larski 1849. Ta bo skozi dvajset daljših scenarijev 
starošolsko simuliral najbolj zlatomrzlično dobo 


- Divjega zahoda, življenja onkraj meja civilizacije. Z 


drugimi besedami: furali bomo WildWestSimCity. 
Rasle bodo farme, salooni, mešetarne, kehe in 
štale, šli se bomo trgovca na debelo in absoluti- 
stično šerifovali nad naseljenci ter domorodci. 
Skoraj kot Ljubljana, le da se bo tukaj kraj moral f 
razvijati v črnih številkah in imeti iskreno srečne 
prebivalce. Le na tak način bo zaselek pomilovanja 
vrednih rudokopov napredoval do velemesta, ka- 
kršno je San Francisco. Bolj dinamično in osredo- 
točeno igranje se sliši kot nalašč za prigrizke na te- 
renu na tablici ali za službenim računalnikom. (If) 

Ubisoft za PC, PSA, xbox one in X360, 
16. aprila Motoristična čez-drn-in-strn arkada Trials Evolution 
seka. Ljudje naše mnenje delijo, kajti igra se po dveh letih še 
vedno prodaja odlično. Tiščanje dvokolesnika v smeri na desno 
v slogu davnega Kikstarta, izvajanje trikov v okviru solidnega fi- 
zikalnega pogona in trud, da se ne razkantaš, je pač vedno priv- 


1 lačno. Nič ne dvomimo, da bo tako tudi v nadaljevanju Fusion. 
% Zdaj bo moč gibe izvajati z desno gobico na kontrolerju in tako 

4 zvijače povezovati v nize, ki bodo prispevali eksponentne točke. 


Prav tako ne bomo dirkali le z motocikli, marveč s kolesom 
BMX in štirikolesnim guad bikom, ki bo težji in bo bolje grabil 
po podlagi. In, jasno, deležni bomo izboljšane grafike ter brez- 


kompromisne gladkosti pri 60 sličicah na sekundo. Ob tem so | 


avtorji, finski RedLynx, igro zastavili kot platformo, v katero bo 
preprosto vključevati novosti. Bodisi v obliki plačljivih doda- 
tkov, za katere bodo ponudili sezonsko vstopnico, bodisi ljubi- 


| teljske vsebine. V tem naj bi bil Fusion sličen Minecraftu. (sn) 

Barcelona se vsak konec februarja spremeni v svetovno prestolnico mobilne 
telefonije, kjer se v ozadju sklepajo velikanski posli med proizvajalci infra- 
strukturne opreme, terminalov in operaterji. V prvem planu pa so predstavi- 


tve uporabniških onegajev. Spod odra poroča LordFebo. 


a barcelonskem razstavišču se je trlo več kot 80 tisoč obisko- 
valcev, ki so bodisi imeli novinarsko izkaznico, bodisi so za 
vstopnico plačali 750 evrov. Gre pač za profesionalni dogodek v 
panogi, ki ni za ulično svojat. Velikih presenečenj ni bilo, zgolj 
evolucije. Še najbolj je presenetil Samsung, ki je S5 predstavil 
na sejmu in ne na kasnejšem ločenem dogodku. Očitno ni želel, 
da pozornost prevzameta slična next-gen tekmeca, Sonyjeva xperia Z2 
in LGjev G pro 2. Skupaj s tremi novimi urami je tako veliki Seulčan pob- 
ral smetano novičarskih prispevkov. Oholi Apple se z rajo ne druži, zato 
ga na prireditev kot vselej ni bilo. 
Po pričakovanjih je bilo veliko takih in drugačnih zapestnih računalničkov, 
torej pametnih ur in športnih trakcev. Očitno bo tak izdelek zelo kmalu 
imel v ponudbi sleherni proizvajalec, dasi se resnicoljubi strinjajo, da za 
naprave ni ne zanimanja, ne prave potrebe. Vsaj ne v polovičarski in pre- 
veliki, premalo elegantni izvedbi, kakršne smo izkusili doslej. A nihče noče 
ostati zadaj, kajti s spustom cen, ergonomijo in funkcionalnostjo bodo naj- 
brž postale bolj zanimive. Začuda pa firme še niso navalile na kopijo Goo- 
glovih naočnikov glass. 
Izpostavljeni pa niso bili le premijski, marveč tudi najcenejši modeli, tisti za 
nekaj desetakov. Letos je bila namreč v ospredju iniciativa, da bi bil mo- 
bilnik dosegljiv slehernemu Zemljanu, kajti v resnici ga poseduje manj kot 
polovica človeštva. Za take potrebe razvijajo operacijske sisteme, ki jih pri 
vrhu nikoli ne bomo izkusili, recimo Firefox OS, Ubuntu, Tizen in Sailfish. 
V naših koncih seveda vlada Android, ki ga v Evropi uporablja 68 odsto- 
kov lastnikov mobidikov. iOS ima 19 % in Windows Phone 9 %. 


NOKIA PREDSTAVILA TELEFONE Z ANDROIDOM 


ki 
SAMSUNG GALAXY S V PETO 


Osrednji dogodek je bila obelodanitev pe- 
te inačice Samsungovega zastavonoše. 
Veliko govoric se je presenetljivo izkazalo 
za netočne in tiste, ki so pričakovali ukri- 
vljen zaslon, razločljivost 1440 x 2560, 64- 
biten procesor, kovinskost, novo formo 
ter vodomet, je predstavitev razočarala. 
Čeprav se je telefon malce povišal, ostaja 
oblikovno in materialno podoben pred- 
hodniku. No, zadnja plat je iz prijetnejšega 
materiala od najbolj cenene plastike pred- 
hodnikov, za nameček pa je aparat po no- 
vem odporen na močo in prah. Zaslon so 
povečali za poltretji milimeter, tako da me- 
ri 5,1 palca, dočim mreža pik ostaja 1080 
x 1920. Procesor takenako ostaja štirijedr- 
ni in 32-bitni snapdragon (801), le da so 
frekvenco osrednjega dela zvišali na 2,5 
GHz in grafičnega na 578 MHz. 


Šušljana, a nenavadna odločitev: (Micro- 
softova) Nokia, domala ekskluzivni član 
tabora Windows Phone, je predstavila ce- 
neni telefonski trojček z Androidom. Na- 
menjen je razvijajočim se trgom Južne 
Amerike, Azije in Vzhodne Evrope, zato ga 
pri nas ne bo in je vestička zanimivostne 
narave. Vključeni Android 4.1 ni sistem, 
kakršnega smo vajeni, marveč gre za v 
svoj ekosistem zaprto predelavo. Kožica 
dejansko spominja na telefonska Okna, saj 
ima na pročelju raznobarvne ploščice, od 
katerih so nekatere, denimo vreme, celo 


dinamične. Po vzoru WPja je prav tako 
moč prehajati med zasloni levo/desno. 
Dostopa do Google Playa ne bo, saj Nokia 
pripravlja lastno trgovino. Raznobarvnim 
terminalčkom lumniastega videza se reče 
X, X in XL, v njih bije dvojedrni gigaherč- 
nik, razlike pa so v kameri, pomnilniku in 
velikosti zaslona — 4 in 5 palcev. Cene so 
že postavljene, in sicer 89, 99 in 109 ev- 
rov. V čem je prednost in fora pokvečene, 
omejene različice Androida pred Windows 
Phonom, ki na slabši železnini teče bolj 
gladko, ne vemo. 

Od novega hardvera so tu še prednji 
gumb, ki deluje kot biometrični čitalnik 
nalik iphonu 5S, nenavaden merilnik srč- 
nega utripa na zadnji strani, podpora naj- 
hitejšemu wi-fiju in bolj razločen fotosen- 
zor, ki šteje kar 16 milijonov pikslov. Baje 
fotoaparat ostri najhitreje od vseh in ob- 
vlada zamegljevanje nefokusiranih objek- 
tov. Slednje seveda dela umetno, softver- 
sko, kajti bedna optika ne pozna globin- 
ske neostrine. Ostale programske prido- 
bitve zajemajo otroški modus, izboljšano 
aplikacijo za zdravo življenje S Health, 
prenovljen in prečiščen vmesnik z nekam 
bolj ravninskimi ikonami ter, nedvomno, 
vrsto Samsungovih malenkosti. Telefon 
pride na slovenske police 11. aprila, in si- 
cer v štirih variantah: črni, modri, beli in 
zlati, medtem ko so za poletje napovedali 

šo metalsko izvedenko. Skrajni 

ZAPESTNICE VSEPOVSOD 


Zapestni podaljški telefonov so bili marsikod, pri čemer 
so prednjačile gumijaste, športne izvedenke, katerih 
prvenstveni namen je štetje korakov, računanje kalorij 
ter nadzor spanca. Slednje omenjajo praktično vsi, in si- 
cer v navezi s tem, da te napravica zbudi ob optimalnem 
času. Izvedbe segajo od Samsungovega modela gear 
fit, ki poleg spremljanja fizkulture na dobrem displeju 
prikazujejo sporočila in sprejema klice, do preprostega 
Sonyjevega brezzaslonskega, le vibrirajočega smart- 
banda, ki zgolj meri pedije. Korake, to je. Zal ne za ene- 
ga, ne za drugega niso povedali cene. Nekje vmes bo 
Huaweijev talkband s fitnes beležko, števcem kalorij in 
sličnim ter z izvirno opcijo telefoniranja. Sredinski 'za- 
slonski' del, ki ga je mogoče izvleči iz gumijastega tra- 
ku, je namreč modrozoba slušalka. Kitajci bodo reč sp- 
lovili v Evropi na pomlad za 99 evrov! 

OPERACIJSKI SISTEM ORANŽNE LISICE 


Še niže od Nokijinih budžetnih onegajev meri 
Mozillin Firefox OS. To je docela odprtokodna 
platforma, katere softver temelji na HTML5. 
Posplošeno bi lahko rekli, da vse deluje skozi 
brskalnik. Okoliš seveda ne more konkurirati 
Androidu, vendar telefoni stanejo od dvajset 
evrov za 3,5-palčni zaslon do sedemdeset 
evrov za 4,5. Njihov cilj so tisti, ki si ne more- 
jo privoščiti modelov za par stotakov, a bi ra- 
di imeli pametnejši fon. Zeleznino izdelujejo 


Kitajci Alcatel, ZTE in Huawei, sprva so bili 
naprodaj v državah Latinske Amerike, zdaj pa 
jih bo Deutsche Telekom pripeljal tudi na 
Hrvaško, v Črno Goro in Makedonijo. 

SONYJEVA PRVAKINJA Z2 


Veste, kako se bere napoved nove paradne xperie, 
modela Z2? Objektiv G, senzor exmor RS, slikovni 
procesor bionz, 4K-ločljivost s funkcijo steady- 
shot, zaslon trilumnios z live colour LED in x-reali- 
ty. Ta kup visokoletečih kvazitehnologij pripada se- 
stavnima deloma, na katera je Sony najbolj pono- 
sen. Vrhunski kameri, ki ima 20,7 slikovnih pik, in 
živahnemu 5,2-palčnemu zaslonu. Po izkušnjah bo 
prvi element resnično odličen in z mnogo funkcija- 
mi, tudi obogateno resničnostjo, dočim se zaslon 
gotovo ne more kosati z nadmočnim AMOLEDom. 
Spomnimo, da sta se že predhodnika trkala po 
prsih z displejem, ki se je nato izkazal za vidno 
slabšega celo od drugih LCDjev. Gonilo mobilnika 
bo 2,3-gigaherčna varianta procesorja snapdragon 
801, ki je za 200 meganihajev počasnejši od onega 
v galaxy S5. Toda fon bo po drugi plati imel 3 giga 
rama, kovinski oklep in zajetnejšo baterijo. Poleg 
premijskega videza se serija Z vselej odlikuje po (za 
Android) kakovostnem softveru in lastnem okolju, 
ki pa je za Slovence zelo zelo omejeno. 

Baldur, Torment, Fallout — tri nepozabnice. V pravljične, groteskne 
in ponuklearne dežele se bomo kmalu vrnili. V več in pod kotom. 


granja domišljijskih vlog ni v izobilju, a upošte- 
vaje vse podmnožice ga manjka ipak ne. Izo- 
staja le tisti izometrične sorte, kakor poimenu- 
jemo fiksiran pogled pod kotom. Tak grafični 
način je bil nekoč pogost v mnogih zvrsteh, 
med drugim v poslovnih simulacijah in strategijah. 
Ko pa je prišla nujnost po 3Dimenzioniranju čisto 
vsega, je poniknil. Tedi smo nemara menili, da za 
vselej. A v resnici se nam po njem toži, saj nam pri- 
kazna spektakularnost ni več pogoj za uživanje v 
igri. Ravno nadgradnji obeh Baldur's Gatov sta nas 
spomnili, kako kakovostna in globoka je lahko dogo- 
divščina, četudi ne moremo akcijsko udrihati in pri- 
bližati kamere zveri do čekana. Predvsem se dvoraz- 
sežna podoba stara mnogo počasneje, zato mnogi 
še vedno preigravajo vrhunce starih časov. 
Prav uspešnost Baldurjevih enhansanih edicij je spod- 
budila par ekip, da so se lotile več tovrstnih podvigov. 
Večina je k delu pristopila ziheraško, prek Kickstar- 
terja, vendar jim ambicioznosti ne gre očitati, saj so 
projekte zastavili primerno široko in obilno. Množicali 
so za od oka milijon, dobili pa so trikrat, celo štirikrat 
več. Razlog za tak odziv je na dlani: razvijalci treh od 
štirih priobčenih iger so taisti ljudje, ki so ustvarili ne- 
pozabne BioWarove in Black Islove frpjke, pa še 
kakšno povrhu. 


WASTELAND 2 


Prva od teh dizajnerskih legend je Brian Fargo, usta- 
novitelj Interplaya in plodovit oblikovalec. Leta 1988 
je zasnoval frpjko Wasteland, v kateri smo z druščino 
Mad Maxov blodili po jugozahodu Združenih držav, 
opustošenem od nuklearne vojne. Po življenju so nam 
stregli banditi, gnusni mutanti in zadrogirane vlačuge, 
mi pa smo jim ljubezen vračali z laserji, da jih je 'raz- 
neslo kot krvavico', kakor gre ena značilnejših izjav iz 
igre. Pesimizma polno vzdušje se ni končalo pri bese- 
dah, saj so bili naši borci vse prej kot angeli in so pre- 

Na pustinjo smo prvič zrli skozi tako uborno podo- 
bo, zaradi katere igranje Wastelanda ni več užitek 
kljub vsej nostalgiji. Tu zakorakamo v Las Vegas, 
kamor se je pisec zgodbe Chris Avellone vrnil šele 
s Fallout: New Vegasom. 

livali kri nedolžnih. Igra nam je namreč puščala mno- 
go svobode v pristopu. Skozi vrata smo mogli tako z 
brco kot raketo ali nemara ključem, ki smo ga izpo- 
slovali s premetenimi besedami. 

Čeprav še nisi igral frpjk konec osemdesetih, ti mora 
biti opisani koncept znan. Seveda, nekaj podobnega 
smo srečali v Falloutu. Z razlogom: Wasteland je bil v 
lasti Electronic Artsa, ki imena ni hotel izpustiti iz 
krempljev, zato je bil Fargo prisiljen namesto pravega 
s Falloutom napraviti dušnega naslednika. Leta 2003 
mu je nalepko vendarle uspelo odkupiti, a z novo 
tvrdko InXile je zaresen preboj v razvoju nadaljevanja 
napravil šele z vzponom Kickstarterja. Dobesedno 
preboj, kajti odziv na servisu je odpihnil vse dvome, 
ali si igralci takšno igro želijo. Dali so slabe tri milijo- 
ne dolarjev, trikrat več od želene vsote. 


w 


Na spodnji sliki je brezskrbno kolovratenje, 


ko nihče ne strelja nate, zgoraj sem pa v zo- 
su. Z borci lahko sedaj počeneš v zaklon, ki 
deluje slično onemu iz XCOMa. 


že brusijo meče in zbirajo zamaške. 


InXilova garda, v kateri je večina avtorjev izvirnika, 
mora torej zadovoljiti hordo ljubiteljev starošolskega 
igranja vlog. Na pustinjo bomo zrli izometrično, ka- 
mero bomo zgolj sukali in približevali. Španciranje se 
bo odvijalo kot v predhodniku in prvih dveh Falloutih. 
Gruča bo lahko prosto vtikala nos v vsako luknjo in 
kjer bo našla težave, se bo sprožil potezni boj. Strojni- 
ce bodo rezgetale in granate poletele, da se bodo zve- 
rine spreminjale v krvavo pašto. 

Vnovič se bomo potepali po pustinji prek Nevade, 
Arizone in področij iz izvirnika. Razdalje bomo pre- 
merjali na veliki karti, med potovanjem pa nas bodo 
naključno naskakovali tolovaji. Tudi tu se bo splačalo 
raziskovati, že zaradi skritih oaz, v katerih bomo ob- 
navljali zaloge vode. Ker se bo dvojka pričela nedolgo 
za enico, bodo veterani srečali znane lokacije in like. 

Celo nekdanje protagoniste! Vendar bo to pot drušči- 
no sestavljala nova četverica rangerjev, varuhov re- 
da, ki jim bomo ob izkušenjskem napredovanju sami 
krepili statistike. Za pomoč jim bomo mogli pridružiti 
do tri soborce, ki pa se bodo kaj lahko izkazali za pe- 
to kolo in nas med bojem kratkomalo pustili na cedi- 
lu! Wasteland 2 namreč ne bo nič bolj prizanesljiv od 
enice in umirali bomo od zased ter bombnih pasti. Po- 
stapokaliptično razsulo pač ni otroško igrišče, razen 
če imaš v mislih tisto sceno iz Terminatorja 2 ... 
Srečevali bomo najbolj zavržene ostanke civilizacije, 
ki se bodo trudili preživeti, kakor vejo in znajo. Lahko 
jim bomo pomagali ali jih pustil gniti dalje, naša deja- 
nja pa bodo na svetu pustila neizbrisen pečat, kruto 
popisan v dnevniku. Včasih ne bomo mogli storiti ni- 
česar, ker s sabo ne bomo imeli osebe s pravo vešči- 
no - da bi denimo popravila žerjav, ki bi dvignil po- 
memben stroj. Borci bodo morali poleg vihtenja ma- 
čet in bazuk za uspeh obvladati še marsikaj, od vlam- 
ljanja v sefe do šivanja odtrganih udov nazaj na trupe. 
To nam bo zopet omogočilo, da bomo skozi igro po- 
tovali na najrazličnejše načine, s tiholazenjem, pod- 
kupovanjem ali ostrostrelstvom. Mnogostransko sp- 
retnost bomo še kako potrebovali, kajti tokrat bo pre- 
tila nova huda nevarnost, ki se bo spravila prav na 
pustinjske rangerje. 

Za neučakance je na Steamu za 45 evrov beta verzija 
Wastelanda 2, ki nam je kljub grozni hroščatosti že 
kratila spanec. Bo pa ob izidu igra cenejša. Takrat, 
predvidoma pozno poleti, bomo vsi videli, koga bo 
razneslo kot krvavico. 


TORMENT: 
TIDES OF NUMENERA 


Leta 1999 je Interplay izdal Planescape: Torment, 
drugo igro z Baldurjevim pogonom Infinity. Pusto- 
lovščina z Brezimnim, lebdečo lobanjo Morte in mno- 
gimi drugimi pridruženimi člani je dobila same odlič- 
ne ocene in velja za kultno klasiko. A niso je čislali vsi 
po vrsti, kajti imela je dvoje nenavadnosti. Namesto v 
poznanem tolkienovskem svetu se je odvijala na gro- 
tesknih ravneh neznanega namizniškega univerzuma 
Planescape. Nepotrpežljivce pa je zmotila količina 
besedila, ki ga je bilo baje za Gospodarja Prstanov in 
pol. Ne le, da smo čvekali nekajkrat več kot v kateri- 
koli sorodnici, večino nalog je bilo moč rešiti skozi 
dialoge, saj špil ni temeljil na mikastenju. No, tisti, ki 
smo si vzeli čas, smo nepozabno uživali v globoki iz- 
kušnji in visoki zgodbi. 

Ko so retrotrendovski igralci v zadnjih letih pričeli ko- 
pati po rumplkamrah, so iz naftalina potegnili tudi 
Torment. Če gre verjeti nekaterim navedbam, je pro- 
daja na Gog.com primerljiva z ono ob izidu, mnenja 

Wasteland 2 gradijo v pogonu Unity, ki se po beti sodeč v re- 
du obnese in uspešno riše ruševine civilizacije. Desno na sli- 
ki vidiš sloviti škorpijonasti tank, jako znan igralcem enice. 


sodobnih špilavcev pa brez izjeme presežniška. Po 
več kot desetih letih! Kako brezčasne so nekatere 
igre. Navdušenje je spodbudilo zamisli o nadaljeva- 
nju, in to kar izvirne avtorje, ki so zbrani v podjetju ln- 
Xile. Ker za take projekte ni treba več v banki zastavi- 
ti ledvice, marveč se okleneš loterijske raziskave trga, 
zvane Kickstarter, je zamisel hitro dobila ime - Tor- 
ment: Tides of Numenera. 

Igra ne bo neposredno, marveč bolj dušno nadaljeva- 
nje legende. Niti se ne bo dogajala v istem svetu, saj 
se založba Wizards of the Coast, ki si lasti ADGDjev 
scenarij Planescape, ni zmenila za povpraševanje. 
Zato so se programerji obrnili na dizajnerja namiznic 
Monteja Cooka. To ni kar nekdo, marveč je človek 
sodeloval pri oblikovanju Planescapa, pred kratkim 
pa je v samozaložbi s pomočjo Kickstarterja izdal no- 
vo papirno frpjko Numenera. Tematika je podobno 
odbita, zato bo rabila kot podlaga računalniški igri, 
Monte pa je tudi del razvojne ekipe. 

Takole Brian Fargo opiše bistvo Tormentov: "Teme v 
obeh igrah so metafizične in se vrtijo okoli dojemanja 
življenja ter zavedanja. To je laže početi v neznanem 
okolju." Zato vnovič ne gre pričakovati vil in goblinov 
ter drugih elementov klasičnih pravljic, marveč bizar- 
ne pokrajine, nenavadna bitja in drugačne zakone na- 
rave. Kraj dogajanja bo Deveti svet, planet Zemlja mi- 
lijardo let v prihodnosti, ko je vzniknilo in propadlo že 

Torment ni poznal zelenih livad in vilinov, marveč 
je imel tujski scenarij, ki je na prvi pogled deloval 
manj privlačno. Tudi drugače je bil špil samosvoj, 
saj se je bilo moč spopadom ogniti s sukanjem je- 
zika, na toliko čtiva pa nismo naleteli nikoli poslej. 


osem civilizacij. Med ruševinami starih vekov ležijo 
njihovi artefakti, fragmenti tehnologij, s skupno bese- 
do poimenovani numenera. Povečini imajo ti objekti 
čudežne, magične moči, ki omogočajo skoraj božji 
nadzor nad časom, prostorom in smrtjo. Toda kaj je 
pravzaprav magija? Le znanost, ki je še ne razume- 
mo, kot bi rekel Arthur Clarke. 

Zgodba bo govorila o ancientnem polbožjem človeku, 
ki si podaljšuje življenje s seljenjem duše iz enega te- 
lesa v drugega. Glavni protagonist bo eno takih upo- 
rabljenih in zavrženih teles brez kakršnegakoli spomi- 
na. Lik, ki prične kot tabula rasa, je očitna vzporedni- 
ca z Namelessom iz prvega Tormenta. Rdeča nit se 
bo sukala okoli temeljnega vprašanja, kaj pomeni 
življenje. Ob tem poudarjajo, da odgovor ne bo vna- 
prej določen, marveč ga bo treba poiskati po lastni 
presoji, pri čemer nas bo špil neprestano silil k raz- 
mišljanju. Besedila bo ponovno za par romanov in 
najbolj pomembno orožje bodo besede ter odločitve, 
ne jeklo. Pogovorov, vejitev in različnih, spremenljivih 
odnosov med liki pa bo še več kot v izvirniku. 


Numenera je od vseh omenjenih naslovov 
najdlje, zato resničnih sereenshotov sploh 
še niso pokazali, le različna fantastična 
prizorišča, ki se spogledujejo z ZFjem. 

Pod goro teksta in nenavadno deželo bo novi Torment 
seveda baldurska frpjka z druščino, številnimi blod- 
njaki, taktičnimi bitkami in napredovanjem likov. 
Konkretnosti s tega področja avtorji ne izdajo, saj 
bržčas niti sami ne vedo vsega. Šele pred kratkim so 
se namreč na podlagi glasovanja odločili, da mikaste- 
nje ne bo realnočasovno, marveč potezno. Ali to po- 
meni popolno poteznost v slogu Fallouta, niso izdali. 
Ker so zbrali štiri milijone namesto fehtanega enega, 
so prvotni koncept močno razšrili, zaradi česar se je 
rok z letošnjega decembra premaknil na leto osorej 
ali še kasneje. No, bojazni, da bi se projekt pone- 
srečil, bržda ni, saj ne gre za zelence, ki so zagrizli v 
prevelik kos. 


PILLARS OF ETERNITY 


Če mnogotere ljubitelje pravljičnosti Torment kljub 
renomeju in globini ne prepriča, bodo le-ti prišli na 
svoj račun med Stebri večnosti. Tako se namreč kliče 
izometrična visoka frpjka s šestčlansko odpravo, 
umeščena v 'navaden' vilinsko-škratji svet. Ta ne bo 
licenčen oziroma že viden, marveč se bodo pusto- 
lovščine odvijale v originalnem gozdnatem primorju 
Dyrwood. 

Špil razvija proslavljena firma Obsidian, v katero so 
se pred desetletjem zatekli sodelavci Black Isla, 
vključno s šefom orkovskega imena Feargusom Ur- 
guhartom. Pod novim emblemom so ustvarili prene- 
katero uspešnico, na primer Neverwinter Nights Il, 


Čeprav obstaja video igralnega dela, so slikice tudi 
za Stebre večnosti skope in povečini kažejo le zelo 
podrobno okolico. So pa pokazali zemljevid de- 
žele, ki spominja na Faeriinovo Sabljasto obalo. 


Knights of the Old Republic II in Fallout: New Vegas, 
ravnokar pa zaključujejo southparkovsko frpjko. Za 
financiranje projekta s strani množic so se odločili za- 
to, ker menijo, da posluha za nekam starošolsko 
računalniško igro, kakršno si želijo izdelati že lep čas, 
pri založnikih ne bi našli. Kickstarterski uspeh Waste- 
landa 2 jih je prepričal in namesto skromno želenega 
dolarskega milijončka so iztržili štiri. 

Ustvarjalci izpostavljajo, da od takega poslovnega 
modela ravno tako profitiramo igralci, saj imajo brez 
založnikovega nadzora več svobode pri vključevanju 
delikatnejših tem, kot so nestrpnost, rasizem, su- 
ženjstvo in celo mamila. Za zgodbo pravijo, da bo od- 
rasla, 'martinovska', kajti dežela je neenotna, polna 
nasprotij, različnih ras in slojev, političnih spletk ter 
konfliktov, ki iz tega izhajajo. Glavni problem so an- 
cientne ruševine sredi hoste, kjer se skrivajo velike 
skrivnosti nekdaj mogočnega ljudstva. Naš lik ne bo 
domačin, marveč prišlek, ki se po naključju zaplete v 
deželne peripetije. 

Junačka hlačka bomo oblikovali sami. Na razpolago 
bo šest življenjskih oblik, od škratov do nekakšnih 
pritlikavih vilinov in plavalnokožcev. Sprva so načrto- 
vali pet osnovnih poklicev, a ker so dolarji nezadržno 
pritekali, so število podvojili. Gre za poznane sorte 
obrti in enako velja za nabor psihofizičnih atributov. 
Nenavadno je edinole oznanilo, da izkušenjskih točk 
ne bo nosilo premagovanje beštij in neprijateljev, 
marveč le opravljeni kvesti. Boj bo drugače navidez 
realnočasoven z možnostjo pavziranja. 

Baldur's Gate celo po več kot petnajstih letih še 
vedno velja za eno najodličnejših visokih frpjk. Ka- 
ko kakovostno je izvedena, priča privlačnost in us- 
pešnost poizdaje. Snovalci Pillars of Eternity jo 
imajo za osnoven vzor. Ga bodo dosegli? 


Obsidianovci pri označevanju igre dajejo v ospredje 
primerjavo z Baldurjem, a omenjajo večjo količino 
bojevanja in podzemskega raziskovanja v slogu lce- 
wind Dala. Ter močno navezanost na zgodbo po vzo- 
ru Tormenta. Pravijo, da bo veliko pridruženja željnih 
likov z različnimi značaji in lastnimi cilji, da bo razi- 
skovanje zelo svobodno in da bomo večkrat postav- 
ljeni pred odločitve. Več podrobnosti ni znanih, a do 
izida je kljub obljubi za konec 2014 bolj realno še leto 
dni. Dotlej bomo nedvomno spisali še kak predogled 
in postregli z bolj reprezentativnimi slikami. 


DIVINITY: ORIGINAL SIN 


Čeprav nam gre občasno v nos, da renomirane razvi- 
jalske hiše zbirajo gotovino na Kickstarterju, pa po- 
vsem razumemo, da se je k temu zatekel belgijski 
studio Larian. Fantje in dekleta nimajo sreče z za- 
ložniki že od svojega prvega špila, Divine Divinity. Ta 
je izšel neznansko hroščat, saj se je nemškemu izda- 
jatelju CDV blazno mudilo. Nadaljevanje Ego Draco- 
nis je prestopilo v tretjeosebni trirazsežni svet, ki ga je 
utrdila strategija Dragon Commander. A Larian se je 
hotel vrniti h koreninam in napraviti starošolsko, od 
zgoraj gledano frpjko, katere duhovna prednica naj bi 
bila legendarna Ultima VII. Založnika zanjo sploh niso 
iskali, marveč so tri leta razvoj financirali sami. Šele 
ko so izpraznili denarnice, so se za pomoč obrnili na 
Kickstarter. Prosili so za štiristo tisočakov, dobili so 
skoraj milijon. V celoti so ga porabili za lošč, kot so 
dodatne zgodbe neigralnih likov, najem orkestra za 
proslavljenega skladatelja Kirila Pokrovskega, dodat- 
ne kveste in podobno. 

Original Sin bo samostojna igra, ki se bo odvijala sto- 
letja pred ostalimi špili iz serije. V njej bomo prevzeli 


Ker bo Original Sin naprodaj že čez par mesecev, smo se lahko iz prve roke prepričali, 
da avtorji izpolnjujejo obljube. Vprašanje je, če bodo zgladili ostre robove. 


od oblikovalcev stopenj, ki je z veseljem pograbil pri- 
ložnost, da urejevalnik predstavi skupnosti. Posnetek 
je na YouTubu, iščite 'Divinity proposal.' 

Težko je verjeti, da bo vse našteto dejansko izvedljivo. 
Se pa dvomi nekoliko razpršijo, ko na Steamovem 
Early Accessu poženeš različico alfa, ki je dostopna 
od konca januarja, in v manj kot uri omenjeno dejan- 
sko počneš. Ko si neprijetno presenečen, ker tvoja 
ognjena krogla ni ubila le napadalcev, marveč sotrpi- 
na in stražarje ter sežgala pol trga. Med begom pred 
razjarjenimi meščani dojameš, kaj so avtorji v resnici 
mislili, ko so rekli, da ima vsako dejanje posledice. 
Kot tudi, zakaj so že dvakrat prestavili rok izida. Ta je 
po novem ob koncu letošnje pomladi. Ker pa jih čaka 
dosti pobijanja žužkov, bodo zagotovo delali nadure. 


nadzor nad likoma, poslanima na obrobje dežele razi- 
skat umor čarovnika. Kako bo preiskava potekala, bo 
odvisno le od naših odločitev. Dogajanje bo skrajno 
nelinearno in vsak kvest bo imel več poti do rešitve. 
Ne le klasično nasilniške, diplomatske ali tatinske, 
marveč več kombinacij naštetih, dostikrat z nepred- 
vidljivimi posledicami. Zlasti so ponosni na svet, kjer 
bodo potekala lastna življenja. Če bi recimo tolpa or- 
kov ubila lik, ki ima za nas pomembne informacije, 
bo treba koščke pridobiti od drugih oseb. Ali pa se 
bomo namesto s policijskim preiskovanjem ukvarjali 
z reševanjem mačk in si tako nabirali priljubljenost 
med meščani. Ti nam bodo potem raje zaupali po- 
membne govorice, dočim nam bodo vojaki z večjim 
veseljem priskočili na pomoč v boju. 

Ta bo potezen in bo porabljal akcijske točke, kot ne- 
kdaj v Falloutu. Praktično vsak predmet se bo dalo 
pobrati, premakniti ali celo opremiti. Lahko si bomo 
na glavo poveznili izdolbeno bučo ali v pričakovanju 
banditov na cesti zgradili barikado iz sodov in jo v pri- 
mernem trenutku zažgali. Skratka, igra nam bo zgolj 
povedala, kaj je treba storiti. Kako, pa bo naša stvar. 
Kot da to ni dovolj, bomo deležni sodelovalnega 
večigralstva, takega, ki je zvečine rezervirano za dia- 
blovščine, ne za pravoverne frpjke. Soigralec bo lah- 
ko uletel kadarkoli in se sprehajal po čisto drugem 
koncu sveta, a vseeno imel besedo pri naših odločit- 
vah, saj bosta morala priti do sporazuma. Češnja vrh 
torte bo urejevalnik lastnih nalog, ki jih bo moč deliti 
s skupnostjo. Z obojim je povezana simpatična pote- 
za za javnost. Avstrijec Daniel, dolgoletni obiskovalec 
Larianovih forumov, je pod pretvezo, da bosta lahko 
preizkusila Original Sin, odpeljal punco v Belgijo in jo 
zaprosil za roko v posebej narejenem kvestu prek so- 
delovalnega dialoga. Za to se je prej dogovoril z enim 


Lariani so zlasti ponosni na dialoge. Ti ne vključujejo le debat med igralcem in računalniškimi liki, mar- 
več tudi med soigralcema v brezšivnem večigralskem načinu. Do odločitve morata priti skupaj. 

Aggressor si pripaše meč, osedla konja in odjez- 
di pogledat, kaj se godi v deželi Ceški. Na poti ne 
sreča vilinov in magov, zato pa lakoto in vojno. 


b omembi srednjeveškega igranja 

vlog skorajda ne gre brez misli na 

čaranje in ugonabljanje pošasti. 

Če bi ti velel imenovati mečevals- 

ke frpjke brez fantazijskih elemen- 
tov, bi izdavil "Mount 6 Blade", nakar bi se 
končalo. Poznavalci bi navedli še dvaindvajset 
let stari Microprosov naslov Darklands, pa še 
tam notri je nekaj mitologije. Očitno je med raz- 
vijalci obveljala dogma, da okolje ne more dovolj 
kravžljati domišljije, če v njem ne nastopa pet 
metrov visoko zlo z ognjenim zadahom. Toda v 
Pragi se je zbrala gruča drugače mislečih. V 
tamkajšnjem studiu Warhorse so prepričani, da 
je Evropa najmanj toliko zanimiva kot Srednji 
svet. To nam kanijo dokazati z zgodovinsko pri- 
stno frpjko Kingdom Come: Deliverance. 


SUROVA dEŽELA 


Prestavili nas bodo v pozni srednji vek, v leto 
1403. Dežela Češka je v tistih časih eno od sre- 
dišč Svetega rimskega cesarstva. Kralj Vaclav IV 
je šibak, kar izvoha njegov brat Sigismund, ogr- 
ski kralj, z vojsko vdre v deželo in ga ugrabi. Sol- 
dateska pri ropanju pokrajine ne štedi z življenji 
in na napačni strani sulic se znajde tudi familija 
preprostega kovačevega sina Henrika. Ko mu 
pokoljejo bližnje in požgejo dom, se znajde med 
begunci. Uganili ste, ta nesrečnik bomo mi in do- 
godivščino bomo pričeli oblečeni v žakljevino. 
"K vragu s klišeji!" pravijo Čehi in obljubljajo, da 
nas ne bodo zasuli s kvesti, kjer bo treba pobija- 
ti podgane v kleteh. Henrik se bo moral za pre- 
živetje udinjati pri lokalnem kovaču, kjer bomo v 
miniigrah brusili meče. S tovrstno minico name- 
ravajo ponazoriti marsikako veščino, tudi kuha- 
nje. Zatem se bo junak že spustil v resnejše pri- 
gode in lovil tolovaje. Od ubranega pristopa bo 
odvisno, kako bomo lik razvijali. Krepitev veščin 
bo namreč potekala izključno z rabo in če bomo 
dolgo časa prihuljeno lazili naokrog, bomo sča- 
soma znali neslišno delati kozolce za hrbti graj- 
skih stražarjev. 

Henrika bomo mogli peljati v tri osnovne smeri. 
Prva bo bojevniška, pri kateri bomo v verižno 
srajco odeti vodili soborce v napad in zagate re- 
ševali s sekiro. Kdor ima namesto hrupa raje zvi- 
tost, bo proti cilju odšel tako, da ga bodo mimo- 
idoči zaznali šele, ko jim bo porinil nož med reb- 
ra. Sčasoma bo moč igrati tudi kot bard in svoje 
doseči z goslanjem, opletanjem jezika ter 'obde- 
lovanjem' grajskih gospodičen. 


VETER V laseh 


Glavna naloga bo sicer maščevati najbližje in 
odugrabiti zakonitega kralja. Toda Deliverance 
bo svobodnjaška igra. Lahko se bomo po mili 
volji potikali po deželi in lovili ribe. To bo pravza- 


Do 


prav treba početi, sicer bomo gladovali. Za pre- 
merjanje razdalj bomo imeli konjiča, ki nas bo 
tovoril čez devet kvadratnih kilometrov pokraji- 
ne, povzete po ozemlju blizu Sazave na Češkem. 
"Mesta bodo v pravem merilu, razdalje med nji- 
mi pa smo skrajšali na tretjino. Že ko smo se 
med lokacijami peljali z avtom, je postalo dolg- 
čas," pravi šefe Warhorsa Daniel Vavra. Med po- 
potovanji bomo priča spontanim pripetljajem, 
kot sta preganjanje čarovnic in spuščanje v skri- 
te temnice. Živelj bo imel svoj ritem. Zapomnil si 
bo naše grehe in če bomo ropali in morili, bomo 
imeli za vratom vso deželo. Vendar pa se avtorji 
ne trudijo s popolno simulacijo. "Ne boš mogel 
spraviti trgovca na kant s tem, da boš požgal 
mesto, od koder dobiva blago," poreče Vavra. 
Če bomo zašli v resne težave, bo treba potegniti 
rezilo. Henrik se bo mogel priučiti množice vero- 
dostojnih bojnih prijemov in rokovanja z vsako- 
vrstnimi krepeli, od mečev do bojnih kladiv ter 
helebard. Pri zamahovanju bomo iz prve osebe z 
enim od treh osnovnih udarcev ciljali v šest mo- 
gočih točk na nasprotniku, blokirali in povezo- 
vali zamahe v kombinacije. Seveda ne bo izosta- 
lo spotikanje in rokoborski triki. Mlatili se bomo 
tudi s konja, ki bo sam orožje in bo lahko nepri- 
diprave potacal. Toda v jedru ne bomo superju- 
nak. "Boj z več kot enim sovražnikom bo težak," 
pove Vavra. Načeloma bo Henrik samotar, a ne- 
malokrat bomo morali na pomoč klicati pri- 
ložnostne zaveznike. Višek teh množičnih bojev 
bodo grajska obleganja, o katerih se še ne ve 
dosti. A priložnosti za poizvedovanje bo dovolj, 
kajti Deliverance je predviden šele za jesen 2015 
na PCju, PS4 in xboxu one. In to šele prvi akt z 
okrog tridesetimi urami igranja. 


dOLGI POohOo 


Bodo igralci zamerili odsotnost pravljičnosti? 
Sodeč po zaključenem podvigu na Kickstarterju 
ne. V njem so zbrali več kot 1.350.000 evrov, tri- 
krat več od zneska, ki so ga hoteli! Vendar ta de- 
nar za tako ambiciozen projekt še ne zadostuje. 
"Želena vsota je bila le desetina predvidene ko- 
ličine, ki nam jo je obljubil (neznani) založnik, če 
nam s Kickstarterjem uspe," Založniki so na- 
mreč za razliko od igralcev njihovi ideji nenaklo- 
njeni. Da so sploh napravili prototip igre, je za- 
služen nek samostojni bogatunski vlagatelj. 

Že sedaj imajo marsikaj pokazati, saj na zaslonih 
zaživi prelesten, v CryEnginu oblikovan svet z 
mnogimi predvidenimi mehanikami. Zlasti pa 
obetajo ljudje v Warhorsu. Vavra je prej načelo- 
val razvoju Mafie, njegovi sodelavci so počeli 
Operation Flashpoint, Armo in Crysis 3. Po- 
večini odprte, peskovniške igre, take kot Delive- 
rance. Za zdaj so nadvse optimistični. "Nimamo 
zmajev, imamo pa kure," smeje se odvrne Vav- 
ra. Zaprmej take, ki se jih bo dalo skuhati. 

rvi igralni dečki so k nam iz zamejstva pri- 

curljali, preden jih je slovenski distributer 

Laser Plus uradno predstavil koncem leta 

1992. Sam sem bil med zgodnjimi srečne- 
ži, ki so ga dobili, s čimer sem instantno postal gla- 
vni frajer v mali šoli. Tudi v osnovni šoli si bil kot 
lastnik te drkalice deležen posebne pozornosti. Mi 
smo špilali, drugi so se gnetli in nam špegali čez ra- 
mo. Posodiš game boy? Pha, raje sestro! Vedeti pač 
morate, da tedaj digitalnost ni bila samoumevna, sp- 
loh ne žepna. Mularija se je na dvorišču igrala zemljo 
krast in ravbarje ter žandarje. Računalnik si je lasti- 
lo redkokatero gospodinjstvo in še ta vsekakor ni bil 
v vlogi igrače, dočim so bile konzole v naših logih 
bolj kot ne eksotika. 


Kalkulatorska postavitev z gumbi pod zaslonom se 
je obdržala vse do advanca. Dizajn je škatlast, ven- 
dar nam je oblika prirasla k srcu. Procesor v notra- 
njosti je šibal pri štirih megahercih. Že takrat je bil 
ubog, a danes ima osembitnost poseben retrošarm. 


Dovetdeseta so bla leto izvirnega 
sati drkamoza, Hintenidovegai game boja. 
kavboj ze z otroško radostjo 
spomni zelenega zaslona sive opeko. 


Ko so game boy naposled pričeli tržiti v Sloveniji, se 
je razpasel. Nemalokod je v gručah posedala otročad, 
ki je skozi zelenkasti ekran bežala v pravljične dežele. 
Celo prfokse so na čikpavzi raje drkale Tetris kot 
učitelja telovadbe! Po svetu je bil fantič še bolj prilju- 
bljen. Cenovna dostopnost, preprostost iger in do- 
bršna prenosljivost so poskrbeli, da so v dvanajstih 
letih potržili skoraj 120 milijonov sivčkov s potomci. 
Doslej sta ga nadkrilila le playstation 2 in DS. Pri nas 
je dom našlo okoli 30.000 uradno uvoženih kosov, 
čemur je treba prišteti še mnogo prešvercanih. 


SONCE Z VZHODA 


Leta 1983 je ameriški svet videoiger zajela kriza. Na 
množico sistemov razdrobljeni trg, nasičen s podpov- 
prečnim softverom, se je kratkomalo sesedel. Med 
ostalimi je bankrot razglasil celo velikan Atari in tam- 
kajšnja industrija hardvera je umrla praktično do Mi- 
crosoftovega xboxa ob prelomu tisočletja. Nastopil je 
čas Japoncev. Prepotrebna (p)oživitev je dospela v 
obliki na domačih tleh uspelega NESa. Nintendo je 
postal veliki N in sinonim za igre. 


Gunpei Yokoi je pri Nintendu sprva delal kot vzdrže- 
valec strojev. Nato je izkazal inženirsko-dizajnerski 
talent in začel razvijati igrače. Sledilo je zasnovanje 
drkalic game 8 watch in game boy ter mentorstvo 
Shigeruju Miyamotu pri razvoju Maria in Donkey 
Konga. Gunpei je umrl v prometni nesreči leta 1997. 

Toda Nintendo ni bil mogočno prisoten le v dnevnih 
sobah, marveč je svet osvojil še z žepnimi elektron- 
skimi igricami, klicanimi game 8 watch. Šlo je za pri- 
mitivne napravice z enim samim špilčkom in zaslo- 
nom, po katerem so se premikale vnaprej določene 
podobice. Idejo za pradrkamožičke je dobil legendar- 
ni japanski ustvarjalec Gunpei Yokoi, ko je na vlaku 
opazoval poslovneža, kako se ubada z digitronom. 
Čeprav tovrstna zabava ni imela globine in je bila bolj 
kot ne zgolj neskončno nabijanje rekordnih točk, je 
serija game 6 watch doživela nesluten uspeh. 


- o 
Tekom desetletja je Nintendo na trg poslal okoli 
šestdeset različnih primerkov igračaste konzolice 
game 8 watch, med njimi take z danes znanimi liki, 


a mularija jih je vseeno imela. Šverckomerc! 


Tehnologija je šla naprej in Gunpei je hotel prenos- 
nost sčasoma križati z odprtostjo sobnih konzol. Tako 
je v svet leta 1989 eksplodiral game boy, ki je ujel ra- 
vno pravšnje razmerje med preproščino, energetsko 
nepotratnostjo, ceno in naprednostjo. Resda ni šlo za 
prvo prenosno drkalico z izmenljivimi mediji, saj ta lo- 
vorika pripada Milton Bradleyjevemu microvisionu. 
Bil pa je game boy prvi široko uspešen in podprt, za- 
radi česar je postal sopomenka za igranje na poti. 

Z oglato in sivo zunanjostjo se je šlepal na prepoznav- 
nost NESa. Tudi razporeditev gumbov je bila slična in 
osemsmerni križec je še danes osnova slehernega 
kontrolerja. Shema je bila prijazna predelavam uve- 

ljavljenih iger z večjega brata in klasik z avtomatov. 
Vse niso blestele, toda Contra, R-Type, Mega Man, 
Battletoads, Gradius in Double Dragon niso dosti zao- 
stajali za izvirniki. K prodornosti je pripomoglo tudi, 
da so tekmeci na žurko zamudili. Ko sta prikorakala 
konkurenta v obliki Atarijevega lynxa in Seginega ga- 
me geara, je bilo dečkovo ime že pozlačeno, pri če- 
mer mu je veliko pomagala obča čislanost japonske 
znamke. Po okupaciji dnevnih sob se je Nintendo ta- 
ko udobno namestil v žepovje širom sveta. 


N NA PRESTOLU 


Malokatera zgodovina konzole je tako tesno poveza- 
na z enim samim naslovom, kot je game boy z ruskim 
zlaganjem padajočih tetrominov. Tetris, čigar zgodbo 
si lahko prebereš v Jokerju 192 (id na stranki 5951), 
je bil priložen vsakemu igralnemu dečku, kar se je iz- 
kazalo za ključno. Igra je vsled preproste zasnove in 
intuitivnega nadzora pred zaslončke pritegnila staro 
in mlado, muško in žensko. Enako je bilo na PCju, od 
koder je Tetris izviral - toda osebni računalniki so bili 
tedaj velike in drage kište, game boy pa je šel v torbi- 
co in torbo. Po eni strani je vleklo zbiranje točk, po 
drugi pa psihološka osnova, se pravi človeška želja 
po delanju redu iz kaosa. 

Toda game boy se ni opiral na eno samo odličnico, 
kajti sčasoma se je nabralo več kot tisoč žanrsko pi- 
sanih naslovov. Na seznamu so prednjačile ploščad- 
ne arkade s takrat že prepoznavnimi Nintendovimi 
maskotami, kot sta vodovodar in gorila. Zelda: Link's 
Awakening je v srcih mnogih zapisana kot najboljši 
2D-vnos v nizu, ki je očaral z odprto, raznoliko deželo. 
Pokemoni so poskrbeli za lahkotno frpjsko igranje 
vlog in zasvojljivo zbiranje žverc, ki je pognalo lasten 
fenomen in sredi devetdesetih močno okrepilo dečko- 
vo prodajo. Za večigralski žur je skrbel Tennis, odbi- 


Game boy je kult in njegovo prirejanje seže krepko 
dlje od preprostih poslikav ohišja. V najbolj čislani 
spletni trgovini Kitsch Bent (Store.kitsch-bent.com) 


najdeš kompletno predelane konzole z baročnimi 
ohišji in mnogovrstnimi modifikacijami. 


janje kroglice v Alleyway je bilo prijetno za odmor in 
celo dosti solidnih licenčnic smo ugledali. Cowabun- 
ga smo se drli z nindža želvami, v Batmanu smo lučali 
batarange ter rešetali podmornice v The Hunt for Red 
October. Najbolj elegantno je bilo, če si ubodel pirat- 
sko 'disketo' (tako smo pravili modulom) s poljubnim 
številom naloženih špilov, ki si jih na jugoslovanskem 
in zgodnjeslovenskem divjem zahodu našel kar v pa- 
pirnici na koncu ulice. 


Če si lastiš 3DS, wii ali wii U, je nekaj game boyevih 
klasik po navitih cenah v starinarnici Nintendove 
štacune. Na PCju vlada emulator Visual Boy Advance. 
A ni ga čez original, ki ga za drobiž najdeš na Ebayu. 


IZ OČI V OČI 


Najšibkejši del game boya je bil zaslon iz tekočih kri- 
stalov. Za razliko od game 8 watcha je sicer poznal 
mrežo pik s štirimi odtenki sive, toda ločljivost 160 x 
144 je bila bedna, par temno olivnih nians pa ni bilo 
baš blagodejnih za oči. Ker displej ni imel odzadne 
osvetlitve, je bila za igranje nujna stalna svetloba. A 
četudi so se odrasli kremžili in vselej z gumbom iska- 
li idealen kontrast, smo bili otroci povsem zadovoljni. 


rogovil 2014 

PRINČEVI 
PRIBOČNIKI 


Za dodano vrednost in frišnost je skrbelo še malo 
morje drugih pritiklin. Kabel za povezovanje dveh 
konzol je bil priložen v škatli, tako da si se lahko 
takoj šel Tetris v dvoje. Kasneje se mu je pridružil 
nastavek za štiri igralce, ki ga je prva podprla so- 
lidna formulščina F-1 Race. 

Večigralsko zajlo si uporabil tudi za spojitev z ga- 
me boy printerjem, ki je na samolepilen papir tis- 
kal sličice iz iger in klavrne fotografije, posnete z 
game boy camero. To čudno oko si vtaknil v režo 
za modul, posnetke pa si lahko uporabil še v peš- 
čici miniiger ali jih počečkal v urejevalničku. Leča 
se je zasukala kamorkoli, tako da so kratkohlačniki 
lahko delali selfieje. Ceprav se je fotkič ob izidu 
vpisal v Guinnessovo knjigo rekordov kot naj- 
manjši digitalec, veleprodajanosti ni dosegel. 


— 


Precej priljubljen kos opreme je bil light boy, velik 
in nekam nepraktičen nastavek s povečevalnim 
steklom in lampicama. Z njim si lahko ponoči šel 
na igralno rundo najljubšega špila, ne da bi motil 
ostale. Kljub temu, da Nintendo težke kontrapcije 
ni uradno požegnala in je potrebovala dodaten 
baterijski par, se je v ZDA dobro prodajal. 


h S 
SAVE YO 
UAHILE YOU DRIN 


V elielji so bile od strani zrte ploščadarice, a raznolikosti ni manjkalo. Vesoljska streljanka R-Type se je igrala enako NE kot izvirnik. V Kirby's Pinball Landu si 
po treh večzaslonskih mizah z vdelanimi miniigrami namesto žogice odbijal kar Nintendovo maskoto. Prvoosebne igre so bile redke, vendar si med njimi našel celo 
letalščino F-15 Strike Eagle. Dr. Mario je bila odlična alternativa Tetrisu, trije Donkey Kong Landi pa so navdušili z razkošno, četudi malček nepregledno grafiko. 


TEKMECI 


inesla pre- 
cej izboljšan barvni zaslon. Mnogo iger zanj, vključ- 
no s Pokemoni in Link's Awakening DX, je delovalo 
na prvem GBju. Take si prepoznal po črnih modu- 
lih, za razliko od prozornih, ki jih sivček ni šmirglal. 


Vseeno jih je mnogo za te duri v mavrične svetove 
plačalo visoko ceno: trajna okvara oči oziroma očala. 
V notranjosti je nihal procesor, podoben onemu v ZX 
spectrumu. Sličnost je šla programerjem na roke, saj 
je bilo dokumentacije malo in je bila nerodno prevede- 
na iz japonščine. Sredica ni bila močna, a je zmogla 
gladko premikanje ozadij in dopuščala istočasno pri- 
kazovanje zadostnega števila različnih sličic, da razno- 
likosti ni manjkalo. Po tehnični plati je izstopal Rarov 
Donkey Kong Land, ki je za svilnato animacijo in sivo 
pisanost iz hardvera izžel poslednjo kapljico moči. 
Bolj tenko so piskali tudi ubogi štirje kanali, ki so bo- 
trovali rednemu prekinjanju muzike z zvočnimi učin- 
ki. Izrekli so celo kak od popačenja komaj prepozna- 
ven košček govora. Zvočniček je bil povprečen in če 
si hotel stereo, si moral priključiti slušalke. A bili smo 
očarani. Oboževalci so prepoznavni zvok vzljubili do 
te mere, da je danes game boy v središču cvetoče 
chiptune scene. 

No, železninska shiranost je bila premišljena, kajti 
glavni cilj je bil dolgoživost, za katero so skrbele štiri 
AA-baterije. Zdržale so do deset ur, kar je pometlo s 


Fotografija ni iz leta 1989, ko množica zavida lastni- 
ku game boya, marveč moderen prizor z žura s 
chiptune glasbo. To je tista, ki jo skladajo s starin- 
skimi računali in konzolami. Eden glavnih akterjev 
na sceni je ravno game boy. Najbolj zmogljivi pro- 
gramčič LSDJ uporabljajo največja imena, kot so 
indie rokerji Anamanaguchi, Sabrepulse, starosta 
Trash80 in metalski odbitež Rainbowdragoneyes. 


konkurenco. Če ti kupovanje vložkov ni dišalo, si si 
lahko omislil battery pack, opeko, ki si jo nič kaj ele- 
gantno pripel na pas in je vsebovala polnljivo baterijo. 
Tako ozaljšan si se počutil kot Robocop. 


OTROCI GAME BOYA 


Če snameš nostalgična očala, zna game boy izpasti 
otročji in marsikatera igrica se ni dobro postarala. To 
postane še bolj očitno, ko ga postaviš ob bok advan- 
cu, ki je nasledil colorja, konkretno dvignil zaplete- 
nost igranja in je druga zgodba. Najbolj kilavo izpade 
rumeni LCD, ki je za današnje čase nesprejemljiv. 

A hardver ni bil nikdar glavni. V soju žarometov so bi- 
le igre in game boy je, četudi je ciljal na mlajše, imel 
nekaj za vsakogar: preprostost, šarm, izziv, vselej na 
voljo v varžetu. Zrasel je v fenomen, ki je znal v igral- 
ce spremeniti celo babice. Nekaj se je premaknilo v 
nas, ko se je na sredino zaslona prvikrat priplazil lo- 
gotip in je odzvenel značilni 'tling'. Ko ga prižgeš da- 
nes, skoraj četrt stoletja kasneje, so čustva znova tu. 
Nintendo magic, baby. 

Tetris Nintendo, 1990 
Če se kak špil-ne-bo nikdar postaral, je 
to Tetris. Zlaganje padajočih tetrominov 
naključnih oblik je brezčasno inje vena- 
ki meri dogajalo najmlajšim in staršem, 
ki so vsi med seboj primerjali točkovne 
rekorde. Ker si ga dobil ob nakupu game 
boya s povezovalnim kablom vred, si se 
ga zlahka lotil večigralsko. V tem načinu 
si s podiranjem več vrstic hkrati dodajal 
podlago nasprotniku, kar je skrbelo za 
napetost. 

Zelda: Link's Awakening Nintendo, 1993 
Linkovo prebujenje je na game boy pripeljalo 
prostran svet, ki si ga postopoma raziskoval iz 
ptičje perspektive. Recept je bil spiljen in meša- 
nica raziskovanja, sekljanja ter mozganja v tem- 
nicah je vlekla kot hudič. Za razliko od večine 
Zeld dogajanje ni postavljeno v Hyrule, temveč 
na otoček Koholint znotraj sanj skrivnostnega 
bitja. Princeske v njem sploh ni! So pa fletni od 
strani gledani mariovski deli. Če se kaniš igre 
lotiti, priporočam prepleskano različico DX za 
GB color, ki ima nekaj dodatnih kleti in puzel. 

Pokemon Red Nintendo, 1999 
Rdeča različica je pričela manijo zbiranja Poke- 
monov. Lahkotni japonski frp s poteznimi boji 
med pošastki je osvojil srca generacije, ki so 
vanje vlagali po več sto ur. Bitke so bile dovolj 
preproste, da si jih urno dojel, a so zahtevale 
premišljeno taktiko in poznavanje malega morja 
bitjec. Za heroinsko vlečnost pa je poskrbelo 
zbiranje in možnost menjavanja monstrumov. 
Če si hotel imeti vse, si moral spojiti dve konzo- 
li, saj je bilo različic več. Odtlej na prostrane ja- 
se z nepokošeno travo gledamo drugače. 


SARNO UE M6 NE TIT 


Super Mario Land 2  Mintendo, 1993 
Njegov-predhodnik-je sicer-oral ledino, 
toda SML2: 6 Golden Coins je ponudil 
več in se je preprosto igral bolje. Tako 
stoji na čelu vojske od strani gledanih 
ploščadaric, ki so kraljevale na game 
boyu. Nivojev je bilo mnogo in so bili 
razdeljeni na šest raznolikih con. Lotil si 
se jih v poljubnem vrstnem redu in na 
koncu vsake te je pričakal šef z enim od 
šestih kovancev, ki jih je izmaknil Wario. 
Še pomniš tri prašičke? 

Metroid II: Return of Samus Wintendo, 1992 
Nadaljevanje legende z NESa je na drka- 
lico prineslo fletno platformersko razis- 
kovalno akcijado, kjer si prečesaval do- 
mači planet Metroidov. Cilj je bil pokon- 
čati vse meduzaste kreature, s čimer se 
je odprla pot naprej. Junakinja je imela 
na voljo različne izbljuvke, ki so ji poma- 
gali pri doseganju novih področij, in se je 
znala spremeniti v kotalečo kroglo. Vse- 
buje tudi zanimiv zgodbeni preobrat. Če 
si dvojko spregledal, to urno popravi! 


Castlevania ll: Belmont's Revenge Korarmi, 1992 
Prva 'Vania za GB zaradi visoke težavnosti in 
poenostavljenosti ni požela velikega uspeha. 
Belmont's Revenge je zoprnost deloma omilil in 
izkušnjo konkretno. razgibal, čeprav je bila ne- 
koliko kratka. Biču so se pridružila drugotna 
orožja, med katerimi si našel blagoslovljeno vo- 
do in sekire. Na štirih stopnjah trdojedrne akci- 
je so prišla še kako prav. Junak se je skoznje 
moral prebiti, da bi se znova odkrižal dežurnega 
krvosesa, ki mu je ugrabil sina in ga spremenil 
v demona. 


Donkey Kong Nintendo, 1994 
Donkey Kong se je začel kot istoimenska igra z 
avtomatov, v kateri si kot Mario preskakoval 
sode in plezal do ugrabljene princeske. A po 
končanju uvodnih nivojev se je pred teboj odstrl 
velikanski svet stotih stopenj, kjer si skakal- 
niško reševal uganke. Vodovodar je bil atletsko 
zbildan in je plaval, delal premete, pretikal stika- 
la, prenašal predmete, se metal z vrvi, uporab- 
ljal trampoline, plezal in s kladivom uničeval za- 
lego. Ko je našel ključ, je lahko nadaljeval. Ta 
luštnost je prednik niza Mario vs. Donkey Kong. 


Mystic Ouest Sguare, 1993 
Odvrtek Final Fantasyja Mystic Ouest je 
prvi vnos serije Mana, ki je kasneje raz- 
turila na SNESU. Z realnočasovnim te- 
pežem in mankom ločenih bojnih zaslo- 
nov prej spomni na Zeldo kot FF. Z viša- 
njem nivojev si frpjsko krepil lik, razis- 
koval širno deželo ter se loteval puzel in 
kvestov. Prijetna štorija se je kajpak vr- 
tela okrog reševanja čarobnega drevesa 
in s tem sveta pred nedvoumno imeno- 
vanim Dark Lordom. 

Gargoyle's-Ouest Capcom, 1991 
Firebrand je letečnež, ki murje usojeno 
poraziti zlobnega kralja. Na prvi pogled 
naloga izpade kot tipski frp japonskega 
okusa. Ko v pogledu od zgoraj razisku- 
ješ svet, igranje naključno prekinjajo bo- 
ji na ločenem zaslonu. A ključna razlika 
je, da so le-ti od strani zrti in naravnani 
ploščadno. Mešanica se je na GBju po- 
čutila kot doma in je postregla z obilico 
zlikovcev, glavarjev ter nadgrajevanja 
sposobnosti. 

Zelda: Oracle of Seasons 8 Ages Capcom, 2001 
Kar je bilo sprva mišljeno kot trojček med seboj 
povezanih Zeld, je zavoljo prevelike zapletenosti 
postal par. Vsaka ima svojo fabulo in pisan svet, 
poln skrivnosti, prebivalcev, zlodejev, temnic in 
šefov. Skladno z dvema kosoma Triforca je Sea- 
sons naravnan bolj akcijsko, dočim Ages po- 
udarja uganke. V prvem Link z magično palico 
menja letne čase, v drugem potuje skozi čas. Ko 
si končal katerikoli del, si v drugem uporabil ko- 
do, kar je skozihod priredilo in odprlo pot do 
skupnega konca. Dve Zeldi sta pač boljši od ene! 

Shantae Capcom, 2002 
Cortkane orientalčice Shantae pri nas uradno ni- 
smo ugledali, dokler ni nedavno prišla v Ninten- 
dovo spletno trgovino. Škoda, saj velja za eno 
lepših, najbolj podrobno animiranih akcijskih 
skakalščin s colorja, polno pisanih okolij in so- 
vragov. Junaška dečva je polduhec, ki mora vas 
zaščititi pred gusarji. Pretepa jih kar z vijolično 
čupo, pri reševanju ugank pa si pomaga s seksi 
trebušnimi pleski, ki jo pretvorijo v slona ali opi- 
co. Hudo osnovo je z bolj odprtim svetom raz- 
širilo nadaljevanje Risky's Revenge za DSi. 


Wario Land 3 Nintendo, 2000 
Wario je ultimativni Nintendov mofo. 
Tako silen je, da v tej ploščadarici sploh 
ne more umreti! Namesto tega od so- 
vragov dobiva raznovrstne sposobnosti. 
Pik ga spremeni v lebdečo kroglo, mu- 
mificiran se urno kotali naokoli. Tako 
nelinearno raziskuje odprte nivoje, kjer 
je cilj najti ključ in odkleniti škatle. Izpo- 
stave vreden je kraj dogajanja, saj se 
špil dogaja v glasbeni skrinjici. Odbito in 
všečno. 


eta in nezdravo življenje so končno pričela 
terjati davek, tako da je moral pisec teh vrs- 
tic nekaj časa preživeti v bolnišnici. Brez 
obiskov, ker je veljal karantenski protokol. 
K sreči ni šlo za življenjsko nevaren super- 
mikrob, marveč je razsajala običajna gripa. Te se je 
seveda nalezel, ker se ni šel pravočasno cepit. 


Kaj so superbakterije? 

Bakterije so skupaj z algami najbolj 
zastopana življenjska oblika na našem 
planetu. Najdemo jih vsepovsod, tudi v 
najbolj neprijaznih kotih. Nekatere 
nam koristijo, recimo tiste, s katerimi 
izdelujemo jogurt, in še bolj one, ki živijo v našem čre- 
vesju. Seveda pa obstaja kup takih, ki škodijo. Odgo- 
vorne so za kup bolezni, od nedolžnega izpuščaja do 
tega, da te požrejo pri živem telesu. Nekatere so tako 
trdožive, da še petdeset let po zadnjem izbruhu bolez- 
ni opazujemo, če bodo spet pokukale na plano. Tak je 
bacil vraničnega prisada. A temu trdoživcu vseeno ne 
pravimo superbakterija. Kadar je v aktivni obliki, ga 
uniči že majhna doza penicilina. Odpornost pridobi 
šele, ko se obda z ovojnico in postane spora. 

Ko smo pred slabim stoletjem odkrili penicilin in kas- 
neje druge antibiotike, je sprva kazalo, da je bakterij- 
skim infekcijam odklenkalo. Od tod ime antibiotik: 
gre za spojine, ki zavirajo razvoj bakterij ali jih ubijajo. 
Nekateri učinkujejo le na določene vrste, spet drugi 
imajo širok spekter delovanja. In zdravniki so jih pred- 
pisovali z velikim veseljem. Kako bi jih ne, če pa je šlo 
za magične injekcije ali pilule, ki so v kratkem času 
odpravile simptome premnogih bolezni, kot sta tifus 
in kolera, preprečevale infekcije in zastrupitve ran. 
Nemalokrat so bili prva izbira kljub temu, da povzro- 
čitelj ni bila bakterija! Če se zanj ni odločil zdravnik, 
ga je zahteval pa pacient. 

Toda vsesplošna raba je imela neprijetno posledico. 
Bakterije se množijo kot za stavo in si ob tem izmenju- 
jejo koščke DNK, saj poznajo tudi spolno razmnože- 
vanje. In včasih se zgodi, da zavoljo novega genskega 
materiala nekatere napad z antibiotikom preživijo. 
Skozi tisoče generacij tako pridobivajo odpornost, do- 
kler zdravilo nanje ne učinkuje: več. Ravno to je razlog, 
da razvijamo vedno nove antibiotike in da so doze, s 
katerimi zdravimo, tisočkrat višje kot prve injekcije, s 
katerimi je eksperimentiral Alexander Fleming. 
Dandanes rabo antibiotikov omejujemo. Prav tako jih 
ves čas menjamo, da se bakterije nanje ne bi mogle 
preveč privaditi. Še več, nekaterih zdravil sploh ni v 
obtoku, marveč jih svetovne organizacije hranijo za iz- 
jemne, apokaliptične primere. Poleg teh obstajajo še 
antibiotiki, ki imajo status zadnje obrambne črte - ko 
ima pacient okužbo, ob kateri vsi drugi antibiotiki od- 
povedo. To pa je okužba s superbakterijo. 

Najbolj znan tak mikroorganizem je MRSA - meticilin 
rezistentni Staphylococcus aureus. Zlati stafilokok je 

Guattro ni staknil superbakterije, a je vseeno oble- 
žal v postelji. Nemara ga bodo rešili vesoljci. 


eden najbolj razširjenih in najmanj nevarnih mikrobov 
na svetu. Običajno ga najdemo na koži in sluznicah in 
je odgovoren kvečjemu za kak mozolj. Bolj patogeni 
sevi povzročajo kužno vnetje sklepov, globoke ognoj- 
ke in vnetje notranjega srčnega tkiva, najbolj nevarni 
pa odmiranje pljuč. Vendar MRSA ne deluje na tak 
način. Ponavadi napada oslabele organizme, recimo 
ostarele in paciente po operacijah, ko je imunski si- 
stem sesut. Namnoži se do te mere, da povzroči si- 
stemsko zastrupitev. Ko so običajni antibiotiki odpo- 
vedali, so ga nekaj časa uspešno zatirali z meticili- 
nom. Ko je zatajil še ta, je mikrob dobil svoje sedanje 
ime. Trenutno zdravilo zadnjega odziva za MRSA je 
vankomicin. 

Podobno trdoživi so nekateri streptokoki, najden je bil 
enterokok, ki je odporen celo na vankomicin, pose- 
ben problem so tako imenovane neprilagojene salmo- 
nele, torej tiste, ki nimajo le enega gostitelja. Kljub te- 
mu, da so mediji o vseh že bili plat zvona, pa je zame 
najbolj zaskrbljujoča mikobakterija, ki povzroča tu- 
berkulozo. Srhljiva bolezen, ki smo jo z odkritjem 
streptomicina uspešno zavirali vse od konca druge 
svetovne vojne, se že dve desetletji znova pojavlja. 
Trenutno zdravljenje vključuje pravi koktajl antibioti- 
kov, saj so celo znotraj ene okužbe mikrobi z različno 
odpornostjo. Prihaja namreč do spontanih mutacij. 
Tako je, ljudje za tuberkulozo zdaj obolevajo tudi pri 
nas, medtem ko so mi jo v mojih šolskih dneh kazali 
le na starih filmskih posnetkih. 

Zato je prva bojna črta proti supermikrobom prepre- 
čevanje okužbe. To dosežemo z rednim razkuževa- 
njem tako prostorov kot osebja in sistemom čistih ter 
nečistih poti, da ne pride do vnosa škodljivih mikro- 
organizmov. V primeru tuberkuloze pa tudi z rednimi 
kontrolnimi pregledi tako ljudi kot domačih živali. 
Predvsem pa ne jemljemo antibiotikov, kadar ni po- 
trebe! Že dolgo niso več čudežno zdravilo. 


Ali raeljanci res ne verjamejo v Boga? 

Raeljanstvo je zanimiva religija, ki se ji pozna, da je 
nastala v divjih sedemdesetih prejšnjega stoletja. Nje- 
ni pripadniki, ki jih je danes po svetu okrog sedemde- 
set tisoč, se uradno sicer deklarirajo kot religija, a jih 
ostali uvrščajo bolj med kulte. Raeljanci verjamejo, da 
so za stvarjenje inteligentnega življenja na Zemlji od- 
govorni nezemljani. Ti naj bi pristali na našem planetu 
in izvajali znanstvene poskuse, primitivna bitja pa naj 
bi jih imela za bogove. Te starodavne astronavte raeli- 
janci imenujejo s hebrejsko besedo 'elohim', kar po- 
meni bogove. Po njihovem izročilu je eden teh elohi- 


mov, po imenu Jahweh, pristal v Franciji in ustanovi- 


telju cerkve Claudu Vorilhonu povedal, kako so pred 


25.000 leti preoblikovali naš planet. Claude se je ob 
razodetju nemudoma preimenoval v Rašla in pričel 
širiti božjo besedo. Tako, ki pravi, da bogovi niso nad- 
naravna bitja, marveč le mnogo naprednejša civiliza- 
cija od naše. Zato moramo tudi ljudje stremeti k znan- 
stvenemu napredku. 

Iz tega razloga raeljanci podpirajo vse znanstvene ra- 
ziskave, tudi take, ki so drugim verstvom moralno ali 
ideološko sporne, recimo kloniranje človeka, in bolj 
posvetne zadeve, kot je gensko spremenjena hrana. 
Posebej so navdušeni nad nanotehnologijo, v kateri 
vidijo način, da se bomo ljudje sproti popravljali s po- 
močjo ministrojev, ki bodo brzeli po našem telesu, kar 
nas bo napravilo praktično nesmrtne. Tudi drugače so 
odprti do konzervativcem neljubih tem: odkrito podpi- 
rajo pravice istospolnih, zavračajo vsakršne vojne in 
zahtevajo odpravo revščine. Temu primerno sta zanje. 
ljubezen in spolnost najboljši orožji proti nazadnjaštvu 
in nasilju. Zato so zvečine zapriseženi nudisti, o njih pa 
se širijo govorice, da so srečanja v resnici orgije. 
Preden z odprtimi rokami stečete v njihova nedrja, ve- 
lja omeniti, da orgij ne boste uzrli. Tudi zato, ker je v 
Sloveniji raeljancev le kakih petdeset in je razmerje 
konkretno v korist fantov. Kljub temu so pri nas orga- 
nizirali več vseevropskih srečanj. Pravijo, da zato, ker 
se tukaj dobro počutijo in jim nihče ne teži. Dodatna 
ovira bi znala biti zanikanje nauka o razvoju vrst: vse, 
kar živi na Zemlji, je po njihovem posledica genskega 
inženiringa. Poleg teda je eden njihovih svetih simbo- 
lov svastika, za katero želijo doseči, da se ne bi več 
povezovala z nacizmom, marveč bi pridobila prvotni 
pomen sonca in dobrobiti. In končno, pripadniki zbira- 
jo denar za kozmično ambasado v Jeruzalemu, kjer se 
bodo naselili elohimi, ko bodo prišli nad človeštvo iz- 
vršit poslednjo sodbo, bojda do leta 2035. Takrat nas 
bodo vse naložili v Matrico. Vas še mika pridružitev? 


z 


Račl oziroma Claude Vorilhon je klišejski voditelj 
kulta. Pred razodetjem je bil avtomobilski novinar 
in še danes je navdušen dirkač. 

Strah pred odklopom 


obstoj naših digitalno pridobljenih iger še zda- 

leč ni tako samoumeven, kot se zdi. Trenutno 
stanje je krasno, skoraj idealno. Greš na Steam, po- 
klikaš želeno igro, opraviš nakup s kartico in kmalu je 
izdelek pri tebi. Novosti so sicer nesramno drage, to- 
da razprodaj je toliko, da je cena špila itak razvredno- 
tena. Če zamenjaš računalnik, ni težave, saj te sp- 
remlja vsa knjižnica iger. Poleg tega Steam še zdaleč 
ni edini. Na peceju imaš Origin in Uplay kot velika 
servisa, pa kup preprodajalcev, od ruskih keystorov 
do Green Man Gaminga. Tudi konzole so krepko sko- 
čile na digitalni voz, saj so njihove štacune naložene 
do roba tako z manjšimi neodvisnicami kot velikimi 
naslovi. 
Sliši se krasno, a vse ni rožnato. Kaj se zgodi, če se 
spremeni status podjetja, ki skrbi za omenjene igre? 
Gabe Newell se lahko odloči, da bo postal menih, in 
Steam proda ali kratkomalo zapre. Ni zelo verjetno, ni 
pa tudi neverjetno. Nam bo dana priložnost, da naredi- 
mo backupe? Bodo vse igre prejele popravek, ki jih bo 
odvezal od Steamovega preverjanja istovetnosti? Lah- 
ko, da, lahko, da ne. Pregledal sem pogodbo, ki jo 
imam s Steamom in ki je itak nihče ne prebere. V njej 
ne piše nič o tem, kako se firma mora obnašati v tovr- 
stni situaciji. Newellu in ostalim moramo zaupati, da 
bodo spoštovali 'dobro prakso'. Zopet: lahko, da bo- 
do, lahko, da ne bodo. 
Zato imam ob pogledu na tistih 150. špilov na Stea- 
movem seznamu vselej malo neprijeten občutek, kot bi 
ne bili zares moji. Kot bi bili le odbleski, ki lahko v tre- 
nutku ugasnejo, če se višje sile tako odločijo. Nasprot- 
no so igre v imeniku GoG (Good Old Games) dejansko 
moje, saj so zajete v namestitvene datoteke na disku, 
nimajo zaščite in niso vezane na servis. Tako kot one 
okrog mene na policah - no, vsaj tiste, ki ne potrebuje- 
jo Steama. Digitalnost je fina, ampak ob upoštevanju 
faktorjev 'za vsak slučaj' in 'igre niso potrošni material, 
ki ga uporabim ter zavržem' imam raje plošček. 
Obstaja pa še en vidik nevarnosti, da ostaneš brez do- 
ločenih špilov, in sicer internetni večigralski. Razmi- 
slek sproža novica, da bo Nintendo 20. maja letos v 
vseh regijah ukinil spletno funkcionalnost svojih iger 
za wii in DS, ki uporabljajo servis Wi-Fi Connection. 
To pomeni izgubo multiplayerja v Pokemonih, Mario 
Kartih, Smash Bros. Brawl, Tetrisu in kupu drugih na- 
slovov, objavljenih na Nintendo.co.uk. Wii in DS sicer 
nista bila osredotočena na obračunavanje po spletu, a 
vendar rezanje pomeni minus. Sploh če upoštevamo, 
da so prodali več kot 100 milijonov wiijev in več kot 
150 milijonov DSov ter na milijone prizadetih špilov. 
Za to naj bi bila odgovorna prekinitev pogodbe med 
Nintendom in firmo Glu, katere tehnologijo GameSpy 
je prvi licenciral sredi minulega desetletja. 


P:. meseci sem na tem mestu pisal o tem, da 


"Compete against players online!" pravi opis Wii 
Chessa. Ker wiijeve spletne štacune še ne bodo 
ubili, me zanima, če bodo prilagodili slogan. 

Seveda nikjer ne piše in tudi ni realno, 

da bi Nintendo strežnike držal odprte 

za večno. Čeprav je novica neprijetna, 

je po osmih letih realno pričakovati, da 

se kaj takega zgodi. Vendar nekatera 
podjetja niso tako vztrajna. Sony bo 30. 
maja odklopil nalinijske strežnike za 
Gran Turismo 5, ki je izšel novembra 
2010. Že po treh letih in pol! Slično neuča- 
kan je Electronic Arts, ki je januarja poza- 
prl serverje za kompletno serijo svojih špor- 
tnih simulacij s cifro '11' (FIFA, NHL, Mad- 
den), ki so izšle ravno jeseni 2010, za dobro 
merico pa še internetno podporo NBA Jam in 
The Sims 2. 

Okej, se zgodi. Toda ni prav, da so založniki odve- 
zani vsakršne odgovornosti na ta rovaš, ker pač ni 
pisno navedeno, koliko časa morajo imeti strežnike 
odprte. Morala bi se določiti meja, recimo najmanj tri 
ali pet let, za katero bi bili izdajatelji špilov nato pra- 
vno odgovorni. EA je lani poleti že staknil tožbo na 
ta račun od kupca, ki se je čutil nategnjenega. 
Odrezali so mu namreč spletno podporo za več špi- 
lov na xboxu 360, ki jih je kupil po polni ceni, mi- 
sleč, da bo njihova internetna funkcionalnost 
večna. Ni važno, če je to nerealno pričakovati - EA 
ni jasno navedel, da je rok trajanja omejen. Te- 
ga ni povedal kupcem pretepačine EA 
Sports MMA, kateri so daljinsko povezo- 
vanje odrezali komaj po letu in pol - s 
tem, da so do konca prodajali dodatno 
vsebino pod pretvezo, da je vse v redu. 
Pomisli, kako bi se počutil, če bi nabavil 

z večigralstvom povezano dodatkovje 
dan pred umrtjem te plati. 

Po Nintendovi najavi izklopa se je javnost 
zganila in dela na lastni inačici Wi-Fi Con- 
nectiona. Matično podjetje bi ji moralo pri tem 
pomagati, saj je nesmiselno, da gredo po zlu 
upoštevanja vredni deli številnih naslovov. Na- 
vsezadnje na netu lepo živi vrsta starejših iger, 
ki niso pripete na dobro voljo enega samega 
podjetja - Counter-Strike, Battlefield 2, Unreal 
Tournament, Guake Wars, niz Call of Dutyjev. 
Za PC, ampak vseeno. Morda bi lahko izdali po- 
pravke, s katerim bi igre z Wi-Fi Connectionom 
uporabile kako drugo vrsto povezovalne arhitek- 
ture. S tem bi Nintendo storil lepo gesto in pri- 
speval k temu, da bi bilo čez deset let še vedno 
dovolj strežnikov, kjer bi te lahko v Tetrisu DS 
anihilirali Japončki, v Mario Kartu Wii pa na- 
ključne punčke z Nizozemske. 


Sneti 


Modern Warfare 3 je izšel leta 2011 in s; 
ima kar obljudene strežnike. Isto velja 
za Halo: Reach, Crysis in še katerega. 

ič bati, saj sem že vajen. Da namreč 
na sprehodih čutim, kako se mi v hr- 
bet zadirajo ostri pogledi, in da za sa- 
bo slišim nič kaj prikrito šušljanje. 
"Ja, to je tisti, ki so mu všeč slabe igrice! On 
je dal Rysu (o fuj) 72 in Lairu (gravž) prav to- 
liko! Ne strinja se z vsemogočnim Metacriti- 
com! Buuu!" In nato prileti v fris nagnito 
sočivje, v koleno pa puščica. 
Kaj bo šele zdaj, ko se bom pri novi Castleva- 
niji znova odpovedal tuljenju v sramotilni rog 
z opisovalsko in igralsko večino. Naj se pri- 
pravim na putiko? Napade DDoS? Spolne bo- 
lezni z razdalje? Karkoli že bo, prenesel bom s 
ponosom in prepričanjem, da akcijska avan- 
tura Lords of Shadow 2 ni slaba igra. Le igra s 
težavami, ki bi lahko bila dosti boljša, če va- 
njo ne bi tlačili slabo narejenih 'inovativnih' 
delov. Včasih je to samo sebi namen. 


Kri ni (sveta) voda 


Kakor izvirnik je dvojka nastala pri španski 
skupini Mercury Steam in se nadaljuje tam, 
kjer se je zaključila: z nastankom 'princa te- 
me', najmogočnejšega vampirja Drakule. 
(Kdo iz enice to postane, ne bom kvaril, vedi 
le, da je nekdo, ki ga dobro poznaš.) Le da 
smo zdaj, fast forwaaard!, namesto v sred- 

njem veku leta 2057 v Londonu. Takem z 
razbitimi ulicami, polnimi mamilašev, in kor- 
poracijami, ki politike niti vprašajo več ne, ali 
lahko zajebejo sceno. 

Nič čudnega, da si je ravno to pokvarjeno do- 
bo za vrnitev izbral Satan, čigar podrepniki so 
se v odsotnosti Drakule namnožili in že obha- 
jajo prihod rogatega šefa. Ker Drakula in nje- 
gov skrivnostni pomagač, coprnik Zobek, ne 
marata za prihod veledemona, saj bosta v 
tem primeru za vekomaj postala njegova naj- 
ljubša priležnika, se ga namenita preprečiti. 
Ob tem se Drakula seli še skozi čas. 

Ti to deluje kot resna zgodba? Jasno, da ne - 
stripovska je, česar se dobro zaveda. Vse je 
zapretiravano in klišejsko, kakor zapoveduje 
izročilo dolgoletne serije Castlevania. Zato ne 
gre pričakovati literarne resnosti in življenj- 
skih likov. Navsezadnje je Drakula mrtev, he 
he. V kontekstu malo bolj poceni stripa pa je 
fabula v redu. Imamo apokaliptične dogodke, 
veličastne zlobneže, nepokvarjeno ljubezen 
tako ženske do moškega kot očeta do sina in 
temačnega antijunaka. Neusmiljenega klav- 
ca, ki bo svet odrešil iz sebičnih razlogov. Tu- 
di zato, da si izprosi tisto, po čemer najbolj 
hlepi - smrt. Ne, prav nič ni simpatičen ta naš 
zobatec, ki se z umorom naključne družine že 
na začetku izkaže za pošast. 


Hadow 2 


Nasploh je igra domala brez kanca sončne luči, židanosti in humorja. 
Vse je črno, sivo, modro in rdeče, ko iz tretje osebe lazimo po ra- 
zrušenih ulicah in mrakobnem gradu, v primerjavi s katerim je Bat- 
manova vila navadna koliba, ter serijsko razčetverjamo nasprotnike. 
Naj bo pokveka iz pekla, pravljična beštija ali človek, Drakuli pride 
vse prav. Kri je kri. 


Čreva na plot, pa prej iz trebuha 


Bojevanje je bistven in obilen del igre, kakor je bilo že v prvencu. 
Znova se zgleduje po God of War, saj Drakula na Kratosa močno 
spomni tako po vihtenju biča kot ihti, s katero pokonča oslabljene ca- 
pine. Če se postavimo ob takega in pravočasno stisnemo gumb, mu 
vampir v počasnem dogajanju izdre srce, stlači betico ali ga kratko- 
malo spremeni v rdeč pršec. Nekatere od teh animacij so nekam dol- 
ge, res pa je, da lahko vmes naštelaš pogled in si malo odpočiješ. 
Mlatenje je namreč kar kompleksno in naporno. Na nižji težavnosti 
od sprva dostopnih treh (najvišja je zaklenjena, dokler špila ne 
končaš) niti ne, a že normal kmalu pokaže zobe. Za to je več razlo- 
gov. Prvi je raznolikost sovražnikov, njihove oborožitve in vzorcev gi- 
banja. V tej igri obračunaš z eno večjih menažerij v žanru, saj malicaš 
vse mogoče, od vitezov in duhovnov prek različnih robotov in okle- 
pljencev do letečih harpij, peklenskih spak ter mutantov, ki med dru- 
gim vihtijo macole in puške. Znajo krožiti okrog tebe, se izmikati in 
blokirati, tako da besni knofodrk odpade. Mnogo pametneje je še 
sam sunkovito švigati sem in tja, aktivno blokirati (stisniti obrambo v 
trenutku, preden te udarec zadene) in uporabljati vso zalogo v malhi. 
Le tako prideš skozi vse bolj zafrknjene obračune, ki bodo, čeprav 
LoS2 tehnično ni primerljiv z Devil May Cryem in Bayonetto, švic v 
podpazduhe privabile tudi bolj izkušenim. 

Sploh pri šefih. Ti so občutno manj cepljeni na nebotičnikarske mon- 
strume v slogu Shadow of the Colossus, po katerih bi bilo treba pleza- 
ti, marveč srečaš dolg mimohod nekoliko manjših županov. Nekateri 
stanujejo v krožnih arenah, drugi v tipskem pogledu, ko monstrum za- 
sede vso prednjo stran. Težko rečem, da so njihovi napadi revolucio- 
narni in da sta ogibanje udarcem ter iskanje šibkih točk drugačna od 
kalupa, ki ga zvrst uporablja že leta. A ko se skušaš približati osemme- 
trskemu demonu, zgristi bradavičke uveli hudičevki in spraviti masko s 
triglavega ... em, nečesa, se imaš čisto fino. Glavarji tacajo, tulijo in 
krulijo, da se vse maje, vdelani so minišefi, kot je raketometni robot, 
eden od poveljnikov je sam po sebi miselna uganka, ki ne mara za go- 
lo silo, in pred nekom se moraš najprej skrivati po labirintu, šele nato 
ga lahko paniraš. (Napredna besedna igra.) 

Ko sem dejal, da je treba uporabljati vse, kar imaš, nisem mislil le na 
omejeno zalogo čarobnih predmetov. Ti Drakuli začasno obnovijo zdra- 
vje, ga okrepijo ali ga celo spremenijo v zmaja, ki skuri vse v bližini. 
Ključna je trojica orožij: poleg senčnega biča še prazninski meč in kao- 
tične rokavice. Vsako ima sebi lasten bogat nabor potez, ki jih nakupu- 
ješ v zameno za nabrane izkušnje, in je uporabno v določeni situaciji. 
Meč ima slaboten domet, a je sposoben vračati življenjsko energijo, 
dočim so počasne rokavice namenjene krhanju ščitov in oklepov. 


Toda orožja Drakuli dajo tudi nekatere posebne moči. Luča lahko boda- 
la, zamrzne vodo in druge površine ter meče granate. Poleg tega se 
zmore sčasoma spremeniti v meglico, s čemer pride skozi rešetke. S 
tem se selimo v drugi ključni del igre: raziskovanje po metroidvanijskem 
principu. To pomeni, da si z nabiranjem veščin odpiramo vse več sveta, 
naj krotimo plamene, ki so brez ledenega izbljuvka nepremostljivi, ali v 
obliki sapice vstopamo v zračne tokove. S tem ne kartiramo le novih 
predelov, marveč se vračamo v že obiskane po prej nedostopne skriv- 
nosti. V LoS2 so to 'škatle bolečine', ki Drakuli povečajo črto z zdravjem 
in količino energije za meč ali rokavice, in oltarčki za dodatne izzive, ki 
jih je treba odkleniti ali kupiti. Robo se vsekakor splača iskati. 
Sčasoma postane območje udejstvovanja konkretno, Lords of Shadow 2 
pa prerastejo linearno, ožjo enico. Z volčjimi medaljoni se seliš med 
novo in staro dobo - med londonskimi ulicami in jaški, zaradi katerih je 
prestolnica Velike Britanije videti kot v času Churchilla, ter svojo mo- 
gočno utrdbo, na temeljih katere je velemesto sploh nastalo. Grad je 
sprva omejen, a se razpre in ti dovoli obisk številnih videzno impresiv- 
nih delov - magmastih votlin, s svečami naphanih dvoran, razpada- 
jočih zunanjih stolpov, toplih vrtov, biblioteke, gledališča. Po njih se 
prebijaš z rabo v redu ploščadnih spretnosti po okvirnem zgledu Unc- 
harteda, kjer se Drakula poleg plavajočega visokega skoka oprijema 
vročih točk na stenah in se zgolj s tiščanjem smeri poganja k naslednji. 
Le včasih je treba malo bolj poprijeti, na primer pri kletkah, ki se zi- 
bljejo v skladu s tem, kakšno inercijo jim daješ. 

vroče točke za odganjanje naprej. Vpliva tudi fizika, na primer pri teh kletkah. 


Saj nisi mislil, da bo šlo brez OTEjev? Ja, treba je drkati knofe v skladu .. 

Oko rado postane na grandioznih stavbah in kipih. Uho pa lovi besede 


govorcev, kot sta Patrick Stewart (Zobek) in Natascha McElhone (Maria). ž 
Ma T05 ] 


Va pu (a 
č e? ee 


Ko je tolovaj oslabljen, si je moč z usmrtitvijo povrniti energijo. Vmes 
uravnaš kamero, ki je za razliko od prvih Lordov normalno upravljiva. 

Je pa res, da je svet žal razkosan na številne manjše dele, med katerimi so na- 
lagalni zasloni, namesto da bi bil brezšivno dostopen, in da so selitve med njimi 
zamudne. Z obrobja gradu priti do škratove trgovine v trebuhu poslopja je tako 
dolgotrajno, da raje ne greš, in vedno znova gledati animacijo klicanja volka za 
selitev med razsežnostmi je tečno. V poteku več kot petnajsturne igre to ni ma- 
lenkostno sitnarjenje. Poleg tega so številne igre, ki uporabljajo metroidvanijski 
načrt, rabo veščin za vandranje uporabile bolje in napredneje kot LoS2. Nazad- 
nje Darksiders 2, da ne omenjam Zeld. Še vedno imaš občutek, da si pripet na 
vajeti, ki te brez večjega spuščanja priganjajo dalje, brez konkretnih stranskih 
področij. In ker položaja ne moreš shraniti kjerkoli, si odvisen od zadnje nadzor- 
ne točke, ki je lahko v primeru smrti zoprno oddaljena. 


Podganji posli 

Beseda zoprno pa se ne tiče samo tega elementa ali dolgih, za roko držalnih tu- 
torialov in namigov, ki so nezdružljivi s hardcore naravo igre. Dosti bolj je njena 
raba primerna pri najbolj obsodbe vrednem gradniku: skrivanju. Po hipstersko 
'stealthu'. Ja, Mercury Steam so se domislili, da bi v akcijsko avanturo vdelali 
tiholastvo. V redu, saj tempo je počasen in ne gre le za sekljanje z buljenjem se- 
kvenc. Ščepec ga je po sebi potresel celo dosti bolj razbijaški Metal Gear Rising: 
Revengeance. A tako napornega, brezzveznega in omejenega skrivanja nisem 
igral že vse od nemškega Darka. Se res znajo skrivati le Američani in Ka- 
nadčani? 

Za razliko od Revengeance so prikriti deli Lords of Shadow 2 ločeni od boja. Do 
te mere, da Drakula tam iz neznanega razloga ostane brez bojnih moči in niti 
poskusiti ne more, da bi namlatil stražarje. To so dvometrski kovinski hrusti z 
energijskimi puškami. Moč jih je le zamotiti z jato netopirjev ali jim začasno 
prevzeti telo, če se kakemu približaš od zadaj. Spet ne kateremukoli, marveč ti- 
stemu, ki ga je igra za to odobrila. Le malo te uzrejo in že padajo streli po tebi, 
da brž crkneš. Sledi vrnitev k nazadnje aktivirani nadzorni točki, ki je navadno 
toliko oddaljena od kritičnega dela, da te začne veselje minevati. 

Z eno od teh nesvobodnih skrivalnih puzlic sem se ubadal četrt ure, preden sem 
ugotovil, da ne morem ničesar. Zato sem se vdal v usodo in se pri vnaprej do- 
ločeni črninski točki končno spremenil v podgano. Da, gospod Drakula, Sata- 
nov tekmec, nesmrtnik, lastnik čarobnega meča in nadnaravnih moči, gospodar 
teme, se mora leviti v rumenozobo smrdljivost, da pride mimo konzervastih na- 
kaz. V vlogi glodalca sem šibal po prezračevalnih jaških in se ogibal štromu ter 
drugim smrtonosnim oviram, dokler nisem pregrizel kabla in si tako odprl poti 
naprej ali dosegel nedostopne sobane. Strinjali se bomo, da je to neposrečena in 
nesmiselna poteza. Ko bi vsaj grizel gležnje, širil kugo in flodral lajdraste podga- 
ne v ritmu stare singerice. Oziroma, kaj pa vem, postal netopir?! 

Najbolj razočarajoče je, da je stealth nadomestil luštne miselne uganke iz izvir- 
nika. Zdaj je teh opazno manj in so bolj spojene z običajnim igranjem, na primer 
časovno omejena stikala za elektriko, zaradi katerih se je treba podvizati do dvi- 
gala, ali vrtljivi stebri, ki nekaj razkrijejo. Namesto da bi bilo tega več, v kotu 
klečeč gruntaš, kako boš enega varnostnika obdal s krvosesi, da ga bo drugi šel 
oštevat, ti pa se boš izmuznil mimo. Beda. 


Povedal sem svoje 


Pa vendar ti naporni gverilski deli, ki se odvijajo le v sodobnosti in zaradi katerih 
je moderna doba še bolj prazna in turobna, minejo. Spet jih ni toliko, da bi rekel, 
da zaradi tega ves špil smrdi. Da, vsekakor bi šlo brez njih, ob novih skozihodih 
na višjih težavnostih, kjer nabrano vzameš s sabo (new game ). A ko si mimo, 
Lords of Shadow 2 spet postanejo spodoben akcijski ringlšpil, ki se rad ustavi to- 
liko, da ti sporoči naslednji del sladko-kisle štorije ali ti privošči pogled na krasno 
gotsko arhitekturo. Špil je grandiozen, širokopotezen, klavski, epski. Kljub 
počasnemu začetku, kar si deli s prvencem, o tem naposled ni dvoma. 

Ne bi rekel, da je vreden polne cene 40 evrov ali še več v inačicah za PS3 in 
xbox 360, ki sta za razliko od pecejeve grši ter tečeta pri 30 sličicah na sekun- 
do namesto 60 (v boju se to fejst pozna!). Toda če imaš rad spektakularne me- 
troidvanijske naslove, kot so Darksiders, Zelda in prvi Lords of Shadow, čislaš 
e, -/. kakovostno bojevanje ter si na rovaš tega pripravljen pretrpeti manj dodelane 
AC 55 SIDINO ZO s vidike, ti svetujem, da ga obdrži na razprodajnem radarju. Dajva skupaj, na 
) so? glas: "Kurc pa Metacritic!!!" 

The Video 


dor je pričakoval, da bo Rambova Videoigrica 

Skrivalne sekvence niso ravno Thief, vendar gre prikritost hitro po zlu, če zgrešiš odlična, je gromozanski fan Žrebčastega Silva. Ta- 

tajming. S tem si ob življenje, katerih število določi izbrana težavnostna stopnja. ko velik, da si je dal umetno omrtvičiti spodnji žna- 

- za bel in je pred ogledalom naštudiral telečje bolš- 

2 čanje. Vendar neizkušeni poljski razvijalci Teyon niso na- 

redili katastrofe. Rambove videoigrice sicer ne gre hvaliti, 

bi pa lahko po epskem znižanju cene ponudila nekaj za- 
dovoljstva ljubiteljem enostavnejših streljačin. 


PEREBET TIMINC 10000 x1 


PEREECT Proga do smrtnega loga 


D " Mm | Na primer takih na tračnicah, rail shooterjev, s katerimi 
106000 ; ' smo se ubadali v Jokerju 176. Finta je preprosta: tvoj lik 
se iz prve osebe giblje po vnaprej določeni poti, kot bi bil 
na železniških tračnicah, ti pa vodiš merek po zaslonu in 

streljaš, streljaš, streljaš. Kar Rambu ni prav nič tuje. 
is 4 Še bolj domačna mu je zgodba, saj igra obdela prve tri fil- 
mi u me. Najprej ga nadlegujejo kapsi v mestu Hope, kjer stva- 
Če ti sovragi preveč zavdajo, lahko vključiš časovno omejeno besnilo. Več kot jih EROS ina ae za prena 
retko pošljejo v Vietnam po ameriške zapornike, kar se iz- 
kaže za prazne marnje, nakar obračuna tako z marksisti 
kot domačimi izdajalci ... na koncu pa odpotuje v Afgani- 
stan, kjer Talibanom pomaga proti krutim Sovjetom. No, 
kljub temu, da je vključen prvenec, pozabi na njegovo 
dramsko globino. Vse tri epizode so enake: kos trzajo- 
čega, prestreljenega mesa s prilogo iz sira. Ovčjega. Tali- 

bani, pa to. 


Ma 
be 


Priče jeznoritosti 


Zaradi filmskega sosledja se naprej znajdeš v ameriškem 
mestu, nato v džungli in na koncu med gorami. Povsod te 
igra samodejno in linearno peha k naslednji vroči točki, 
kjer obstaneš in polagaš sovražnike kot 6 Pack Čukur 
ploščice, nakar kreneš dalje. Dostikrat se lahko skriješ v 


Poteku filmov ustrezno sedeš v helikopter. Ta v skladu z zasnovo igre leti sam, yo, zaklon, kjer nisi čisto varen. Bodisi te ogrožajo dobro po- 
ti pa mitraljiraš in raketiraš. Za maksimalne točke moraš paziti na okolico. — —, stavljeni vojaki, bodisi ovira, za katero si se zvito potuhnil, 


možnosti je, da boš v skrivališče fasal granato. Ki pa j 
lahko seveda sestreliš, ko leti proti tebi. BOO-YAA! 

Ob takem pritisku ni čudno, če zafrkneš pri polnjenju 
orožja. Reload ni klasičen, marveč tak kot v Gears of War. 
Če po pritisku tipke ne storiš ničesar, bo vojščak naboje 
menjal kot možak srednjih let. Če z vnovičnim stiskom za- 
deneš označeno območje, bo nov nabojnik vstavil po- 
skočno in v njem bo več metkov. Če območje zgrešiš, pa 
se municija prepolovi in menjavanje traja. Tako napredu- 
ješ od lokacije do lokacije. V nizu kratkih poglavij je obde- 
lana večina filmskih prizorišč, kot je sovjetska utrdba v 
Afganistanu, in ikonskih scen, od pobega s policijske po- 
staje v enici prek šibanja po riževih poljih z ujetniki v dvoj- 
ki do klatenja helikopterjev v trojki. Ker sem vzporedno 
pogledal vse tri Rambe, sem opazil zanimive detajle, ki fil- 
me dejansko dopolnijo. 


za več drugih prizorov. Mnogi frisi, dialogi in Rambova dejanja so povsem oja dame Z preo 


—.. —— shooterje, se udejstvuješ še drugače. Nekajkrat se znajdeš 
4 ma ma | : v GTE-sekvencah, kjer se s stiskanjem tipk v skladu z na- 


vodili na zaslonu pretepaš, nožičkaš iz zasede in se ogibaš 
žarometom. Ogibanje je domena skrivaških prizorov, kjer 
tiholaziš med zakloni, streljaš z lokom, nameščaš bombe 
in se nad soldate zahrbtno dvigaš iz blata. Spet drugod je 
pozornost sceloma na akciji, ko sovragi navalijo in se na- 
okoli razevetajo ekplozije. Tudi snajper si, nažigaš s krova 
rečne ladjice, mitraljiraš iz zrakomlatov in se nesmrtno za- 
bavaš ob poslušanju pristne ruščine, na primer "Davaj, da- 
vaj, sobaka!" (Daj že, kuzla!") in "Atakujem!" ("Zaudarja ti 
izza prepucija!") Tako se dela, ne pa Niko Belic. 


duick.cambor 

15. v mesecu 


-2483. IT TENDA NE, DA SI SE VEDNO ,S$9£> O Prejmi vsakega 


Ni 
| 

Točkovanje v grobu sa koplega Jokerja 
Sliši se obetavno, toda dolgčasa ne manjka. Dosti ( h Bi AO v domač nabiralnik 
preveč je statičnih, nezanimivih prizorov, kjer rutin- s s z če in prihrani 
sko pokaš polsposobne, okorne sovrage. Teh ni za- h 


dosti vrst: ameriški policist, vietkongovec, Sovjet, Pro 20 odstotkov! 
oklepljenec in smo na koncu seznama. Edini mar- Naj 
kantnejši je komandant, ki bodri ostale in se ga je pa- 


metno znebiti kar najhitreje. Šefi? Ne v pravem po- Nov naročnik dobi eno od teh 
menu besede. pisanih daril po lastni izbiri! 


Efektivne headshote je moč talati z vsemi orožji, od 
kolta prek puške do mitraljeza. Ker je razlik med po- —1 
kalicami malo, nimaš volje za odklepanje novih, za 
kar je treba izpolniti pogoje, denimo opraviti OTE-se- 
kvence brez napake. Tudi veščine - perki po zgledu 
Call of Dutyja so notri zaradi lepšega, saj je večjo me 
zdržljivost komajda opaziti in ravnanje z granatami ma O) S by j srebrn ali črn ključ 
tudi. č Yi USB 16 GB 
Škoda, saj so Poljaki mislili dobro. Rambo je staro- g A 

moden naskok na rekord, score attack, kjer ni po- 
membno, da skozenj prideš v treh urah. Finta je v po- 


predstavitev 
Steva Jobsa 


navljanju za rezultat, pri čemer sta važna tako knjiga Skrivnosti zgodovinska strategija 

množitelj točk, ki pada skladno z neaktivnostjo, kot stanice enim podpi 
nivo š E E Mola H Steva Jo! sa dodatkom Rome 

luknjanje capinov, ki se v prizoru pokažejo le za se Gold Edition 


kundo ali dve. In nemara v tem, da si omisliš pomoč 
prijatelja za istim računalnikom, PS3 ali xboxom 360. 


Oderuhe na gavge 


kad 

A vse to je blažev žegen. Levji delež Ramba se ne postat Ji 
more primerjati z razgibanostjo in zanimivostjo rails- 
hooterskih odličnic, kot so Virtua Cop, Time Crisis in 
House of the Dead. Dizajn stopenj je preprosto mno- 
go slabši in špricanje adrenalina ni primerljivo. Na 
stare žanrske uspešnice še najbolj spomni po slabi 
grafiki z meglenimi teksturami ter grobimi liki. In 
hreščečem govoru, ki je slišati, kot da so ga posneli z 
mikrofonom za 13,99 evra. Toliko ali še manj bi mo- 
rala igra koštati, a založnik jih zanjo zahteva 36. Zato 
si zasluži enako usodo kot oni ruski debeluh, ki ga je 
Rambo v afganistanski jami obesil in razstrelil. 


igra FRP Skyrim 


SV ET 4 4 nc ; Epska zmajeloyna 


simulacija Batmana 
Arkham City 


pretepačina za PSZ 


V]4 Mortal Kombat 


poe 
S, 
DoR TMi k MIM! 


Nejevoljni ob pritoževanju založnika nad 
oceno stisne ustnice v belo črto in mrko izdavi: 
"You drew first blood, not me." 


več pristopov, kot je zvrsti v navadi 

lov na točke v rusko dretje v preveč 

statična in dolgočasna % kratek sez- 
nam rokomavhov x nekajkrat predraga 


prvi del pustolovščin 
kompilacija dveh odličnih Lego Harry Potter 
arkadic Lego Star Wars Years 1-4 
Complete Saga 


dirkalnica za PS3 
Race Driver: GRID 


Teyon / Reef Entertainment 
Med novimi naročniki bomo izžrebali 


srečneža, ki bo poslej dišal po 
Ferrarijevih bencinskih hlapih 


Hrram 


rogovil 2014 JO 


riimek Rambo, ki je švedskega izvo- 

ra, je bil svojčas normalen. Toda od- 

kar so posneli filme o istoimenskem 

ameriškem vojaku, imajo njegovi 

lastniki na hrbtih enako tarčo kot ti- 
sti, ki se pišejo Skywalker. Rambo je pač postala 
obča beseda za junaškega silaka, ki v službi domovi- 
ne pobije armado nasprotnikov. Zlasti po zaslugi 
drugega in tretjega filma. 


SMRT DRUGIČ, 
POGIBEL TRETJIČ 


Ikonskega mišičnjaka sta ustvarila prav Rambo: First 
Blood Part ll (1985) in Rambo Ill (1988). Upodobil ga 
je 'italijanski žrebec' Sylvester Stallone, čigar izrez- 
barjeni korpus je bil kalup za akcijske figurice in vzor 
45 odstotkom osnovnošolskih mladeničev. Drug velik 
kos je pripadel Arnoldu, ostali pa so se porazdelili 
med čudake tipa Chuck Norris, ki je zaslovel šele z in- 
ternetnimi memi. 

Dočim je teksaški karatejc Čak životaril na videoka- 
setah, je zelena baretka Rambo s trajno in naoljenimi 
bradavičkami haral po platnih. Ko je šel v dvojki 
reševat ameriške zapornike v Vietnam, je samo v ki- 


STALLONE 


FIRST BLOOD PART IH 


Legendarni plakat za First Blood: Part II pravi: "Ne 
ustavi ga ne človek, ne zakon, ne vojna." Bogve, 
kaj naj bi to pomenilo, saj vojne v Vietnamu ni več. 
A kot mulcem so nam tovrstni izreki nadvse doga- 
jali. Poster za tretji del je bil veliko slabši. Konji?! 


nodvoranah nabral več sto dolarskih milijonov. Če bi 
temu dodali cekine od piratskih vrpc v Jugi, bi bil Sil- 
vo trilijarder. Raji od Vardara pa do Triglava je enako 
sedel tretji del, kjer je John romal v Afganistan poma- 
gat mudžahedinom v boju proti Sovjetom. Vsi vemo, 
kaj so ti poveličevani 'freedom fighterji' danes. Politi- 
ka je kurba. 

Rambo je bil tedaj to, kar je zdaj Iron Man. Namesto 
hi-tech stripovskih superherojev so v osemdesetih 


breze pred husguarno in ni bilo situacije, ki je ne bi 
rešili z omamnimi curki testosteronskega muškata iz 
žlez ob ritni luknji ter jesiharskega vpitja. V slednjem 
je bil prvak ravno Stallone, ki je znal med psihotičnim 
rjovenjem ustnico, skrivenčeno zaradi težkega poro- 
da, raztegniti dol do grodnice. 

V First Blood: Part Il je to počel zlasti v drugi polovici 
filma, ko je s pomočjo mične spremljevalke pobegnil 
z električne postelje, nakar so mu komunisti babo 
ugonobili. Ker so to storili, preden mu dečvo uspelo 
zmagoslavno vse do jajc poflodrati pod bližnjim bana- 


Rambov sloviti večnamenski nož z votlim ročajem, polnim pri- 
omočkov, je postal obvezna oprema slehernega tabornika. 


V dvojki in trojki se poja- 
vi sovjetski bojni heli- 
kopter MI-24 hind. Za po- 
trebe filma so vanj pre- 
oblekli drug zrakomlat. 

aa «.... 


Ku 


—-.o —. o 

Junak v drugem delu uporablja prirejeno inačico sestavljene- 
ga loka Hoyt spectra. Vendar pa so eksplozivne konice krneki. 


— 
Rambo Ill se opira na sovjet- 
sko vojno v Afganistanu od 
1979 do 1989, iz katere je izšlo 
gibanje Talibanov. Ti so zdaj 
trn v peti Združenim državam. 


novcem, je poživinil. S puščicami, na katere je vijačil 
eksplozivne konice (nekoč sem jih poskusil narediti - 
odtlej naša domačija ni bila nikdar več enaka), je 
vrgel v luft pol mostu ter razfukal vodjo taborišča. Z 
blatom oblit je klal jedce boršča po močvirju, z bazu- 
ko sklatil sovjetskega komandanta v oklepljenem he- 
likopterju in na kraju obračunal s političnim pokvar- 
jencem, ki ga je poslal na kvazi reševalno misijo. 
Džungelska avantura je bila Rambova finančno naj- 
bolj uspešna odprava in tista, ki je zares kultna. Prizo- 
ri, ko Stallone pravomoško strelja z lokom in mitralje- 
zom, iz katerega tulci pršijo kot konfeti, so postali del 
kolektivnega spomina. 

Vendar mu to ni bilo zadosti. V tretjem delu je Rambo 
v puščavskem Afganistanu vpadel v sovjetsko utrd- 
bo, si izžgal rano s smodnikom, z lokom (požri se, 
Michael Bay!) uničil prvi težki helikopter in se s tan- 
kom zakantal v drugega. Je preživel? Še dvomiš. Si- 
cer se ne bi mogel vrniti dvajset let kasneje v četrtem, 
enostavno imenovanem Rambu, kjer je kot penzioner 
za trenutek odložil delo in v Burmi kot rešitelj belih 
dečev pojačal body count. Če mu je v dvojki uspelo 
ugonobiti le 67 sovragov in v trojki 127, je kot pravi 
plačanec mogočnega pogrebnega lobija nevtraliziral 
kar 247 capinov. Enega tako, da so črevca pršela v 
kamero. Novi časi, treba šokirat. Drugače mi je bil ta 
film osebno všečen zaradi biblične metaforike vojšča- 
ka, ki prekuje plug v meč in se po maščevanju vrne v 
objem arizonske domačije. Množic pa ni pretirano 
navdušil in ni bil ravno zaslužkarski. 


OPOZORILO PRVIČ 


Toda hollywoodska zgodba o Rambu se je leta 1985 
začela z nekoliko drugačnim filmom. Prvi film o zaje- 
bani baretki v naslovu sploh ni imel herojevega ime- 
na, marveč se je klical preprosto First Blood - po ro- 
manu iz sedemdesetih, na katerega so scenaristi, 
med njimi Stallone, oprli zgodbo. Bil je mnogo manj 
akcijski, saj so v njem pretežno čvekali, Rambo pa je 
v njem fental enega samega človeka ter enega divje- 
ga prašiča. Da sta si bili žrtvi po kosmatosti, očescih 
in zadahu podobni, bržda ni naključje. 

Kako?! Mar ni Rambo sopomenka za nagrmadena 
trupla sovražnikov demokracije in washingtonske 

V četrtem filmu je Stallone star 62 let. Veči- 
na se tedaj pripravlja na pokoj ali spokoj, on 
pa kuri džunglo in trga goltance gverilcem. 


% Mestni šerif, ki ga odlično upodobi Brian Dennehy, ne 
neha težiti Rambu, dokler se mu ne strga. Sledi štala. 


očetnjave, ne pa hipurski pacifist s kitaro na hrbtu in 
zdravilno zeljo v varžetu? Niti ne. To je postal z Il in Ill. 
V enici je bil klošarski vietnamski veteran, ki pride v 
zabačeno oregonsko mestece na obisk k prijatelju iz 
vojne. Izkaže se, da mu je sotrpina vzel rak, nad Joh- 
na pa se spravi lokalni šerif, ki ga ima za nevarnega 
pritepenca. S tem naredi džumbus, saj bivšega solda- 
ta spomni na mučenje v taborišču in znova vklopi zar- 
javele veščine. Nazadnje mora posredovati Rambov 
generalski šef, sicer bi John mesto spremenil v Švico. 
Polno bi bilo lukenj kot njihov sir. 

First Blood je sicer nizkoproračunski, eksploatacijski 
film, ki živi od stripovske akcije, slabe igre in stereoti- 
pov. Podoba trpečega vietnamskega veterana, ki ga v 
deželi svobode podijo iz mesta Hope (Upanje), pa je 
pravšnja za solzavo demokratsko dramatiko, na kate- 
ro se film sceloma naslanja. Vsi nekdanji soldati, med 
njimi recimo Al Gore, niso zapadli v posttravmatski 
stresni sindrom in postali bombe, ki čakajo na sproži- 
lec. Vseeno je takih v filmih, kolikor hočeš, od Taksis- 
ta do Rojenega 4. julija. Je pa res, da je azijska iz- 
kušnja marsikoga dodobra načela in First Blood je 
spomenik takim. 

Kar bi bilo zlahka epopeja nasilja, se izkaže za dokaj 
pronicljivo dramo. Rambo, ki je v obrambi pred tro- 
pom samovšečnih kmetavzarskih kretenov prisiljen, 
da se prelevi v starega sebe, je simbol ljudi, ki jih je 
ameriška domovina izkoristila in zavrgla. V deželi, za- 

ljubljeni v blišč in moč, pri koritu ni prostora za ubo- 
ge, poškodovane, trpeče. Čas je denar in za beraške 
pritegnjence, ki tavajo po deželi in ne koristijo niko- 
mur, ni ne enega, ne drugega. Na Ramba so pozabili, 
ko pa jih obišče, ga imajo zaradi las in neurejenosti za 
sovražnika - sovražnika države, ki jo je branil. Ta 
ignoranca oregonske rednecke na koncu stane miru, 
kajti vojna, ki so jo gledali po televiziji, jih je končno 
dosegla. Rambo jim jo da, kajti to je edino, kar mu je 
ostalo. Pri tem ne uporablja posebnih onegajev, mar- 
več se tehnologiji - puškam, strojnicam, vokitokijem, 
helikopterjem - zoperstavi z golimi rokami in slovitim 
rambo nožem. Tistim, v katerem ima iglo za šivanje 
ran, kompas, padalo in spalno vrečo (mogoče sled- 
njega dvojega vseeno ne). Zasledovalcem po gozdu 
nastavlja pasti in se v mestu obnaša kakor v džungli, 
helikopter pa sklati tako, da vanj kot kak kromanjon- 
ski gverilec vrže kamen. 

Na koncu ne pokolje vseh, marveč ima večminuten 
monolog, v katerem razkrije bolečino. "Tu ni zame 
ničesar. Tam sem pilotiral helikopter in vozil tank. Tu 
ne znam obdržati službe niti na parkirišču. Se spomniš 
Dana Foresta? Odprl je škatlo in razneslo jo je. Kosi 
telesa so leteli povsod. Prijatelja nisem mogel spraviti 
s sebe. Nisem našel njegovih nog. Sedem let je od te- 
ga. Vsak dan se ga spomnim." Rambo je slaba vest 
Amerike, ki tabori na njenem lastnem dvorišču. Ni- 
kdar ga ne bomo pozabili. Tudi ona ga ne bi smela. 

Vemo, da bi rad dirkal. Zato se podaj v svet, kjer si dobrodošel in kjer je mogoče vse. Čaka te več kot 1200 
avtomobilov in nad 30 okolij za steze. Predvsem pa svoboda, da igraš tako, kot sam želiš, da na lastno pest 


izbereš naslednji iziv in uživaš v tekmovanju — ne glede na to, kam te ponese. 


V vsakem od nas živi voznik, toda Gran Turismo 6 bo za vekomaj spremenil način, kako dirkamo. 

omniš Senčnega bojevnika iz leta 1997, ki je 
bil narejen na Dukovem pogonu in je nav- 
duševal s krvavo akcijo ter enovrstičnicami 
rižojedega protagonista Lo(ja) Wanga? Spo- 
min na modrosti tipa "Baseball wrong. Man with four 
balls cannot walk." ti je morda zbistrila v sodobnost 
prestavljena inačica Classic Redux, opisana v Joker- 
ju 241. Ta te je vrnila v dobo, ko streljanke niso bile 
filmi. Ko pot naprej ni bila premočrtna, marveč si ta- 
val in iskal izhode, barvno šifrirane ključe ter skrivno- 
sti ... kjer si guick saval do onemoglosti ... in kjer si 
se namesto z orientalskimi zamerljivci udarjal s pra- 
vljičnimi spakami ter roboti. 
Če se Wanga spomniš z naklonjenostjo ("Whoops, Lo 
Wang drop soap, you bend over, get it"), boš bržda 
vesel njegovega novega obiska, ki se zgleduje po sta- 
rih časih. Aktualna verzija kljub imenu ni ne predela- 
va, ne olepšanka, kajti poljski studio Flying Wild Hog 
je naredil nov špil. Obdržali so le tu in tam kak grad- 
nik, junaka in njegovo nagnjenost k sitnarjenju nad 
vsem, kar je lepše od njega. Se pravi, nad vsem. 


Pojemajoči nasmeh 

V novi štoriji se Wang znova udinja pri konglomeratu 
Zilla, le da išče bajeslovni samurajski meč. Dogodki 
ga združijo z zlodejsko nakazo, ki ga popelje v senčni 
svet. Saj ne, da se fabula ukvarja s perečimi svetov- 
nimi vprašanji, se pa izkaže, da preseže zbirko duho- 
vičenj. Razkrije se tragično ozadje z azijskimi bo- 
žanstvi, bajka pa je podana tudi skozi krasne slikari- 
je. Vzpostavi se občutek, da je Wang del nečesa več- 
jega. Nečesa, kar v nasprotju z izvirnikom ni ne odbi- 
to, ne smešno. 

Vtis se podaljša v igranje, saj štimunga kmalu posta- 
ne mračna. Humorni prebliski, ko nakaze zalotiš pri 
sončenju, ne morejo zabrisati ducatov banj, kjer se 
hudiči kopajo v krvi, in olupljenih trupel, nasajenih na 
rogove. Ter hord, ki priletavajo nadte, kot so v Doo- 
mu in Serious Samu. Takrat, ko mi še nismo imeli 
dolžniške krize, igre pa ne krize identitete. 


"Ne tepi človeka z očali. Vzemi kladivo." Wang. 


divja in žmohtna strelsko-sekaška 

akcija raznolika menažerija  za- 

bavna in humorna zakonitostim 
streljank iz devetdesetih se podreja v dobrem ... 
... in v slabem  kmetavzarsko opletanje s katano 


medli šefi Flying Wild Hog / Devolver Digital 

Rešetati z daljave je pri šefih, kakršen je levi, edina možnost. 
bese poonegaviti s sabljo z neposredne bližine. Ali z vijoličnim dildom, če kupiš DLC. 

€ Človeški nasprotniki so redki, ne manjka pa dolgočasnih mestnih ulic in pojavi se teč- 
4 na kanalizacija. Na srečo se potikamo tudi po bambusovem gozdu in japanskih hišah. 

Radostni zabodljaj 


Prvoosebna akcija kombinira streljanje in rezanje. Ko 
si od pošastkov oddaljen, uporabljaš krepelca, kot so 
revolver, strojnica in samostrel. Ko se jim približaš, 
pa jih med kroženjem in šviganjem sekaš na kosce s 
katano, da priželjci ter nesveto udovje frčijo na vse 
strani kot konfeti. Bolj kot si spreten z nožičko, več 
karme si deležen. Karma je energija, ki jo nucaš za 
rabo nakupljenih veščin. Mednje sodijo zdravljenje, 
dviganje capinov v zrak, zaščita od spredaj in slično. 
Takisto nadgrajuješ orožja in si krepiš telo - energijo, 
kondicijo, občutljivost na poškodbe in te reči. 
Kategorij je čuda, vendar izbire v praksi nimajo dosti 
je poanta zlasti v tem, da se znaš brez zatikanja riten- 
sko gibati po dokaj prostranih bojnih arenah (manj 
kot v Samu, bolj kot v Doomu), pobesnelo in natanč- 
no streljati. Ko je drhal razredčena, pa zavihteti nožič. 
To je to. Prav pridejo izkušnje iz Guaka in Painkillerja 
ter izvod Slovenske kuharice. 


Hudičevska mortadela 


Ključnega pomena za solidnost pokola je raznolikost 
sovražnikov. Ti segajo od navadnih demončkov, ki se 
znajo umikati in blokirati zamahe, prek menihov, ki te 
obstreljujejo izdaleka, do šamanov s ščiti, okostnja- 
kov, vojakov, nindža sabljačev, zobatcev, ki se znajo 
spremeniti v strupene krogle, in še marsičesa. 

Škoda, da so šefi tako medli, saj jih je treba predvsem 
filati z municijo (to dokupuješ za nabrani denar - še 

nekaj, česar ne vidimo več). Impresivnost, ki jo zbudi- 
jo z velikostjo, se porazgubi. Tako kot se zna nav- 
dušenje do igranja, ki je podedovalo tudi slabe plati 
ancientnih nažigačin. Ko po labirintnih nivojih dolgo- 
vezno brskaš za vrati in ključi, si zaželiš, da bi bil War- 
rior kratkomalo linearen. 

Prav tako so ga posračkali s pretirano uničljivo okoli- 
co. Dovolj je, da se v žaru bitke s katano rahlo dotak- 
neš kamiona ali avtomata za pijačo in že ti ga boleče 
raznese v fris. Na drugem kraju tvoja polbožja sablja 
ne zmore posekati trskastih vrat ali lesene mreže, ki ti 
preprečuje pot naprej. Ko smo že pri pipcu, želel sem 
si boljšega nadzora nad njim, saj ima igra raje hloda- 
sto opletanje kot natančno rezanje. Prave preciznosti z 
mečem kljub vklopu naprednega modusa ne omo- 
goča. Zamujena priložnost. 


Od krajca do zajca 


Poleg kakih deset ur dolge kampanje Senčnež vsebu- 
je preživetveni modus, kjer na treh zemljevidih za 
točke odstranjuješ valove kanalj. Način je zabaven in 
dolgoživ, dočim kampanja s kakimi dvanajstimi urami 
ter številnimi zvito skritimi tajnami ni kratka. Sčaso- 
ma se začne zaradi manka globine ponavljati, toda 
adrenalin poskrbi, da se ne vleče. 

25 evrov na Steamu je pravšnjih za igro, kjer v enem 
trenutku ječiš pod vražjimi trumami, v naslednjem pa 
gledaš, kako se pod cvetočimi češnjami fukarijo beli 
zajci. Opozorilo: ne kolji jih, sicer se bo kak spremenil 
v krvoločnega dolgouhca iz onkraja in te pokončal. 
Ah, devetdeseta. Pogrešal sem vas. 

MO 4 
e Gospod ne bi želel, da prdimo, nam ne bi dal 
anusov, modro pravi duhovnik mesteca South 
Park. Zato se življenje prebivalcev tega zakot- 
nega koloradskega kraja v dobršni meri vrti 

okoli ritnih vetrov in pripadajoče onomatopeje. Zara- 
di prdenja se zapletejo v vojno s Kanado, pukec 
pošlje Kennyja k Satanu in če pred črevesni pršec 
postaviš vžigalnik, dobiš ritni inferno, ki spravi na ko- 
lena še tako trdoživega nacizombija. Prdci so lahko 
prihuljeni in zvijačni, lahko so zemljotresni in steno- 
lomni ali pa jih lučaš zgolj za zabavo. Ni je priložnosti, 
ki je analni spohanček ne bi popestril, naj gre za po- 
roko ali pogreb. Zato vadi sfinkter, vadi sfinkter in še 
enkrat vadi sfinkter. Predstavljaj si, da njim žvečiš 
čigumi. Toda pozor! Nikoli, ampak res nikoli ne prdni 
človeku na jajca. Prisežeš? 


Najdaljša epizoda 

The Stick of Truth ni southparkovska igra. To JE 
South Park. Najboljša označba je 'štirinajsturna epi- 
zoda s poteznim bojem'. Po nekaj licenčnih polomi- 
jah, med katerimi je po gnilosti izstopalo poscano ke- 
panje puranov pred petnajstimi leti, sta se proslavlje- 
na avtorja Trey Parker in Matt Stone, ki jim ne zmanj- 
ka idej, odločila vzeti vajeti v svoje roke. Projekt je si- 
cer razvijala ekipa Obsidian, toda onadva sta nad 
njim bdela in ga vsebinsko vodila. 

Tako je nastala najobsežnejša in najbolj verna pu- 
stovščina tamalih doslej. Ne vem, kaj je bilo razvijal- 
cem pred leti, da so šli iz prepoznavne ploskovno po- 
dobe delati neke 3D-čudeže. Tokratni špil je seveda 
ves čas, tako med vmesnimi sekvencami kot med 
igralnim delom, videti in slišati enako kot TV-serija. 

South Park: 

— The stick of Truth 


The Stick of Truth sodi med RPGje. Take, japanskolične. Na pustolovski ravni prosto skakljaš po odprtem 
South Parku, stopaš v bajte in pleniš predalnike. Na poti te spremljajo neštete šale in southparkovske refe- 
rence. Ni pa celebrityjev. No, razen dveh, ampak Al Gore in še en črn model sta praktično Southparkčana. 

Druga plat igranja je bojevalni zaslon. Prdce delimo, tepemo in bruhamo potezno, po zajebanciji pa ta del nič 
ne zaostaja. Nove ritne magije, orožja, veščine, priklici, sovragi, animacije, medmeti in enorstičnice ne je- 
njajo do konca igre. To privlači, saj boj sam po sebi kljub mnogo atributom ni taktično prav nič zahteven. 

Samo pri ginekologu v South Parku se lahko primeri tak prizor. Krvi in padlih glav ne manjka, zato ni čud- 
no, da ima igra starostno omejitev 18. Kljub temu so v Evropi konzolno verzijo cenzurirali. Those fucks! 


Pogrešal sem pouk, šoping center in Satana, vendar nisem pričakoval, da bom globoko v riti. Dobe- 
sedno. Ljubitelji South Parka bodo črevarno čislali, drugi pa se zmrdovali. Če bodo sploh prišli do tja. 


Junaka vseskozi preoblačimo v boljše suknje, ga friziramo in ličimo ter mu nadgrajujemo krepela. 
Opremo moremo izpopolniti z bonusnimi nalepkami, kar je kljub lahkim bojem čisto zabavno početje. 
— ——————— —anv Mr < 5— K 


RanchedBill:/Wuied,to,calmšem/down/butithey 
tried to kili CH 


Pilotsko epizodo South Parka sta Trey Parker in Matt Stone leta 1997 naredila na roke, s striženjem in 
lepljenjem. Toda ko so s serijo štartali, so takoj prešli na računalnik. Vedež o risanki je na Joker.si. 


bo: FUCK HEIDI TURNER IN HER FUCKING TWO. FACED ASS! 


Parker in Stone itak lastnojezično sinhronizirata večino likov. 
Ker sta v špil vdelala karseda veliko elementov svojega mo- 
gočnega univerzuma, je obvladanje izročila obvezno. Če ne 
ločiš Stana od Kyla, ne poznaš Randyjevih fetišev in ne veš, 
kdo je največji drek na svetu, potem ta sladokusna vsebina 
ni zate. 

V mestu je nov 9-letnik. Med mularijo v soseski poteka vojna, 
zato se za prišleka potegujeta obe strani. Eno vodi čarovnik 
Cartman, na čigar strani sta med ostalimi Butters in princesa 
Kenny. Vilincem pa kraljuje Kyle z vitezom Stanom in kriplem- 
bardom Jimmyjem. Jedro spora nista playstation in xbox, 
marveč Palica resnice, ultimativni artefakt, zakajti kdor nad- 
zoruje Palico resnice, nadzoruje vesolje. A otroška igra je le 
uvod, saj morajo sprteži kmalu združiti moči proti skupnemu 
sovražniku. Ki to pot ni Barbra Streisand. Pustolovščina no- 
vinca pelje skozi neverjetno bizarne okoliše, recimo po le- 
tečem krožniku, čez deželo palčkov in v Kanado. Po poti spo- 
znava moč svoje ritne luknje in se analno izvežba pri dveh ori- 
fičnih velemojstrih. Katerih? "Shut your fucking face, uncle 
fucker!" 


Z zašvasano berglo nad 
laserske medvede 


Popoln nadzor nad mišico zapiralko pride do izraza v spopa- 
dih, v katere se mulec neprestano zapleta. Sprva se mu zo- 
perstavlja le druga otročad v fantazijskih kostumih, nakar se 
repertoar neprijateljev razširi na stekle podgane, potrebne 
pse, klošarje, varnostnike, šestarčke, oživele zarodke in vrsto 
drugih neobičajnih pojav. Poleg izstrelkov iz zadnjičnega rora 
fante uporablja še druge specialnosti, odvisne od začetne iz- 
bire poklica. Denimo svetopisemske božje nadloge, Davido- 
vo pračo ali obrezovalni skalpel, če je žid. (To je resničen po- 
klic, ki ti ga ponudi kdo drug kot fat fuck.) Za dodatno pe- 
strost skrbi kamerad, ki je sčasoma lahko katerikoli od ta- 
glavnih četrtošolcev. Butters se po potrebi preobrazi v Profe- 
sorja Kaosa, Kenny prikliče samoroga, Eric preklinja, Jimmy 
zapoje o devi, ki rada pogoltne, in Kyle brcne svojega bratca. 
"Kick the baby!" 

Borba je potezna in sliči na nekatere japonske frpje, saj zah- 
teva refleksni klik v pravem trenutku ali predoči enostavno 
GTE-sekvenco. Kot Mario RPG, denimo. Čeprav skozi obvla- 
danje številnih sposobnosti in atributov ter skozi kombiniranje 
veščin obstaja mnogo fint in vplivov na potek, taktične globi- 
ne baš ni. Bolj trdoživi nasprotniki praviloma terjajo le več po- 
tez do zmage, kajti znotraj vsake runde se je moč ozdraviti. In 
če samomorilska krava, mutiran palček ali kakšna od glavar- 
skih kreatur slučajno zavda paru junacljev, je resurekcija ta- 
kojšnja. 

Ravsanje zato ni pretiran izziv, marveč element pristne 
southparkovske zabave, ki te zaradi obilnosti v stotem fajtu 
še vedno preseneti z novimi izkrivljenimi idejami. Na primer, 
da te pijanec pokozla ali te zmešana baba obmetava s tam- 
poni. Glavna fora je v zabavnem izkušanju mnogoterih izkri- 
vljenih možnosti. Enako ubrisana je gromozanska količina 
opreme, ki sega od dilda in odčepnika prek emo cunj do 
princeskastih oblekic. Mano povrnejo buriti, a bognedaj, da 
jih poješ preveč. Sledi mana overflow oziroma lijavica. 


V žlebu zgodbe 


Pob med prostim sprehajanjem naokoli obrede večino zna- 
menitih lokacij South Parka. Tu so stanovanjska soseska, 
šola, rotovž, policijska postaja, Šiti vok, klinika za splave in 
mnoge druge ustanove. (Mimogrede, veš, kako pedri naredi- 
jo splav? Iz lesa, vendarle!) Povsod sreča poznane obraze, ki 
imajo vselej kaj povedati, četudi v odgovor dobijo le ritne 
akorde. Nekateri mu dajo robne kveste - najti mora Jezusa, 
ugonobiti mutantsko bakterijo, poiskati iphone ali pregnati 
Mongole. Sicer je zaradi duhovitih pripomb lokalcev, obisko- 
vanja znamenitosti in mnogih referenc na TV-epizode ta svo- 
boda čisto privlačna, ni pa baš obilna. Izrazit poudarek je na- 
mreč na osrednji štoriji, kateri je podrejeno celotno dogajanje. 

IGROVJE 


Dobro merjen ritni piš na ogenj in barikada bo padla. Občasno se da bojevanju izogniti s temi prostor- 
skimi forami, recimo da netovarišem vnaprej pade luster na glavo ali jim elektrika opeče podplate. 


KKK Kid: They've got artillery! 
Kenny ga tradicionalno najebe. Celo od lastnega mavričnega samoroga, ki v drugačnem risanem slo- 
gu pridirja čez ekran. Podobnih stilskih sprememb je v igri še nekaj, začenši z uvodno špico. 


Tekom odprave srečamo mnogo likov in vsi postanejo naši mrežni prijateljčki, kar je eden od kolek- 
torskih elementov. Zbiralniški pa je takisto nebroj posrečenih setov opreme, kakršen je barbarski. 

Rdeča nit je docela premočrtna. Niz glavnih zadolžitev zvečine 
odpira drugače nedosegljive predele oziroma 'nivoje', skozi 
katere se junaček prebija malo s tepežkanjem in malo z reše- 
vanjem enostavnih prostorskih ovir. Včasih si mora pot izse- 
kati ali odstraniti pregrado s sapo iz danke, drugič z lokom 
ustreli v lojtro, spet tretjič uporabi nekatere posebne sposob- 
nosti, ki naj ostanejo presenečenje za igralce. Hudih puzel ni, 
skakanja tudi ne, vseeno pa je rahlo zagonetno napredovanje 
in iskanje tajn skozi raznorazne hodnike všečno. Žal odmikov 
in vejenj ni ne v premagovanju ovir, ne na nivoju pripovedi. Na 
razplete ni mogoče vplivati, ni izbirnih vrstic v dialogih in ko- 
nec je en sam. Nekajkrat se mora pokavec odločiti za eno ali 
drugo stran, vendar je posledica kratkosežna. Tudi napredo- 
vanje lika in pridobivanje boljših orožij ter oblekic sta pogoje- 
na z odvijanjem zgodbe. 

Taka zakoličenost ni v redu, vendar v tem primeru ne moti to- 
liko, kot bi sicer. Pristna southparkovska predstava je namreč 
kakovostna in prežeta s številnimi oblikami skrajnega humor- 
ja, pedofilijo, sodomijo, nekrofilijo, nestrpnostjo do rdečelas- 
cev in čezlesnimi domislicami. (Vsakič, ko princeska prdne, 
se rodi angel!) Kot zmerom se Trey in Matt delata norca iz 
dvolične ameriške družbe, ritopikov in vsega straniščnega, 
parodije pa gredo tudi na rovaš socialnih omrežij in iger. Še 
par pesmic so napisali posebej za špil, čeprav bi si jih kot lju- 
bitelj popevk iz Bigger Longer Uncut želel več. 

Resda to ni pripovedni presežek v smislu filma ali najboljših 
epizodic, kjer se fantastično prepletejo raznolike teme. A glede 
na dolžino Štapič istine kljub igralni plitkosti zadovolji sleher- 
nega ljubitelja malega debuluharja in njegove bande. Če si tudi 
ti požvižgavaš It's Easy MMMKay, ga nabavi. Vendar za PC, 
kjer stane manj (35 do 40 evrov) in je necenzuriran, dočim so 
evropske konzolne verzije kar precej obrezali. Saj ne želiš za- 
muditi abortiranja in alienovskega anal-iziranja, kajneda? 


Unele fuckers! 


Vse do konca pravzaprav nisem našel velike zamere špilu. To- 
da grenak priokus je prišel za tem. Poleg tega, da se mi mlačni 
iztek zgodbe ni dopadel, so me razočarale nadaljnje možnosti. 
Je že res, da lahko še naprej poskakuješ naokoli, iztrebiš pre- 
ostanek beračev, najdeš vse skrivajoče se malčke in iščeš 
mnoge zbiralniške elemente. A to traja še uro dve, nakar po- 
stane dolgčasno. Napredovanja lika itak ni več. Zato sem 
pričakoval, da bom lahko vnovič užil humor in štorijo, ki sta 
bistvo South Parka. Recimo tako, da bi mogel celotno 'epizo- 
do' oziroma strnjeno dogajanje vdrugo pogledati brez igranja. 
Kot navadno risanko. To bi bila precejšnja edinstvenost in za 
fane krepka dodana vrednost, s katero bi se igra preobrazila v 
drug medij. 

Žal razvijalci niso prišli na to idejo. Niti niso pomislili na 
možnost pogledanja vmesnih sekvenc z iskrivimi pogovori, kar 
ponuja mnogo špilov. ln konec koncev jim ni padlo na pamet, 
da bi si kdo želel ponovno preigrati posamezne rdečenitne de- 
le igre. Ti sami po sebi itak delujejo kot samostojni nivoji in bi 
bili komot vnovič dosegljivi, bodisi skozi meni, bodisi skozi 
'mesto'. Kot v Lego špilih. Še toliko bolj zato, ker vsebujejo ne- 
katere zbiralniške lutke, do katerih po opravljeni 'misiji" sploh 
ni več mogoče priti! 

Skratka, če hočem videti to epizodo South Parka vnovič ali ko- 
murkoli pokazati dobre kose, moram igro, ki zaradi linearnosti 
nima baš privlaka za ponovno igranje, začeti jovo na novo. Op- 
cije new game 4, ki bi ohranila dosežke, zbirke in opremo, pa 
tudi ni. Vse to se mi zdi v izdelku take narave hud feler, zaradi 
katerega obsojam avtorje na enoletni dutch oven! 


LordFeho 

(Vsak pihalnik pozna večcevno različico, a W% 
je zaradi uravnoteženja prikrajšan drugod. 

S Šibka točka Loadouta so ta hip karte, tako po količini kot raznolikosti. Zvečine se mlatiš na 


ozadjih rjavkaste barve s sivinsko mašinerijo. Mono 


red dvajsetimi leti si po napornem dnevu v 
službi ali šoli pognal Doom, napisal iddgd in 
idkfa ter s psihotičnim nasmeškom iz demon- 
ske zalege napravil toliko mesnega narezka, 
da bi z njim nafutrali tri Etiopije. Danes se greš v ta 
namen streljat na linijo, posledica pa je običajno ta, 
da soigralci slišijo zelo nelepe stvari o svoji materi in 
popotovanjih v genitalije. Salomonska rešitev bi bil 
špil, ki bi bil tako neresen, da bi človeka razorožil in 
mu iz ust izvabil krohot namesto kletvic. Tak, ka- 
kršna je večigralska free to play streljačina Loadout. 


Ude preč! 

Pričujoči naslov ni prvi na Steamu, ki stavi na he- 
enost, saj se spomniš vsaj recimo še Gotham City Ilm- 
postorjev. A Loadoutu se čisto spipa. Ko ti v prijaz- 
nem vodiču v roko položijo prvo krepalico in te napo- 
tijo, da jo preizkusiš na poligonu, kot tarče pred teboj 
zapleše nekaj debelih klovnov. Prvi strel jim odnese 
roke, da pljuskne kri, kot bi se podrl jez. Drugi jim od- 
nese želodec in pol prsnega koša, tretji pa jih v pirue- 
ti, vredni Jevgenija Plušenka, pošlje v luft. Ne, Loa- 
dout se pri stilu definitivno ne jemlje resno. 

Podoba je stripovsko pisana in spomni na Team For- 
tress 2 - zato, ker so jo avtorji po lastnih besedah od 
tam enostavno skopirali. V resnici je niso povsem in 
Loadout premore nekaj lastne duše. TFjevi liki so pre- 
finjeni, dočim so trije iz Loadouta elegantni kot iztirjeni 
vlak. V dobrem smislu. Rambo, imitacija Mr. Tja in de- 
belušna Helga, ki v prostem času okoli prevaža pirov- 
ske krigle namesto raketometov, so do absurda pri- 
gnani stereotipi iz akcijskih filmov. Opazuješ jih v 
pleča, saj je pogled tretjeosebni. Ob tem straniščni hu- 
Mor preveva vse pore. Pri zasedanju položajev na drog 
ne dviguješ plapolajoče zastavice, marveč gate. Ko te 
sovražnik fenta, mu v smrtnem krču ravno še pokažeš 
sredinca. Če imaš katero od rok pritrjeno na trup, to 
je. Dostikrat nimaš nobene. 

RN 
mora laserski rotirajoči plamenome- 
talec vihteti z zobmi, ker mu je roke že odtrgalo. 


absurden, prostaški humor v velika bera različ- 
nih orožij v lahkotna, zloščena akcija v F2P 
malo kart in vsebine nasploh Edge of Reality 


Avtomatska bazuka 


Odpuljenost se prenese v način igranja. Pri kraji za- 
stavic ne vlačiš okrog krpe na palici, marveč ogrom- 
no macolo, s katero lahko nasprotnika tako zatolčeš 
v tla, da mu pade dol internet in gre modem kaput 
(vsaj vizualno je učinek tak). Razen zastavic in zase- 
danja točk imaš na voljo še death snatch, Loadoutovo 
inačico kill confirmeda, in extraction, v katerem en 
član moštva prenaša kristale do mlina, medtem ko ga 
drugi branijo. Te štiri moduse v začetniškem kotičku 
igraš neobremenjeno, ko pa si samozavestnejši, se 
lotiš annihilationa, ki zastavice, položaje in death 
snatch spoji v edinem delu igre, ki premore lestvico. 
Vsi načini so torej moštveni, običajno s po štirimi 
igralci na posamezni strani, pri čemer moreš za na- 
sprotnika imeti bote. Partije najde preprost in hiter sa- 
modejni skalnik. 

Trije opisani liki so zgolj kozmetika in ne gre za ločene 
poklice. Loadout raznolikost v opremi doseže drugje: z 
izdelavo lastnih orožij, od koder izhaja naslov. Osnova 
so štiri ogrodja: puška, metalnik raket, laser in pulzna 
puška. Z dodatkom samosvojih cevi, držal in podob- 
nega jih lahko spremeniš v povsem druge sorte napra- 
vo. Tako udejanjiš bazuko, ki strelja tri rakete hkrati - 
take, ki zdravijo kamerade. Ali pa rotirajoči laserski 


tonost kanec razbijajo rdeče packe. 


plamenometalec, ki spreminja sovrage v kričeče bak- 
le (kažejo ti sredinca). Pri snovanju krepel nisi svobo- 
den in izbiraš iz gradnikov, ki jih v tehnološkem dreve- 
su odkleneš z izkupičkom iz bojev. Zato so možnosti 
kar dobro uravnotežene in nekako ni šibe božje, za ka- 
tero nasprotnik ne bi mogel najti protiukrepa. 


Hiter prigrizek, ali ... ? 
y 

Odklepanje je hitrejše, če kupuješ pospeške, ki ti 
podvojijo izkupiček in mesečno stanejo okrog deseta- 
ka. Priložnosti za zapravljanje je še veliko. Prostorč- 
kov za različna orožja imajo neplačniki le do šest, sle- 
herno novo te košta nekaj evrov. Zasoljena je kozme- 
tika, kjer te bo vsaka nova Helgina frizura prišla več 
evrov. Toda za sproščujoče norenje ti ni treba spo- 
četka plačati prav nič. Pa tudi kasneje nisi blazno na- 
gnjen k temu, saj Loadouta še ne gre jemati preveč 
resno. Karte so le štiri in veščine poleg orožij so ome- 
jene. Namesto ročnih granat recimo lahko vzameš 
zakrivalo in nekaj sličnih pritiklin. 

A to igri ne prepreči, da bi te ne posrkala za nekaj dni. 
Boji so zabavni in napeti, izdelek pa spoliran in ne 
tečnari z neumnostmi. Prvovrsten način, da pozabiš, 
da ti je žled frdirbal jablano na vrtu. Če pa si vanj pri- 
pravljen vložiti več, nič hudega, saj eksperimentiranje 
z orožji ponuja globino in si avtorji zaslužijo novce. 
Škoda bi bilo, če bi se ta igra ne razvijala. Priporočam. 


nzo- 


Frajerju ali frajerki lahko menjaš od brkov do ogrli- 
ce ter dokupuješ animacije. Twerkanje je obvezno. 

Boj z letečo robotsko kačo Uroborosom je bil tako v enici kot v dvojki . Zdaj | 
je pošast mnogo večja in se kasneje autenalinsko čle po tete batin. zh 

indže dostikrat niso tisto, kar se zdi. Kot 

smo povedali v Jokerju 213, so ti mra- 

kobni azijski bojevniki sovražnika radi 

pretentali tako, da so se preoblekli v 
nekaj vsakdanjega. Sprva so se zdeli kot ubog 
prosjak ali nedolžna vestalka, nakar so se izne- 
nada razkrili in žrtev zaštihali v presredek. 
Podobno varljiva je sekljaško-ploščadna arka- 
da Strider, obuditev Capcomove legende z av- 
tomatov iz davnega leta 1989. Njen junak je 
visokotehnološki nindža Hiryu, ki gre v bližnji 
prihodnosti na vzhod obračunat s stalinovskim 
samodržcem. Spočetka je vse skupaj precej 
upokojensko, ko v pogledu od strani po eni 
ravnini šibamo na desno, skačemo kot kobili- 
ca, plezamo po zidovih in z mečem serijsko 
ugonabljamo šibke robotske stražarje. Zdi se, 
da smo v avtomat vrgli žeton in da bomo iz 
njega dobili približno toliko zabave kot koncem 
osemdesetih. A zlagoma se iz beraških oblačil 
izmota spodoben, bolj ambiciozen špil. 


Nisem rešitelj 


Kakor bistvo nindž ni v zunanjosti, marveč v 
sposobnostih, bi bilo Striderja napak soditi po 
hitrem grafičnem vtisu. Distopična kvazikomu- 


nistična metropola Kazakh City ni spektakular- 
no prizorišče, ki bi se nemudoma vtisnilo v 
spomin. Nasprotno, s praznino in turobnostjo 
zna odvrniti. Polna je hladne kovine, prhkega 
stekla, neonskih barv, ostrih robov, ravnih črt 
in poševnih pobočij, s kakršnimi je obiloval pr- 
venec. S črnino, modrino in zelenino, pomeša- 
nimi z rusko zimo, je v krepkem nasprotju s pi- 
sanostjo izvirnika. V vmesnih sekvencah, kjer 
Hiryuja vidimo od blizu, pa izstopa nizkoprora- 
čunski pogon, ustrezen ceni igre 15 evrov na 
Steamu. 

Vendar se mi je novo okolje priljubilo, saj ima 
karakter in je uglašeno s Hiryujevo naravo. Stri- 
derji - stopači, kot bi rekel Gradišnik v Gospo- 
darju Prstanov, so izurjeni morilci, člani orga- 
nizacije, ki nima dosti skupnega z javnim dob- 
rim. Uničenje diktatorja ni vprašanje rešitve 
sveta, marveč ožjih interesov, o katerih nismo 
natanko podučeni. Redkobesedni Hiryu, za ka- 
terim se vije kibernetski šal iz rdeče luči, ni tip- 
ski heroj, marveč ašašin brez zadržkov. Doma- 
la stroj je, kot ubijalci v romanu Alamut odre- 
šen vprašanj o smislu svojega početja. Je silo- 
vit, a kakor lutka visi na nitih krovne združbe, ki 
se ukvarja s tihotapljenjem in ugrabitvami. Mrz- 
lina in morbida sta povsem na mestu. 


IR. > 


Med drugim prefukaš veliko kocko, ki šviga po zraku. Treba je izkoriščati 
njeno s] JB ki te 3 ob sebi, in jo v pravem trenutku zapuščati. 


» Strider 


temveč se osredotoča na riba Tu si ti, en sam, ki hočeš z me- 
čem in magijo ubiti onega, ki se brani s številčnostjo, najemniki in 
tehnologijo. Zgodba, stara kot svet, ki ga lahko morala in etika 
spremenita ravno toliko, kot ga zmore šibkost. 


Zvedavi šinobi 


Preseganje začetnega vtisa se nadaljuje z zasnovo. Striderjev re- 
boot ni premočrten, kot sta bila enica in dvojka, marveč se opre 
na predpotopno verzijo za NES, kjer si brskal in nabiral sposobno- 
sti. Tako kot v slednji je uporabljen kalup metroidvanije (velik čla- 
nek o tem je v Jokerju 207), inačice odprtega sveta, kjer z odkle- 
panjem moči kakor Samus v Metroidih odpiraš prehode v prej 
odrezane predele. Ko se Hiryu z dotikom stolpiča nauči drsenja po 
tleh, razbije rešetke, ki so bile prej nepremagljiva ovira ... s prido- 
bitvijo čudežnega panterja skoči čez globel ... in z metanjem 
nožev z razdalje odpre neprebojna vrata. 

A seznam se s tem ne zaključi. Meč zna sčasoma ustvarjati, 
uničevati in odbijati več vrst plazme, Hiryu pa se poveže s stroji, 
kakor na NESu šviga po ceveh, kliče ihtavega sokola, dvojno 
skače in se teleportira na kratke razdalje. Mnoge vrline so uporab- 
ne za utiranje poti v nove predele karte, ki si jo je moč kadarkoli 
sceloma ogledati in tako videti, kje je nepregledana črnina. Tam 
morebiti leži nadgradnja obstoječe postavke, na primer hitrejše 
polnjenje energije za posebne lastnosti ali podaljšek življenjske 
črte. Oziroma skrivnost, kot so risbe in dodatne misije. 

Bolj kot si vesten pri brskanju po okolici, več najdeš in lažje je na- 
predovanje na dolgi rok. Za to imaš nemalo priložnosti, saj se pri 
iskanju novosti in izpolnjevanju kvestov za redke osebe večkrat 
vrneš v že obiskane kvartirje, ki se ločijo po krovnem videzu - sta- 
novanjski predel, vojašnico, kanalizacijo, črnoborzijansko pod- 
zemlje. Ni pa to ne napor, ne težava, saj na tem pristopu temelji 
ves metroidvanijski podžanr. Zmerom odkriješ kak nov kotiček, 
normalni sovražniki pa oživljajo, da imaš kaj početi. 


Pri nekaterih obračunih s silnejšimi navadnimi capini se ka- 
mera močno približa, tako da je špil videti kot pretepačina. 


Skok in mah 


Zanimivo je, da se skakalne veščine ne okrepijo v tolikšni meri kot 
ostale, zato premagovanje ovir ni enostavno. Hiryu mora dostikrat 
priti mimo zobatih koles, ki se premikajo gor in dol po stenah, ska- 
kati čez elektrificirane ograde in se prebijati skozi nekoliko ugan- 
karska zaporedja ovir, kjer se med padanjem ritmično teleportira in 
se vihti med laserji ter gibljivimi platformami. Treba je biti pazljiv, 
saj se mimogrede obesiš na zid oziroma si z nenadno spremembo 
smeri med skokom narediš več škode kot koristi. K sreči Hiryu pri 
padcu in sevretju ne umre, marveč gre z odvzemom kanca energi- 
je nazaj na vmesno nadzorno točko, ki jih je veliko. Če mu življenj- 
ski sok poide do kraja, pa oživi pri terminalu med področji, katerih 
tudi ne manjka. Tako je treba pokazati spretnost, vendar te igra za 
napake ne kaznuje, kot bi te njega dni. 

Slično velja za bojevanje, ki ga je polno - v nasprotju 
z navidez sorodnim Mark of the Ninja ni ne skrivanja, 
ne miselnih orehov. Kakor njega dni šinobi opleta s 
futurističnim mečem, ki ga s hrbta pozersko vleče ta- 
ko hitro, da je videti le barvit obris. S katano, noži in 
posebnimi močmi eliminira horde kovinskih kozakov, 
lebdečih bombašev, pajku in gorili podobnih robotov, 
kanalizacijskih hroščev ter nepremičnih kanonov. Vsi 
sovražniki so precej statični in sprva švohotni. A 
dili več odpora, je sčasoma treba v obračune vložiti 
več pozornosti kot na začetku. Kozaki se obogatijo z 
novimi oblikami in vihtijo ščite, ki jih je treba razbiti z 
napolnjenim (charged) zamahom, letečneži začno 
spuščati hujše strele, ki te sklatijo iz zraka, in tako da- 
lje. Z nekaterimi se zapletaš v prave 'plesne' spopade, 
ko skačeš čeznje, drsiš pod zamahi, se izmikaš ter 
spet in spet napadaš, dokler capin ne razpade v svet- 
lečem pršcu. Še najbolj moti, da lahko sitnobe Hiryuja 
ujamejo v stunlock in mu sceloma spijejo energijo. In 
da je skupno vzeto nasprotnikov premalo vrst. Če ne 
šibaš direktno do označenega cilja - in zakaj v tem 
žanru bi? -, temveč razumno raziskuješ, je namreč špil 
dolg kakih deset ur. Ni pa opcije new game«, le 
običajen nov skozihod na (naj)višji zahtevnosti. 

Vtis popravljajo ločeni preživetveno-spretnostni izzivi, 
ki jih nabiraš sproti, in šefi. Ti so v skladu z zamaski- 
ranostjo igre od začetka bolj ščiš, nakar se razvijejo. 
Srečanja s tankovskim generalom in letečo kačo uro- 
borosom, ki se nadte ne spravi le enkrat, ostanejo v 
spominu tako po orjaškosti kot po zanimivih vzorcih 
napadov. Ob njih je treba premisliti, katero spretnost 
uporabiti (rdeča plazma za odboj rdečih izstrelkov, de- 
nimo), poglavarji pa jih izvajajo do neke mere na- 
ključno, tako da ne moreš biti vnaprej pripravljen. 


Glasnik iz preteklosti 


O sekvencah GTE pri šefih ni govora, kajti Strider je 
po srcu starinska igra. Z zblojeno štorijo, polno stri- 
povsko klišejskih likov, in mankom dolgoveznih 
vmesnih sekvenc se prav nič ne pretvarja, da je film. 
Nasprotno, ponosen je na to, da ni. Da četrt stoletja 
evolucije iger zanj pretežno ne obstaja. O, saj je mo- 
deren - v elegantnem gibanju junaka, splošni pred- 
stavitvi, obilici nadzornih točk. A način, kako se igra, 
je podoben kakemu izdelku s super nintenda: neraz- 
vodenela, razumno zahtevna, hitra arkadna akcija na 
dvodimenzionalni ravnini, brez kanca sramu zaradi 
manka globokih nastopajočih, večigralstva in prave- 
ga 3D-prostora. Našteto pa nadomešča s tem, da 
stalno preseneča z novimi prijemi, na primer z nani- 
zanimi preizkusi v okviru vojaške baze. In da prepro- 
sto lepo teče - težavnostna krivulja je spretno pote- 
gnjena, srečanja z načelniki so redna in mnogo je 
pravomoških moči za slaboritnega nindžo, ki ga je 
moč nadzorovati izredno natančno. 

Ni dvoma, da je Strider bolj za stare mačke in retro fri- 
ke kot za tiste, ki so zaljubljeni v epske, filmske špile. 
A slednja sorta, tolikokrat zaverovana v čvekavost, 
teroriste in fabule, ki kljub nabreknjenosti niso vredne 
počenega groša, bi se lahko od njega česa naučila. 


Sneti upošteva star kitajski pregovor: "Boj se star- 
cev, otrok in žensk, ker ne veš, kaj so v resnici. In 
tipa z rdečo šerpo, ki te bo ravnokar posekal." 


žmohtna klavsko-skakaška akcija v 
nelinearnem svetu v elegantno, bru- 
talno nindžarjenje v veliko vsebine 


za nizek strošek v medel začetek x sedli bi bolj 
raznoliki sovražniki x 

hladen. Mene navdušuje ravno to, sploh ker ustreza samemu Striderju. 


4 m zel ' 
Tako kot večina vsebine je Jangu Fettu podobni najemniški šef Solo (ja, 
poklon Star Wars) v osnovi recikliran, a hkrati dodobra predrugačen. 

eset let mineva od izida tretjega de- 
la nedvoumno imenovane serije 
Thief. Naziv je sicer malo hecen in 
na prvo žogo. Koliko drugih špilov 
poznaš, ki se kličejo po poklicu glavnega 
junaka? Pirate? Ninja? Soldier? A Thiefu se 
nihče ne smeji, kajti ta izdelek legendarne 
hiše Looking Glass se je zapisal v kolekti- 
vni spomin. Tako močan odtis je pustil, da 
ga je Sguare Enix odbral za oživitev. In če- 
prav novodobna inačica ni brezpriziven 
uspeh, je zadosti dobra, da bi morala prite- 
gniti pozornost navdušencev nad skriva- 
njem. Takim staromodnim, brez nadmoč- 
nih orodij, vsemogočnih pripravic in super- 
junaškega protagonista, ki bi bil v direkt- 
nem boju enako sposoben kot iz senc. 


Vidim te, vidim se! 
Dogajanje ostaja gledano iz Garrettovih 
oči, le da je ta pogled bistveno naprednejši 
kot včasih. Premikanje, ki je bilo gladko 
kot po maslu, je nadomestil občutek teles- 
nosti, kakršnega v prvoosebnih igrah ne 
srečamo pogosto. Ko pogledamo dol, so 
tam noge, z leve in desne pa sta na razpo- 
lago roki, ki jemljeta stvari, odpirata duri, 
napenjata lok, ravnata z vlomilskimi orodji, 
se oprijemata robov in se držita vrvi. Dobra 
primerjava je Mirror's Edge, le da Thief 
manj stavi na parkourjevsko, gladko zapo- 
redno premagovanje ovir. Gibanje je po- 
časnejše, bolj pazljivo in metodično, pač v 
skladu s tem, da je najbolje ostati neopa- 
žen. In če si nepreviden pri obračanju, z ri- 
tjo zbiješ po tleh kako čašo. Čez čas se vse 
skupaj zazdi samoumevno, a le pognati j 
treba kako igro, kjer je ta plat slabše ali 
sploh ne izražena, da ceniš trud avtorjev v 
to smer. Smer vtisa, da zares smo tisti, ko- 
gar igramo. 

MOJSTER TAT 


Garrett, poulična sirota, ki je postal mojstrski tat, ni 
za herojstva. Tip je v leder in volno odet čudak, ki 
stanuje v stolpu z uro in obožuje temo ter samoto. 
Kljub temu vzame pod okrilje dekle Erin, ki postane 
njegova učenka. Toda punca se izkaže za neobvlad- 
ljivo in drugačno od Garretta, ki ubija le, ko mora, 
in delo opravlja s profesionalno zadržanostjo. Ko ju 
loči višja sila, je videti, da je šlo le za še eno epizo- 
do v kradljivčevem življenju, ki se je končala žalo- 
stno. Vendar ni tako in Garrett se bo moral ubadati 
tako z dečvo, v kateri tli nova moč, kot z drugimi 
problemi. Na primer krvoločnim lovcem na tatove, 
zlohotnim baronom, trčenimi znanstveniki in revo- 
lucijo v Mestu. Ljudem je dovolj trpljenja pod 
ošabnim velikašem in krivce dajejo na gavge. 
Vprašanje pa je, če so nameni tistih, ki jih vodijo in 
jim Garrett pomaga, res tako čisti, kot trdijo. 
Keeperji, Hammeriti in ostali elementi stare serije 
so se znašli v prhkem ozadju, ki se ga dotikajo le 
najdeni dokumenti. Ne le to, tudi Garrett je nov, saj 
se vse skupaj dogaja več sto let po prvotni trilogi- 
ji. Je pa ostala enaka štimunga, saj se Thief ni pre- 
levil v trapasto klavnico nepridipravov. Pravzaprav 
je po zgodbeni plati bolj zanimiv in inteligenten kot 
njega dni, ko so Looking Glass gradili predvsem 
na izročilu. Garrett je misteriozna antijunaška po- 
java, ki deluje zlasti za svoj prav, medtem ko okrog 
njega pljuska politična gnojnica in poteka boj za 
oblast z enakimi sredstvi za enake cilje. S to razli- 
ko, da so tisti, ki zdaj prihajajo gor, še hujši in ima- 
jo še manj zadržkov kot obstoječi tirani. Lahko bi 
rekel, da Thief nudi realističen pogled na svet. 


Ancient Figudipe > 

Posebnim dragocenostim se Garrett vzdušno divi in jih pre- 
obrača po rokah. V domovanju jih ima razstavljene v vitrinah. 


In to je tat v pravem pomenu besede. Čeprav nas zgodba skozi 
osem glavnih nalog v kakih desetih urah popelje od briganja za- 
se do odločanja o usodi Mesta, ostaja smisel nenehno le en: po- 
krasti vse, kar ni pribito. Naj bodo to osrednji predmeti, ki jih 
zapoveduje trenutna misija, ali opcijski, s katerimi si napolnimo 
žepe. Na misel pride čudežno raztegljivi Larryjev suknjič, toliko 
prostora ima Garrett v bisagi, ko z miz, iz predalov ter iz omar 
kleptomansko jemlje dragotinske kovance, broške, kozarce, 
ogledala, šahovske figure, penkala in ducate drugih predmetov. 
Vrednejše varujejo ključavnice, ki jih v miniigirici odklepamo z 
iskanjem vročih točk, ali trezorji, za katere potrebujemo kombi- 
nacije. Te so napisane na listih papirja, ki ležijo naokrog in raz- 
krivajo druge skrivne podatke, ozadje zgodbe ali žgečkljive po- 
drobnosti o tajnih življenjih vikontov in kontes. 

Z nagrabljenim denarjem pri sumljivcih na ulici kupimo opremo. 
Med njo ni meča in bridke sekirice, ki bi ju zapikovali sovragom 
v goltance, temveč zlasti puščice - nabrušena za luknjanje teč- 
nob, plinska za njihovo dušenje, ognjena za sprožanje ognja, 
vodna za gašenje plamenov, taka z vrvjo, ki se pripne na ustre- 
zne stebre. Prav tako je moč vreči eksplozivno telo, ki oslepi bliž- 
nje nadzornike. Glede na minule Thiefe ni več strelic z mahom, 
ki je stišal korake, in magičnih napitkov. Nadomešča jih Garret- 
tovo posebno oko, ki mu daruje 'focus vision' - pogled, ki opazi 
in obarva ključne točke v okolici, naj gre za capine, oprijemljive 

IVANU i mi — iji 
N Človeka ne morem zažgati z ognjeno puščico. Z višine lahko skočim nanj, 
kar ga onesvesti, vendar moram počakati, da bo sam. Dveh ne morem. 

površine ali pasti. Bolj kot ga nadgradimo v zameno za red- 
ke izkušenjske točke, več zaznamo. Prav tako lahko te 
točke po erpegejsko vložimo v tihost gibanja, hitrejše opet- 
najstenje in še nekaj lastnosti. Kar dosti drugače v primerja- 
vi s starimi Thiefi. 


Ljubo doma, kjer me umrejo 


Tudi sicer je igra orenk update, kot se reče, podobno kot je 
bil Human Revolution istih avtorjev glede na stara Deus 
Exa. Njega dni si se na misijo odpravil v dokaj ozko odrezan 
kos ozemlja, na primer zgradbo z okoliškimi ulicami. Zdaj 
padaš v adrenalinske preganjalne sekvence v filmskem slo- 
gu in se dokaj svobodno potikaš po velikem mestu, The City 
klicanem. Ima več četrti z vmesnimi premori za včitavanje 
in dosti ključnih lokacij, ki jih moraš obiskati - večnadstrop- 
no katedralo, slabo razsvetljene dvorce, kanalizacijo, no- 
rišnico. Pa vrsto temnih kotičkov ter kar nekaj hiš, v katere 
lahko vstopiš skozi slabo zapahnjena vrata in okna. 

Žal je pustošenje po bajtah nezanimivo, saj ni ne kul drago- 
tin, ne posebnih izzivov, izvzemši plačljivi bankirski DLC. 
Prav tako nekatere moti, da je premikanje po mestu kar 
težko, saj si ne moreš kjerkoli ustvariti prehoda ali se z bata- 

rangom zavihteti na napušč. Ko zapustiš strehe, se nanje ni 
lahko vrniti, in ta nemoč ni prijetna. Se pa sklada s prizem- 

ljeno naravo igre in Garretta, ki ne bo naredil petmetrskega 

skoka, niti se ne bo enakovredno spopadal s stražarji, ki so 

ga odkrili. Sicer se jim bo izmikal in se ob vložku izkušenj 


Mestno prizorišče.so Ei- 
TH E ( ITY dos Montreal ustvarili na 
novo. Ljudi ni dosti, sli- 


šiš pa iz stavb njihove male skrivnosti, od'kreganja do tega, kam 
so vtaknili družinske dragotine, ki jih nato ročno izmakneš. 
Včasih se pri poslušanju nasmejiš, ko nekdo jadikuje nad utruje- 
nostjo, drugi pa pravi "Ha, dohtar mi je hotel zaračunati puljenje 
nohtov z nog, a so sami počrneli in odpadli! Pa sem prišparal!" 
Turobne, mrakobne in črnikave so malo srednjeveške, malo vik- 
torijanske in malo gotske ulice, na katerih se normala, kakor pri: 
tiče Thiefovi zapuščini, meša s tehnologijo. Zmikavtova dimenzij 

je polna kovine in impresivnih strojev, ki jih ne poganja para, tem- 
več elektrika. Vseeno pa so po zidovih marsikje nameščene bakle 
in tlakovci so prekriti z gnilo slamo. Nasprotja, nasprotja. 

Ljudje so izgubili vero in se utapljajo v sli po denarju in užitku, za- 
to so cerkve zapuščene, dočim se od nekod plazi Polmrak, Gloom, 
ki deluje kot virus in povzroča norost. Blaznost ima kar močno me- 
sto v novem Thiefu, ki se ne spusti le enkrat v brezno srhljivk. Tisti 
občutek iz izvirne trilogije, da ti bo nekaj ravnokar skočilo za vrat in 
se s tabo nahranilo, je zdaj še dosti močnejši. Delno zaradi bistve- 
no boljše podobe in prostorskega zvoka, ki stalno streže s svarilni- 
mi učinki in zaskrbljujočo glasbo. Delno pa zaradi določenih lokacij. 
Podaš se na primer v mrtvašnico, kjer s tfupli ravnajo slabše kot s 
crknjeno živino ... v norišnico, kjer straši ... globoko pod zemljo 
med svetleče rože in mutante bleščečih oči ... ter v lastno glavo, 
kjer ne veš več, kaj je realnost in kaj izmišljarija. Tam je treba imeti 
dobre živce kot nekdaj v The Cradle in Haunted Cathedral. 

celo za silo boril, toda Konan ne bo nikdar. Ve- 
liko bolj zdravo zanj je, da ostane v objemu 
mraka in napada od zadaj, z gorjačo po buči, 
ko nasprotnik ne ve, da je ogrožen. Nato ones- 
veščencu sune gotovino in ga sopihaje zvleče 
na kak zabačen kraj, da ga pajdaši ne opazijo. 


hi 

ka je Garrett v neposrednih spopadih z žandarji nebogljen. Le Ke S : 
, izmika se lahko in z repom med nogami zbeži v sence, kjer ga ne najdejo. sie zal 

V temnem kotu čakam, da se se baklar pobere in bom lahko nadaljeval pot k 
cilju, označenem na karti. Lahko bi šel po strehah, a nanje vodijo redke poti. 


Bom jaz povedal, kako 


Pa celo ta igra mačke z mišjo vidik Thiefa. Moč je si- 
cer igrati na več načinov, tudi kot klavec, ki nakupi 
tulec našpičenih puščic in položi vsakogar, na kogar 
naleti, ostale pa zmlati z neposredne bližine. Ali kot 
oportunist, ki ubija, ko mora ali ko lahko. Toda naj- 
bolj zanimivo in naravi špila primerno je, da te ne 
opazijo - da si duh. Tedaj elementi klapnejo. Omare, 
v katerih se skrivaš, da stražarji odidejo mimo. Nad- 
vse upočasnjeni korak, s katerim se brez izdajalskega 
krhanja prebiješ čez zdrobljeno steklo, mimo živčnih 
ptičev v kletkah, ki drugače s truščem opozorijo sol- 
date, da se nekaj dogaja, in mimo mutantov globoko 
v podzemlju, ki jim z nasiljem ne moreš dosti. Meta- 
nje steklenic, da se varnostniki obrnejo k hrupu, ti pa 
z zvestim prevalom premagaš osvetljeno območje in 
se znova spojiš z mrakom, ki ga kaže tradicionalni 
kristal. Ugašanja luči, sveč in bakel. Ogibanje in- 
stantno smrtonosnim pastem, kot so pritiskalne ploš- 
če v tleh. Ter večna čakanja, ki so za privržence akci- 
jad mukotrpna, za ljubitelje skrivalščin pa bistvo 
udejstvovanja. Jasno, saj ti dajo čas, da preučiš poti 
patrulj, si večkrat ogledaš zdaj dosti podrobnejši 
zemljevid in skuješ plan, kako boš prišel do cilja. Ter 
koliko ostalega boš vmes pokradel. 
Ravno to daje Thiefu teksturo. Opraviti glavne za- 
dolžitve na normalni zahtevnosti ni blazen problem, 
sploh če ti ni v interesu, da si neopažen. Res je le, da 
ni samodejnega obnavljanja energije ter fokusa - za 
oboje je treba imeti s sabo oziroma najti pakete hrane 
in makova semena. Če pa izostriš zajebanost sovraž- 
nikov, da te pokončajo v enem šusu, in se znebiš po- 
magal, postane igra solidna nizkotehnološka tiholaz- 
nica. Brez napravic v slogu Splinter Cella, a hkrati 

Tako kot računalniška verzija je izvedenka za 
PS4 striktno enoigralska. Teče v 1080p, če- 
prav gladkost ni najbolj zgledna, saj zna s 
30 sličic v bolj zapletenih prizorih pasti na 
dobrih 20. To bi lahko uredili bolje. Največja 
posebnost je raba kontrolerja dual shock 4. 
Mikrofon, nagibanje, zvočniček in dotikabil- 
na površina niso izkoriščeni, zato pa pride 
do izraza luč na zadnjem delu joypada. Ta 
sveti v skladu s kristalom, ki v igri zaznava 
svetlobo. Bolj kot si ji izpostavljen, več žar- 
kov oddaja dual shock, in obratno. Če igraš 
v temi, je učinek ličen in vzdušen. Drugače 
je potek na konzoli na nivoju in upravljanje 
junaka z joypadom neproblematično. Na ve- 
likem televizorju z obkrožajočim zvokom, v 
katerem je čutiti mnoge detajle, je izkušnja 
zlahka nadmočna računalniški v čumnati. 


Težavnost master ni najvišja v igri. Če izbe- 
reš opcijo custom, si lahko izkušnjo še bolj 
zagreniš. Izklopiš si fokus, kar te oropa raz- 
krivanja vročih točk in pasti, onemogočiš 
tako samodejno in ročno snemanje (F5 in 
F9 — Thief je eden redkih špilov, ki podpira 
starošolski guick save in guick load), izklo- 
piš bojne puščice in vsakršno bojno uspeš- 
nost izven treskov po betici od zadaj ter ce- 
lo omogočiš način iron man, kjer te smrt 
pošlje na sam začetek igre. Kar je še vedno 
bolje, kot če bi te na pokopališče :). 

brez gledanja skozi zidove in večjim občutkom ranlji- 
vosti. Zavedanje, da boš v bitki bržda popušil, ustvari 
posebno dinamiko plena in lovca. Dokler ne vedo za- 
te, so ostali plen. Če pa te zasačijo, se vlogi obrneta. 
Predstavljaj si, kako napeto je, ko par korakov stran 
od smrčečega stražarja odklepaš skrinjo, v kateri j 
poseben ključ. Če boš tiho, bo vse okej, če pa ti bo 
vlomilsko orodje spodrsnilo v ključavnici, se bo tip 
zbudil in začel rjoveti. Resda ga lahko že prej onesve- 
stiš, a to ni ravno podobno dubu. 

Pod črto si ti tisti, ki določi pristop. S tem je povezan 
šefovski boj, ki ga je moč rešiti na miroljuben način, in 
odprta prizorišča, skozi katera vodi več poti. V skladu 
z izročilom serije lahko v pisarno, kjer je bistvena dra- 
gocenost, prideš po več poteh, teh ali onih stopnicah, 
skozi bolj ali manj zastražena območja, z odkritjem 
skrivnih predelov ali ne. To daje draž vnovičnemu ig- 
ranju, kar še nadgradita ločeno nastavljanje dosti ele- 
mentov težavnosti in lov na krovni rezultat ter posa- 
mične cilje znotraj nalog. Že če hočeš pobrati vse, kar 
je nekaj vredno, boš moral bolj tvegati - navsezadnje 
so mošnjički obešeni na naokoli hodeče stražarje ... 


Za petami imam trapce 


Je pa res, da le-teh ne usmerja posebej napredna 
umetna pamet. Zna biti dobra, pa tudi slaba. Včasih 
stražarji opazijo ugasnjene bakle in jih prižgejo nazaj 
ali posumijo, če vidijo odprta vrata. Kul je, da svoje 
stanje napovejo z govorom, kar daje vtis življenjsko- 
sti. Ob drugih prilikah pa se ne zmenijo za to, da je nji- 
hov kolega, s katerim so malo prej debatirali, izginil 
kot kafra, ali mirno hodijo mimo pogašenih sveč. Ozi- 
roma znorijo, te iščejo, nakar se kot leta 1998 vrnejo 
na ustaljene patruljne poti, ki jih robotsko vodijo med 
ključnimi točkami. Take nekonsistentnosti ne vplivajo 
dobro na vzdušje, ki zna biti mnogokje zelo dobro. 

Mojster zmikavt Snetiju ne ukrade srca, pogreša pa zdaj 
vaš opisovalec ducat povsem spodobno preživetih ur. In 


bančno kartico, bemtisveca. 113! 
] 0 telesnost v mnogo povoda za vnovično ig- 
ranje v pusto, mrtvo mesto x nestanovitna 


umetna pamet x občutek nedokončanosti x 


izvrstno vzdušje v večrešljivost situacij v 


Eidos Montreal / Sguare Enix 


Prav tako nasprotnikov ni dosti vrst - soldat z mečem ali sa- 
mostrelom, oficir, mutant, vaška straža in smo počasi na 
kraju. Ničesar tako domišljijskega ni, kot so bili roboti v 
Thiefu 2, kaj šele, da bi imel Garrett tatinsko konkurenco. 
Zaradi takih reči se špila drži vtis nedokončanosti. Ne toliko 
v hroščih kot občutku, da so rezali večji projekt. Naj bo to 
zaradi neizkoriščenosti ognjenih strelic in izvijača, ki ga 
uporabiš za borih nekaj odvijačenj rešetk, odsotnosti več 
vrst podlag, ki bi oddajale izdajalske zvoke (le zdrobljeno 
steklo in voda - kje so kovinske plošče iz izvirnika?), ali 
pretirano pustega mesta. Prav tako ni niti ene uganke, ki bi 
izkoristila dinamično fiziko, kar počne celo ljubiteljski The 
Dark Mod. In Garrettove težave postanejo na dolgi rok mal- 
ce enolične oziroma že videne. Vseskozi sem imel vtis, da 
so hoteli narediti nekaj večjega in bolj impresivnega, nakar 
so morali pristati na kompromis in igro izdati. 


Kratki kviz 


A kljub temu je Thief izpadel v redu. Lahko bi bil napred- 
nejši, lahko bi vseboval več elementov, ampak tisto, kar je, 
je vzdušno in staromodno solidno. Ne drži te za roko, ne 
podcenjuje te in ima več miselnih ugank, kjer je treba suka- 
ti objekte, da se pravilno razporedijo, od malih kovinskih 
kock do orjaških stopnic. Tudi zgodba ni za odmet. Z odpr- 
to naravo situacij, stranskimi zadolžitvami in nastavljivo 
zahtevnostjo te spodbuja k ponovnemu igranju ter stopro- 
centnemu rezultatu. Med drugim z dodatnimi kartami, kjer 
se boriš za čimvišji rezultat za na spletne lestvice. Z malo- 
dane stalno napetostjo pa preizkuša, kako miren in zbran si. 


Dober tat pač ostane hladen kot špricer celo, ko se mu bliža 
stražar in nima kam uiti. Toda mojstrski se ne bi nikdar pu- 
stil ujeti v tako situacijo. Izvej, kdo si. Igraj Thiefa. 


ud y; 

Pri nekaterih ploščadnih zaprekah, kot so žlebovi, pogled preklopi v tretjo 

osebo. V slogu Assassina in Uncharteda se je treba premikati po osvetlje- 

nih oprijemih in doseči cilj. V to bi lahko avtorji vložili nekoliko več dela. 
sa 4 


Instantna onesveščanja z višin 
so udarna. Garrett s treskom pri- 
leti na nesrečneža in ga pohabi. 


Ne le enkrat opaziš v zidovih luknje, skozi katere si napaseš oči. V kur- 
benhausu prisostvuješ precej neokusnim BDSM-prizorom. Joški? Itak. 


V Thiefovi tradiciji je vtkana nit nadnaravnosti. Trdoživi in napadalni mu- 
tanti so bili nekoč ljudje, zdaj pa se svaljkajo po podzemlju in ti težijo. 


eto 1998 je bilo morebiti najbolj pozlačeno v zgo- 
dovini skrivalnih (stealth) iger. Takrat so izšli futu- 
ristični Metal Gear Solid, nindžarski Tenchu in Com- 
mandos: Behind the Enemy Lines s tematiko druge 
svetovne vojne. Ter, jasno, Thief - nit, na 
kateri je visela usoda z Ultimo Underworld 
ovenčanega studia Looking Glass. 


Thief: The Dark Project (1998) 


Moštvo je izdelek po zamudah in mučnih slepih ulicah 
v razvoju komajda spravilo skozi vrata, pri čemer so 
že prej odšli nekateri ključni člani. Med njimi Ken Le- 
vine, kasnejši avtor System Shocka 2 in Bioshocka. 
(Za Thiefa je naredil osnovni dizajn in okostje zgod- 
be.) Tisti, ki so ostali in garali, so si zgrizli nohte, kaj- 
ti neuspeh bi pomenil konec tvrdke. A po kuloarjih se 
je hitro razširil glas o prvoosebni igri, v kateri največ 
štejejo potuhnjenost, onesveščanje stražarjev z usnje- 
no gorjačo - blackjackom, raziskovanje, neslišnost in 
potikanje po sencah. 

S tedanjega stališča si je igra uspeh zaslužila. Tvoj lik, 
zmikavt Garrett, se je potikal po izvirnem svetu, ki je 
mešal srednji vek, pravljičnost in tehnologijo, ter se 
zapletel v merjenje moči med religioznima sektama 
Paganov in Hammeritov. V neposrednih spopadih je 
bil precej okoren in šibek, zato je moral ostajati v sen- 
cah in ne delati trušča. Misije so ga stalno pošiljale 
krast razne predmete in relikvije - višjo težavnost kot 
si izbral, več robe je bilo treba izmakniti in dobil si do- 
datne cilje. 

Tako je Garrett raziskoval bogate graščine, velike 
cerkve in strašljive templje, kjer po hodnikih niso 
vandrali le oklepljeni stražarji, marveč nadnaravni 
zombaklji. Teh se je najlaže odkrižal s puščicami, na- 
močenimi v posvečeno vodo. Vendar so bile strelice 
še dosti vrst, med njimi mahovna, ki je po tleh razpro- 
strla preprogo iz zelenila in tako pridušila zmikavtove 
korake. Prav so prišli tudi magični napitki, izmed ka- 
terih je izpadel sprva načrtovani zmanjševalni, so pa 
ostali hitrostni, zdravilni in tak, ki je omogočil daljše 
dihanje pod vodo. Vse to je krepilo ugankarsko nara- 
vo igre, ki je med drugim terjala vstavljanje predme- 
tov na prava mesta. Pa tudi srhljivo, kajti Thief je z 

ANALI 


se rad spomni svojih zgodnjih zmikavtskih dni, 
ki mu jih je najlepše pričarala proslavljena serija Thief. 


Stari lopov 


rjavkasto-rdečkasto barvno paleto, ozadnim brne- 
njem in motečimi zvočnimi učinki nenehno ustvarjal 
občutek, da bo nekaj ravnokar skočilo nate in te 
požrlo. Kar je hecno, saj si bil najhujši plenilec ti sam. 


Thief li: The Metal Age (2000) 


Vendarle je bil Tat nekoliko pokvečen, celo v kasnejši 
izdaji Gold, ki je dodala par misij in vse skupaj zglan- 
cala. Poznalo se mu je, da je skrivanje osrednji način 
igranja postalo šele v zadnjih treh mesecih razvoja. 
Kar nekajkrat je bil direktni boj z lokom in mečem ve- 
liko bolj praktična izbira od pritajenosti, včasih pa te 
je The Dark Project vanj kar potisnil. 

To se je spremenilo v nadaljevanju, kjer se je nad me- 
sto spustila kovinska doba in je Garrett v treh široko- 
poteznih poglavjih iz osamelega kradljivca postal sp- 
rožilec ključnih sprememb. Tokrat je bil zgodbeni po- 
udarek na ubadanju z Mechanisti, ki so hoteli ljudi 
spojiti s stroji, kajpak z neugodnimi posledicami. Za- 
radi tega se Garrett poleg z ljudmi ni več ukvarjal z 
nadnaravnimi pošastki, temveč z robotskimi zverina- 
mi, ki so ga bile sposobne usmrtiti na licu mesta. Tu- 
di zaradi tega je bil Thief 2 še bolj usmerjen v prikri- 
tost, ki je bila življenjskega pomena. Druga bistvena 
novost so bile večje, bolj razvejane, a hkrati manj pra- 
zne stopnje, ki so omogočale več poti do cilja in pri- 
stopov za njega izpolnitev. Kakopak ni izostal srhljivi 
element. Obiskali smo denimo strašljivo katedralo, 
klicano Soulforge Cathedral, kjer so kruti Mehanisti 
udejanjali svoj protičloveški in nečloveški načrt. 

Thief: Deadly Shadows (2004) 


Thief 2 se je prodajal dobro, vendar je denar do Loo- 
king Glassa hodil predolgo, zato je šla firma na kant. 
Zmikavt je romal v hladilno skrinjo, iz katere sta ga 
čez nekaj let vzela Eidos in teksaški lon Storm, ne- 
kakšen Velvet Revolver sveta iger. Polzeče gladko 
premikanje iz prvenca in nadaljevanja je v Deadly 
Shadows nadomestil občutek telesnosti, ki je dodatno 
poudarjen v aktualnem Thiefu - med gibanjem ti je 
'glava' nihala in če si se ozrl dol, si videl roke ter noge. 
To pa ni edina podobnost, saj so imele tudi Smrto- 
nosne sence mesto, ki ga je bilo moč raziskovati, 
srečevati ljudi, vlamljati ter trgovati s črnoborzijanci. 
Takisto so se prvič v seriji pojavile dinamične sence, 
odvisne od vira svetlobe, na primer bakle, ognjišča ali 
luči na zidu, kar je zelo pomembno v novem Tatu. In 
tu je bila obvezna grozljiva stopnja po zgledu Haunted 
Cathedral iz prvenca. V Deadly Shadows je bila to Zi- 
belka - The Cradle, "a house with bad dreams", raz- 
padajoča stavba, v kateri sta bili sirotišnica in no- 
rišnica ... obenem. Aja, pa živa je bila in ni Garrett za- 
pustil nje, temveč je morala ona zapustiti njega. O 
fak. Blaznica v novem Thiefu se zgleduje po Zibelki, 
ki pa je bil večji in še bolj čudaški kraj, s pokvečenimi 
varuhi, plavajočimi duhovi otrok in res kurjo polt zbu- 
jajočo zvočno podlago. Škoda le, da je imel Shadows 
enake popadke kot enica in te je obremenjeval s spo- 
padanjem. Tudi tretjeosebni pogled ni bil čisto upra- 
vičen. 


UM a 


Vsi trije Thiefi so upravičeno čislani, zlasti pri tistih, ki 
imajo radi bolj pravljično-fantazijski stealth in jim niso 
pogodu onegajčkasti futurizem Splinter Cella, akcijad- 
nost Batmana ter lahkotnost Assassin's Creeda. Je pa 
treba opozoriti, da se enica in dvojka nista dobro po- 
starali. Grdi sta bili že tedaj in danes sta celo s hi-res 
modi prav boleči za oči, dočim je igranje dosti okorno 
in zastarelo. Preden razmisliš o nakupu na Gog.com za 
7 evrov po komadu, je bolje, da krovni sistem preizku- 
siš v brezplačnem fanovskem Dark Modu (Thedark- 
mod.com), kjer je v nadgrajenem pogonu zbranih na 
ducate ljubiteljskih misij v stari Thiefovi štimungi. 


Kultna vesoljska streljanka lkaruga je enako sveža, kot je bila ob izidu trinajst 
let tega. Ob izidu na Steamu 


LEGCNADE NE UMSRO 


opeva lastnosti šuterja, ki je presegel žanr. 


J 
ee ki 
VET na TEN je enaka oni za xbox 360, a ji manjka internetno večigralstvo. Ostalo j je: spletne lestvice, deljenje posnetkov, trening, veliko nastavitev težavnosti in spora 


a starejše igre, ki jih predstavljamo v 

rubrikah Anali in Rumplkamra, radi 

gledamo nekoliko dobrohotno. Pre- 

več nam pomenijo, preveč so zazna- 

movale svojo dobo. Toda Ikarugi ni 
treba popuščati. Shoot'em-upu japanske kovačnice 
Treasure, ki je v igralnice dospel že decembra 2001, 
nakar je razveseljeval lastnike konzol (dreamcast 
2002, gamecube 2003, xbox 360 2008), se ob pri- 
hodu na Steam za desetaka gube nič ne poznajo. 
Delno zato, ker so grafiko zjasnili, a ključen je edin- 
stveni, globoki in premišljeni način igranja. 


"V tej vsakdanjosti ni 'popolnosti'. Včasih kloneš 
pod nerazumnimi obremenitvami. Premagaš jih s 
trdno voljo, prodornostjo in ukrepanjem." 
Nenavadnost klije že iz šablonske osnove, ki te kot 
osamljenega pilota - ali par pilotov v sodelovalnem 
modusu - spre z visokotehnološkimi nasprotniki. Ti 
ne izvirajo iz vesolja, marveč gre za narod, ki mu je 
odkritje skrivnostnega artefakta dalo božje moči, te 
pa so uporabili za osvajanje sveta. Gverilski pilot 
Shinra v boju z njim utrpi hude poškodbe, a ga vaško 
pleme ozdravi in mu daruje meniško letalo. Ikarugo, 
po naše ščinkavca. 

Shinra ve, da se podaja v smrt. Sprejema jo, kakor so 
jo samuraji, brez strahu, osredotočen na tisto, kar 
počne. Lahko, da bo poražen, toda pokazal bo, kar 
zna. Prepoznavno japonska mešanica melanholije in 
zagrizenosti, ki je omogočila tamkajšnji gospodarski 
čudež, mezi iz kratkih besedil med stopnjami. Osebna 
so, sedejo v spomin in spodbujajo k razmišljanju. Za 
koliko arkadnih streljačin je moč to reči? 


"Bolj kot si odločen, laže opraviš z izzivi. Čeprav 
lahko izbereš beg, ti beseda 'izziv' naroča, da 
premagaš sehe." 

Samosvojost Ikaruge se nadaljuje z ladjico, ki je 
opremljena le s hitrostrelnim laserjem in raketami. 
Njena moč ni v oborožitvi, marveč v 'sprejemanju iz- 
zivov' - v tem, da je zmožna v maniri zena vpijati izst- 
relke. Toda zgolj enake barve, bele ali črne. V ta na- 
men plovilce ob pritisku na gumb zamenja barvo. 


Ta dvojnost je srž početja, saj so beli ali črni vsi sov- 
ražniki ter bljuvajo izstrelke sebi lastne barve. Več 
municije kot požreš, več energije dobiš za izbruhe ra- 
ket, ki samodejno poletijo k bližnjim tarčam. Istočas- 
no so sovražniki deležni dvakrat več poškodb, če jih 
obdeluješ z laserjem nasprotne barve. A tedaj si bolj 
izpostavljen direktnemu ognju, zaradi česar si še hi- 
treje ob eno od življenj. To ni kul, kajti ob smrti gre po 
zlu veriženje - chaining, kot se reče zaporednemu 
uničenju najmanj treh spak enake farbe. Le z uspeš- 
nim veriženjem je mogoče doseči dober rezultat, s ka- 
terim se pohvališ na spletnih lestvicah. 


"Ne bom umrl, dokler nečesa ne dosežem. Čeprav 
merim visoko, se ne vdam. Zatorej ob smrti niče- 
sar ne obžalujem." 

Ikaruga ne navduši toliko s pusto okolico in nekoliko 
medlim dizajnom škatlastih sovražnikov, ki jih ni dosti 
vrst. Tudi šefi so oblikovno nezapomnljivi - viteški ro- 
bot, organsko-kovinski krneki, strelske platforme z 
očitnimi ranljivimi deli. Ob šuterjih firme Cave, kot je 
DoDonPachi, in Treasurejevem lastnem Gradiusu V 
Ikaruga dejansko ni videti posebej zanimiva. 

Toda ko si notri, v akciji, te niti ne zanima, kaj stre- 
lja nate. Važno je, da čimhitreje in čimbolj precizno 
eliminiraš grožnje, pri čemer je zaželeno, da si 
agresiven in se ne držiš nazaj. To pa ne terja le vi- 
juganja po točah krogel v slogu bullet hella, kar ti 
omogoča dejstvo, da je ranljiva le sredica ladje, mar- 
več bistro odločanje, kdaj zamenjati belo-črno polari- 
teto. Eno je iskati vrzeli v nevihtah izstrelkov, kar je 
na splošno značilno za šuterje vrste bullet hell, nekaj 
drugega pa to početi med nevarnostmi dveh barv, pa- 
ziti na veriženje ter nabirati energijo za rakete. 

Zaradi dvobarvnosti je Ikaruga vsaj toliko kot spret- 
nostna tudi miselna igra. Dosti bolj kot večina pred- 
stavnic žanra je zastavljena ugankarsko, zlasti na dru- 
gem nivoju, kjer letiš skozi prave labirinte in ne moreš 
vsega uničiti. Moraš se ogibati nepremičnostim, pol- 
zeti mimo tovarniških nevarnosti in eksaktno menja- 
vati barvo, da nevtraliziraš statične kanone. A to je 
osnovna šola, saj kmalu čaka diploma v plohi razbe- 
ljene plazme in krožečih eskadriljah letečnežev. 

Sprva se zdi nemogoče crkniti nekaj ducatkrat. Toda 
sčasoma, po veliko truda in razumevanja vzorcev ter 
sistema, se izkristalizirajo matematično precizni mo- 
deli napredka. Finta ni v končanju petih nivojev, kar je 
moč ob izbiri neskončno kreditov in drugih olajševal- 
nostih storiti v tričetrt ure. Ne, kleč je v mojstrovanju, 
točkovanju, perfekcionizmu, uploadanju kar najbolj 
impresivnega posnetka, kar je nekaj čisto drugega. 


"In 'resničnost' se razkrije." 

Smrt je v Ikarugi le odskočišče za novo partijo, za 
boljši score, za bolj perfektno gibanje in streljanje, za 
oh-tako-japonsko iskanje ideala. Zato igranje tega 
špila ni mimobežna zabava, temveč ritual. Priključiš 
arkadno palico, kajti tipkovnica ali joypad kljub temu, 
da se obneseta, preprosto nista žmohtna ... monitor 
zasučeš navpično, da vertikalna akcija zasede celot- 
no vidno polje ... odženeš motnje ... obrišeš dlani ... 
pripraviš se. Preveč premišljena sta vsak val in situa- 
cija, da bi lkarugo jemal zlahka. Vsa ta leta obstaja, 
da bi nekaj pomenila. Uspelo ji je. 


Znotraj majhne grupe Treasure so igro naredili 
zgolj trije ljudje, ki so verjeli v sanjski projekt. 
Postala je kult, ki je rodil makete plovila lkaruga. 

DRUNKEN ROBOT 
PORNOGRAPHY 


vito simulacijo skakanja s stolpnic, naslovljeno 

AaaaAAaaaA!!! Tradicijo pisanosti in hektičnos- 
ti nadaljuje Drunken Robot Pornography, zmes prvo- 
osebne streljačine in bullet hella. 


D ejobaan Games so nam ostali v spominu z bar- 


Manjše robotke je pametno sproti odstreljevati, saj se 
vselej pojavljajo novi. Zoprno je, ko se preveč nam- 
nožijo, nakar te podlo presenetijo izza hrbta. 


Smisel je v ogibanju izstrelkom, pri čemer je ključno 
prepoznavanje vzorcev izbljuvkov in laserjev. Da us- 
taviš ponorelega robokelnarja, ki hara po Bostonu, se 
odpraviš na množico parminutnih stopenj. Urno te 
posrkajo, saj je akcija adrenalinska. Resda imaš na 
voljo le eno pokalico, so pa arene polne nadgradenj. 
Na ta način pobereš trojni strel, nakar ga z dodatkom 
še pohitriš. Proti tebi frčijo mehanski črvi, sledilne 
bombe in bljuvajoči ptičevci. Radi se prikažejo še im- 
presivni titani, okoli katerih krožiš, se izmikaš žarkov- 
ju in jih nažigaš v okončine. 


Titane srečaš v veliki večini aren. Navadno se pojavi- 
jo na sredini, nakar besno šicaš in tečeš vstran. Po- 
magajo ti trampolini, saj s tal dosežeš le podplate. 


Tak je levji delež igranja. Pojaviš se v sobani, polni 
ploščadi in trampolinov, nakar frčiš z raketnim na- 
hrbtnikom, besno streljaš in se vseskozi premikaš. Če 
se ustaviš, crkneš. Ako ti pekel izstrelkov ni tuj, se 
najbrž sprašuješ, kako se obnese v pogledu iz prve 
osebe. Drži, igranje je kaotično in dostikrat umrješ, ne 
da bi vedel, od kod je priletelo. Na najvišji od treh 
težavnosti znaš hudo tenko piskati in bentiti nad ne- 
pravičnostjo. Poleg tega je mehanika preprosta in 
kmalu pričneš pogrešati kak naprednejši prijem ter 
raznolikost. 

A v krajših izletkih, kakršnim je Drunken Robot na- 
menjen, se kljub manku razgibanosti in nihanju težav- 
nosti brezmožgansko zabavaš. Za nameček je pri- 
ložen urejevalnik, kjer ustvarjaš stopnje in šefovske 
robote. Pa še cena na Steamu je primerna. Kavbojc 
Dejobaan Games e 7 EUR 

WRG POWERSLIDE 


RC elements with an arcade attitude, pravi trž- 
W niški slogan tegale špila. Gre za izdelek milan- 

ske ekipe Milestone, ki se je v devetdesetih 
proslavila s serijo Screamer, odtlej pa nanizala še do- 
ber ducat dirkalnic na dveh in štirih kolesih. Nekatere 
so imele celo posrečene ideje, vendar so bile zvečino- 
ma nenavdahnjene in obrtniške. Vseeno se čudim, da 
so pri WRCju zagrešili dve kapitalni greški. Velika 
neumnost je že popolnoma premočrten vrstni red 
brzincev. Še bolj nezaslišan pog(n)oj pa je obvezno 
zmagovanje, in to v točno določenem razredu. Sem 
recimo zmagovalno odvozil triminutno traso, toda v 
grupi | namesto 2, zato napredovanja ni bilo. 


Powerslide me je spomnil na legendarni Ignition. A 
kaj, ko so povsem zasrali igrin ustroj. 


Sama mehanika igranja oziroma zamisel ni napačna. 
Powerslide je namreč arkadni odvrtek licence WRC, 
tak, od zgoraj gledan in hecen. Ob prvem stiku mi je 
prišla na misel beseda WRCMicroMachines, čeprav ni 
tukaj nič pravljičnega in zanalašč smešnega. Vožnja 
ob sukajočem se pogledu je čisto zabavno udejanje- 
na, zlasti spričo tega, da so na pisti vselej štirje preri- 
vajoči se dirkalniki. Za nekaj zabele poskrbijo pober- 
ljivi bonusi za ščit, pospešek ali oviranje nasprotni- 
kov. Megarace to ni, ali podpasnosti vseeno vplivajo. 
Posebej ko tik pred ciljem po mariokartovsko kasiraš 
izstrelek v tazadnjo. Kajpakda je večigralsko prega- 
njanje po zavitih in klančinskih poteh ter nagajanje 
privzeto privlačno. 

Žal je v praksi malo verjetno, da imajo tvoji prijateljč- 
ki tudi to igrico, zato je multiplayer kratkega roka. 
Razdeljenega zaslona namreč ni. Nadalje ni posamez- 
nih dirk za rekorde in celo z duhcem. Prav tako ni me- 
hankarije, poškodb, garaže ... Po tri hitrostne preiz- 
kušnje v osmih državah in pičel nabor zaresnih avtov, 
to je to. Programerji, ki so ustvarili grafični pogon in 
vozni model, so zadovoljivo opravili delo. Tisti, ki so 
okoli njega zgradili igro, pa so zasrali in še kar zabav- 
no prerivanje zapakirali v omejen, nepriporočljiv ok- 
vir. Od zgoraj gledajoče dirkalnice na tablicah imajo 
navsezadnje mnogo več vsebine. LordFebo 
Milestone e 10 EUR 


Ta oblak prahu je eden od bonusov za oviranje. Med- 
nje sodita še šok iz troblje in nevihtni oblak. 


SHADOWRUN: 
DRAGONFALL 


oznanilniškem delu revije lahko prebereš več o 
Vse; frpikah, ki prihajajo po zaslugi 

Kickstarterja. Tu pa pišem o takšni, ki je že na 
voljo: Shadowrun Returns. Zgrajena je na univerzumu 
znane namizne franšize Shadowrun, ki spaja fantazij- 
ske čirečare z znanstvenofantastičnim kiberpankov- 
skim svetom superbogatih korporacij in hekerjev, ki 
si dajejo megabajte direktno v žilo. Prva kampanja, 
Dead Man's Switch (J241, 80), je bila zelo simpatičen 
grižljaj. A kot otvoritveno poglavje je bila namenjena 
širšemu krogu igralcev in je zakrknjene igralce frpjk 
pustila hladne. Z drugo, Dragonfall, hočejo avtorji za- 
dovoljiti slednje. 
Prestavimo se v kožo novega lika in zamenjamo pri- 
zorišče, saj se Dragonfall odvije v Berlinu z okolico. 
Tamkajšnji tako imenovani 'flux-state' je mešanica 
anarhije in mehke roke korporacij, kjer z dobro infor- 
macijo vladaš, z napačno pa izgineš v kakem jašku. 
To se skorajda pripeti tudi naši druščini profesional- 
nih kriminalcev, shadowrunnerjev, ki pri navidez ru- 
tinski tatvini podatkov nabašejo na bunker s paravo- 
jaško obrambo. Sledi dvajset ur napetega preiskova- 
nja slikovito pobarvanih prizorišč in tuhtanja, kaj vra- 
ga se je zgodilo. Naša ožja druščina je tokrat občutno 
bolj zapomnljiva in nosi že kar biowarovski patos, 
vzdušje pa trga od začetka do konca. 


V navdušujoče izrisanih scenah je obilica svinjarije 
natrpanega futurističnega velemesta. Skriti kotički pa 
nudijo dosti predmetov in namigov. 


Flux-state je imenitna priložnost za mnogostezno ig- 
ranje Shadowruna in Dragonfall ne razočara, saj je 
nekajkrat kompleksnejši od izvirnika. Problemov se 
lahko vselej lotiš s silo in s pestjo nabildanega orka 
napraviš luknjo v zid zaklenjene sobe. Če si točke na- 
mesto v moč vlagal v hekanje ali karizmo, boš v ste- 
no boksal zaman, a se ti odpro druge poti. Nekaj tega 
je imel že DMS, toda zmajska kampanja ima denimo 
opcij v pogovoru trikrat več! Predvsem pa imajo večji 
nove kveste in druge povsem zapreš. Igra te prav 
podlo sooča z dilemami, kjer ni dobrih, samo več sla- 
bih odločitev. Še sreča, da je moč sedaj shranjevati 
povsod, tudi med bojem. Ta je ohranil podobo xco- 
movskega poteznega skrivanja za zakloni in rešetanja 
s četverico borcev. Je pa na voljo več hardvera, med 
drugim metalci granat in snajperice. Le inventar je še 
vedno po neumnosti neroden. 

Dragonfall dobiš na Steamu za 14 evrov in je v vseh 
pogledih boljši od Dead Man's Switcha. Prišleki imajo 
ta problem, da morajo kupiti izvirnik za isto ceno, saj 
je Dragonfall pravzaprav DLC. Nesmiselna poteza, a 
če si novinec, ti bosta dogajali obe kampanji in se vsa 
zadeva splača. Aggressor 

Harebrained Schemes e 14 EUR 

Pištola. Golenica. Sirov burek. Nadomestni zobnik za popravilo pralnega 
stroja. Vaza. Uhani. Ledvica. Sobe raketnega motorja. Dildo. Hiša! Uganeš, 
kaj imajo skupnega? Nepojmljivo, ampak te reči lahko ustvarimo s 


3D-tiskalniki. 


D-tiskalnik je priprava, ki na podlagi tri- 

razsežnega računalniškega modela ust- 

vari oziroma natisne pravi pravcati pred- 

met. Postopek poteka z nanašanjem za- 

porednih plasti materiala, kar imenujemo 
aditivni proces. Tradicionalni proizvodni stroji 
običajno delujejo drugače, s subtrakcijskim pos- 
topkom, torej snov z vrtanjem, struženjem, rez- 
kanjem ali frezanjem odstranjujejo. Natančnost 
3D-tiska je presenetljivo dobra že v osnovnih iz- 
vedenkah, materiali pa segajo od več vrst plasti- 
ke prek zmesi do kovine. Natisnjeni predmet 
lahko brez pretirane previdnosti vzameš v roko 
in z njim kaj postoriš, saj je dovolj težek in trd, 
da rabi celo kot nadomestni del. 
Stereolitografijo, prvo 3D-tiskalniško tehnologijo, 
je patentiral Američan Charles W. Hull leta 1986, 
takrat, ko smo poslušali Michaela Jacksona, no- 
sili ure z digitronom in se igrali z mavrico. Proces 
je dolgo časa rabil za industrijsko oblikovanje, to- 
rej za hitro izdelavo osnutkov, prototipov, kasne- 
je z izpopolnitvijo natančnosti celo končnih uni- 
katnih in maloserijskih izdelkov. A tovrstni strojč- 
ki so iz industrijskega okolja lani začeli resen po- 
hod proti potrošnikom in hitro prišli v ospredje 
novodobnih tehnologij. Jasno, saj je naprava, ki 
ustvari predmet iz nič, domala čarobna. Za svoje 
so jih vzele različne skupnosti, od umetnikov in 
arhitektov do domačih zanesenjakov. Kot kaže 
trend, je le vprašanje časa, kdaj se bo kak prime- 
rek znašel v tvojem gospodinjstvu. 


Kaj 3D-tisk omogoča? 

Lani je puškoljub Cody Wilson iz ABS-plastike natisnil 
prvo uporabno pištolo. Manj kot sedem mesecev kas- 
neje so v podjetju Solid Concepts na tak način izdelali 
kovinsko pištolo, model 1911. Iz nerjavečega jekla so 
natisnili vse dele razen vzmeti, pri čemer niso uporabi- 
li nobenih naknadnih mehanskih obdelav. Pištola je 
brez težav opravila več kot petsto preizkusnih strelov, 
kar kaže na veliko natančnost procesa in strukturno 
trdnost. Nadalje smo letos ugledali prvi 3D-tiskalnik, ki 
tiska ogljikova vlakna (trša od aluminija, a neverjetno 


Cene industrijskih tiskalnikov zlahka sežejo v višje 
šestmestno območje. Hitrejši tisk velikih objektov, 
sočasno celo v različnih materialih in barvah, je še 
precej oddaljen od domačih zmožnosti. Potrošni 
material je sorazmerno dražji, saj lahko za kilo bren- 
dirane plastike ali prahu damo več sto evrov. 

se digitalizira in natisne v obliki zbirateljske figurice. 


lahka), in izvedeli, da 3D-printerje s pridom izkoriščata 
aeronavtična ter vojaška industrija. Ne le za snovanje 
prototipov, temveč za dejanske letalske rezervne dele. 
Za dodatno pohvalo tehnologiji je poskrbela NASA, ki je 
stestirala natisnjene šobe za vbrizg raketnega goriva. 

V laboratorijih so z drugačnimi 3D-tiskalniki že natisnili 
celice tkiva in celo nadomestno kožo. Pionir postopka je 
ameriški Organovo, kateremu se je posrečila celična ti- 
skovina, ki opravlja svoj namen. Po uspešni izdelavi va- 
skularnega tkiva jeter napovedujejo, da bodo letos natis- 
nili celoten delujoč organ. Tisk nadomestnih kosti bi mo- 
ral biti še lažji. 


Protetika je področje, kjer je 3D-tisk revolucionaren 
glede dostopnosti. Cene nadomestnih udov so na- 
mreč astronomske. Tehnologija novega tiska vnaša 
spremembe celo v plastično kirurgijo in morda nam 
kmalu ponudijo bionske dodatke, kot je tole uho z 
radijsko anteno. Nasvidenje v Deus Ex? 

kani, nekateri na industrijskih, drugi na domačih tiskalnikih. Modna ogrlica zgoraj in zakrivalnik ženske intime spodaj sta primera 
tiska brez sestavljanja, kar pred 3D-tiskom ni bilo možno. Zal so tovrstne zadeve prevelike za domače tiskalnike. Čevlji so sesta- 
vljeni iz več materialov s prelivajočimi se barvami — oboje je moč udejanjili le s profi mašino. Z malimi umetninami in modelčki je 
že laže, saj pri kvaliteti natisnjenega v hobi razredu ni težav, če je tiskalnik skalibriran. Ker le redki domači tiskalniki dobro natisne- 
jo podrobnosti, manjše od pol milimetra, je rešitev za domači tisk ročna obdelava: brušenje, piljenje, pogosto lepljenje in seveda 
barvanje. Slednje je obvezno, saj večbarvni tisk v hobi segmentu še ni razširjen. Tisk kovinskega jelenčka je daleč od domačega 
ubadanja, medtem ko za izredno natančno natisnjeni Pozejdon potrebuješ SL-tiskalnik. Ovitki za telefone, plastične zapestnice in 
uporabni gospodinjski predmeti v stilu ožemalnika agrumov pa so železni repertoar vsakega lastnika konjičkarskega 3D-tiskalnika. 

TEHNOLOGIJE 


Obstaja vrsta različnih tehnologij 3D-tiska. Opi- 
sujemo tri najpogostejše, ki so hkrati osnova za 
mnoge izpeljanke. 


1. Neprekinjeno ciljno nalaganje (FDM — Fu- 
sed Deposition Modeling; tudi FFF — Fused Fila- 
ment Fabrication) danes najpogosteje srečamo 
v napravah za hobi. Vroča tiskalniška glava topi 
plastično nitko in material odlaga v poltekočem 
stanju. Za vsako natisnjeno plastjo se glava dvi- 
gne za debelino sloja. Tanke rezine plastike se 
sprimejo v celoto in na koncu tvorijo predmet. 
Objekt je grajen od spodaj navzgor. 


2. Selektivno lasersko sintranje (SLS — Selec- 
tive Laser Sintering; sorodna tehnika je SLM — 
Selective Laser Melting) je princip industrijskih 
3D-tiskalnikov. Po delovni površini je enako- 
merno nanesena tanka plast materiala, v katero 
močan laser oriše obliko. Osvetljeni delci zaradi 
vročine kristalizirajo in se spojijo (sintrajo). Na- 
to se delovna površina za debelino oblata spu- 
sti, nanjo se nanese nova plast materiala in po- 
stopek laserskega orisa se ponovi. Tipično se 
uporabljajo fini delci plastike in drugih nekovin 
ter prav tako mikrometrski kosci kovin in zlitin. 


3. Stereolitografija (SL, SLA) ravno tako upo- 
rablja laser, le da je ta šibkejši. V rezervoarju 
UV-občutljive tekoče plastike je tik pod gladino 
potopljena nosilna ploskev. Laser nanjo oriše 
plast, plastika se tam strdi in se prime na nosil- 
no ploskev. Slednja se nato kanček potopi in 
proces se ponavlja, dokler ni v rezervoarju kon- 
čan objekt. Gre za hitro in najbolj natančno teh- 
niko 3D-tiska. Namesto laserja je moč najti tudi 
modele z UV-projektorjem. Ta ves sloj oriše na- 
enkrat in je precej hitrejši. Cenovno se SLA-tis- 
kalniki že spuščajo pod mejo dveh tisočakov, ta- 
ko da jih z veseljem pričakujemo v hobi razredu. 

Ameriški zakoni glede pištol so butasti, saj je edini 
regulirani del zaklepišče, druge dele pa je moč pro- 
sto kupiti v supermarketu. 3D-tisk zaklepišča je 
povzročil, da je ameriški senat decembra sprejel 
zakon o prepovedi tiskanja pištol za deset let. 


Organska rast je pomembna tudi pri lesu! Raziskoval- 
ci iz Stanforda se na pobudo ameriške vesoljske 
agencije ukvarjajo s 3D-tiskom struktur živih celic 
dreves, s čimer želijo doseči umeten prirastek lesa. 
Slični poskusi na osnovi živih živalskih celic potekajo 
okoli pridobivanja usnja. Postopek obeta vrsto zani- 
mivosti, vključno s poljubno mehkobo in celo prozor- 
no barvo. To je bistven napredek od plastičnega spod- 
njega perila, oblek in obutve, kar umetniki snujejo in 
tiskajo danes. 

No, eno so industrijski nameni, ki obstajajo vrsto let 
in nimajo vrednosti za malega človečka. A možnosti 
se premikajo v potrošniško ter raziskovalno smer. 
Nam je kajpada najbolj zanimivo trirazsežno tiskanje 
v hobi razredu, ki ustvarjalcem, umetnikom, modelar- 
jem in elektronikom odpira nova področja izražanja. 
V prvi vrsti seveda tiskajo čuda nepotrebnosti v slogu 
igračk, okraskov, figuric in lončkov. A moč je ustvari- 
ti zelo koristne izdelke, recimo ohišja za strojčke in 
dele za radijsko vodene modelčke. Nadalje nekateri 
domače tiskalnike s pridom uporabljajo za izdelavo 
raznih nadomestnih delov. Z malo iznajdljivosti si lah- 
ko hitro izdelaš komplet rezervnih ključev ali uporab- 
ne predmete za gospodinjstvo. 


Komercialni proizvajalci 3D-tiskalnikov so se v zad- 
njih letih konsolidirali in trenutno sta v vrhu le dva: 
3D Systems in Stratasys. Oba imata ponudbo, ki 
vključuje tako hobi tiskalnike kot 3D-programsko 
opremo ter seveda nabor vseh industrijskih mode- 
lov. Na sliki stratasys cubify cube 2 za 1200 evrov. 


Tiskalnik, ki uporablja ultravijolično svetlobo, lahko 
uporabimo za UV-jedkanje tiskanih vezij, s čimer pre- 
skočimo korak tiskanja na folijo in njeno preslikava- 
nje. Neprimerno za množično izdelavo, a odlično za 
domače zanesenjaštvo. S povečevanjem natančnosti 
cenejših 3D-tiskalnikov pa se njihova uporaba širi na 
specializirane namene. Zlatarji in umetniki so jih pos- 
vojili prvi. 3D modeliranje nakita je hitrejše kot ročno 
oblikovanje voska. Natisnjenec rabi za izdelavo kalu- 
pa, sledi vlivanje. 

V laboratorijih celice uspešno razmnožujejo že leta. 
Trirazsežno tiskanje organskega tkiva je postalo 
mogoče, ker med strukturo vgradi še celice iz oblo- 
ge krvnih žil. S tem oblikuje nežne mreže kanalov, 
ki celice oskrbujejo s hranili in kisikom. 


Imeti 3D-tiskalnik 


Sestavljenega 3D-tiskalnika na policah slovenskih 
trgovin ne boš našel, še v tujini redko. Sicer je izbire v 
nižjem cenovnem razredu pod dvema tisočakoma 
precej, a gre za maloserijske naprave, ki jih prodajajo 
po spletu. In često v tako imenovani DlY-izvedbi (Do 
It Yourself), torej kosih, ki jih moraš po priloženih na- 
vodilih sestaviti sam. Dober pregled ponudbe najdeš 
na spletni strani 3ders.org/pricecompare/3dprinters/. 
Dobro je, da ima tiskalnik čimštevilčnejšo skupnost 
uporabnikov. Tako bodo težave manjše in hitreje boš 
skozi izkušnje drugih vsrkal novo znanje. 

Če te mika takle zadnji krik tehnike in te veseli roko- 
delstvo, ni boljšega od samogradnje. Postopek je dol- 
gotrajnejši, a poučen, zabaven in poceni. Z vsemi ko- 
si te bo naprava, zgrajena po načrtih skupnosti Rep- 
Rap, prišla med 600 in 1000 evri. Sam sem začel z 
modelom mendel90 in ga zložil v nekaj dneh, nakar 
sem ga z redno rabo in kalibriranjem osvajal še mese- 
ce. Če ti projekt RepRap ni všeč, sta drugi samograd- 
niški 1000-evrski možnosti ultimaker classic ali slo- 
venski odprtokodni tiskalnik SiGoS 3D inovator. 


stejo startupi, ki meje mogočega potiskajo naprej. 
Prva generacija domačih tiskalnikov je tiskala pred- 
mete do velikosti 15 centimetrov, reprapi so strani- 
co povečali na 20 cm, ameriški Lulzbot TAZ (na sli- 
ki) pa za isti denar prvi na skoraj 30 cm. 


Bolj elegantna in lepša rešitev je sestavljen, komer- 
cialni tiskalnik. Cene se začnejo pri 900 evrih, če pa 
želiš še ogrevano komoro, dve tiskalniški glavi, LCD- 
zaslonček, brezžično povezavo, kamero za oddaljen 
nadzor in dodatne bombončke, hitro dosežeš dva- ali 
trikratnik zneska. Najbolj znani komercialni hobi ti- 
skalniki so ultimaker 2, cubify cubeX in zlati standard 
makerbot replicator 2. Čeprav jih preplačaš in si pra- 
viloma obsojen na kupovanje materiala z znamko, 
imajo vsi močno uporabniško skupnost in zagotavlja- 
jo profesionalno podporo. 

Maker Bot Replicator-2 


Zagotovo najpopularnejši hobi 3D-tiskalnik na sve- 
tu je makerbot replicator, sedaj že druge generaci- 
je. Je eden prvih, ki je z dvema glavama omogočil 
dvobarvni tisk oziroma tisk dveh različnih materia- 
lov. Zaprta komora preprečuje nihanje temperatu- 
re, kar je vzrok za vrsto težav. Za tri tisočake ga do- 
biš pripravljenega na delo. Poleti pride nov model. 


Kakovost natisnjenega dela je odvisna od natanč- 
nosti, polnosti in prave temperature. Če je temperatu- 
ra prenizka, pride do razslojevanja in predmet pod 
pritiskom razpade. Pri prehudi vročini se zaradi vi- 


Navkljub pestrosti predmetov, ki jih najdemo po 
spletnih knjižnicah in so večinoma prosto snemlji- 
vi, največje zadovoljstvo doživimo, ko si zamislimo, 


Nakupna alternativa so od množice financirani pro- 
jekti, ki jih je precej na Kickstarterju in Indiegogu. 
Tam je moč dobiti vse sorte izvedenk, tako napredne 
tiskalnike kot cenene. A zavedaj se, da si v prvi vrsti 
podpornik izdelka, ki še ne obstaja, in da moraš ceni 
prišteti poštnino in davek. Tiskalnik lahko dobiš pre- 
cej pozno, če sploh, in garancijo si lahko le narišeš. 
Bolje, kot da kupiš (pre)poceni tiskalnik, ki bo že v 
štartu beden, je, da se naučiš 3D-risanja. Tako boš 
precej bolj koristen za ljudi okoli sebe in konec kon- 
cev hitreje zaposljiv. 

Praktično vsi moderni hobi tiskalniki, sestavljivi ali 
sestavljeni, omogočajo tisk predmetov velikosti do 20 
centimetrov z uporabo tehnologije ciljnega nanaša- 
nja. Redki, dražji modeli imajo dve do največ štiri tis- 
kalniške glave. Posledično lahko istočasno tiskajo to- 
liko barv ali materialov. Njihova natančnost oziroma 
debelina sloja seže tja do desetinke milimetra, vendar 
zato, da je objekt natisnjen hitreje, lastniki večkrat iz- 
beremo precej debelejše ravni, recimo četrt milime- 
tra. Tiskalniki redko nanašajo plastiko hitreje od sto 
milimetrov na sekundo, kar pomeni, da ob povprečni 
širini nitke pol milimetra že nekaj deset kubičnih cen- 
timetrov velik predmet tiskajo slabo uro. V letošnjih 
modelih tiskalnikov se debelina najmanjšega sloja že 
spušča proti 25 mikronom (0,025 milimetra) in tako 
finih slojev z očmi praktično ne razločimo več. Na hi- 
trost in ceno vpliva še polnost. Skoraj votel predmet 
bo natisnjen hitreje in z manj po- 
rabljenega materiala kot iden- 
tičen zapolnjen. Bo pa sled- 
nji veliko trši. 

skoznosti na robovih predmeta pojavijo laski in ka- 
pljice materiala, kar je spet nezaželeno. Pravilno na- 
tisnjen predmet v rokah deluje solidno in če ga hoče- 
mo zlomiti, se moramo potruditi. Tisk ni hrupen, lah- 
ko pa oddaja neprijeten vonj po zažgani plastiki, odvi- 
sno od materiala. 


MATERIAL ZA 3D-TISK 


Hobi tiskalniki uporabljajo nekaj tipov plastik, 
pri čemer je razpon odvisen od najvišje dovolje- 
ne temperature tiskalniške glave. Najpogostejša 
plastika je PLA. Gre za biološko razgradljivo 
plastiko na osnovi koruznega škroba in sladkor- 
nega trsa. Trša in odpornejša je različica ABS, iz 
kakršne so narejene lego kocke. Če imamo no- 
vejši tiskalnik, ki zmore temperature do 300 
stopinj Celzija, lahko uporabimo celo najlon, ki 
naredi elastične objekte, ali kompozit lesa. Ti- 
skamo lahko še iz drugih umetnih materialov, 
recimo PTIFE, a je treba biti previden zaradi 
strupenih hlapov pri segrevanju. Varnejše so 
plastike, ki jih v navitjih nitke premera 3,0 ali 
1,75 milimetra kupimo od prodajalca tiskalnika 
in v specializiranih trgovinah. Cene se vrtijo 
okoli 50 evrov na kilogram materiala za hobi ti- 
skalnike s ciljnim nanašanjem. Dobimo jih v 
najrazličnejših barvah, na voljo so celo prozor- 
ne in take, ki glede na temperaturo spreminjajo 
barvo ali svetijo v temi. Pri tiskalnikih na tekočo 
plastiko imamo manj izbire, saj je na voljo le ne- 
kaj barv in dva do trije tipi elastičnosti oziroma 
trdnosti. Cena za liter je že dvakrat višja, dočim 
kartuše za profi mašine za primerljivo količino 
stanejo kar nekaj sto evrov. 

narišemo in natisnemo lastnega. Na sliki je moj av- 
torski nosilec za navitje plastične nitke tiskalnika. 


ODKRTOKODNA 
SKUPNOST REPRAP 


3D-tisk še ni za vsakogar 


Domače 3D-tiskanje zahteva precej zanesenjaštva, 
saj ni primerljivo z navadnim tiskanjem na papir. Dru- 
gačne so že vsebine, kajti računalniško zmodelirati 
3D-objekt ni tako enostavno kot igrati se z ravninsko 
grafiko in fotografijo ali pisati. Paint, urejevalniki foto- 
grafij in Word spremljajo vsak računalnik, celo ta- 
blični. 3D-nucnika pa ni priloženega nobenemu ope- 
racijskemu sistemu. Lepe stvaritve ne moreš kar sne- 
ti z Googla, kot to storiš s sliko JPG, s katero lahko 
nato kjerkoli počneš karkoli. Za izdelovanje prostor- 
skih objektov se je treba potruditi bistveno bolj, 
vmesniki so bolj kompleksni in že najosnovnejše po- 
teze so nad nivojem navadnega uporabnika. 

Celo ko si znotraj 3D-programa ustvaril skulpturo, 
pot do otipljivega predmeta praviloma ni stvar ene 
tipke. Vsaj ne pri cenejših izvedenkah. Zaenkrat je 
postopek tak, da umotvor najprej izvoziš v tiskalni- 
kom skupni zapis .STL. Tega moraš nato pretvoriti v 
opisni, tekstovni jezik GCODE, katerega ustreznica 

AutoDeskov brezplačnik TinkerCAD omogoča 3D- 
ustvarjanje na podlagi kombiniranja osnovnih geo- 
metrijskih objektov kar v spletnem brskalniku. St- 
varitve je moč shraniti v oblak, jih deliti z drugimi 
ali jih prenesti k sebi. Enostavneje ne gre. 

pri navadnem tisku je postscript. V tej datoteki ni no- 
bene geometrije in matematike, marveč je 3D-objekt 
razrezan na ravninske plasti in opisan s koordinatami 
za krmiljenje tiskalniške glave ter brizganje materiala. 
Program za to procesno zahtevno prevajanje redko 
pride s tiskalnikom, še redkeje je vanj že vgrajen. Z 
vrsto nastavitev, kot so hitrost, temperatura, odstotek 
zapolnitve in uporaba podpore, se prevajanje prilaga- 
ja specifikam uporabljenega materiala in neposredno 
vpliva na kvaliteto, ceno ter celo uspeh tiska. 

Pred tiskom bolj kompleksnih predmetov je pametno 
datoteko GCODE pregledati sloj za slojem. Živce naj- 
bolj parajo zapleti tik pred koncem, ko začne tiskalnik 
po sedmih urah tiskati v prazen zrak ali pa se zatakne 
nitka materiala. Zaradi razlik v temperaturi se lahko 
predmet med tiskom začne ukrivljati pri vogalih ali pa 
se celo nenadoma odlepi od delovne površine. Pozor- 
nost velja nameniti previsnim delom geometrijsko raz- 
gibanih predmetov, ki jih je treba ustrezno podpreti. 
Podporni material na koncu tiska finomehanično od- 
cvikamo. Prednost ponujajo tiskalniki z dvema glava- 
ma, saj lahko podporni material tiskajo v vodotopni 
plastiki, kar pohitri končno obdelavo. Dve glavi alter- 
nativno omogočata dvobarvni tisk, vendar to v hobi 
razredu vidimo redko. Razvoj gre v smer mešanja os- 
novnih barv znotraj ene same tiskalniške glave, a tis- 
kalnik prodesk3D, ki naj bi to prvi znal, znova in zno- 
va zamuja. Enostavneje je plastične dele naknadno 
pobarvati z oljnimi ali akrilnimi barvami. 

Pri tisku geometrijsko razgibanih teles je treba vi- 
seče in štrleče dele podpreti. Nekoč so bile podpor- 
ne strukture podobne gradbenim odrom, danes pa 
so to tanki, posamični stebrički. Zanje porabimo 
manj materiala in jih laže odstranimo. 


Toda če si vztrajen, lahko hitro napreduješ. Ne potre- 
buješ dragih in vsemogočnih programov tipa 3D Stu- 
dio in Maya, marveč lahko začneš z brezplačniki, kot 
so Google Sketchup, Blender, OpenSCAD in spletni 
TinkerCAD, ki vsi podpirajo format STL. Natančno ri- 
sanje bo načeloma lažje z inženirskimi programi za 
CAD (Computer Aided Design, računalniško obliko- 
vanje), kjer sta v vrhu SolidWorks in SolidEdge. Več 
umetniške svobode in mehke, organske linije pa po- 
nujata Rhino3D in Mudbox. Na internetu je ogromno 
knjižnic, zastonjskih in plačljivih, od koder preneseš 
3D-modele. Nekatere firme so že pričele objavljati 
3D-datoteke rezervnih delov in dodatne opreme. No- 
kia je na primer na tak način objavila ovitke za svoje 
telefone. Snameš in stiskaš. 


64 


die 


A, 
Ta 
>; 


a 
"ai 


Da se 3D-tiskanje seli k potrošniku, potrjuje celo 
Microsoft, ki je v nove Windowse vgradil vso potre- 
bno podporo. Morda so se kaj naučili iz prepozne- 
ga prihoda v mobilni svet in trgovino ter bomo vi- 
deli močno in zgodnjo podporo trideju. 


Tega bo v prihodnosti vse več, predvsem pa se bo 
3D-risanje skladno s širitvijo naprav poenostavilo. 
Spremembe je zaznati celo pri uveljavljenih imenih. 
Autodesk, založnik slovitega AutoCada, je že izdal 
brezplačni 123D, nabor močnih in enostavnih 3D oro- 
dij, ki jih upravljamo z internetnim brskalnikom. Taki- 
sto je v pripravi več vrst prostorskih krmilnikov, ki 
bodo modeliranje naredili mnogo bolj intuitivno. Ne- 
mara celo z rabo očal za navidezno resničnost. 

Recimo, da si že mojstrski modelar in ti še ni do na- 
kupa, a bi rad svoje virtualne stvaritve vseeno spravil 
v otipljivo obliko. V Sloveniji je 3D-tiskalnikov kar 
precej. Številčna skupnost se je ustvarila na Elektro- 
nik.si. Na forumu boš hitro našel kakšnega v bližini in 
za tisk malenkosti boš prišel skozi že s pivsko re- 
vanšo. Če potrebuješ kaj večjega, si dobrodošel na 


OSVAJANJE VESOLJA 


Prenašanje opreme v vesolje je težavno in ome- 
jeno opravilo. Zdaj pa si predstavljajte, da nosil- 
ne rakete do zadnjega kubičnega centimetra na- 
polnimo s plastičnimi delci, kovinskim prahom 
ali drugim bazičnim materialom. Prostor lahko 
izkoristimo v celoti, poleg tega je tovor neob- 
čutljiv na tresljaje in poškodbe. Iz njega nato na 
licu mesta s 3D-tiskalniki zgradimo kompleksne 
reči. To je ključna ideja tako za gradnjo vesolj- 
skih postojank kot za kolonizacijo. Na Luno, ka- 
mor se človek kani vrniti v prihodnjih desetih 
letih, bodo zagotovo ponesli večji gradbeni tis- 
kalnik, ki bo sprintal bazo. Morda celo z raketo 
prej, tako da bo hiša astronavte že čakala. 


NASA postopek že preizkuša in še letos bo na 
Mednarodno vesoljsko postajo prispel prvi iz- 
delovalnik. Res je le, da bo to manjši model, 
mišljen bolj za eksperimentiranje in rezervne 
dele. Ideja se je porodila, ko se je zadnjemu 


astronavtu zaradi okvare dela, za katerega na 
krovu ni bilo rezerve, čas bivanja v vesolju po- 
daljšal za dva meseca. Nekoč ga bodo enosta- 
vno natisnili. Mogoče celo astronavta. 

Tovarnadoma.si. V kolikor pa tvoje potrebe presegajo 
hobi program, se obrni na enega od zastopnikov in- 
dustrijskih 3D-tiskalnikov na naših tleh. Prva stran 
Googla omenja dva: Audax in IB.Procadd. Bo pa pre- 
teklo še nekaj vode, preden se bo kdo pri nas začel 
baviti z globinskim zajemanjem ljudi in izdelavo akcij- 
skih figuric. Takšno storitev recimo ponujajo v itali- 
janski Mirabilandiji blizu Riminija. 


Zbirateljske figurice so najbolj prodajani 3D-izdelki. 
Če so natisnjene v polnih barvah, so luštno darilo. 
Na voljo so modeli iz stripov, filmov in iger, a naj- 
bolje se prodajajo poosebljeni, s tvojim frisom. Na- 
ložiš fotko in plačaš 70 evrov. 


9D-stiskana prihodnost 


Veliki pok se bo zgodil, ko bodo 3D-tisk popadla zna- 
na imena. Takrat bo postopek postal mnogo bolj plug 
and play. Xerox in Dell sta že napovedala modele 
prek svojih maloprodajnih kanalov, prav tako doma- 
činski izdelovalnik predmetov snuje HP. O ostalih še 
ni slišati, vendar se bo stanje v nekaj letih nedvomno 
spremenilo. Navsezadnje imajo že Windows 8.1 pri- 
ložene gonilnike za razširjene modele, v okenski šta- 
cuni pa je na voljo zastonjski program 3D Builder s 
človeškim vmesnikom in zbirko 3D-objektov. 

Ko bodo 3D-tiskalniki prebili velikostni razred, tako 
navzdol kot navzgor, se bodo začeli dogajati 'čudeži'. 
Tisk nanodelcev na molekularni ravni bo omogočil 
nepredstavljive napredke v medicini, sčasoma celo 
pri podaljševanju človeškega življenja. Na nasprotni 
strani bodo povečani 3D-tiskalniki pravi robotizirani 
monstrumi, ki bodo hitro in učinkovito gradili velike 
več podjetij in gradnja s tekočim cementom lepo po- 
teka že z današnjimi tehnologijami. Po YouTubu kroži 
dosti posnetkov takih prototipnih gradenj, ki pre- 
pričajo še tako nejeverne Tomažke. Revolucija 3D-ti- 
ska zna biti zelo močna, sploh če bo naredila rez v po- 
trošniški kulturi. S tem bo veljavo izgubila trgovska 
dejavnost, končno pa bo pridobila tista zaslužnejša - 
ustvarjalna. 

ŽELEZNINA 


Bomo uporabniki v roku od treh do sedmih let globin- 
ske tiskalnike množično posvajali, je odvisno od celot- 
nega ekosistema. Katere materiale bomo lahko tiska- 
li) Kako zafrknjeno bo skopirati oziroma narisati pred- 
met, ki ga potrebujemo? Nas bodo prizemljili še s pro- 
tipiratskimi zakoni na področju 3D-kopiranja? Bolj ja- 
sna je srednjeročna prihodnost: našim otrokom bodo 
precej zmogljivejši modeli, ki jim ne bomo rekli '3D-ti- 
skalniki', marveč bo šlo za gospodinjske aparate, go- 
tovo že pripravljali hrano. Napredek na tem področju 
je res hiter. Sicer me zanima, kako se bo tale misel 
slišala čez pet ali deset let, vendar menim, da ni daleč 
dan, ko bomo na tak način prišli do novih superg. Na 
Nike.com si boš po svojih željah sestavil obuvalo in ga 
za plačilo dobil po e-pošti v obliki 3D-modela, nakar 
ga boš sprintal na domačem ali službenem 3D-tiskal- 
niku. Še meniš, da replikator, kakršne poznamo iz 
znanstvenofantastičnih filmov, ni možen? 


Proizvajalci obutve so že ugriznili v 3D-trend. Nike 
razvija natisnjeno podvozje kopačk, s katerimi boš 
kot z zetorjem kopal po stadionu. Startup Feetz pa 
bo tvoja stopala zajel v 3D in ti v tednu dni izdelal 
popolnoma ulite superge. Prenos datoteke in tisk 
superg doma se sliši kot naslednji logični korak ... 


Nore oblike cukrov ne bodo pripomogle k znižanju 
števila debeluhov. Komercialni tiskalnik za tisk 
sladkorčkov in dodatkov za torte prihaja na trg še 
letos. Glede na posebnost tako postrežene kave bo- 
mo zagotovo v njej kmalu uživali tudi pri nas. 

ZAKAJ KUHATI, 
GE LAHKO NATISNEMO? 


Glede na prirast svetovne populacije bomo 
kmalu potrebovali sodobnejše načine pridelave 
in priprave hrane. Mlado in dobro financirano 
podjetje Modern Meadow goji ter razmnožuje 
celice živali, nakar jih z metodo bio-3D tiska 
oblikujejo v zrezke. Lani so že natisnili tak ham- 
burger, ki je rasel šest mesecev. Stal je 250 ti- 
soč evrov! Po drugi strani razvijalci iz angleške 
univerze London South Bank trdijo, da lahko 
vzdržne in trajnostne prigrizke za kmalu deset- 
miljardno populacijo planeta ustvarimo le s tis- 
kanjem iz osnovnih sestavin — beljakovin, oglji- 
kovih hidratov in vlaknin. Težava je, da jih ho- 
čejo pridobivati s sušenjem in mletjem insektov, 
točneje hroščev mokarjev in čričkov, čemur bi 
velikodušno dodali začimbe. Upam, da bo prej 
uspelo ustvarjalcem samorastnega šnicla. 


Razvoj je najhitrejši pri pripravi hrane. Kuhinjski 
potomci tiskalnikov bodo v dobrem desetletju 
zmožni natisniti spodobno jed po spletnem re- 
ceptu. Dlje od prototipnega tiska pice razisko- 
valci sicer še niso prišli. Prednost tiska hrane iz 
vode in surovin v prahu je predvsem nična ko- 
ličina odpadkov. No, če ni ognja, ni dima, kar je 
pomembno predvsem v vesolju. Zato ne prese- 
neča, da vesoljske agencije nadvse podpirajo to- 
vrstne eksperimente. Ustvarjalci pice so iz raz- 
vojnega sklada dobili sto tisočakov, letos pa se 
že pojavljajo prvi komercialni tiskalniki hrane. 
Britanski Natural Machine recimo oglašuje st- 
rojčke, ki oblikujejo raviole in druge polnjene te- 
stenine, le da jih je treba pred zaužitjem skuhati. 
Še popularnejše postaja tiskanje sladic, kajti 
ustrezno segreta čokolada je kot nalašč za nala- 
galni proces. Pri aplikaciji organskih snovi, tudi 
hrane, so se uveljavile velike injekcije, iz katerih 
mehansko primezi ustrezna količina. Angleški 
ChocEdge za slabe tri tisočake že ponuja 3D- 
čokotiskalnik, za drugo polovico leta napoveda- 
ni cukrprinter ChefJet pa bo znal tiskati s slad- 
korji v različnih barvah in okusih. . 


laslonska bPzina 


Aggressor dobi monitor, ki se ponaša s 144 herci. Izkoristi ga za božanje 
oči in za to, da razloži smisel tako visokih frekvenc osveževanja slike. 


odročje samostojnih računalniških zaslonov 
že nekaj časa obvladujejo 24-palčniki z ločlji- 
vostjo 1920 x 1080 in osveževanjem pri 60 
hercih. A zahtevnejšim uporabnikom so na 
voljo tudi v več pogledih boljši modeli. Eni ta- 
kih so tisti z gostejšo mrežo 2560 x 1440, ki smo 
jih v reviji obdelali novembra in so vmesna stopnica 
do skorajšnjega nastopa UHD-ekranov s 3840 x 
2160. Tokrat pa se ozrimo na drugo smer napredka, 
k izvedenkam s krepko višjo hitrostjo osveževanja. 
Tistim, ki podobo obnovijo 120- in celo 144-krat na 
sekundo. Kakor se to sliši razumljivo, si je težko 
predstavljati, kaj pomeni v praksi, saj z navadnimi 
zasloni vendarle ni nič narobe in nikakor ne utripajo. 
V čem je potemtakem fora in ali se to splača kupiti? 


njem kamere. No, z ustreznim monitorjem so imena 
bolj čitljiva. Nekateri se pridušajo, da jim manjša za- 
megljenost pomaga celo pri ostrostrelstvu. Če to pri- 
pomore pri uspešnosti igranja, je nehvaležno vpraša- 
nje, a v resnici je bila akcija v Battlefieldu 4 na običaj- 
nem ekranu naenkrat bolj zmazana. 

Doprinos višje frekvence je viden tudi drugače. Strani 
besedila in zemljevidi so pri hitrem premikanju manj 
zablurani. To ni neobhodna koristnost, a razlika je 
vidna in ko si enkrat na hitrem monitorju, nočeš več 
nazaj. Tudi filmi kanček profitirajo zaradi hitrejšega 
preklapljanja pikslov, kar pomeni manj zmazanosti. 
Ni pa razlika tako očitna kot pri televizorjih, saj 
računalniški displeji oziroma predvajalni programi ne 
poznajo aktivnega glajenja animiranosti. 


mo 


Organizatorji profesionalnih turnirjev si pri izbiri monitorjev dajo naj- 
več opravka ravno z vstopnim zamikom in jasnostjo slike v gibanju. 


A 


Svilnata gladkost 


Če se ločljivost ekrana odraža na splošni ostrini oziro- 
ma jasnosti slike, osveževanje vpliva na to, kakšna je 
podoba v gibanju. Vsi imamo radi razločnost in te- 
koče premikanje. Zatikanje dogajanja in zamegljena 
animacija pa sta moteča. Monitorji z višjo frekvenco 
obljubljajo manj tovrstnih nevšečnosti. Podatka seve- 
da ne gre mešati s številom sličic na sekundo, ki je 
stvar moči grafične kartice. Privzemimo torej, da je 
računalnik kos potrebam in je ozko grlo prikaza le 
sposobnost ekranske matrike, kako hitro riše podo- 
be. Osveževanje namreč pomeni brzino dejanskega 
menjavanja slike v zaslonu. 

Gotovo si bil že priča nadležnemu preskakovanju ali 
trganju slike, čeprav bi morala grafična kartica brez 
težav obdelati vse, kar ji je naloženo. Gre za posledico 
njene neusklajenosti - nesinhronizacije z osveževa- 
njem zaslona, kar ublažijo prav visokoherčni ekrani. 
Igralci mmorpgjev recimo vedo, kako nerazločni po- 
stanejo napisi nad glavami likov med hitrim premika- 


"Groza, kje se zdaj ta tip skriva?!" Spletne 


TELEVIZORSKA VISOKOHERČNOST 


Tudi televizorji se važijo z visokimi frekvencami, 
celo tja do 1400 Hz. A gre za zavajanje potrošni- 
kov, ki sta ga spočela Samsung in Philips, in fizi- 


kalno ne drži. Snovalci so namreč v tekmovalnosti 
prišli na idejo, da bodo resnične frekvence množili 
z namišljenimi faktorji zaradi tehnologij za lepša- 
nje slike. To so tiste visokoleteče besedne zveze 
tipa Perfect Motion, Clear Motion in MotionFlow, 
s katerimi so ponavadi polepljeni robovi in škatle. 
V resnici zasloni delujejo pri 50, 100 ali 200 Hz. 
Višja herčnost kljub vsemu pride prav, kajti televi- 
zorji za razliko od monitorjev naknadno obdelujejo 
tako sliko kot animacijo. Pri tem delajo ustrezne 
prehode oziroma ustvarjajo vmesne sličice. To je 
opazno tako v filmih kot pri športnih ogledih, reci- 
mo hitrem preletu žoge čez igrišče. 
Višjefrekvenčnost TVjev je potrebna tudi za 3D za 
aktivnimi očali. Da ne bi prišlo do pretirano za- 
znavnega utripanja, mora vsako oko še vedno do- 
biti 50-herčno osveževanje. 


HIH : 
igre ti v vidno polje nabašejo rajdo črk, ki pove- 


do imena soigralcev, in njihova čebljanja ter zakletve. Običajno mora biti pogled pri miru, 
da jih lahko prebereš, na hitrejšem zaslonu pa jih lažje razločiš med sukanjem in tekom. 

V drobovju 


Da nek monitor zmore višje frekvence in bolje predstavi 
premikanje, je zaslužna njegova hitrejša matrika. Ko se v 
njej sproži sprememba barve pik, traja več milisekund, 
da do nje pride. Ta čas označujemo kot odzivnost pik. V 
tabeli lastnosti izdelkov v trgovini najdeš ta podatek pod 
'čas osveževanja'. Več o tem v okvirju. Slaba odzivnost 
pik povzroča razmazanost animacije. Bolj odzivni kot so 
piksli v matriki, višje frekvence osveževanja lahko do- 
seže. Inženirji nato slednjo zaklenejo na standardne vred- 
nosti, kot so 60, 120, ali 144 hercev. Mimogrede, čemu 
ravno 144? Ker je večkratnik števila 24. 

Drugi pomembni dejavnik je kombiniranje osveževalne 
frekvence in števila sličic na sekundo. Ti številki se na- 
mreč najbolje ujameta, če je prva večkratnik druge, sicer 
imamo probleme. Če mora zaslon zaradi počasnejše gra- 
fične kartice slike ponavljati, to zaznamo kot zatikanje. 
Če pa grafični procesor riše hitreje, kot uspe matriki os- 
veževati, nastane znano trganje zaslona, screen tearing. 
Finta je v tem, da se prikaz obnavlja od zgoraj navzdol, 
zato lahko v tem primeru zgornja polovica pripada druge- 
mu frejmu kot spodnja. Da se ognemo razkoraku med 
vrednostma, lahko vklopimo v-sync, vertikalno sinhroni- 
zacijo. Ta grafično kartico upočasni na hitrost zaslona, a 
ukrep v praksi mnogokrat ni učinkovit. Bolje je imeti višjo 
frekvenco, pri kateri se opisane tegobe manj izrazijo. 


Nvidijin boss Jen-Hsun Huang drži v roki vezje z g-syn- 
com, ki osveževanje monitorja priredi grafični kartici. 
Zanesenjaki ga že vdelujejo v zaslone in rezultati so 
obetavni. Nemara bo zatikanju res odklenkalo. 


Niso za vsakogar 


Nekatere blagodati hitrih monitorjev, kot je manj trganja 
slike in meglenja, opaziš že pri številu sličic na sekundo, 
ki ne dosega njihove frekvence. Toda za popolno izrabo 
je igre optimalno gnati pri 120 ali 144 FPS, kar je v no- 
vejših naslovih težko dosegljivo. Da izkoristiš več hercev, 
torej potrebuješ krepko grafično kartico. Razen če se 
omejiš na nezahtevne, denimo one na pogonu Source, 
kot sta Left 4 Dead in Team Fortress 2. 

Mar ima višja frekvenca osveževanja v praksi tolikšen 
učinek, da tako napravo brez pardona potrebuješ? Po- 
skusi so pokazali, da izboljšave prenekateri priložnostni 
gledalec sploh ne opazi. Ljudje pač nismo enako občutlji- 
vi oziroma dovzetni za te pojave. Drugače je z natrenira- 
nimi očmi veteranskih igralcev prvoosebnih streljank. 
Oni dokazano na prvi pogled uzrejo razliko in sploh noče- 
jo imeti opravka s počasneži. Res pa je, da ni znal nihče 
od njih ločiti 120 od 144 hercev. 

Skratka, velik delež uporabnikov s 120- in 144-herčniki 
ne bo imel toliko boljše izkušnje, da bi upravičila višji st- 
rošek v povprečju stotaka več za napravo. Malo je fana- 
tičnih igralcev Guaka Live in podobno hitrih iger, ki take 
zaslone docela osmislijo. Večina bo bolj čislala višjo ra- 
zločljivost in barvno vernost matrik IPS. Oboje zaenkrat 
izključuje višje frekvence, ki so do nadaljnjega v domeni 
displejev 1080 in tehnologije TN z manj živimi barvami. 

SIVI(NSKI) STANDARIOI 


Po definiciji bi morali čas osveževanja zaslo- 
na navajati kot interval, ki ga matrika porabi, 
da pikslu barvo spremeni iz črne v belo in 
nazaj v črno. Toda proizvajalci so se oklenili 
drugačnega načina, ki mu pravijo grey-to- 
grey (929). 'Sive' tu ne smeš razumeti kot 
sive barve, marveč kot odtenek sivine, se 
pravi stopnjo prosojnosti mreže tekočih kri- 
stalov. Izraz g2g zato pomeni povprečni čas 
prehoda od ene barve v drugo. Zal standard- 
nega merjenja te lastnosti ni, zato si tovarne 
mirne duše izmišljujejo in pod to postavko 
zapišejo karkoli! 

Nativna odzivnost panelov je od 4 do 16 mi- 
lisekund. Nižje vrednosti na modernih izdel- 
kih so posledica prijema, ki mu rečejo 're- 
sponse time compensation' ali RTOC. Pri 
njem elektronika pike v zaslonu trese z 
višjimi sunki napetosti, da jih v želeno stanje 
spravi prej. Početje ni brez tveganja, saj lah- 
ko tekoči kristal obrne preveč in zgreši bar- 
vo. Proizvajalci delovanje RTC-vezij običajno 
določijo tako, da se te napake uravnotežijo z 
nevšečnostmi zaradi počasnosti. 


VSTOPNI ZAMIK 


Še en pojem, ki sicer ni neposredno ni pove- 
zan s frekvenco, a se ga je treba dotakniti, je 
zamik prikazane slike za resničnim dogaja- 
njem — vstopni zamik ali input lag. To je tisti 
čas, ki ga vezje v monitorju potrebuje, da 
sprejeti signal iz grafične kartice obdela in 
ga pošlje do resničnih pikslov v zaslonu. Ta 
čas zna biti precejšen in če karikiram, lahko 
v igri ustrelim v terorista, ki ga v resnici sp- 
loh ni več tam. Ta zamik je za večino zane- 
marljiv, igralci najhitrejših špilov pa ga dob- 
ro poznajo. Na primer ritemskih iger, v kate- 
rih je treba stisniti prikazano tipko v zelo 
kratkem intervalu, in za številne pretepačine, 
kjer mora biti izvedba nekaterih gibov na 
frejm natančna. 

Input lag je odvisen od kvalitete oziroma ur- 
nosti elektronskih vezij v monitorju in dodat- 
nih učinkov, ki jih mora ta izvajati na sliki. Če 
imaš vklopljen v-sync ali triple buffering, se 
lahko privzeta vrednost zamika mimogrede 
podvoji ali še kaj hujšega. Zlasti se to kaže 
pri televizorjih, ki si dajo res veliko opravka s 
sliko. Zato je za igranje na njih dobro izbrati 
igralski modus (game mode) v slikovnih 
prednastavitvah, saj ta docela izklopi vse al- 
goritme za ostrenje, dodajanje sličic in barv- 
ne popravke. 

V splošnem velja, da imajo visokofrekvenčni 
zasloni zaradi obče boljšosti nižji zamik od 
60-herčnikov. Zal podatka o njem na izdelkih 
ne najdeš, zato je treba pregledati forume in 
navdušenske meritve na YouTubu. Tam lag 
določijo tako, da ob testirani zaslon postavi- 
jo katodni televizor, ki zamika nima. Vanju 
spustijo isti videosignal in snemajo z najhit- 
rejšo kamero. Ob počasnem predvajanju se 
lepo vidi, kako deklarirano nadmočni televi- 
zorji za resničnim dogajanjem zaostajajo tu- 
di za deset frejmov. Filmov, TV-programa in 
manj zahtevnih iger to ne zadeva, v hitrih 
špilih, ki bi jih rad mojstroval, pa zna postati 
razlika občutna in vplivati na izid. 

Sklep je zato jasen. Če si nedeljski igralec in običajni 
uporabnik računala, denar raje nameni večjemu moni- 
torju s panelom IPS (boljši kot gledanja, kontrast in re- 
produkcija barv glede na matrike TN, ki prednjačijo pri 
odzivnosti). Če pa imaš sokolje oko in nindža reflekse, 
potem hočeš zaslon s 120 ali 144 herci. V Slovenijo je 
144-herčni ekran zaenkrat pripeljal le Philips. 


Philips brilliance 24265 


Nizozemski poskočnež je v osnovi standarden: 24 pal- 
cev, 1920 x 1080 in TN-matrika. Slednja se odlikuje z 
nizkimi zamiki in hitro odzivnostjo, a na račun slabšega 
vidnega kota in reprodukcije barv. Navzven je zadržan, z 
oglatim črnim ohišjem in mat zaslonom, kar bo razvese- 
lilo sovražnike zrcalnih površin. Dobro je nastavljiv v vse 
smeri in ga je moč zasukati pokonci. 

Njegova glavna značilnost je osveževanje s 144 herci. 
Za delovanje s tako frekvenco ga moraš povezati z vho- 
dom DVI. Displayport seže le do 120 Hz, HDMI in VGA 
pa do 60. Poleg omenjenih vrat na zadnji strani najdeš 
izhod za slušalke, priključek mini-USB za priloženi upra- 
vljalnik in vmesnik MHL-HDMI, s katerim gor priklopiš 
mobilnik. Na strani je skupek štirih vtičev USB 3.0. 
242G5 se pri visokih frekvencah obnaša tako, kot je 
opisano v glavnem besedilu. Moraš se ga privaditi, a po 
nekaj dneh boš Team Fortress 2 težko pognal brez nje- 
ga. Gre za lastnost, ki jo je težko opisati in katere odlike 
zares pogruntaš šele, ko se vrneš na počasnejšo stvar. 
Glede zamika in odzivnosti je izjemen, dočim SmartRe- 
sponse, Philipsov agresivni RTC-mehanizem, ne povz- 
roča očitnih artefaktov. Presenetila me je kvaliteta barv 
in kontrasta, ki ju pri TN-matrikah nisem vajen. Še ved- 
no ga ne bi priporočil namesto IPS-panela, a imetniki 
bodo veseli, da zavoljo frekvence ne bodo preveč žrtvo- 
vali ostalega. 

Poleg dobiš ožičen daljinec s šestimi knofi (SmartKey- 
pad), ki v glavnem rabijo hitremu dostopu do šestih ra- 
zličnih profilov nastavitve kontrasta in barv (Smart- 
Image). Štirje so prednastavljeni za RTSje, dirkačine in 
slično, dva sta prilagodljiva. Vrednosti prednastavljenih 
so me kvečjemu motile in bi bilo bolje, če bi bili prilag- 
odljivi vsi. Tudi prijem SmartFrame, ki naj bi ti v strate- 
gijah osvetlil dele igralnega polja z veliko gibanja, je bolj 
SmartKrneki, ker je moteč in ga izklopiš. Nasploh mi 
ceneni keypad ni bil prav nič povšeči. Vsekakor si ta 
Philipsov monitor nabaviš zato, ker je solidna 144 Hz 
mašina z boljšimi farbami in kontrastom, kakor je obi- 
čajno za TN-panele, ne zaradi SmartBrezveznosti. 
Čeprav bodo najbolj najbolj predani igralci ustreznih na- 
slovov nakup gotovo upravičili, je zadeva s 350 evri pre- 
cej draga. Precejšen minus, vsaj na papirju, je nepodpo- 
ra 3Dju, ki ga večina 120-herčnikov vključuje. No, Asu- 
sov VG278HE, še en 144-herčnik, stereoskopijo ponuja, 
je tri palce večji, a stane petdesetaka več. 


Philipsov urnež je bil prijaze; 
na mizi, dočim se stikalo, 
na desni, ni proslavilo. Šepata tako kva-R 
liteta izdelave kot smiselnost. 


Jheledo Movig Videoijam 


Stopnje so dovolj razgibane tako po videzu kot PTT Nekatere so skorajda take 
kot v rail shooterjih, recimo tale adrenalinska cesta, ki spominja na prizor iz Matri- 
ce, Žverca pa deluje kot Tinity. Nekaj spretnosti se mestoma že zahteva in kak skok 
jezljivo ponavljaš večkrat. Toda ker umrčkanje ne stane praktično nič in si instant- 
no oživljen na kraju nesreče, o težavnosti ni govora. Lego igre so zelo prizanesljive. — 


Tipičen legoigerni prizor: iz vsega razsutega letijo cekinčki, TIH nivoje pa se je 

VA vreba prebijati s sodelovanjem likov. Vitruvij bo v držalo na pročelju zalučal palico, 
Žverca se bo po njej zavihtela na streho in razvila lestev, da bo Emmet lahko razbil 
ploščo na nadstrešku s pnevmatskim kladivom, nakar bo mag iz delčkov udejanjil 
most. Kasneje vodimo pol ducata junakov, vsakega s svojimi sposobnostmi. 


trički in tetke, ki skačejo, burleskno Že videna plastična 


pretepajo druge plastične figurice in 

razsuvajo kockaste objekte, iz katerih ] im H 

špricajo srebrni in zlatki čepki - kaj je solidnost in igralnost 
to? |, kaj neki, jara kača Lego iger od ang- Sam po sebi izdelek ni slab in ohranja vse 
leškega razvijalca TT Games. Kar se je pri- kakovosti serije. Prikupil se bo vsakomur, v 
čelo z Vojno zvezd in se nadaljevalo z Indy- prvi vrsti pa je barvita, raznolika poskako- 
jem, Batmanom, Harryjem Potterjem ter Gu-  valščina namenjena mladičem, ki so si ravno 
sarji s Karibov, se nikakor ni zaključilo s ogledali Emmetove karafeke na filmskem 
Prstanovo druščino in Marvelovimi junaki. platnu. Tako se lahko še sami preizkusijo v 
The Lego Movie Videogame je že štirinajsti  mlatenju po robocopih z oranžnim gradbin- 
naslov v nizu lahkotnih in humornih akcijad cem, Žverco, Batmanom, Vetruvijem in Ro- 
po najbolj znani danski blagovni znamki. gomuco. Ter v hopsanju skozi poznane teme, 
Pa so se za licenčno igro po izvrstnem li- kot so gradbišče, stari zahod in mavrično me- 
cenčnem filmu z mnogo vključenimi licenca- sto. Zoprnih delov praktično ni in težavnost je 
mi še posebej potrudili in ustvarili temu pri- zavoljo nekaznovanja napak nizka, zato je 
meren igralski presežek? Niti ne. Špil kljub  joypadiranju kos še osemletnica. Dodatno 
nekaterim na papirju izpostavljenim novo- draž otrokom kot vselej prinašata zbiralništvo 
stim ne dela koraka naprej ne v strukturi, ne  preoblek in cekinčkov ter naknadno odkriva- 
v načinu igranja, ne v samem dogajanju. Kar nje na videz nedosegljivih mest in skrivnosti, 
je konec koncev pričakovano, saj je bilo časa ki vlečeta mnogo dlje od zgodbovnega za- 
malo. Vsebina filma se je namreč zbistrila ključka. A premika od preteklih mehanik ni, 
šele pred pol leta. prav tako ne posrečenih novosti. 


Projekt The Lego Movie je sveta trojica zabave: film poskrbi za 
doživljajsko plat, igra to nadgradi z interaktivnostjo, izkušnjo pa 
zaokroži ustvarjalna otipljivost zaresne igrače. Kar dvajset raz- 
ličnih plastičnih setov s prizori iz slikosuka so pripravili za letoš- 
nje leto, med katerimi meni najbolj izstopa vesoljska ladja astro- 
navta Bennyja. Kaj bi mi ne, ko pa je nare- 
jena v modrosivi kombinaciji vsemirske 
tematike izpred treh desetletij! Kupim si- 
gurno in že vnaprej povem, da bom z njo 
ravnal v nasprotju s sporočilom filma: po 
navodilih sestavljeno jo kanim držati proč 
od preostalih kock. Veliko kompletov je v 
slovenskih prodajalnah že na voljo, recimo 
Rogomucina oblačna palača, Biznisov br- 
log ter motociklistični pobeg Emetta in Zverce. Nekateri mo- 
delčki pa so bolj ekskluzivni in so le na policah določenih trgov- 
skih verig oziroma v Legovi spletni štacuni. Med slednje sodi 
250-evrska Jeklobradčeva gusarska ladja s šestimi figuricami. 

Lovci na stričke so še dodatno prišli na svoj račun z dvanajsto 
"sezono' serije Minifigures, ki obeležuje film. A ta ni samostoj- 
na, kajti Batmana, Vitruvija, vesoljca in Rogomuce ni, ravno ta- 
ko ne drugih superjunakov. V vrečkah dobimo Emmeta, Žverco, 
Biznisa in slabega policaja ter robne like, kot so roboti, tacoboy, 
Shakespeare in model brez gat. Celoten nabor glavnih herojev 
pa terja nakup večjih škatel. 


— MA Prizorov iz filma je presenetljivo veliko, kar je sicer dobrodošlo, a obenem ti izrezki 
kažejo razliko med videzom obeh svetov. Na eni strani je visokoproračunska realistična 
slikosučna grafika, ki deluje, kot da so korakoma fotkali prave kockice — na drugi pa 
pretirano gladek, neteksturiran in osnovno senčen izris igrinega pogona. Mar najno- 
vejši hardver leta 2014 ne bi bil sposoben vernejšega prikaza? Govora je vendarle o 
plastičnih kockah, ne o dlakah, travi ali ognju. Menim, da je narekovalec podobe naj- 


Kot je običaj v legoigrah, se drugi igralec lahko kadarkoli priključi, nakar 
prek dinamično razdeljenega zaslona sodelovalno napredujeta. Tako fotr 
pomaga malemu ali pa drugi plošček poprime naključni obisk. Bi si pa za- 
radi občasne slabše preglednosti želel v tem modusu opcijo za bolj oddalje- 


Še bolj je poudarjeno sodelovanje med liki ozi- 
roma njihove številne edinstvene lastnosti, kot 
so babini visoki skoki, Šišmiševa kljuka na 
vrvi, Emmetovo razbijanje betona in astronav- 
tovo hekanje računalnikov. Zato je preklaplja- 
nje med njimi stalnica, določene dele pa lahko 
tradicionalno rešimo šele ob ponovnem obho- 
du s prej nedosegljivimi junački. Škoda, da je 
način za premagovanje ovir praviloma en sam, 
saj bi sedlo manj ukalupljenosti in premočrt- 
nosti. 

Kao noviteta je delitev stričkov na 'master buil- 
derje', ki iz okoliških kosov samostojno zložijo 
skulpture, in one, ki umejo sestavljati le po na- 
vodilih. Vendar ne gre za kompleksnejši igralni 
dodatek ali celo ustvarjalni vtičnik, marveč le 
za novo interakcijo z okolico, ki je stvar enega 
stiska gumba. Boljša popestritev je par strel- 
skih delov na tračnicah in središča posameznih 
svetov, ki delujejo kot male miroljubne peskov- 
niške stopnje. 


Čeprav so predeli razširjeni in imajo liki mnogo 
frišnih duhovitih izustkov, se špil strogo drži 
rdeče niti filma, kar se otrokom gotovo dopa- 
de. Vseeno pa sta domiselni zgodbovni 
okvir in temeljno sporočilo o uporabi se- 
stavljalske domišljije izostala. Najbrž za- 
to, ker bi se to v igri, ki ne omogoča ni- 
kakršnega prostega sestavljanja, zdelo 


nja izgubljenih mačk ter bančnih tatov. Opravljanje seveda terja različne veščine, zato 
smo jim kos šele, ko imamo vse osrednje like. Najbolj se pri raziskovanju odrežejo le- 
tečneži Superman, Wonder Woman in Green Lantern, ki odpravijo potrebo po skakanju. 


nač —" HO 


precej licemersko. No, ciljne publike to ne mo- 
ti, kot tudi ne (pre)podobnost s preteklimi po- 
glavji in nesramno kopiranje elementov iz Lego 
City Undercover, ki so ga izdali le za wii U. Še 
sam sem užival do te mere, da sem vsebino 
skorajda do kraja odklenil najprej na PCju in 
nato še na playstationu. Razlog za privlak je 
kratkomalo v tem, da avtorjem celo po takem 
številu istokopitnic uspevajo dovolj kakovostno 
izdelani in raznoliki nivoji, katerih ustroj spod- 
buja vnovično preigravanje. V tem pogledu jim 
gre vsekakor velik bravo. 

Če imate pri hiši konzolo in mladega navdu- 
šenca oziroma navdušenko nad znamenito 
igračo ter filmom, nakup svetujem. Vsekakor je 
to igra za igralni plošček, kavč in velik zaslon, 
saj otroci praviloma ne sodijo v računalniški 
kotiček. Bodo pa morali razvijalci naglo nekaj 
storiti za prevetritev svoje minizvrsti, katere 
šablona se v resnici prenateguje. Letos namreč 
pridejo še najmanj hobit in škratje, če ne še 
nindža kornjače. Poleg nelinearnosti in večje 
nagrade za iskanje skrivnosti, zahteva nad- 
gradnjo pretirano 'računalniška' grafika. Film 
je legoidno podobo postavil par nivojev više in 
z nastopom novih konzol bi se premik spodobil 
tudi v interaktivnih inačicah. 


da Batmanu ravbarsko, on se 
vrne z zlato kocko in novimi gatami. 


[se ostalo TT Games / WB Games 


no kamero oziroma da ima vsak igralec manjše, a širše okno, vsaj 4:3. 


> Igranje je hitro osvojljivo in priložnostno, saj lahko kdorkoli kar tja 
v tri dni skače in radostno razsuva ogromno objektov. Za destru- 
ktivnost je kot nalašč podivjana in ogenj bruhajoča Rogomuca. Ko 
najdeš zlate kocke, ki čepke množijo, gredo le-ti hitro v milijone. 

irjenje priljubljenega preganjanja 
S z oklepniki v World of Tanks na 

letalsko in ladijsko inačico ni vsa 
zgodba. Wargaming namreč franšizo 
zareja na druge platforme. Za tablice 
pripravljajo poenostavljeni WoT Blitz 
in digitalno zbirateljsko igro s kartami 
WoT Generals, dočim je prva konzola, 
ki je fasala belorusko oklepno ofenzi- 
vo, xbox 360. Na Sonyjevih škatlah je 
do nadaljnjega ne bo, saj avtorji z Ja- 
ponci niso našli skupnega jezika. Kdaj 
pridejo še cvetlični lončki v obliki tan- 
kov, pa ne vem. 
Xboxova inačica je neposreden prenos računalniške. 
Srž je internetno večigralsko arkadno bojevanje s tan- 
ki iz časa okrog druge svetovne vojne - tigri, T-34tka- 
mi, shermani in druščino. Sestoji iz nekje desetminu- 
tnih bitk, kjer si nasproti stojita moštvi s po petnajsti- 
mi igralci. Vsakdo šofira en tank, ki ga opazuje od za- 
daj. Ko te pokončajo, je zate bitke konec, zmaga pa 
tista stran, ki uspe uničiti vse sovražnike ali zavzeti 
sovražno bazo. Iz spopada odneseš izkušnje in denar, 
s katerim kupuješ vedno nove in nove tanke ter jih 
uporabljaš v naslednjih bojih. 


Tanku nadgrajuješ hardver, od podvozja do topa, 
in naposled odkleneš vozilo naslednje stopnje. Po- 
stopek je v primerjavi s pecejevim enostavnejši. 


Zaradi te navidezne preprostosti je igro navdušencu 
nad jeklenimi mačkoni nadvse lahko zgrabiti. Tudi na 
xboxu 360. Podvozje usmerjaš z levo gobico, kupolo 
in top pa z desno. Z levim petelinom pogledaš skozi 
namerilni aparat, z desnim izstreljuješ granate. To je 
vse. Iskanje soigralcev je gladko in hitro, predvsem 
pa je World of Tanks brezplačen (free 2 play) naslov, 
ki ga stegneš z Xbox Liva. Sedemdnevni preizkus je 
na voljo brez zlatega računa, za daljše udejstvovanje 
moraš srebrnega nadgraditi. Z igro lahko pričneš za- 
stonj in dolgo ti ni treba pljuniti niti ficka, da bi se ko- 
sal z najboljšimi. Kljub temu bo večina pozneje dajala 
10 evrov na mesec za premijski račun, ki pohitri od- 
klepanje in kupovanje vozil. Pri zastonjskem udejst- 
vovanju namreč enostavno nisi dovolj dober in vse 
skupaj se preveč vleče. Razen naročnine lahko kupu- 
ješ premijske tanke in kamuflažno kozmetiko. 

Toda za lahkotno fasado se skriva zahteven špil. Če 
nočeš, da te fentajo, se moraš spretno skrivati za 
grmovjem, natančno ciljati trdokožne monstrume v 
šibke točke in bolj uporabljati možgane kot hitre 
prste. Za zaobvladanje moraš sodelovati v deset tisoč 
in več bojih. Brez heca. To poskrbi, da igralci trumo- 


rogovil 2014 


Tako konzervo gledaš v zadnjo plat. Levo spodaj je prikaz zdravja 
tanka, desno pa omejena minikarta, ki na PCju kaže celotno 


ti? Če rad mojstruješ igralno mehaniko, WoT ponuja 
mnogo izziva. Če terjaš raznolikost, pa ne. 

Prenos z računalnika na konzolo je izveden v redu. 
Nadzor z joypadom je zadovoljiv, grajam le minikarto, 
ki kaže premalo. Vsebinsko je igra taka, kot je bila na 
PCju pred tremi leti: nemški, sovjetski in ameriški tan- 
ki, medtem ko je na računalniku držav že sedem. Naj- 
večja hiba ostaja primitiven matehmaker, ki je hiter, a 
rad ureja nepoštene boje, medtem ko so za xboxovo 
verzijo izbrali sedem slabših kart iz repertoarja sedem- 
intridesetih, kolikor jih premore PC. No, prišleki se bo- 
do na njih z užitkom razbijali, medtem ko ta edicija 
itak ni za veterane. Računi z xboxa in PCja namreč ni- 
so povezani in igralci se ne bodo znašli skupaj. 
WoTX360 je v končni fazi za tiste, ki tankcev ne na- 
meravajo zakurblati na PCju. Priporočam pa jih nič 
manj, kot sem jih nekoč, saj gre za zabaven, globok 
in dober špil. Aggressor 

Wargaming e xbox 360 e zastonj 


ena boljših iger minule generacije konzol. V igral- 
nem smislu ji je sicer malce zmanjkalo, pa tudi 
okuženi ljudje, ki se spremenijo v brezmožganske se- 
stradance, so že tako zlajnani, da je bila ocena nazad- 
nje malo pod 90. A po vzdušju in filmskosti temu iz- 
delku hiše Naughty Dog, kjer so se skuhali Uncharte- 


dresi epopeja The Last of Us je nedvomno 


Za razliko od osnovne igre boj ni striktno na življe- 
nje in smrt. Ellie in Riley najdeta čas za igro, saj 
sta kljub okoliški bedi še vedno otroka. 


di, ni bilo para. Glavna junaka, kosmati Joel in dekle 
Ellie, nista bila poligonski lutki, marveč osebi iz mesa 
in krvi, kar je toliko večji dosežek ob upoštevanju sta- 
rosti playstationa 3. Joelovo zgodbeno ozadje se nas 
je krepko dotaknilo, saj je bil tip vse prej kot klasična 
dobričina. O Elici pa nismo vedeli kaj dosti. To spre- 
meni dodatek Left Behind. 

Prvi del razširitve je počasen in namenjen štoriji. Ta 
pokriva dve obdobji: tistega, ko Ellie rešuje Joela 
pred rano v trupu (to je iz glavne igre izostalo), in 
mnogo tednov nazaj, ko je punca še v Bostonu in jo 
obišče frendica Riley. Ta je sedaj Kresničarka in nju- 
no druženje v nakupovalnem središču je prežeto s 
trpkostjo skorajšnje ločitve. Zgodijo se vesele, pa tudi 
tragične stvari, a nikdar profane in solzave. Left Be- 
hind je, tako kot osnovna igra, narejen skrajno profe- 
sionalno in z veliko občutka za podrobnosti. Ellie in 
Riley sta resnično osebi, z obrazno mimiko, o kakršni 
next-gen zazdaj samo sanja, in docela naravnima gla- 
sovoma. Njun odnos je pristen in želiš si, da bi ga 
spremljal in spremljal. 


Najboljših prijateljic, ki jih okoliščine trgajo vsak- 
sebi, v špilih ne srečamo dostikrat. Tako kot ne 
žensk, ki ne bi bile klišeji ali seksualni objekti. 


A kar je lepo, hitro mine, in Left Behind je konec v 
dveh urah. Malo več, če si nastaviš višjo težavnost in 
se zato dlje ubadaš s štirimi, petimi spopadi, v katerih 
kasneje sodelujejo tako preživeli ljudje kot cvetačarji. 
To ti nudi svobodo pristopa: najprej lahko skušaš 
obračunati z enimi ali drugimi, jih spreš in počakaš, da 
se otrebijo, ali se izmuzneš mimo. Slednje ni nujno, saj 
je Ellie vnovič vse prej kot nežna cvetica. Z nožičko, 
revolverjem, lokom, puško, molotovkami in granata- 
mi je sposobna poklati vse, na kar naleti, in noben so- 
vražnik v dodatku ji ni kos (novih itak ni). Le čisto na 
koncu, ko jih je mnogo več in pride še do prese- 
nečenja, je nekaj problemov. Finalno prizorišče je raz- 
vejano in večnadstropno, masaker pa je treba usmer- 
jati, saj se ne sme pripetiti, da nasprotniki 'osvojijo' 
ključno točko. Na višjih težavnostih se zna pripetiti, da 
si prepočasen, da bi to preprečil. A kakor v osnovnem 
špilu umetna pamet ni tako dobra, da bi znala tvorno 
sodelovati. Ostalo igranje je znano: linearno napredo- 
vanje, nabiranje robe, iz katere je moč sestaviti dobri- 
ne, skrivanje po sencah, naprezanje ušes in reševanje 
nekaj lahkotnih ugank. 

Ob sveži glasbi Gustava Santaolalle bi bil lahko Left 
Behind kljub kratkosti in odsotnosti pravih novosti 
nadvse priporočljiv. Zgodba in osebe se te dotaknejo 
in lepo se je vrniti v to razdrapano postapokalipso. Žal 
pa so se odločili v Playstation Storu (na disku ga ni) 
zanj računati 15 evrov, kar je vsaj dvakrat preveč. Naj 
bo atmosfera še tako melanholično krasna in virtualni 
nastopajoči še tako prepričljivi, je treba nategu reči 
nateg. Sneti 

ita ni prodajna uspešnica - doslej so 

je po svetu prodali okrog 6 milijonov, 

od tega 2,3 na Japonskem. (Konku- 

renčni 3DS je že dosegel 43 milijo- 

nov.) Prav tako nanjo ni prišlo toliko 
epskih, velikih iger, kot bi jih njen zmogljivi drob 
lahko prebavil. Ključni zahodni založniki, kot so 
EA, Ubisoft in Activision, so nad njo pretežno 
obupali, kar se tiče prvorazrednih naslovov. Ne 
nadejaj se, da boš na njej igral naslednji Call of 
Duty, Battlefield ali Assassin's Creed. Ne bo ga. 
Vendar po dveh letih na viti domuje solidna ko- 
ličina dobrih, zanimivih špilov, med njimi kar ne- 
kaj takih, ki jih drugod ni. Zlasti pa je Sony udeja- 
njil smiselno povezavo med njo in playstationom 4 
- remote play. Odslej je mogoče vse igre za PS4 
igrati na viti, najraje v okolju domače mreže, a tu- 
di prek interneta. To pa je lastnost, ki zna zanima- 
ti marsikoga, ki vite drugače ne bi niti povohal. 


Punca za use? 

V dveh letih od prvotnega izida je vita pridobila 
nekaj funkcionalnosti izven igralskega namena. Iz 
spletne trgovine je moč potegniti brezplačne apli- 
kacije za vandranje po družbenih servisih, kot sta 
Facebook in Twitter, gledanje YouTuba, čvekanje 
v Skypu (tekst, glas in video), poslušanje radia 
Tuneln ter spremljanje Flickrja. Prav tako si lasti 
spletni brskalnik, ki podpira HTML5 in suče flas- 
hevske vsebine, klient za e-pošto, predvajalnik 
glasbe (MP3, MP4, WAV), ogledovalnik fotografij, 
sukalnik videa ter zemljevide Google Maps, ki po- 
stanejo uporabni v inačici 3G. Za občasno igrač- 
kanje so zanimive aplikacije Near, ki beleži sre- 
čanja z bližnjimi lastniki vite in omogoča vpogled, 
kaj počno, ter par AR-igric, ki uporabljajo kamero 
za igranje v resnični okolici. 

Near je storitev, ki v dometu deset kilometrov z 
drugimi igralci deli izzive ter dodatne vsebine za 
podprte naslove. V praksi ni zaživela, saj je odvis- 
na od lokacijskih zmožnosti wi-fi usmerjevalnikov. 

Playstation vita je 


22. februarja upihnila dve svečki. 
Zur ni bil bombastičen, saj ta ročna konzola Sonyju 
ni kura, ki bi nosila zlata jajca. Hkrati pa ni polom, 


kot ji nekateri očitajo. 


in si ogledata vi- 


tine odlike in pomanjkljivosti ter predočita obete, 
zlasti v navezi s playstationom 4. 


Kot večpredstavno-spletni onegaj je vita za- 
dostna. Se pa iz počasnosti appov v primer- 
javi s telefonskimi vidi, da je spletno in 
večpredstavno udejstvovanje mišljeno bolj 
za povrh. Izbira programčkov ni ravno veli- 
ka in številnih niso v minulem času nič kaj 
dodelali, tako da na primer Maps še zdaj ne 
znajo prednaložiti zemljevidov in govoriti. 
Konzolica ne prepozna v Sloveniji priljublje- 
nih filmskih zapisov divx in mkv, temveč le 
MP4 v ločljivostih do 1080p, tako kot PS3. 
Za razliko od njega ne podpira protokola 
DLNA, s katerim bi lahko streamal video- 
vsebine z ustreznih naprav. Nima bralnika 
pdfjev, elektronskih knjig epub ali mobi in 
stripov. Skratka, čeprav hoče vita ustvariti 
vtis večnamenskosti, je levji delež njene po- 
zornosti usmerjene v igre. 


V 182 x 83,5 x 18,6 
milimetra velikem zaoblje- 


Baba za zabavo 


Na začetku vitine poti smo jadikovali nad količino in kakovostjo 
njenih špilov. Slabosti se do določene mere niso popravile. Manjka- 
jo na primer nekatere znane, v Sloveniji zelo priljubljene serije, kot 
sta Grand Thefit Auto in Battlefield. Need for Speed je le en, Most 
Wanted, FIFA 14 je z novimi podatki o igralcih dopolnjena verzija 
od prej, F1 se je zaključil pri 2011, Assassin's Creed zastopa pov- 
prečni odvrtek Liberation, Call of Duty pa obupni Black Ops De- 
classified. Začuda je zahinavil Sony, kajti vita nima lastnega God of 
Wara in amatersko so zaštrikali Resistance v inačici Burning Skies. 
Polnopravni nadomestek za sobno konzolo ta ročnica ni. 

Toda napak bi bilo reči, da ima vita malo dobrih špilov ali da na 
njej domujejo le čudaške japonske frpjke. Zastopanih je mnogo 
zvrsti in oblik igranja. Na seznamu velikih naslovov, tistih, ki jih na 
karticah ali v spletni trgovini Playstation Store tržijo po okrog 45 
evrov (včasih kaka dolpotegljiva inačica stane desetaka manj), je 
več impresivnih odlomkov velikih franšiz, od Uncharted: Golden 


nem ohišju tičijo štirijedrni procesor ARM, štirijedrna grafika, 512 MB osnovnega in 128 MB gra- 
fičnega pomnilnika. Pikslov na zaslonu OLED je samo 960 x 544, a barve so žive in občutek sijajen. 
Gumbi so zelo dobri, tako kot analogni gobici in digitalni križec. Zadaj je na dotike in pritisk občutljiva 
plošča. Notri so triosna žiroskop in merilnik pospeškov, wi-fi in bluetooth, na površju pa stereozvočnika, 


mikrofonček, činč za slušalke in spredaj ter zadaj bedni kamerici. Vse to baterija napaja okrog pet ur. 


Vita ima dvoje rež za kartice: eno za take z igrami in drugo za splošnonamenske, kamor gredo digitalno prid- 


je obvezen, saj drugega shranjevalnega prostora originalna vita nima. Izhoda HDMI, da bi speljali sliko na te- "4% 
levizor, ni. Je pa ponekod še moč kupiti inačico 36. S SIM-kartico v njej viti ne moreš telefonirati, marveč We 

prenašaš podatke — brskaš po spletu, preverjaš prijateljčke in kupuješ. Prav tako je v tem modelu GPS- - 
sprejemnik, ki naredi zemljevide smiselne. Toda velikost datotek je še vedno omejena na 20 mega, za- 


radi česar prek tega omrežja ne moreš prenesti domala ničesar, neposredno večigralstvo pa 


m tudi ne deluje. Takisto čez 3G ni omogočen remote play. Dodatni desetaki 
pri ceni in stroški za naročnino pri operaterju zato niso upravičeni. 


Te 


Vo odb 


Lokacije v Unehartedu na viti so manjše kot na PS3. A 


igra kaže, da je vita zelo sposobna, saj ne pokvari ne fizi- 
ke, ne spektakla in igralnosti. Zal ni napovedi nadaljevanja. 

Abyss in LittleBigPlaneta do Killzone: Mercenary ter 
Wipeouta 2048. Ker so razvijalci v dveh letih zaobvla- 
dali vitin drob, so te igre udejanjene v polnopravni 
3D-grafiki, nič slabši od one, ki jo riše playstation 3. 
Killzone za vito si na primer deli pogon z večjo sestro! 
Prav fino se je zvečer rukniti v fotelj ali posteljo in 
držati igralno napravo, ki je veliko bolj povezana z 
resnimi sistemi kot androidni foni. 


Drobtine pod kikhlo 


Mnogi špili pridoma uporabljajo vitine edinstvene 
lastnosti, zlasti dotikabilno zadnjo ploščico. V risan- 
kasti miselni arkadici Little Deviants s pritiskanjem 
nanjo dvigaš tla, da se frnikolasti junački kotalijo vse- 
povprek. Smisel je večji in občutek zanimivejši, kot 
če bi to počel na ekranu. V Gravity Rushu pa, kot bi 
imel v rokah sixaxis, z nagibanjem vite nadzoruješ let 
junakinje po docela 3D-prostoru. S tem se seznam 
večjih ekskluziv ne konča - več jih je naštetih na četr- 
ti strani članka, tu je zelo dobri frp Ys: Memories of Cel- 
ceta, še eno igranje vlog Toukiden: Age of Demons ... 
Prav tako so tu otroško naravnane titule, kot je serija 
Lego (Lord of the Rings, Batman 2, Marvel Superhe- 
roes ...) ter enakopravne verzije uspešnic z drugih si- 
stemov. Sem sodijo Rayman Legends, Injustice, Wal- 
king Dead in Sonic 8 All-Stars Racing Transformed. 
Zlasti pa mali, ki jih razpečujejo skozi internetno trgo- 
vino in stanejo okrog deset evrov: Sound Shapes, Sine 
Mora, Thomas Was Alone, Spelunky ... 

Taki glede na izvirnike s PCja in PS3 praviloma ne 
prinašajo novosti. A z njimi se je na viti zaradi dobre- 


Inovativne rabe zadnje ploščice bi bilo lahko v ig- 
rah več. Po tej plati se izkaže Tearaway, zgrajen 
okrog vitinih lastnosti. V touchpad 'potiskamo' 
prste in s tem delamo luknje v 'papirnati' ekran. 

PSI in PSP na uiti 


Vita zna emulirati vse igre za playstation 1 in sko- 
raj vse za PSP s polic trgovine Playstation Store. 
Oboji na viti zasijejo, saj so na njej zglajeni in v 
nekoliko spremenjenih barvah. Moč je nastaviti 
tudi nadzorno shemo in prenesti ukaze na prednji 
zaslon ali zadnjo stranico. Če se ti kolca po začet- 
kih serije Final Fantasy in odličnih PSPjevih na- 
slovih (Valkyria Chronicles 2, God of War: Ghost 
of Sparta, Metal Gear Solid: Peace Walker ...), jih 
na viti lahko izkusiš. Je pa res, da jih boš moral 
kupiti znova, če si jih lastiš samo na UMDJU. 


rogovil 2014 


Vitin digitalni križec je najboljši na prenosnih sistemih, gobici pa sta 
majhni, a okretni. Z njima ni moč klikniti, kar zna simulirati touchpad. 


ga zaslona, spodobne ločljivosti in normalnega nad- 
zora fletno zabavati na poti, na postelji ali na sekretu. 
Dejansko je številne manjše špile (naj)bolje igrati na 
viti, tudi zato, ker so tja prišli kasneje in spolirani. Tu 
so špilčki za groš androidnega porekla, ki so v Storu 
zbrani v razdelku Mobile - Super Crate Box, Tokyo 
Jungle Mobile, Jetpack Joyride in podobni. Izkušnja s 
pravimi gumbi je nadmočna tapkalni. 

Vseeno vita najbolj izstopa z nizom sebi lastnih indie 
iger. Naslovi, kot je Minterjeva neonska streljanka 
TxK, pisklasta rolkarščina OlliOlli ter vizuelni roman 
Danganronpa, so viti lastni in edinstveni. Marketinška 
mašinerija jih sicer ne more potiskati v ospredje kot 
Call od Dutyje in Fife. So pa točno tisto, kar išče zah- 
tevna, nišna, hardcore publika, lačna kakovostnega 
in samosvojega. Tej je vita domačna. 

Vitina najšibkejša točka je, da ji manjka epskih prvo- 
kategornic, kakršnih smo vajeni s sobnih konzol. 
Strojna plat je tega nedvomno sposobna, toda po 
začetnem prilivu se je pipica priprla in še tiste, ki so 
napovedane, so bolj azijskega porekla. Pridejo tret- 


UITATU 


Lani novembra je Sony Japonce zaradi preložitve 
izida PS4 na začetek 2014 potolažil s to mikro- 
konzolo za 70 evrov. Na voljo je le v jugovzhodni 
Aziji, zahodni izid ni potrjen. Gre za neprenosno 
vito velikosti kupčka kart, ki sprejema vitine karti- 
ce in se povezuje v internet, le da je brez zaslona. 
S HDMljem jo priklopiš na televizor, kot joypad 
pa uporabiš dual shock 3 za PS3. 

Vita TV podpira okrog sto naslovov, katerih doba- 
vljivost je geografsko omejena na tokijsko PSN- 
trgovino. Novejši špili iz naših krajev na njej dela- 
jo, a jih je peščica, saj večina potrebuje popravek, 
ki vnese emulacijo dotikabilnih površin. Kako bo 
z naslovi, ki izrabljajo vitine napredne kontrole, 
kot je Tearaway, se še ne ve. Bo težave omilila 
podpora ploščku za PS4, ki ima dotikabilno po- 

vršino? Bomo vito TV pri nas sploh ugledali? 

jeosebni akcijski erpege Soul Sacrifice Delta, frpjski 
rimejk Final Fantasy X / X-2 HD in lovilka pošasti 
Freedom Wars. A vse to je japansko. Edina orenk 
'naša' igra je Borderlands 2, ki dospe v drugi polovici 
marca. Nič ni slišati o novem Gran Turismu, Unchar- 
tedu, Pro Evu, God of Waru (vita bo dobila le zloščeno 
zbirko GoW Collection s PS3). Zato so v ospredju na- 
povedane konverzije tipa Minecraft, Hotline Miami 2, 
Steamworld Dig, Binding of Isaac in Wolf Among Us, 
ter manjše neodvisne ekskluzive a la Murasaki Baby 
in Rainbow Skies. Tak je po dveh letih vitin domet. 


—B— 


SO2ITJE PLUS 


Za 50 evrov letno, 15 za tri mesece ali 7 na mesec 
si lahko kupiš naročnino na storitev Playstation 
Plus, ki je na PS4 obvezna za spletno igranje. A 
ob tem si deležen prednosti, zlasti če si lastnik 
drugih Sonyjevih sistemov, saj ena naročnina ob- 
sega vse tri konzole, tako PS3 kot PS4 in vito. 

Poleg treh gigabajtov prostora za shranjene po- 
ložaje v oblaku s PS dobiš po dve igri za vito in 
PS3 ter eno za PS4. To so težkokategorni, dokaj 
sveži naslovi. Pri viti si denimo prejel Gravity 
Rush, Soul Sacrifice in Lego Lord of the Rings, 
na PS3 Hitman: Absolution in Demon's Souls, na 
PS4 pa Resogun. Zadeve mesečno zamenjajo, za- 
to je pametno vsak mesec na osebnem računalu 
obiskati spletno različico trgovine, ki gosti vse tri 
sisteme, in v košarico vreči ves naborek. Tako 
boš na boljšem, če kasneje nabaviš še kak prime- 
rek iz družine playstation. Zgolj za vito so v okvi- 
ru PS izdali 37 povečini kakovostnih naslovov, 
ki si jih lastiš do preteka naročnine. Če si jo nato 
znova omisliš, ti pripada vsa starejša nabirka. 

Izven Plusa ni malo špilov, ki jih je moč z enim 
nakupom igrati na dveh (Spelunky) ali kar vseh 
treh Sonyjevih konzolah, na primer Flower in 
Sound Shapes. Marsikatera igra omogoča tudi 
shranjevanje položajev v oblak na eni konzoli in 
nadaljevanja na drugi. Res je kul na terenu klati v 
vitini različici Hotline Miamija in kasneje s fotelja 

nadaljevati na velikem zaslonu! 


Povezano igranje med vito in sobnim playstationom je manj razširjeno od internetnega mul- 
tiplayerja, kjer so lastniki vite in PS3 na istih strežnikih, in od zdaj aktualnega remote playa. 


Which feature do you want to use to connect to the PSAW? 


Remote Play 


O 


Second Screen 


Connecting to the PSAM system 


NAU?2HRI2NOSTI 


Sony je PS3, PS4 in vito povezal z več storitvami, 
ki jih druži naziv 'cross'. To so: 


Cross-buy: omogoča pridobitev iste igre za vito, 
playstation 3 oziroma playstation 4 z enkratnim 
nakupom, če založnik to dovoli. Sound Shapes je 
denimo za eno ceno na voljo za vse tri konzole, 
medtem ko je treba Backgammon Blitz kupiti tri- 
krat. Pogosta cross-buy naveza je PS3 vita, a je 
treba tu paziti na vrstni red nakupa. Pri Sly Coo- 
per: Thieves in Time, Playstation All-Stars in 
Ratched 8 Clank: O-Force si do inačice za vito 
upravičen le ob nakupu verzije za PS3, obratno 
ne. Pri Zen Pinballu 2 pa nakup na PS4 ne odkle- 
ne miz za vito in PS3. 


Cross-play: naslovi pod to oznako omogočajo 
spletno večigralstvo ne glede na platformo. Tako 
se v pretepačini Street Fighter x Tekken, simula- 
ciji biljarda Hustle Kings in dirkačini Wipeout 
2048 igralci na viti merijo s tistimi na sobnih kon- 
zolah ter obratno. 


Cross-save: možnost shranjevanja položajev v 
oblak in nadaljevanje na poljubni napravi. 


Cross-goods: z nakupom dodatkov za en naslov 
si do teh upravičen pri enaki ali sorodni igri na 
drugi napravi. Tako so kostumčki za LittleBigPla- 
net kompatibilni z vsemi igrami v seriji na PS3 in 
viti. Zanimivo je tudi odklepanje dodatnih pritiklin 
za glavna junaka ob povezavi mobilne in sobne 
različice Assassin's Creeda Ill. Big Sky Inifinity in 
Sound Shapes pa odkleneta trofeje še pri drugi 
različici, da je manj matrunge. 


Cross-controller: v igrah, kot sta LittleBigPlanet 
in Marvel vs. Capcom 3, lahko vito uporabiš na- 
mesto dual shocka. 


Šlatanje z razdalje 


Je pa res, da je moč ročni sistem uporabiti še dru- 
gače: v navezi s PS4, Končno so namreč pravilno 
udejanjili funkcijo igranja na daljavo - remote play. 
Tega so načrtovali že za PSP, ko so kazali, kako nje- 
gov ekran deluje kot vzvratno ogledalo v Gran Turi- 
smu na PS3. A špegla nismo nikdar izkusili v praksi, v 
zmajski igri Lair, kjer so oddaljeno igranje dejansko 
vdelali, pa smo po prvi stopnji ostali dolgih nosov, saj 
je peespeju zmanjkalo gumbov. Bolje je bilo, ko si s 
PS3 povezal vito, ki je analogna petelina L2 in R2 opo- 
našala z zadnjo dotikabilno ploščico. V ta namen so 
priredili pet naslovov: God of War 1 in 2, Tokyo Jung- 
le, Ico ter Shadow of the Colosus. A prijem je bil še 
vedno omejen in je večini ostal neznan. 

Med vito in PS4 remote play končno deluje, kot se 
spodobi. Gre za pretakanje slike in zvoka s sobne kon- 
zole na ekran vite, ki hkrati rabi kot kontroler. Playsta- 
tion 4 ima v ta namen čip, ki sliko stisne in jo odpošlje 
po brezžičnem omrežju. Remote play se odlično obne- 
se v stanovanju, sploh če je PS4 z usmerjevalnikom 
povezan s kablom. Čeprav se zna slika kvariti pri zah- 
tevnih prizorih, več kot nekajmetrski oddaljenosti in 
vmesnih zidovih, prijem v dobrih pogojih deluje solid- 
no. Na ta način sva spodobno igrala mnoge naslove - 
Rayman Legends, Knack, Assassin's Creed IV ... Te- 
žave so pri špilih, ki temeljijo na takojšnjih odzivih (šu- 
ter Resogun, fliper Zen Pinball), dočim so tisti, ki jih 
nadzoruješ z nagibanjem dual shocka ali playstationo- 
vo kamero, neigralni. Treba je upoštevati še, da je vi- 
tin ekran majhen in ima par pikslov črnega roba ter da 
analogna petelina L2 in R2 simulira ozadna ploščica. 
Ta zaznava pritisk, a občutek ni tako dober, kar vpliva 
na udobje pri denimo Killzone: Shadow Fall. 

Še naprednejša funkcija je 'remote playanje' po wi-fi 
internetni povezavi. Z vito na daljavo vključiš speči 
PS4, s katerim si jo prej sparil, in poženeš priljubljeno 
igro. Tu je zamika več, zlasti ob slabših povezavah. A 
če špil ne temelji na instantnih reakcijah, spletni re- 
mote play obratuje presenetljivo v redu. 


Vita niti ni sistem za otroke, tu se bolje odreže 
3DS. Ima pa delež bolj priljudnih in židanih igric, 
kot je fini Lego Marvel Superheroes. 


74 


DRKAMOŽ 


Ko bi rada žena gledala simfonike RTV Slovenija, uporabiš remote 
play. Igra s PS4 se neokrnjeno 'streama' na vito in pri hiši je mir. 


Naposled je moč vito ob PS4 uporabiti kot drugi za- 
slon, second screen. Za del tega poskrbi program 
Playstaton App v navezi z vito, telefonom ali tablico s 
sistemom Android oziroma iOS. Na tapkalnem zaslo- 
nu se seliš po vmesniku, si izmenjavaš sporočila, 
čekiraš trofeje in status ter greš v spletno trgovino. Vi- 
to pa znajo kot drugi zaslon uporabiti nekateri špili za 
PS3. V Slyu Cooperju postane infraskener za iskanje 
zakladov, v Guacamelee pa prikazuje zemljevid. 


Mocebitna družica 


V navezi s PS4 vita pridobi edinstveno funkcionalnost 
in si razširi namembnost. Prav zaradi posrečenosti te- 
ga dvomiva, da bo Sony dvignil roke od vite. Težko ji 
je napovedati dolgo in srečno prihodnost, a konku- 
renci bo mešala štrene vsaj še nekaj let. Vmes bo ob 
lastništvu PS4 omogočila igranje naslednjega Unc- 
harteda na kavču, medtem ko bo familija buljila TV, 
sama po sebi pa nažiganje manjših posrečenk in ka- 
ke večje ekskluzive. Res je, da ne bo nikdar tako pro- 
dorna kot 3DS in PS4. A navsezadnje je zgodovina 
polna sistemov, ki niso uspeli, uporabniki pa imajo 
nanje lepe spomine, od dreamcasta do gamecuba. 

S padcem cene na 200 evrov, čemur je treba prišteti 
strošek za pomnilniško kartico, je vita prav zdaj nad- 
vse zanimiva. Če so te pritegnile navedbe v članku, ji 
daj priložnost. Morda bosta lepo zaživela skupaj. 


m. Aa 
SHUJSANKA 


Čeprav so vitin izvirni model PCH-1000 koncem 
januarja nehali izdelovati, so prenovljenega PCH- 
2000 oziroma 'vita slim' lansirali le na Japon- 
skem in v Veliki Britaniji. V ostali Evropi in ZDA na 
datum še čakamo. Cena bo primerljiva, se pravi 


okrog 200 evrov. Novinka je za 20 odstotkov tanj- 
ša in 15 lažja (okrog 200 gramov) od tisočice. 
Gladka siva obroba se je poslovila in stranici je 
zdaj laže držati. Važnejši razliki sta gigabajt vdela- 
ne shrambe, tako da zraven slimke ni treba obve- 
zno kupiti kartice, in zamenjava nestandardnega 
napajalnega kabla z običajnim micro-USBjem. 
Bržda najbolj bistven pa je drugačen zaslon, na- 
vaden IPS LCD namesto OLEDa. Ta botruje uro 
več akcije z enim polnjenjem baterije, okvirno 
šestim, a nekoliko manj živim barvam, manj izra- 
zitim črninam ter več packanja pri hitrem premi- 
kanju. Ekran ni slab, je pa slabši od starega. 

NAJBOLJ 2IUAHNIH DUCAT 


Gravity Rush Sony, 2012 
V tej animejsko popoprani napredni 
ploščadi kot mladenka Kat v vseh sme- 
reh letamo po futuristično-magičnem 
mestu. Kleč je v spreminjanju gravitaci- 
je, ki nas vleče sem in tja. To nadzoruje- 
mo na klasičen način ali z nagibanjem 
konzole, kar dejansko ne deluje posilje- 
no. Posrečena in izvirna vitina ekskluzi- 
va, ki je v Jokerju 234 dobila 82, vsebu- 
je tudi merico strelskega bojevanja, vse 
pa je ovito v lično senčeno grafiko. 

Tearaway Sony, 2013 
V prepletu dejanskega in navideznega papirna- 
tega sveta se znajdemo v dveh vlogah: kot bo- 
žanstvo in majhen pismonoša, ki nam hoče pre- 
dati sporočilce. Skozi zanimivo zgodbo mu pri 
tem pomagamo s posrečeno nadzorno shemo, 
ko denimo z dotikanjem touchapada trgamo pa- 
pir in jesiharsko kričimo v mikrofon, da priteg- 
nemo pozornost. Ta linearna arkadna poskako- 
valka skupine Media Molecule navduši s celos- 
tnim vtisom in nudi izkušnjo, kakršne drugod ni. 
V Jokerju 245 smo ji dali visokih 87. 


Uncharted: Golden Abyss Sony, 2012 
V odvrtku glavne serije s PS3 se v vlogi Nathana 
Draka znajdemo v Panami in raziskujemo vzroke 
za pokol konkvistadorjev. Gre za veren odmev 
polnomastne izkušnje iz dnevne sobe, začinjen z 
svojevrstnostmi. Prepričajo zlasti animacija, 
svetlobni učinki, dizajn soban in zgodba z liki. 
Špil pa lepo izrabi dotikabilne površine pri reše- 
vanju lastne riti nad globelmi ter zagonetk. Arhe- 
olog vzdušno postanemo, ko vito z nagibanjem 
uporabljamo za vir svetlobe in s poliranjem zad- 
nje stranice čistimo artefakte. Joker 224, 83. 


Kilizone: Mercenary Sony, 2013 
V najboljši 3D-streljanki za vito (Joker 
242, 80) se skozi oči najemnika Arrana 
Dannerja podajamo na polurne ekspedi- 
cije, katerih gonilo je denar. Epizodice, 
ki so nadvse primerne za igranje na poti, 
prispevajo drobce zgodbe, ki zapolnijo 
vrzeli med ostalimi Killzoni. Ni pa vsa 
finta v pobesnelem nažiganju, temveč 
dostikrat sami izbiramo med akcijskim 
in skrivalnim pristopom, kjer sovrage 
zvito in kruto pobijamo iz zased. 


Super Stardust Delta Sony, 2012 
V tem twin-stick šuterju, kise opira na 
Super Stardust za PS3, od zgoraj nadzo- 
rujemo plovilo, ki ga oblegajo asteroidi. 
Namesto treh imamo dve orožji, ki bolje 
učinkujeta vsako na svojo vrsto kame- 
nja. Sprva špil ni videti nič posebnega, a 
ne traja dolgo, da pridejo hudi šefi in se 
pokažejo izkušnje studia Housemargue. 
Pa moč vite, ki riše prelestno podobo, 
polno svetlobnih učinkov in razpadajo- 
čih skal. Joker 224, 85. 


zaj 
ste 


Hotline Miami  Devolver Digital, 2013 
Vitina različica te pikslaste krvave jeba- 
čine, ki je prišla iz kokainskih možganov 
Dona Johnsona, je ultimativna verzija 
špila z večjih naprav. Zgradba iz poglavij 
je kot nalašč za taktično drkanje na poti, 
dočim je nadzor lika s križcem in pogle- 
da z desno analogno gobico perfekten. 
Zabavnost še poveča zaklep pogleda na 
sovraga, če se ga dotakneš na zaslonu. 
Pohvalno igra podpira cross-buy in jo 
tako za eno ceno dobiš še za PS3. 

Persona 4 Golden NIS America, 2013 
Gre za predelavo enega najboljših igranj do- 
mišljijskih vlog, ki je leta 2009 presenetljivo pri- 
spelo na ostareli playstation 2. Atlus je spretno 
udejanjil mešanico simulacije srednješolskega 
življenja in raziskovanja temnic. Podnevi priso- 
stvujemo pouku in konjičkom. Ko ura odbije 
polnoč, pa skozi televizor v nakupovalnem sre- 
dišču vstopimo v alternativen svet, kjer na plan 
prikorakajo naše zatrte osebnosti. In mnoge 
pošasti! Fenomenalne taktične boje dopolnjuje 
kul, odrasla zgodba. Biser med RPGji in JRPGji. 


Rayman Legends Ubisoft, 2013 
Skakalnih arkad je na viti dosti, a če iščeš res 
dobro in ti običajna cena ni previsoka, z Le- 
gends ne boš zgrešil. Ubisoftova brezuda žvau 
se odpravi na nov kvest, ki vključuje ljute pa- 
pričice, razjarjene mehiške rokoborce, ritemsko 
skakanje na Eye of the Tiger in veliko ukulel. Pa 
tudi malo drugačne stopnje, kjer plavaš, se 
skrivaš, pretikaš stikala in iščeš izhode. Na viti 
je izkušnja na moč primerljiva z večjimi sistemi. 
Ob izidu je manjkalo 28 težjih (invasion) nivo- 
jev, a so jih dodali kot brezplačni dolpoteg. 


Little Big Planet Sony, 2012 
Žakljasto zmene Sackboy se je prej že znašel na 
prenosni napravi. Toda različica za PSP je bila 
okrnjena tako tehnološko kot umetniško. Tokrat 
gre za nesprideno platformsko skakalko, ki v 
ničemer ne zaostaja za prvima naslovoma s sta- 
rega sobnega bratranca. V bistvu gre za izbolj- 
šan LittleBigPlanet 2 za PS3 z novo zgodbo, ki 
ga lahko neseš s sabo. Plusi so zlasti v urejeval- 
niku, kjer je dotikabilni zaslon nadvse uporaben. 
Žal soban ni moč deliti med PS3 in vito, so pa 
omogočili uporabo vseh oblekic. Joker 230, 80. 


oe o 
NFS Most Wanted EA, 2012 
Electronic Arts vite ne podpira več, je pa še 
zmerom naprodaj ta inačica Most Wanteda. Za 
njo se je založnik v času, ko-je bil glede vite 
svetlogled, izdatno potrudil. Če špil najdeš, si 
deležen pretežno neokrnjenega dirkanja v odpr- 
tem svetu s hotnimi avtomobili, v katere je moč 
sesti takoj. Manjka sicer učinkov in dirke imajo 
tako manj udeležencev kot policistov in civilnih 
voznikov. A s tehničnega vidika je naslov vseeno 
impresiven in s svojimi kratkimi nalogami kot 
nalašč za prenosno drkalico. 


Spelunky Mossmouth, 2013 
Neodvisnica Spelunky (Joker 229, 89) 
na prvi pogled deluje kot preprosta retro 
ploščada, kjer kot hecen raziskovalec 
razstreljuješ grudo, bičaš kače in rešu- 
ješ joškate deklice. A v resnici gre za za- 
jebanost, kjer te ugonobi vse, od sovra- 
gov do špic v tleh. Zato popotovanje 
skozi deset vedno znova naključno gene- 
riranih etaž ni mačji kašelj. Po drugi stra- 
ni ni nepoštenosti, nadzor je zaradi vite 
precizen, naključnost pa ni brezmejna. 


Wipeout 2048 Sony, 2012 
Vitin Wipeout je zadnja igra, ki so jo 
pred nesmiselnim zaprtjem udejanjili v 
Sonyjevem liverpoolskem studiu (nek- 
danjem Psygnosis). Labodji spev ni čis- 
to na nivoju najboljših delov serije, kot 
je Wipeout HD za PS3, tudi zaradi 30 sli- 
čic na sekundo namesto standardnih 60 
in nekoliko naporne strukture napredo- 
vanja. Pa vendar je hitrost slepeča, kot 
se za futuristično dirkačino spodobi, in 
igranje pod črto solidno. Joker 224, 76. 

MU SMO NESKONČNI, 


Kultna knjiga o odraščanju, ki je 
postala svetovna uspešnica in po 
kateri je bil posnet uspešen film! 


KRONIKE PODZEMLJA Š 

4 o za sara? 


Na voljo v vseh knjigarnah Felix 
in na številnih drugih prodajnih mestih. 
HITRO NAROČANJE: 04 598 00 10 


www. felix.si 


popularnost na ravni avtomatov z ženskimi 

spodnjicami, postajajo priljubljeni tudi po Evro- 
pi. Osnova te statične, a zanimive zvrsti je privlačna 
štorija. Pri Danganronpa: Trigger Happy Havoc spom- 
ni na znamenito tokijsko grozljivko Battle Royale. 
Prevzamemo vlogo mladega Makotoja, ki dobi vabilo 
za elitno akademijo. Radosti se, nakar izve resnico: na 
šoli je le petnajst dijakov in medved Monokuma (Ja- 
ponci, pač). Ta jim razloži, da morajo umoriti enega 
od sošolcev ter sodišče prinesti okoli, da je bil storilec 
nekdo drug. 


V: romani, ki na Japonskem že leta uživajo 


vesed 

Arkadno zasliševanje ponuja ritmične miniigre. Tu 
ni pomembna le miselna zbranost, ampak tudi odziv- 
nost refleksov in občutek za ritem. 


Vsako poglavje tvorijo trije sklopi. Prvi je dnevno 
družabni, kjer klepetamo s sošolci, jim dajemo darila 
in spletamo vezi, s čemer zbiramo veščine za sodni 
del. Ko pride do umora, se preselimo v raziskovanje. 
Pogovarjamo se z morebitnimi pričami, prebrskamo 
kraj zločina in v glavi sestavimo njegov potek. V tret- 
jem sklopu ugotovitve predstavimo na sodniji. 

Ta del je najbolj zabaven, saj ne gre le za iskanje na- 
sprotij in lukenj v izjavah kot v Phoenix Wrightih. Av- 
torji so udejanjili hitro sosledje strelskih, ritemskih in 
spretnostnih arkadnih miniiger. Ko prisotni govorijo, 
je treba v besede s streljanjem vrtati luknje (tudi s 
tapkanjem po ekranu, drugače vitine naprednosti ni- 
so uporabljene). Navzkrižna zaslišanja dopolnjujejo 
dvoboji, kjer je pomemben ritem zasliševanja, in kolo 
sreče, kjer je treba v pravilnem vrstnem redu postreli- 
ti črke v iskani besedi. Če razkrinkamo morilca, dobi- 
mo rekonstrukcijo zločina v obliki stripa. Sledita ob- 
sodba in izvršitev kazni, ki je brutalna, a z mero črne- 
ga humorja. 

Nekoliko eksotična, animejsko stilizirana Danganron- 
pa ne bo sedla vsem. Je pa več kot dobra izbira za ti- 
ste, ki postavljajo v ospredje zanimivo zgodbo in like 
ter se ne bojijo velike količine besedila. 82 Jurec 
NIS America e PS vita 


Friendship...penetrates? 


Slog igralnih likov je značilno animejski in dvoraz- 
sežen, kar spominja na Paper Maria. Priporočam 
vklop japonske sinhronizacije. 


znana slovenska popevka, ki priča, da žele- 

znižarskih navdušencev ni nikoli manjkalo. St- 
rast do ajzenpona si lahko virtualno tešijo zlasti s si- 
mulacijami strojevodij in ustvarjanjem imperijev na ti- 
rih. Slednjega se je moč lotiti tudi na tablicah in tele- 
fonih, dobra izbira pa so Žepni vlakci. 
Pikslasta podoba in način igranja sta nadgrajena iz le- 
talskega predhodnika Pocket Planes. Vnovič gre za 
dokaj preprosto prekladanje tovora po svetu za zaslu- 
žek. A pot do statusa tajkuna zahteva načrtovanje. 
Med dvema s tiri povezanima mestoma lahko namreč 
vozi le en vlak, zato je treba linije speljati pametno. 
Kratke krožne poti so neprofitabilne, cekin pa nosijo 
take, ki se velikopotezno razprostirajo z enega konca 
celine na drugega. Za to potrebuješ vlak z velikim do- 
segom, kakršen ni vsak. Kombiniranje primernih ma- 
šin s pravilno odmerjenimi trasami ob širjenju mreže 
hitro postane zabaven podvig. 


V ozi me čuhapuha v daljave" ali tako nekako gre 


| sranon || 

Izbor lokomotivic je kar pester in vsaka ima svoje 
prednosti. Nekatere potegnejo več vagonov, druge v 
enem šusu premagajo ruske širjave. 


Zasluženi fičniki puhtijo, saj z njimi kupuješ dostop do 
novih mest in celin ter jih vlagaš v vzdrževanje hitro 
pokvarljivih vlakov. Novih lokomotiv in vagonov pa 
se ne da kupiti z nabranim denarjem, marveč odpira- 
nje zabojev s sestavnimi deli terja tako imenovano 
valuto bux. Te je moč kupiti z evri, vendar jih je ravno 
tako mogoče služiti s transportom. Celo na višjih 
stopnjah, kjer druge brezplačnice oziroma F2P-igre 
običajno terjajo investicijo, ako hočeš še napredovati, 
tu plačevanje za zabavo ni nuja. 

Zveličavnega cilja Pocket Trains nima, je pa lušten in 
zabaven. Sčasoma te pred zaslončkom drži užitek pri 
ogledovanju svojih pisanih mašin, ki se podijo po 
svetu. Ko smo ravno pri tem, mi lahko za trenutek 
oprostiš? Moj Puščavski ekspres čaka v Sydneyu z 
nujnim tovorom balonov, ki jih še danes pričakujejo v 
Pekingu! 75 Šerlok 

Nimblebit e Android / iOS 


Svojo floto lahko goniš neprestano, saj se vlaki z 
gorivom napolnijo v kakih desetih minutah, ali pa špil 
brez kazni odložiš za mesec ali dva. 

vetovna prodornost jrpgjev se je razblinila v 

prvih letih novega tisočletja. Minil je učinek Fi- 

nal Fantasyja VII, FMVji niso bili več v modi in 

zahodni založniki so začeli udejanjati nove kon- 
cepte, kot so spletna igranja vlog. In kaj so storili Ja- 
ponci? Samurajsko napadli z vso silo? Poslali nad Bliz- 
zard nindže ukrast skrivnost uspeha? Nak, potuhnili so 
se v otoško graščino, kjer furajo samozadostnost. Be- 
ri: izdajajo špile po kalupu. Beri: Bravely Default. 


(0 Htack 


(OD Brave 

a Summon Friend 

Run 


»EY Ringabel 

V boju zgoraj vidiš sovraga in druščino, spodaj pa 
podatke in meni z ukazi. Grafika je risankasta in 
meša pastelne slikarije z animejskim slogom. 


Včeraj ni šel nikamor 


Kljub novemu nazivu gre pretežno za staromoden Fi- 
nal Fantasy. Grafika ni pikslasta, marveč poligonska, 
a enako kot njega dni dogajanje opazuješ iz ptičje 
perspektive. S predimenzioniranim animejskim likom 
tekaš po ravnicah in vstopaš v mesta, velika par loka- 
cij, ter ječe - votline, gradove, templje. Temnice 
običajno merijo nekaj labirintnih nadstropij, poveza- 
nih z redkimi stopnicami. Dosti je slepih hodnikov, v 
katerih najdeš skrinje. Ven skočijo potioni, bangli in 
gili, se pravi finalfantasysko klicani napitki, zapestni- 
ce in kovanci. 

Da ne bi slučajno podvomil o rodovniku izdelka, je tu 
po FFjevsko čustvena in zamotana štorija. Kakor je 
Aziji ljubo, ta meša otroško naivnost in rahlo izkrivljen 
humor s temami, kot so izdajstvo staršev, iskanje 
identitete ter propad sveta. Temu grozi ugasnitev štirih 
čarobnih kristalov, ki jih mora vestalka obuditi, pri 
čemer jo spremljajo trije kameradi. Liki so zakoličeni 
po telesih in imenih, kar je zahodnim frpjašem neza- 
slišano. So pa razvijalci s tem dobili priložnost, da na- 
redijo več na njihovih osebnostih, in pretežno jim je 
uspelo. Skozi kilometre teksta spoznamo osebnosti 
dveh fantov in dveh punc. Prisostvovati, kako rastejo v 
odnosih, si pomagajo, se pričkajo, razhajajo in pobo- 
tajo, je ena svetlejših plati Defaulta. Izpopolnjeni so tu- 
di stranski liki, denimo pokvarjeni stari modrec, in ne- 
gativci, ki to niso. Ali pač? Odvisno, kako pogledaš. 

Default 


Vendarle bi lahko fabula manj dolgovezila in bila v 
ciljni ravnini brez klišejskih, za lase privlečenih časov- 
nih paradoksov. Tedaj postane komajda razumljiva in 
prebavljiva. Marsikomu pa se utegne Bravely Default 
v tej fazi zameriti tudi po igralni plati. Če ne že prej. 


Kar je moje, je tvoje 

Srž igre ni raziskovanje štirih dokaj majhnih celin, ki 
jih že peš prečkaš v nekaj minutah, kaj šele pozneje z 
zračno ladjo (si dvomil?), temveč potezni boj. Kot v 
ancientnih Fantasyjih se vanj zapletaš naključno, se 
pravi, da sovragi niso vidni na zaslonu. Ko te 
začopatijo, naj gre za lebdeče krogle, minotavre, gole- 
me ali mutantsko zelenjavo, se preseliš na ločen za- 
slon. Tam se tolovaji postavijo na levo stran zaslona in 
tvoja četverica na desno. Nimaš neposrednega nadzo- 
ra, marveč dejanja, kakor veli tradicija, izbiraš iz me- 
nijev: napadi, copraj, spij refošk. Enkrat je na vrsti vsa 
tvoja druščina, potem sovražniki in tako dalje. 


Grandskip - Bridge 
oa — 


Med raziskovanjem je na spodnjem ekranu karta. Ta 
pokaže tudi vasico, ki jo v miniigri obnavljaš, nakar 
iz nje dobivaš dobrote in podiš kar mogočne šefe. 


Junaki lahko stojijo le v eni vrsti, kar že v štartu od- 
strani večino prijemov tipa bojevnik spredaj - čarov- 
nik zadaj. To pomanjkljivost skuša igra nadomestiti s 
sistemom bravely-default. Kadarkoli se lahko odločiš, 
da boš liku, ki je na vrsti, pripisal eno do štiri dodatne 
izmene. Te morejo biti aktivne ('bravely'), ko lik ne- 
kaj počne, ali pasivne ('default'), ko brani. Toda za 
vsako aktivno izmeno je treba enkrat počakati, za 
vsako pasivno pa dobiš eno aktivno. Večkrat kot bra- 
niš, večkrat lahko deluješ v eni rundi, in obratno. 

Prijem je izviren in v nekaterih obračunih odličen, 
zlasti šefovskih. Ko si gledaš iz oči v oči z mojstrskim 
mečevalcem, viteško-čarovniškim parom in orjaškim 
zombijem, moraš dobro vedeti, kdaj odrediti bravely 


je sicer pogumen, vendar pri- 
vzeto ne mara tlačanskih izdelkov. 


Silicon Studio / Sguare Enix 


Ob izbiri opcije default, kar je mogoče za vsak lik 
posebej, se bodo junački branili. S tem bodo utrpeli 
manj poškodb in dobili pravico do akcije 'bravely'. 


in kdaj default. Pa, seveda, znati uporabljati številne 
sposobnosti, ki izhajajo iz poklicev. Med temi najdeš 
FFjske klasike, kot sta beli in črni čarovnik, ter bolj iz- 
virne - nindžo, priklicovalca pošasti, izdelovalca po- 
mad, bančnika. Slišijo se smešni, a vsak ima uporab- 
ne lastnosti. Te lahko uporabljaš navzkrižno, z liki iz 
drugih služb. Ne le s svojimi, marveč prijateljevimi ali 
neznančevimi, ki si jih pridobil čez internet. Vse to bo- 
truje zelo fleksibilnemu sistemu. 


Ki pa vendarle močno temelji na strašansko enolični 
tlaki. Ajt, če sta z nasprotnikom na enaki ravni, takti- 
ka je. Treba je bravely-defaultati, poznati prednosti in 
slabosti poklicev, za uspeh menjavati uroke, orožja, 
opremo. Če pa nisi, te reši samo in izključno grind, in 
to tak, resen, večuren. Tega igra ne skriva, saj nudi 
pospešen ogled rutinskih bojev, zvišanje ali znižanje 
njihove pogostosti in samodejno izvajanje akcij v bit- 
ki. Res je fino ure preždeti ne ob igranju, temveč ob 
OPAZOVANJU bitk. Potem čez nekaj časa opaziš, da 
si spet trčil ob nevidni zid in da je treba nagrindati. 
Morda bi še šlo, če se ne bi špilu proti koncu zmešalo. 
Ne le, da postane zgodba skrajno čudaška, igra te pri- 
sili, da moraš spet obračunati z že obdelanimi šefi, ki 
zdaj bolj udarijo. Kasneje pa lahko povsem smiselna 
odločitev botruje takojšnjemu zaključku in izostanku 
dobrega finala. Boš šel v tem primeru v new game 4 
za nov grind in iskanje trikov, kako čimbolj rutinsko 
podkuriti sitnobam? Zate ne vem, morda imaš rad to- 
vrstno rutino. Jaz gotovo ne. 


[LJORRA 5 
4 Tiz 


Na"! JE 30 


Black Mage 


Manipulates P.ATK and P.DEF to improve combat ability. 


Lik ima en poklic naenkrat, si pa lasti dostop do 
veščin ostalih, v katerih se je uril ali jih je pridobil 
iz vezi s prijatelji. Tudi z boti in naključnimi z neta. 

"otepnen nlawking, 


šibko telo krepkega uma 


»o. čes 


Zgrbljena, uvela postava na invalidskem vozičku 
in robotski glas — to je lahko samo Stephen Haw- 
king. Najbolj prepoznavni znanstvenik modernega 
časa, za katerega so slišali celo tisti, ki jim edino 
črno luknjo pomeni latrina na dvorišču. Že vse 
življenje si prizadeva človeštvu približati globine 


vesolja, tokrat pa 


vetova teoretskih fizikov in laikov sta si precej vsak- 
sebi. Prvi po tablah čečkajo grabljice, ki so videti 
kot skrivna pisava, drugi se sprašujejo, ali je to ka- 
korkoli pomembno za njihovo življenje, v katerem 
morajo vsak dan po otroke v vrtec. (lniverzuma se 
za kratek čas zbližata ob pomembnih odkritjih ali ko se 
pojavi oseba, ki med njima zgradi most. Tak je bil Albert 
Einstein, slovita pojava razmršenih las, zaradi katere 
zna vsakdo reči "E je emce na kvadrat." In tak je britan- 
ski fizik Stephen Hawking. Le da ima on dodatno di- 
menzijo. Razen tega, da je znanstvena ikona, je že več 
kot štirideset let priklenjen na voziček in z vsakim dnem 
bolj negiben, saj mu odmira gibalno živčevje. "Nimam 
pojma, ali sem bolj poznan zaradi zaslug pri razlagi ve- 


solja ali svoje telesne hendikepiranosti. Upam, da zaradi 


prvega," ima navado reči. Ceprav se zaveda, da je res- 
nica nasprotna. Pa nič ne de. Ko te ljudje opazijo, četu- 
di zato, ker si kripl, so ti nemara pripravljeni prisluhniti. 
In Stephen Hawking nam ima mnogo povedati. O življe- 
nju, vesolju in sploh vsem. Ampak največ o vesolju. 


približa njega. 


Levo Stephen v srednješolskih časih, desno kot 
študent. Bil je živahen in radoveden fant. Rad je 
plezal po drevesih in iskal 'nekonvencionalne' 
vhode v domačo hišo skozi okna ter streho. 


Izzivi za male sive celice 


Ne boš verjel, Stephen Hawking se ni že rodil v inva- 
lidski voziček. Na začetku poti ni prav nič nakazovalo 
njegove kasnejše pojave. No, razen učenosti in inteli- 
gence. Rodil se je sredi druge svetovne vojne, 8. ja- 
nuarja 1942, natanko tristo let po smrti Galilea Gali- 
lea, ki je življenje takisto posvetil lovu na skrivnosti 
vsemirja. Starša sta bila intelektualca v pravem po- 
menu besede: več kot na kofetkanje sta dala na bra- 
nje knjig. Zato je vsa družina - Stephen je imel še 
mlajši sestri in posvojenega brata - med ljudmi slove- 
la po ekscentričnosti. Hiša Hawkingovih je bila videti, 
kot bi vanjo usekala bomba, saj so bile povsod raz- 
metane bukle in preparati. Oče je bil namreč razisko- 
valec v medicini. A kar so obiskovalci videli kot ne- 
red, je malemu Stephenu ponujalo miselne izzive na 
vsakem koraku. 

"Starša sta me od malega učila, da moram biti do vse- 
ga skeptičen in to preizprašati," svojo naravo razlaga 
Hawking. Že v otroških letih je slišal debate o splavu in 
vesoljskih raziskavah, medtem ko so njegovi vrstniki 
brcali žogo. A po naravi ni bil marljiv in se v šoli ni bi- 
stveno odlikoval. čil se je le tisto, kar ga je zanimalo. 
Z ostalim je opravil po liniji najmanjšega odpora. 


Jebiveter 


Enak pristop je ohranil pri študiju fizike v Oxfordu. A 
lenobo je več kot odtehtala njegova izjemna inteligen- 
ca. "V treh letih študija sem se učil v povprečju uro na 
dan," pravi. "Saj ne, da sem danes na to ponosen, a 
kaj več mi takrat ni bilo treba. Takšno prakso je 
spodbujala tudi vsesplošna klima med študenti. Če si 
veliko delal, so te imeli za zgubo." 


Stephen se je na Oxfordu, kjer sta študirala starša, 
odlično znašel. Med drugim je bil krmar za 
veslaško moštvo, kjer je imel sloves drznega 
usmerjevalca, ki je frdirbal kar nekaj čolnov. 


Najstniški Stephen torej kljub piflarski očalarski pojavi 
ni bil zavzet dečko, kakršnega bi učitelji in mame da- 
jali za zgled. Nasprotno, kot študent je najraje žural. 
Marsikateri večer je preplesal, šolskih projektov pa se 
je loteval v zadnjem trenutku in še pri tem si je poma- 
gal s štekami piva. Nasploh je bil prešerne volje fant. 
A že tedaj so njegovi sošolci opazili, da je zelo nadar- 
jen. Eden njih se spominja: "Nekoč smo za nalogo do- 
bil trinajst zahojenih vprašanj. S kolegom sva v tednu 

dni rešila eno vprašanje in pol. Zadnji večer pred ro- 
kom se jih je naposled lotil še Stephen. Ko je zjutraj 
ves krmežljav prišel na vaje, smo ga vprašali, kako je 
šlo. Pa je odgovoril: 'Eee, časa sem imel samo za 
rešitev desetih.' Takrat nam je postalo jasno, da ni z 
istega planeta kot mi." 

Tudi profesorji so bili enakega mnenja, čeprav se 
Stephen tega ni zavedal. Menil je, da ga imajo za le- 
nega in težavnega. Ko je na zagovoru diplome obstal 
na meji do najboljše ocene, je dejal: "Glejte, če dobim 
najboljšo oceno, grem na podiplomca na Cambridge, 
drugače pa me boste morali prenašati dalje tu na Ox- 
fordu." Opravil je z odliko. 


Udarec usode 


Rečeno, storjeno. Leta 1962 je odšel na Cambridge 
na podiplomski študij kozmologije. To je znanost o 
kozmosu v največjem merilu, ki se ukvarja z nič manj 
kot usodo univerzuma. V tem se razlikuje od astrofizi- 
ke, ki ni tako grandiozna in razlaga posamezne delč- 
ke vsemirja, na primer gibanje galaksij. In še kanček 
drugačna od astronomije, ki se tiče opazovanja ter ra- 
zlage nebesnih teles, s čimer se marsikje prekriva z 
astrofiziko. 

Hawking se je torej že spočetka usmeril v eno najbolj 
zahtevnih ved, kajti drugje mu je bilo dolgčas. V pet- 
desetih letih prejšnjega stoletja je ravno potekal živa- 
hen dvoboj med dvema razlagama vesolja. Po ideji 
velikega poka naj bi nastalo z veliko eksplozijo pred 
milijardami let, po teoriji mirujočega stanja pa naj bi 
se vesolje sicer širilo, a ni imelo začetka, ker snov v 
njem vseskozi nastaja. Hawking je imel za doktorsko 
tezo obilo materiala. 


Univerza v Cambridgu je poleg oxfordske druga od 

najslavnejših britanskih univerz. Zlasti prestižno na 

njej je mesto prvega profesorja matematike, ki ga 
je Hawking zasedel leta 1979. 


Toda med delom je opazil, da se njegovo telo začenja 
čudno obnašati. Pri hoji po stopnicah je izgubljal rav- 
notežje. Na pijači s kolegi mu je iz rok padel kozarec. 
Višek je bil, ko se je nekega dne zvrnil po šolskem 
stopnišču, kakor je bil dolg in širok, ter zaradi udarca 
v glavo za nekaj ur izgubil spomin. Odšel je na kliniko 
v London, kjer so mu postavili srh vzbujajočo diagno- 
zo: amiotrofična lateralna skleroza ali bolezen gibal- 
nih živcev, znana kot Lou Gherigova bolezen. Pri njej 
zaradi odmiranja nevronov, ki nadzorujejo motorično 
mišičje, pride do paralize, odmiranja mišic in napo- 
sled smrti, ponavadi zaradi zadušitve. Stephenu so 
doktorji dali dve do tri leta življenja. 


Rešilna bilka 


Tragična novica je zamorila družino in Stephena pah- 
nila v globoko depresijo. V delu ni videl smisla, če ga 
bo itak pobralo, preden bo uspel končati doktorat. V 
najtežjih trenutkih si je pomagal s poslušanjem Wag- 
nerjevih oper, ki ga pri razmišljanju o najglobljih 
skrivnostih vesolja spremljajo še danes. 

Stephen Hawking in Jane Wilde na poroki. Spoznal 

jo je prek svoje sestre, ravno preden so mu posta- 

vili diagnozo. Pisalo se je leto 1965 in moral je že 
obvezno uporabljati palico, ne pa tudi vozička. 


A bolezen srečoma ni napredovala tako hitro, kot so 
napovedali. Stephen je zmogel z berglo v eni roki še 
vedno stati pred tablo in čečkati po njej. Predvsem pa 
je v njegovo življenje prišla Jane Wilde, s katero sta 
se zaljubila na prvi pogled in pričela načrtovati poro- 
ko. To ga je zdramilo iz otopelosti in mu dalo cilj, za 
katerim se je vrgel z vso dušo in telesom. "Če sem se 
hotel poročiti, sem potreboval službo in torej moral 
končati doktorat." Prvič v življenju je garal kot zme- 
šan in spoznal, da mu gre to dobro od rok. Rezultati 
niso izostali. 

Ob Wagnerju se je domislil zanimivega trika: spozna- 
nja iz takratnega preučevanja črnih lukenj je prenesel 
na pojave okrog velikega poka. Življenje vesolja je 
preobrnil v času in spoznal, da če veliki pok zavrtiš na- 
zaj, dobiš nekaj podobnega, kot ko se zvezda sesede 
sama vase v črno luknjo: singularnost ali neskončno 
gostoto mase v neskončno majhni točki. S tem je pri- 
speval pomemben argument k zamisli velikega poka 
nasproti teoriji mirujočega stanja. Končal je doktorsko 
dizertacijo in dobil službo na enem od kolidžev v Cam- 
bridgu. Z Jane sta se naposled lahko vzela julija 1965. 


Črne luknje vseeno 
niso povsem črne 


Raziskave je na prehodu v sedemdeseta nadaljeval s 
takrat slovitim raziskovalcem črnih lukenj, Rogerjem 
Penrosom. Možakarja sta v mnogočem zaslužna za 
zlato dobo odkritij, ki so popisala zakone, po katerih 
se ta prečudna kozmična telesa obnašajo (več v 
okvirju). Višek je bilo oblikovanje mehanizma, ki nosi 
Stephenovo ime: Hawkingovega sevanja. Z njim je 
razložil, kako lahko termodinamika zapoveduje, da 
črne luknje sevajo, čeprav ne bi smele pustiti od sebe 
prav ničesar, niti svetlobe. Idejo je zasnoval na teme- 
lju kvantne fizike, s čimer je v eni razlagi združil teori- 
je relativnosti, kvantne fizike in termodinamike. To je 
eden zelo redkih tovrstnih dogodkov v zgodovini in je 
temu primerno dragocen. 


Roger Penrose se živo spomni prvega srečanja s 
Hawkingom, ki je "hitro dojemal najtežje matema- 
tično-fizikalne koncepte in postavljal izredno nepri- 

jetna vprašanja." Sodelovala sta vrsto let. 

Znanstveni kolegi so se na zamisel odzvali z nejevero. 
Na prvem predavanju leta 1974 so ga malodane 
izžvižgali. Toda sčasoma so dojeli eleganco razlage in 
Hawking si je v fizikalni srenji zakoličil status po- 
membneža. Sprejeli so ga v britansko Kraljevo 
društvo, enega najbolj prestižnih znanstvenih društev 
na svetu, in priznanja so začela deževati. A hkrati z 
rastjo veljave v strokovnih krogih je napredovala bo- 
lezen. V sedemdesetih je Stephen postal dokončno 
prikovan na invalidski voziček, zelo težko je razumlji- 
vo govoril. Breme je bilo za ženo vse zahtevnejše, saj 
je morala skrbeti še za njuna majhna otroka. Možakar 
se je krčevito branil vsakršne strokovne pomoči, zato 
so se domislili samosvojega pristopa. Za nepokretne- 
ga genija bodo skrbeli podiplomski študentje, ki jim je 
bil mentor. 

Don Page in mnogi drugi, ki so Stephena takrat sprem- 
ljali, so bili tako ne le sodelavci, marveč hkrati njego- 
ve 'mame'. Pomagali so mu pri hranjenju, porivali nje- 
gov voziček (dokler ni konec sedemdesetih dobil 
električnega) in predvsem tolmačili njegovo žlobudra- 
nje poslušalcem. "Kak teden sem potreboval, da sem 
začel razumeti, kaj govori," se spominja Page. Takisto 
so zvečine oni tipkali in urejali njegove zapiske. 


Ko je Hawking sredi sedemdesetih odšel na Kali- 

fornijski tehnološki inštitut, so mu Američani pri- 

skrbeli prvi električno gnani voziček. Poleg dirka- 
jočega Stephena je najstarejši sin Robert. 


Največja trma na svetu 


Sam je namreč dokončno izgubil še zmožnost pisa- 
nja. A težavo je uspel obiti in razvil izjemno sposob- 
nost miselnih predstav. "Bolj kot ga je zapuščala mo- 
torika, krepkejši je bil v umu," pravi tedanji sodelavec 
Kip Thorne. "Zmogel si je predstavljati tisto, za kar 
smo mi potrebovali računalniške izračune in sheme. 
Nato smo njegove zamisli prelili na papir." Teoretski 
fiziki modrujejo v mislih in na tablah, z dokazovanjem 
pa se ukvarjajo eksperimentalni fiziki. Stephen je za 
delo potreboval le bistro glavo. Eno najbistrejših na 
svetu. 

Bolj ko ga je mišična atrofija tepla, večji zagon je 
čutil, da bi človeštvu pustil trajno zapuščino. Namenil 
se je spisati poljudno knjigo, ki bi kozmološka spo- 


Hawking s sodelavci s Kalifornijskega tehno- 
loškega inštituta; levo od njega Kip Thorne. Tedaj 
je že bil oropan ročnih spretnosti in so morali vse 

njegove zamisli na papir prenašati tile možje. 


Lrne luknje, požiralke vesolja 


pogruntaš najkasneje takrat, ko se spotakneš 

in telebneš. Učeni možje stalno tuhtajo, kako ji 
ubežati in odvandrati v vesolje. Tako so konec 18. 
stoletja ob teoretiziranju čisto za hec prišli na mi- 
sel o objektu, ki bi imel tako močno gravitacijo, da 
mu ne bi moglo uiti prav nič. Niti svetloba. Poime- 
novali so ga temna zvezda. 


K: sila gravitacije obvladuje naša življenja, 


Temna reinkarnacija 


Matematično podlago tem razmišljanjem je leta 
1916 dala Einsteinova splošna relativnostna teorija, 
ki razlaga vpliv gravitacije na nebesna telesa. Kma- 
lu so v njenih enačbah našli zanimivo rešitev. Če 
masivno telo stisnemo v dovolj majhno kroglo, svet- 
loba z njegovega površja ne more več zbežati, saj 
njegova gravitacija prostor v okolici tako ukrivi, da 
ujame celo njene žarke. 

Takšnih kozmičnih objektov do tedaj niso zapazili. 
Opisana računska akrobatika je dobila pomen šele 
pri opazovanju umrlih zvezd. Sonca poginejo na raz- 
lične načine, na primer z eksplozijo supernove ali 
nabrekanjem rdeče orjakinje. Velikokrat za to kata- 
klizmo ostane osrednja zaplata preostalega zvezd- 
nega materiala. Astrofiziki so vedeli, da se ta lahko 
sesede v mali skupek, tako imenovano belo pritli- 
kavko, dočim se ostanki z maso nad 1,4 Sončeve 
zdruznejo v veliko gostejšo nevtronsko zvezdo. Ro- 
bert Oppenheimer, prav tisti, ki je zaslužen za razvoj 
atomske bombe, pa je tik pred drugo svetovno voj- 
no dognal, da ko material doseže maso treh naših 
Sonc, pride do sesedanja v tisto skrivnostno telo, iz 
katerega svetloba ne more. Tedaj so temu primeru 
pravili singularnost, kajti tam so vrednosti Einstei- 
novih enačb odletele v neskončnost in niso bile več 
definirane. Leta 1962 je novinarka Ann Ewing zanj 
prvič uporabila izraz črna luknja, a prijel se je šele, 
ko ga je razširil fizik John Wheeler. 


Brez vrnitve 


Mejam črne luknje pravimo dogodkovni horizont 
(event horizon). To je površina, pred katero je nje- 
nemu gravitacijskemu privlaku še moč ubežati. Ko 
jo prestopiš, poti nazaj ni več, saj luknja pogoltne 
vse, tudi svetlobo. Prostor postane tako ukrivljen 
sam vase, da lahko žarki potujejo le še proti sre- 
dišču luknje. Kako je to videti, je Hawking slikovito 
popisal v Kratki zgodovini časa: "Ko bi astronavt 
prešel dogodkovni horizont, se najprej sploh ne bi 
zavedal, kaj se je pripetilo - le nazaj mu ne bi več 
uspelo zbežati. Ko bi se vse bolj približeval jedru sin- 
gularnosti, bi bila razlika v delovanju gravitacije na 
različne dele njegovega telesa tako velika, da bi ga 
raztegnilo v špaget in raztrgalo." Mi seveda njegove 
usode ne bi uzrli, saj svetloba s tem podatkom ne bi 
mogla iz črne luknje. Zadnje, kar bi videli od astro- 
navta, bi bila njegova podoba tik pred prehodom 
horizonta. Zato ni mogoče pokukati v notranjost in 
pogledati, kako je videti ta silna singularnost. 


JK, 
Stephen in Jane leta 1990, malo pred ločitvijo. V 
njegovi desnici je jasno vidno stikalo, ki ga je ta- 
krat uporabljal za vnos v računalnik, dočim so za- 
slon za potrebe fotografiranja odmontirali. 


Črne luknje naj bi brez pardona požrle vse, kar pade 
vanje, in ničemur več pustile na prosto. To pa je v 
nasprotju z zakoni termodinamike, ki pravijo, da te- 
lesa sevajo. Kočljivo situacijo je razrešil prav Step- 
hen Hawking z idejo, ki ji pravimo Hawkingovo seva- 
nje. Zamislil si je, da prav ob robu dogodkovnega 
horizonta zaradi kvantnih nihanj - fluktuacij nenehno 
nastajajo pari delcev in antidelcev, ki imajo različna 
predznaka naboja. Če poleg ne bi bilo črne luknje, bi 
se spet sami izničili. Tako pa enega od njih posrka 
temno brezno, medtem ko drugi odleti proč, kar je 
neke sorte sevanje. Elegantna rešitev, katere posle- 
dica je med drugim, da lahko črne luknje izparijo in 
izginejo, namesto da bi s požiranjem okolice neneh- 
no rasle. Tako obstaja možnost, da tak objekt 'umre'. 


znanja približala vsakomur. Prvi osnutek Kratke zgo- 
dovine časa je končal leta 1984, a urednik pri založbi 
Bantam Books, Peter Guzzardi, ni bil zadovoljen, ker 
da ga ne bi nihče razumel. S Stephenom je na tele- 
fonski liniji iz Amerike prebil mnoge ure mukotrpnega 
piljenja besedila. Ki skorajda ne bi ugledalo luči dne- 
va, ker je profesor hudo zbolel. 

Leta 1985 je na obisku v ženevskem CERNU staknil 
težko pljučnico in padel v komo. Zdravniki so Jane že 
ponudili, da ga odklopijo z aparatov, ki so ga držali 
pri življenju. No, v nepremičnih kitah je bilo dovolj 
trme in Hawking si je opomogel. Toda zaradi traheo- 
tomije, s katero so mu v sapnik potisnili dihalno cev, 
je sceloma izgubil sposobnost govora. Grozilo je, da 
se ne bo zmogel več sporazumevati. Na pomoč so 
priskočili inženirji iz Silicijeve doline in ga opremili z 
računalnikom, na katerem sta tekla sintetizator govo- 
ra in program Egualizer (več v okvirju). Rodil se je 
Hawking - robotski govorec. Napravo je takoj izrabil 
za zaključno obdelavo Kratke zgodovine, ki je leta 
1988 vendarle odromala v tisk. Založnik je upal zgolj, 
da ne bo polomija, saj je bila drugačna od vsega te- 
danjega poljudnega čtiva. Dobili pa so eno najbolj 
uspešnih knjig v zgodovini. 


Zaznati 'nič' 


Ker črne luknje ne puščajo svetlobi od sebe, se jih 
ne da opaziti s snemanjem žarkov, saj je Hawkingo- 
vo sevanje šibko. Kljub temu so brihtne glave odkri- 
le nekaj prijemov, s katerimi bi jih bilo moč zasačiti. 
Ker so požrešne, začno vase vleči material v svoji 
okolici, tudi cele zvezde. Takšno žlampanje snovi bi 
povzročilo divje oddajanje rentgenskih žarkov, kar 
znamo ujeti. Posebna vrsta so tako imenovane su- 
permasivne črne luknje, ki so skozi življenje požrle 
že toliko okoliške snovi, da so narasle na maso več 
milijonov naših sonc. Ena takih naj bi ždela v sre- 
dišču naše galaksije, Rimske ceste. 
Opazili so že kopico takšnih potencialnih nahajališč 
lukenj, a kot skala kost trdnega dokaza nimamo. Za z z 

nameček črne luknje bremeni veliko protislovij. Iz SI EPE TE N 
teorije relativnosti sledi, da uničujejo informacije, ki . HAWKING 
padejo vanje, kar pa je v nasprotju z zakonom o en- AWRIIL šive, 
tropiji, ki trdi, da se količina nereda in s tem infor- 
macij v vesolju nenehno veča. Zagato se trudijo fizi- 
ki rešiti na različne načine in po eni bolj zabavnih hi- 
potez bi astronavt ob prehodu obzorja v resnici ek- 
splodiral. 
Hawking je ravno letos januarja predlagal novo reši- 
tev, po kateri dogodkovna meja ni pri miru, ampak 
močno niha. Neuki novinarji so novico takoj objavi- 
li pod naslovi 'Stephen Hawking pravi, da črnih lu- 
kenj ni', kar je bedarija. Jasno je le, da celo najpa- 
metnejšim glavam na svetu ni vse jasno. 
Opisane nedorečenosti so razlog, da Hawking za 
svoje delo še ni prejel Nobelove nagrade. So pa 
črne luknje hvaležen material znanstvene fantastike. 
V mnogih zgodbah in filmih jih junaki izrabijo za pre- 
hode v druge univerzume. Kot večinoma velja v ta- 
kih primerih, imajo ideje trohico znanstvene podla- 
ge. Gotovo si že slišal za črvine, tunele skozi prostor 
čas, ki bi omogočile hipno potovanje med oddalje- 
nima krajema v vesolju. Strokovno takšno reč ime- 
nujemo Einstein-Rosenov most in je ena od rešitev 
enačb relativnosti. Sprva so računali, da bi lahko ta- 
ko špranjo odprli skozi črno luknjo. A sedaj velja, da 
to ni možno niti v teoriji. Ne se torej metat na glavo 
v temna brezna z upanjem, da boš prišel ven v dru- 
gi galaksiji in srečal vesoljčke. 


Ni 


»ČILA učna 


Kratka zgodovina časa je doživela pomladitev v 
Krajšo zgodovino, Hawking pa je novosti v kozmo- 
logiji od tedaj popisal še v Vesolju v orehovi lupini 

ter leta 2010 v Velikem načrtu. 


Stephen Hawking superstar 


Hawking, Guzzardi in druščina so nejeverno opazova- 
li, kako so tiskarne komaj dohajale povpraševanje. 
Kratka zgodovina časa se je urno zavihtela na prvo 
mesto lestvic po svetu, tudi v naši deželici. Ljudi j 

privlekla z razlagami ne le o kozmologiji in vesolju, 
marveč o vsem, kar iz tega izhaja: kdo smo, kam gre- 
mo mi in univerzum, v katerem živimo. Galaksijam, 
kvazarjem in črnim luknjam je nadela prijaznejši 
obraz in pokukala v skrivnosti prostora ter časa. 

Hawking se kljub provokativnim trditvam o Bogu, 
ki da ga za veliki pok ne potrebujemo, ni nikdar 
izogibal srečevanju s papeži. Tule v družbi Bene- 
dikta XIV. Leta 1975 je iz rok papeža Pavla VI s 
Penrosom prejel medaljo Pija XI za znanost. 


"Nenadoma se je zdelo, da sta filozofija in fizika pove- 
zani in da nekdo tako odkriva smisel življenja," ko- 
mentira eden od urednikov. "Takšni globoki, osnovni 
misteriji ljudi vselej privlačijo." 

S Kratko zgodovino časa se je Stephen Hawking pre- 
bil med slavne ljudi izven znanstvene skupnosti. Po- 
stal je stalen gost intervjujev in mondenih zabav. Lju- 
dje so v dolgih vrstah stali pred knjigarnami, kjer je 
podpisoval knjige. Pojavil se je v eni od epizod Zvezd- 
nih stez in s helikopterskim vozičkom poziral v Simp- 
sonih. To mu je bilo nadvse všeč. Kljub brezupno ob- 
nemoglemu telesu se je v njem še vedno skrival raz- 
posajeni Stephen, ki je prežural študentske dni. "Ko 
sem ga prvič srečal v Chicagu, je z invalidskim vo- 
zičkom delal kroge po dovozu in sem ga moral loviti," 
se spominja Guzzardi. 

A slava je imela temnejšo plat. Ženo in takrat že tri 
otroke (hčerko in dva sinova) je pozornost močno 
motila. Za nameček je bilo z zasebnostjo v hiši konec, 
kajti po pripetljaju s pljučnico je moral nepokretni ge- 
nij hočeš-nočeš pristati na nenehno oskrbo medicin- 
skih sester. Družina je pričela razpadati in leta 1990 
sta Jane in Stephen pričela z ločitvijo. 


Sposojeni čas 
Profesor je našel novo družico in se 1995 poročil z 
Elaine Mason, eno svojih oskrbnic. Skupaj sta bila 
enajst let, ki jih je zaznamovalo več aferic, v katerem 
so ženo obtožili, da Stephena spolno zlorablja. Sam je 
te trditve izrecno zanikal. Take tračarske banalnosti 
ponazorijo, da je Stephen Hawking še vedno le člo- 
vek, četudi se ukvarja z zapletenimi problemi stvar- 
stva. Človek, ki ima na zabavi blazno rad, da ga z vo- 
zičkom na plesišču zavrtiš pod stroboskopsko lučjo. 


Hawking na poroki z drugo ženo Elaine Mason. 
Svoje zasebnosti ni sicer nikoli rad komentiral in 
kot pravi, "nikdar ne bere člankov ali biografij o 
sebi." Niti tiste spod prstov svoje prve žene Jane. 

Je pa seveda življenje z njim posebnost. Skozi teden 
se pri njegovi oskrbi izmenjujejo tri strokovno uspos- 
obljene oskrbnice, ki morajo z njim početi čisto vse - 
ga hraniti po žlici, preoblačiti, mu pomagati pri branju 
in pisanju. Razen pri najbolj strokovnih besedilih, kjer 
se zanaša na sodelavce in študente. Mišična moč ga 
je skorajda v celoti zapustila. Že v devetdesetih je 
moral zavreči stikalo v desnici, ker je roka odpoveda- 
la poslušnost. Od tedaj je računalnik in voziček nad- 
zoroval s premiki mišice v desnem licu. Danes mu gre 
tudi to vse teže od lic in preizkuša usmerjanje pro- 
gramja skozi kamero za obrazno zaznavo, dočim je 
moral vožnjo vozička prepustiti drugim. 


Infrardeči senzor za zaznavo premikov lica, s kate- 
rimi Hawking nadzoruje računalnik, je pritrjen na 
njegova očala. Ker je trzanje ličnih mišic vse šib- 

kejše, morajo tipalo nenehno nadgrajevati. 


A življenjska trma in neutruden optimizem mu ne do- 
puščata, da bi obupal. Navsezadnje petdeset let živi z 
boleznijo, ki je 98 odstotkov drugih bolnikov že spra- 
vila pod rušo. Finančno je preskrbljen, kajti knjige so 
mu navrgle dosti cvenka, s katerim pokriva stroške 
oskrbe. Še vedno poučuje podiplomske študente, ki 
so njegovega uvida kljub počasni komunikaciji izjem- 
no veseli. Predvsem pa je kljub propadanju telesa 
ohranil oster um. Z njim se je lotil najbolj monumen- 
talne naloge, ki ta hip zaposluje kozmologe in fizike: 
iskanja 'teorije vsega". Tiste, ki bi združila vse štiri po- 
znane sile v vesolju - gravitacijsko, elektromagnetno 
ter močno in šibko jedrsko. 


Brenkanje 
na temelje vesolja 


Eden glavnih predlogov v tej smeri so teorije strun, o 
katerih več izveš v okvirju. Gre za izjemno zapleteno in 
strogo teoretično razglabljanje, ki v opazovanjih v ve- 
solju ali laboratorijih še nima trdne podlage. Dosti fizi- 
kov nad njim viha nos in ga označuje za slepo ulico. 
Zato Hawkinga zadnja desetletja ne vidiš podpisanega 
pod vidnimi odkritji. A dvomi ga ne skrbijo. Vajen je 
razmišljati na veliko in na svetu ni problema, ki bi bil 
zanj primernejši kot iskanje odgovora, ki bi združil 
splošno teorijo relativnosti ter kvantno fiziko v celovit 
opis univerzuma. Če se bo vmes nekajkrat zmotil, nič 
hudega. To je pač narava znanosti: postavljati drzne 
trditve in jih neusmiljeno preizkušati. Na ta način je 
treba razumeti njegove provokativne opazke, ki jih ne- 
znanstveni mediji radi napihnejo. Izpostavljajo deni- 
mo, kdaj se je zmotil, češ, genij pa tak. A v naravi 
znanstvenika je, da se moti. "Če se zmotim, vsaj po 
novem vemo, da tisto ne drži," pravi Stephen. 

Hawking z opazkami posega tudi na druga področja 
življenja, kot se za umnika spodobi. Med drugim je 
trdil, da so tudi računalniški virusi oblika življenja in da 
se bomo morali oprijeti genskega inženiringa, če 
hočemo, da nas umetna inteligenca ne bo nadvladala. 

Egualizer, prvi program, ki ga je Stephen Hawking 
uporabljal za pomoč pri sporazumevanju, je bil 
delo Kalifornijca Walta Woltosza. Šlo je za preme- 
teno zastavljen vmesnik za izbiranje besed na zas- 
lonu. To je profesor počel zgolj z gumbom v des- 
nici, in sicer tako, da je postopno odbiral vse 
manjši kos na mreži črk in besed. Izbrano zapore- 
dje je izgovoril hecno sintetizirani strojni glas z 
ameriškim prizvokom. Četudi je hardverska izgo- 
vorjava od tedaj močno napredovala, je Britanec 
obdržal originalno, saj pravi, da se je z njo poisto- 
vetil. Res je postala eden njegovih zaščitnih zna- 
kov, celo Pink Floydi so jo vnesli v svoj komad Ke- 
ep Talking. 

Egualizerjev vmesnik je do danes ohranil osnovno 
metodo rabe, dobil je le samodokončanje besed 
(autocomplete). So pa nenehno posodabljali raču- 
nalnik in zaznavala vnosa. Prvi hardver je v vozi- 
ček vgradil kar tedanji mož Hawkingove poznejše 
druge žene Elaine. Od leta 1997 pa za Hawkingovo 
mašino skrbi Intel. Trenutna je osnovana na Leno- 
vovem thinkpadu X220 s srčiko core i7 in opera- 
cijskim sistemom Windows 7. 


Ko je bil v devetdesetih Stephen prisiljen reči adi- 
jo stikalu, je za nadzor pričelo skrbeti infrardeče ti- 
palo, ki je bralo gibe mišic na licih. Letos pa pre- 
haja na kamerico, ki snema premikanje obrvi, us- 
tnic in čeljusti, edinih še zanesljivo gibljivih delov 
njegovega obraza. Kljub strojnemu napredku Ste- 
phenova sposobnost 'govora' vse bolj peša. Na 
višku je zmogel petnajst besed na minuto, danes 
kvečjemu še eno. Kar vidiš njegovega govorjenja 
po televiziji, je vse vneseno vnaprej in nato pred- 
vajano, kajti realna komunikacija, na primer s štu- 
denti in oskrbniki, je zelo počasna. 


a lna. Le 
Hawkingu popularno pravijo 'master of the univer- 
se', čeprav ni tako blont in lep kot He-Man. Tako 
strokovne kot zabavne televizijske oddaje se tepe- 
jo, da bi se pojavil v njih. Tule ob Sheldonu ... par- 
don, Jimu Parsonsu iz Velikih pokovcev. Lani je 
dospel dober biografski muvi, Hawking. 


razlage, ki bi združila vse poglavitne sile in fi- 

zikalne teorije v celovit opis stvarnosti. Z njo 
se na eni strani ukvarjajo kozmologi in astrofiziki, 
ki oprezajo za črnimi luknjami ter ostalimi slabo raz- 
loženimi objekti v vesolju. Na drugi pa možje in že- 
ne v CERNu ter drugih laboratorijih s trkalniki, ki 
skušajo pokukati med najmanjše delce, ki gradijo 
stvarstvo. Čemu se tisoči najbolj brihtnih znan- 
stvenikov, s Hawkingom vred, ukvarjajo s to težko 
otipljivo nalogo? 


N ajbolj daljnosežni cilj današnje fizike je iskanje 


Križi in težave 
V vedežu o kozmosu v dvestoti številki (številka na 
spletni strani 7254) smo že popisali hištorijo znane- 
ga vesolja. V kozmologiji je priznano, da je imelo 
svoj začetek: pred 13,8 milijarde let se je rodilo v 
eksploziji, klicani veliki pok ali prapok. Tedaj se je iz 
točke z neskončno gostoto pognalo v vse smeri in 
se širi še danes. Kozmologi so mnenja, da je njego- 
va najbolj verjetna usoda neskončno razširjanje. Ker 
se pri tem ohlaja, bo čez mnogo milijard let prišlo do 
'velike zmrzali', ko se bo tako ohladilo, da se bo 
vsakršno gibanje snovi ustavilo. Verjetno tedaj ne 
bomo več živi. Domnevamo. Toda sigurnosti o raz- 
pletu ni, saj je neodgovorjenih vprašanj obilo. 
Za razlago stvarnosti smo doslej v fiziki razvili dva 
glavna skupka zakonov. Prvi je Einsteinova splošna 
teorija relativnosti, ki opisuje vesolje, kakršnega za- 
poveduje delovanje gravitacijske sile. Ta učinkuje 
na velike razdalje, njen vir pa so masivna telesa. Za- 
to je naraven način za ukvarjanje z galaksijami in 
črnino vsemirja. Drugi skupek je kvantna mehani- 
ka. Ta se tiče interakcije zelo majhnih osnovnih del- 
cev, iz katerih je sestavljena snov. Med njimi deluje- 
jo tri druge osnovne sile. Elektromagnetna, ki drži 
elektrone v atomu in je vir elektrike, pa močna in 
šibka jedrska. 
Kleč obeh teorij je, da ne moreta biti hkrati pravilni. 
Ker je njuno področje operiranja tako različno, si 
ponavadi ne hodita v zelje. Toda v singularnosti ve- 
likega poka in črnih lukenj trčita, saj gre tam hkrati 
za zelo majhen prostor in zelo masivna telesa. Za ra- 
zlago dogajanja v črni luknji in ob nastanku vesolja 
zato potrebujemo novo fizikalno ogrodje. Takšnega, 
ki bo združilo vse štiri opisane sile in s tem nadgra- 
dilo tako relativnost kot kvantno fiziko. 


Mar vse vibrira? 


Najboljši kandidati zanj so teorije superstrun, kar je 
okrajšava za supersimetrične strune. Supersimetrija 
je fizikalni princip, ki skuša spariti osnovne delce in 
sile v sistem, obsežnejši od danes veljavnega. Stru- 
ne so po tej ideji najmanjši gradniki univerzuma. Še 
manjši kot kvarki, ki sestavljajo protone in nevtrone 
v atomskem jedru. Velike so približno za planekovo 
dolžino: 10" metra. Ali, drugače, štiriintrideset ničel 
za decimalno vejico metra! Gre za tako majhne raz- 
dalje, da jih sploh še ne znamo raziskovati. Od tega, 
kako strune vibrirajo, je odvisno, katere osnovne 
delce predstavljajo. 

Obstaja več teorij superstrun, največjo veljavo med 
njimi pa ima ta hip tako zvana M-teorija, ker zaobje- 


ma vse preostale. Poleg štirih nam znanih dimenzij 
(treh prostorskih in časa) predvideva sedem višjih, 
ki so zavite same vase. Če se ti zdi ta zamisel čez 
les, nič bati, nisi edini. Obvezna je razlaga, da gre za 
strogo teoretični matematično-fizikalni model. Ne 
gre si sedaj predstavljati, da tam nekje spodaj v res- 
nici vse vibrira. Takisto poimenovanje 'teorija' ni 
čisto pravilno, saj je malokaj od superstrun dokaza- 
nega. Zatorej jim je ustrezneje praviti hipoteze. Teo- 
rije strun imajo med fiziki dosti kritikov, ki jim 
očitajo predvsem domala nemogočo preverljivost. 


Na vrsti inženirji 
Da bi na primer preverili obstoj gravitona, predpo- 
stavljenega nosilca sile gravitacije, bi potrebovali 
nekaj desetkrat močnejši trkalnik od ta hip največ- 
jega Large Hadron Colliderja v tunelu laboratorija 
CERN pod Ženevskim jezerom. Takega še dolgo ne 
bo na voljo. Pa že pri LHCju so se ljudje bali, da bo 
odpiral črne luknje in uničil svet. Kaj bo šele kasne- 
je! Takisto teorije strun ponujajo grozljivo veliko re- 
šitev enačb, celo ogromno možnih vesolj, med kate- 
rimi bo problem najti našega. 


Temne snovi ne znamo opazovati direktno, lahko 
pa jo kartiramo glede na njen vpliv na gibanje ga- 
laksij. Znanstveniki so dobili tako zanimivo 
mrežo niti, kot bi zrli v preplet živčevja. 


Tudi na drugem koncu še ni videti preboja v ekspe- 
rimentiranju. Kozmologe in astrofizike že lep čas žuli 
nerazložena narava temne snovi in temne energije. 
Glede na teorijo relativnosti namreč v vesolju mno- 
go vsebine dobesedno manjka! Vidna materija, ki jo 
opazujemo s teleskopi, zadošča le slabim petim od- 
stotkom tistega, kar bi potrebovali, da bi razložili gi- 
banje galaksij. Preostanek sta izmuzljivi temna snov 
in temna energija, katerih narave še nismo uspeli 
dojeti. Skratka, pojma nimamo, kaj tvori 95 % ener- 
gije našega vesolja! Ta hip ni znano, ali jo je moč z 
danes dostopnimi senzorji sploh neposredno najti - 
opazujemo jo lahko le prek učinkov. Nemara potre- 
bujemo povsem nove vrste teleskopov. 

Ena zanimivejših možnosti, ki jo ponujajo teorije 
strun, je ta, da sta omenjeni neznanki morebiti gra- 
vitacijska privlaka iz sosednjih vesolj. Da je torej 
naše vesolje le eno od mnogih, gravitacija pa predre 
mejo med njimi in deluje na telesa v našem. Kajpak 
gre zgolj za bolj divjega med teoretiziranji. A pona- 
zori, kakšne možnosti bi lahko odprlo odkritje teori- 
je vsega. Oziroma vsaj tiste, ki bi dodobra razložila 
črne luknje in temino v prostoru in času. Zato si 
Hawking in druščina dajejo toliko na opravka z navi- 
dez jalovim razglabljanjem, ki bržda nikomur od njih 
ne bo prineslo Nobelove nagrade. Ali pa bo prišlo 
do preboja in dobimo medzvezdne pogone? 

Profesor je stalen gost laboratorija v CERNU, kjer 
ga vidiš poleg cevi največjega trkalnika delcev, 
LHC. Gledanje v drobovje snovi je za teorije strun 
vsaj tako pomembno kot buljenje v nebo. 


Najbolj pa vselej odmevajo njegova stališča o Bogu, 
ki ga spremljajo že od prvih raziskovalnih korakov. Že 
tedaj je trdil, da veliki pok pomeni, da je Bog nepotre- 
ben. Kasneje je stališče malce omilil in dejal, da sicer 
ne more trditi, da Boga ni, saj bi morda lahko sprožil 
veliki pok. Je pa prepričan, da se po tem ni več vme- 
šaval v delovanje vesolja. Nemara se komu zdi, da je 
zahajanje v filozofijo za uspešnega fizika neprimerno. 
A Hawking zgolj sledi naravni človeški radovednosti, 
ki brez predsodkov sledi neznanemu do kakršnega- 
koli že odgovora. Ravno zaradi te pogumne, neobre- 
menjene drže ga imamo tako radi. 


Nesojeni nobelovec 


"Črne luknje znamo opazovati posredno, neposredno 
pa še ne. To je malček nerodno, ker zaradi tega še ni- 
mam Nobelove nagrade," se muza Hawking. Znan- 
stveniki bodo morali pohiteti, če mu jo hočejo priskr- 
beti. Podeljujejo jo le živim, Hawking pa je pri 72. sta- 
rejši, kot je kdorkoli pričakoval. No, utegne se mu iz- 
polniti vsaj želja, da bi poletel v vesolje in se tako pri- 
bližal pikam na nebu, ki ga tako obsedajo. Richard 
Branson mu je namreč zagotovil eno od mest pri sko- 
rajšnjih poletih plovil njegovega podjetja Virgin Ga- 
lactic v Zemljino orbito. 

V zadnjih letih se je Stephen naposled sprijaznil z dej- 
stvom, da je ikona invalidov. Na odprtju predlanskih 
poletnih paraolimpijskih iger v Londonu je imel gan- 
ljiv govor. "Vse kaže, da je ena najlepših posebnosti 
vesolja, da nima meja. Tudi človeški dosežki je ne bi 
smeli imeti. Paraolimpijske igre so namenjene spre- 
minjanju predstav o tem, kaj je mogoče. Nemara smo 
drugačni, a delimo si človeški duh - da je moč ne gle- 
de na razmere vselej v čem uspeti." 

Stephenu Hawkingu je brez dvoma uspelo. Dvojno. 
Tako v fiziki kot dokazovanju, kaj lahko napraviš, 
četudi si navidez uvela rastlina, obsojena na smrt. ln 
morda njegovega udejstvovanja ni konec. Še vedno 
ga najdeš med poslušanjem Wagnerja, kako razmišlja 
o prostoru, času in globinah kozmosa. 


rom — ( 

Leta 1997 je Hawking poletel na vožnjo v letalu, ki 
se spusti v prosti pad in tako v kabini za kratek čas 
ustvari občutek breztežnosti. Njegov obraz se je 
raztegnil v največji nasmeh, kar ga je še sposoben. 

Roboti se že nekaj časa širijo na različna področja v industriji, marsikdo pa ima že kakšnega robota tudi doma. 
Njihove prednosti so predvsem hitrost, natančnost in delovanje v nevarnih okoljih. Če vas področje robotike 
zanima, ste vabljeni na Dneve industrijske robotike 2014 - DIR 2014, ki bodo letos organizirani že osmo 


leto zapored. 


DIR bo potekal v tednu od 31. marca do 4.aprila 2014 v prostorih Fakultete za elektrotehniko v Ljubljani. 
Razdeljen bo v štiri sklope: predavanja, aplikacije, ekskurzija in tekmovanje. Vabljeni so tako študentje, kakor 


tudi ostali navdušenci nad robotiko. 


H - 


PREDAVANJA 

Prvi dan bodo na sporedu različna predavanja, kjer 
boste lahko prisluhnili strokovnjakom na področju 
robotike. Dogodek je namenjen tudi začetnikom, 
zato bo o osnovah robotike predaval prof. dr. 
Tadej Bajd. Stanje robotike v industriji nam bodo 
predstavila podjetja Plastika Skaza, Hella Satur- 
nus in LTH Ulitki. 

APLIKACIJE 

Od torka do četrtka bodo potekale predstavitve 
aplikacij. Letos bo predstavljenih devet unikatnih in 
atraktivnih aplikacij. Novost bodo pnevmatične 
mišice, na katere bo pritrjena platforma, na njej pa 
bo labirint, po katerem boste lahko vodili žogico. 

Če bi radi testirali vaše sposobnosti proti robotu, se 
boste lahko preizkusili v igri »Wire-loop«, ali pa z 
njim odigrali namizni hokej. V neki drugi aplikaciji 
boste robotu podali žogo, on pa jo bo s pomočjo 
senzorjev poizkušal ujeti. Ogledali si boste lahko 
tudi, kako se bo robot rešil iz labirinta, ki mu ga 
boste izrisali. 

oza FLEKTRO/POJ JFARIG! KORONA 
Celoten program DIR je odprt za vse obiskovalce, udeležba pa je brezplačna. Nekateri deli dogodka 


Tudi za lakoto in žejo bo poskrbljeno. Ena izmed 
aplikacij je rezkanje v čokolado, kjer si boste lahko 
izbrali poljuben napis, robot pa ga bo nato zapisal v 
čokolado. Pri drugi aplikaciji bo robot naš kuhar, ki 
bo za podzob pripravil sladke vaflje in kavo, pri tretji 
pa bo pripravil kozarec cedevite. 


EKSKURZIJA 
Zadnji dan se bomoodpravili na strokovno ekskurzi- 
jo proti Štajerski. Tam'si'bomo ogledali podjetji Plas- 
tika Skaza in KLS Ljubno, nazaj grede pa se bomo 
ustavili še na trojanskih krofih. 


TEKMOVANJE RobotChallenge 
Pred samim dogodkom bo potekalo tekmovanje 
Robotchallenge, katerega tematika bo načrtovanje 
robotskih celic v okolju RobotStudio. Predhodnega 
znanja ne potrebujete, saj bosta organizirani tudi dve 
predavanji, kjer vam bodo predstavili to okolje in , 
delo z njim. Udeleženci bodo nato dobili tri naloge, ki 
jih bodo morali rešiti v zadanem času. Tri najboljše % 
rešitve bodo bogato nagrajene. Razglasitev rezulta- 
tov bo 31. 3. 2014. 


'AEMECO NE 


potrebujejo prijavo. Več informacij o dogodku lahko najdete na spletni strani www.dnevirobotike.si. 
Število mest je omejeno zato priporočamo, da se čimprej prijavite. 


se želi razširiti in obogatiti. 
Zato vabi k STALNEMU sodelovanju! 
Zahtevamo veliko, plačamo nebajno, a redno. 


Če obkljukaš vse postavke na desni i in niti ene na levi, 
se lepopisno pofočkaj na jo! 

Colin Falconer; 
SULEJMAN 
VELICASTNI 


njigo, v izvirniku naslovljeno The 
K: Harem, je angleški pisa- 

telj napisal že leta 1992 in nima 
nikakršne povezave z enakoimensko 
telenovelo, ki je aktualni, samostojni iz- 
delek turške TV-produkcije. Da so jo 
prevedli ravno sedaj, pa ni naključje, 
saj življenje najveličastnejšega osman- 
skega sultana pred televizijske ekrane 
priteguje marsikatero slovensko gospo- 
dinjstvo. Kljub drugačnemu avtorstvu 
imata deli skupno točko: poudarek na 
živih dvornih peripetijah, ne na dolgo- 
veznem nizanju historičnih faktov. 


Z 

COLIN FALCON 


Roman torej ne popisuje obleganja Ro- 
dosa, osvojitve Beograda in ponesreče- 
nih pohodov na Dunaj. Prav tako se ne 
ubada z zunanjo politiko turške države 
in mnogimi revolucionarnimi reforma- 
mi, ki jih je sprejel Sulejman, poznan 
tudi pod vzdevkom Zakonodajalec. Na 
skoraj petsto straneh je sicer omenjenih 
večina resničnih dogodkov iz njegove 
45-letne vladavine. Toda v ospredju je 
nenavadna zgodba sultanove znameni- 
te konkubine in kasneje žene Hirrem. 
To je povest o spletkah na najvišji rav- 
ni, z občasnimi, a ne prehudimi pikant- 
nostmi, o dvoličnih značajih, predvsem 
pa o neusmiljenju in nepredvidljivem 
umiranju. 

Hirrem oziroma Ruslana, ki jo v bal- 
kanskih kronikah poznamo kot Ružico, 
je bila krvni davek krimskih Tatarov in 
predana velikemu sultanovemu hare- 
mu. Tam je neverniški sužnji uspelo ne- 
mogoče. Ne le, da je postala glavna vla- 
darjeva priležnica, marveč je imela nad 
njim tak vpliv, da mu je svetovala pri 
vseh odločitvah. Zaradi nje je Sulejman 
prekinil mnogo prejšnjih običajev, med 
ostalim pa ji gredo zasluge za smrt nje- 
hota nemara pretirana, a babnici je v 
resnici uspelo sfurati na prestol svojega 

ČRKOŽER 


nesposobnega sina Selima, kasneje kli- 
canega Zapiti, četudi ni bil Sulejmanov 
prvorojenec. S tem je mala prasička ne- 
posredno doprinesla, da je zlata doba 
turškega imperija počasi zamrla. (Bla- 
gor zgodovine neukim, ampak ja, Mu- 
stafo usmrtijo po sultanovem nareku. 
Osmanski kanun je namreč dopuščal, 
da lahko vladar v imenu miru pobije 
brate ali sinove. Pogoj je le, da se to 
stori s svileno vrvico, saj modra kri ne 
sme biti prelita.) 

V večdesetletne peripetije z Visoke por- 
te (Topkapi), kakor se je reklo istanbul- 
skemu dvoru, je pisatelj zanimivo vple- 
tel ljubezensko nit o peščici Benečanov. 
A ta del ni osladna, srečna protiutež 
zgodovinskim grozodejstvom, temveč 
nič manj kruta in tragična štorija. Zato 
ni čudno, da se knjiga čita presenetljivo 
slično krvavi in preobratov polni Igri 
prestolov. Le s to razliko, da se je ta 
prestolna igra pred skoraj petsto leti v 
resnici odigrala, s prevarami in umori 
vred. Bukvo zelo priporočam ljubiteljem 
tovrstne literature, pa tudi zgodovinskih 
romanov, saj čtivo z mnogoterimi opisi 
tistikratne kulture in turškimi izrazi de- 
luje dovolj poučno. LordFebo 


Raymond 
Oueneau: 
MODRE CVETKE 


aymond Oueneau, oče francoske 
R:«« za potencialno književ- 

nost, je najbrž najbolj poznan po 
Vajah v slogu, zvežčiču, v katerem 
spiše sto variacij istega banalnega do- 
godka in mu s tem slogovno vdihne 
vrednost. Pri nas je bilo to v srednji šoli 
poleg Štoparskega vodnika eno od ti- 
stih obveznih neobveznih čtiv, ki smo si 
ga stalno podajali. Precej hvale za to 
gre Alešu Bergerju, ki je besedne kara- 
feke mojstrsko prelil v slovenščino. Mo- 
dre cvetke, najboljši Gueneaujev roma- 
neskni izdelek, natrpan z aluzijami na 
francosko zgodovino in književnost, bi 


se v rokah nedoraslega prevajalca lah- 
ko spridil v povprečno branje kakor 
večina slovenskih prevodov Pratchetto- 
vega Discworlda. Toda pri Sanjah so 
modro izbrali Ano Barič Moder, ki se je 
zagrizla v bogato besedilo in pripravila 
okusen obed z zadahom po janeževem 
destilatu. 

Slednjega radostno srkata glavna juna- 
ka pričujoče knjige. Eden je zapitež Ci- 
drolin, ki leta 1964 poležava na rečni 
ladjici in sanja o vojvodi Avgijskem, 
lastniku govorečega konja Demostena. 
Vojvoda Joahim Avgijski pa napreduje 
skozi francosko zgodovino v skokih po 
175 let in med spanjem sanja o Cidroli- 
nu, ki usmerja kampiste na poti v tabor 
in si želi priti v fino restavracijo, kamor 
brez rezervacije ne more. Vojvoda s sp- 
remstvom neizogibno prijezdi v 1964, 
vmes pa se zameri kralju, spozna copr- 
nico in poskrbi za jamske poslikave, da 
bi s potegavščino prepričal nekega pat- 
ra v obstoj predadamitov. Meja med 
protagonistoma je zabrisana in vtis je, 
da spremljamo dva obraza iste osebe. 
Divja ježa skozi zgodovino in cukanje 
po obrečnih beznicah prineseta filozof- 
ske traktate in burleskne viteške neu- 
spehe. Predvsem pa jezikovno poslasti- 
co, ki je z izvirnimi in prevodnimi inven- 
cijami nujna postavka na seznamu vsa- 
kogar, ki ga navdušuje igrivost jezika. 
Ani Barič Moder, ki si je za prevod pri- 
služila priznanje za mladega prevajalca, 
je v prenosu v besedilo med drugim 
uspelo vtakniti Prešerna ("Proč, proč! 
Tu so že kali pognale modrocveteče 
rož'ce ..." "... zla, vem. Pa bolj konkret- 
no?"), Šalamuna ("Nisem rekel, da se 
bom selil, pač pa izselil. Zapuščam 
Francijo, sit sem podobe svojega ple- 
mena.") in Trubarja ("Saj dobro veš, da 
jaz tega človeškega mesa ne jem! Stati 
inu obstati, buzarant ne biti, človeškiga 
pod zob ne djati.") Pripravite se, da vas 
bo med branjem žejalo. ln se vam spa- 
hovalo po janežu. StricBedanc 


Uroš Topic: 
BRATOVSCINA 
CULIS 


ladi in neuveljavljeni avtorji ni- 
M majo veliko možnosti, da bi se 

predstavili širšemu občinstvu. 
Njihovi poskusi v glavnem ostajajo do- 
mena samozaložb ali kulturnih projek- 
tov lokalne skupnosti. Zato se toliko 
bolj razveseliš, ko za pobiča z veliko do- 
meru Pasadena. Čeravno jih poznamo 
predvsem po zbirki priročnikov Za tele- 
bane in se z leposlovjem doslej niso 
ukvarjali. Bratovščina Culis je njihov 
prvi tovrsten naslov in hkrati prvenec 
srednješolca Uroša Topiča, ki sloven- 
sko zgodovino na zanimiv način prepoji 
z urbano fantazijo. 


Glavna junakinja je Emma Storm, po- 
tomka slovenskih izseljencev v ZDA, 
katere babica se je odločila vrniti v do- 
movino. Najstnica, ki je od malih nog 
živela v Ljubljani, se mora zavoljo ma- 
mine muhavosti preseliti bogu za hrbet 
- v Novo mesto! Kot tipična srednješol- 
ka novo okolje sprva zavrača, a si prič- 
ne nabirati krog novih prijateljev. Pred- 
vsem pa odkrije, da ljudje nismo edina 
inteligentna vrsta na planetu. Skriti pred 
našimi očmi globoko v podzemlju na- 
mreč bivajo vilinci. Ne naša, njihova 
kultura je odgovorna za večino zname- 
nitih zgodovinskih najdb - situl, fibul in 
steklenih jagod iz halštatske dobe, ki jih 
ponosno razkazujemo v muzejih. Čemu 
Emma vidi vilince in drugi ne? Ima v 
podzemnem svetu pomembno vlogo? 
In kako bo vse skupaj vplivalo na njeno 
maturo? 


Uroš Topič 


z Emma'storm 


— Culisi" 


Uroš v prvi osebi lahkotno prepleta vsa- 
kdanje srednješolske tegobe in fantazij- 
ski svet. K temu doda ščepec romance 
in na mladinsko preprost način podaja 
prikupno zgodbo. Sicer se pozna, da je 
njegovo pero neizbrušeno, četudi je 
prvenec popravljal in posodabljal več 
let. Vendar lahko kljub okornostim opa- 
zimo izbornega pripovedovalca, ki bo 
posebej sedel v srce ženski publiki. Tu- 
di sama protagonistka, spočetka nepri- 
jetno podobna pasivni Belli is Somraka, 
skozi zgodbo dozoreva in se razvija v ju- 
nakinjo, ki ne čaka princa, marveč sa- 
ma poprime za vajeti življenja. To je po- 
udarjeno tako, da je pripovedovalka sa- 
ma Emma petdeset let v prihodnosti, 
poslušalca pa sta njena hči in profesor 
zgodovine na novomeški univerzi, ki je 
po naključju našel Emmin dnevnik. 
Bratovščina Culis je za tako mladega 
avtorja precej špehasto delo, saj meri 
skoraj petsto strani. Vendar gre šele za 
uvod v serijo, ki se konča s konkretnim 
viscem. Uroš ima nadaljevanje že zasta- 
vljeno, a noče izdati, kako obsežna 
zgodba je pred nami. Ne dvomim, da 
ima veliko za povedati, in četudi nisem 
ciljna skupina, me konkretno zanima, s 
kakšnimi izzivi se bo punca morala spo- 
pasti. Guattro 

SLIKOSUK 


300: RISE OF AN EMPIRE 


ekoč sem že pisal, kako veliko uslugo so nam 
hi! naredili Grki pred skoraj poltretjim tisočletjem, 

ko so z domoljubnim junaštvom zaustavili pro- 
dor največjega zavojevalca tistega časa, Perzije. Al- 
ternativno vesolje, v katerem bi Perzijci Helene pod- 
jarmili in prišli v Evropo, bi bilo zelo nenavadno, ozi- 
raje na to, kako močna podlaga za zapadno civilizaci- 
jo je antika. Kdo ve, če bi sploh imeli krščanstvo, vse- 
kakor pa bi bil večji vpliv aramejščine in zoroastrstva. 
Na srečo so Kir, Darij in Kserks vsi po vrsti pušili, 
začenši na maratonskem polju leta 490 pred našim 
štetjem. Kot vemo, a ne? 
Deset let kasneje je Perzijcem pri Termopilah sicer za 
visoko ceno preboj uspel. Toda neponovljiva hrabrost 
tristotih Špartancev (in še par tisočih rojakov, ki jih 
epi ne opevajo) se je za vekomaj zapisala v grško za- 
vest. Celo moderna vojska ima v insignijah Leonida- 
sove besede 'Molon labe' oziroma Pridite in vzemite. 
Gerard Buttler jih v prvem filmu 300 ni izustil tja v tri 
dni. A vzporedno s to bitko se je odvil še en zgodovin- 
ski boj, tisti pri otoku Evbeja nedaleč stran. Tam se je 
pokazalo junaštvo druge mestne državice in njihove 
vojaške specialnosti: atenske mornarice. Generalu 
Temistoklu je uspelo zadržati mnogo večjo sovražno 
floto, ki jo je nekaj tednov kasneje zvabil v salamin- 
sko ožino in jo odločneje premagal. Lahke trireme so 
bile namreč mnogo bolj okretne, poleg tega so imeli 
Grki v vseh spopadih bogove na svoji strani. 


Iran je za prvi 300 izjavil, da gre za izdelek ameriške 
propagande zoper njihovo kulturo. Da pokaže Perzijce 
kot drhal, ki jo vodi brazilski pederski igralec Rodrigo 
Santoro. Tedi so se pridušali, da bodo posneli pravi 
prikaz velike Perzije. Iz tega je nastal le dokumenta- 
rec, ki ga sukajo obiskovalcem ostankov Persepolisa. 


Film ne vsebuje ene same legendarne enovrstičnice, 
kakršnih so Špartanci izustili kar nekaj. Pektorali in 
drugo mišičevje skoraj golih hoplitov so že videni, ta- 
kisto pred zeleno steno posneta in naknadno močno 
obdelana akcija. Prizori sicer delujejo malce bolj tri- 
razsežno in nasilju ter letečim udom so še povišali ja- 
kost. Vendar so barvni filter, nenavadna kadriranja in 
počasni posnetki nezgrešljivo povzeti, zato niti ladijski 
boji po spektaklu ne izstopajo. Kjer je bil 300 origina- 
len, novinec le posnema. Edina venštrleča točka so 
konkretni joški Eve Green, dasi tista celotna scena v 
film po mojem purističnem mnenju sploh ne sodi. 


Atenska vojska se izkaže za še bolj srdito od Leonidasove. Koljejo kot čreda pobesnelih Konanov in kos jim ni 
niti 10 tisoč perzijskih brodov, ki jih razbijajo enega za drugim. Vodi jih resnični atenski politik in vojskovodja 
Temistokel, ki ga odigra nepoznani Avstralec Sullivan Stapleton, viden v TV-seriji Strike Back. 


Novi film 300: Rise of an Empire kaže atensko, Temi- 
stoklovo zgodbo, v katero posrečeno vplete špartan- 
ske dogodke, Maraton in Kserksov vzpon do božjega 
kralja. Par historičnih verodostojnosti seveda je, od 
grškega združevanja in špartanske samodržnosti prek 
braniteljske zvijačnosti ter zaletavanja ladij do opu- 
stošenja Aten in resničnega ženskega lika, Artemizije. 
Ni pa res, da je grška puščica našla Dareja, saj je 
umrl drugod in drugače. No, film itak ni učbenik, 
marveč znano štorijo na ohlapen in dovolj posrečen 
način poveže v spektakel moških bradavičk ter ne- 
usahljivega krvošprica. 

Nadaljevanje predhodnika po pričakovanjih ne dose- 
že. Temistokel kljub resnični slaboritnosti na bojišču 
in neprestanim nagovorom ni primerljiv z Gerardom. 


Ampak skupaj vzeto Rise of an Empire vseeno ni za- 
nič, kot je namigovala prikolica. Želeli smo si več Tri- 
stotice in to smo do neke mere dobili. Le brez presež- 
kov. Če ti je bil prvenec v redu, jasno, da poglej! 
Podlaga za slikosučni izdelek je prav tako stripalbum 
Franka Millerja, naslovljen Xerxes, ki pa še ni izšel, 
saj ga znameniti striporisec v treh letih ni uspel do- 
končati. Resda nihče ne ve točno, do kam gre doga- 
janje v knjigi, vendar zelo verjetno do konca grško- 
perzijskih vojn. Znabiti, da dobimo še tretji film. Na 
koncu 300 je bil namreč nedvoumen namig na odlo- 
čilno bitko pri Platajah, kjer so jih Perzijci dokončno 
dobili po piščali. Se nadejam, da dotlej pristop kon- 
kretneje nadgradijo. LordFebo 

Evine grudi že šibijo platna slovenskih kinodvoran. 

POMPEII 


aul W, S, Anderson je hecen režiser. Njegovi fil- 
n mi niso ravno kupček dehtečega fekalnega iz- 

meta kot Bollovi. Nikakor pa jih ne bi mogel 
označiti za kvalitetne, naj v njih igra njegova žena Mil- 
la Jovovich ali ne. Še najboljši opis bi bil, da so solid- 
no bedni, taki, kot je njegov najnovejši izdelek. 
Kot pove ime, je dogajanje postavljeno v starorimsko 
priobalno mestece blizu današnjega Neaplja. Tisto, ki 
je leta 79 izginilo z obličja Zemlje, ko ga je ob izbruhu 
Vezuva prekrila več metrov debela plast vulkanskega 
pepela. Ponovno smo ga odkrili šele čez 1500 let, sre- 
di 18. stoletja pa je po obsežnih izkopavanjih postal 
turistična atrakcija. Kako ne bi, ko pa je naselje pod 
pepelom ostalo povsem ohranjeno, vključno s trupli. 
No, tu so arheologi uporabili majhen trik: ko so nalete- 
li na luknje, ki so jih za sabo pustili preminuli, so jih 
napolnili z mavcem in tako dobili natančne odlitke 
Rimljanov v trenutku, ko jih je življenje zapustilo. 


čunska različica Gladiatorja, tja dol do dialogov. Pri 
čemer sta imela filma enak proračun: sto milijonov! 


Iz teh podob, ki so glavna atrakcija pokopanega me- 
sta, sta zakonca Batchler spredla hecno, kvaziroman- 
tično zgodbo o keltskem gladiatorju Milu v podobi Ki- 
ta Harringtona, Jona Snowa iz Igre prestolov. Tega iz 
deževne Britanije pripeljajo v Pompeje, da bi se pro- 
slavil v areni. Na poti se vanj zagleda čedna patricijka 
Kasija, ki se vrača iz Rima, toda po njej pogleduje 
brezobzirni senator Korvo (Kiefer Sutherland), ki v za- 
meno za njeno roko očku obljubi denar za prenovo 
mesta. Tako Milo konča v prirejenem boju v areni, kjer 
ga čaka gotova smrt. Takrat pa izbruhne vulkan ... 
Težko je reči kaj v prid štoriji, ki je skrajno plitka in na 
trenutke dobesedno prepisana iz Gladiatorja. Nekate- 
ri dialogi so si enaki do črke. Tudi historičnih faktov 
se drži kaj malo, četudi v uvodu citira Plinija mlajše- 
ga, ki je uničenje mesta videl na lastne oči, vključno s 
smrtjo svojega strica, admirala Plinija starejšega, ki je 
skušal evakuirati prebivalce dveh priobalnih mestec. 
Sami Pompeji so bili namreč kak kilometer stran od 
obale, ne čisto ob vodi, kot prikazuje film, pa tudi lo- 
kacija Vezuva je napačna. Pedantnega zgodovinarja 
bodo zbodle v oči še vijolične oprave rimskih vojakov 
- to je barva, rezervirana za cesarja. In na mesto ob 
izbruhu niso deževale ognjene krogle. 

Vendar to pač ni film, ki bi se oziral na tovrstne zade- 
ve. Gledaš ga na kavču s punco v naročju in ne trpiš 
pretirano, ker se vsake toliko stepejo. Prizori uničenja 
so solidno spektakularni, dočim bo nežnejši spol vzdi- 
hoval ob Kitovem nabreklem (resnično ni boljšega 
opisa) sixpacku ter tragični, pocukrani ljubezenski 
zgodbici na nivoju romanov Barbare Cartland. Nika- 
kor pa to ni zadeva, ki bi jo bilo vredno iti gledat v ki- 
no. To je občinstvo dojelo, saj stomilijonski projekt 
doslej še ni povrnil vložka. Guattro 

Pompeji so v naših kinematografih že počasi pokopani. 

Smeliblaster in CD-peka 


kot vsak mesec lista Joker izpred točno petnajstih let, pri 
čemer se mu ob ljubi in že pozabljeni vsebini nemalokrat milo stori. 


ajbolj okovlečni prispevek v Jokerju 68 

sta dve strani jokerjevskih prvoaprilskih 

oznanil. Te so segale od 3D-inhibitorja 

(zaviralnika grafike) prek pogona, ki za- 

pisuje na leseno klado, do novega stis- 
kalnega algoritma ZeroSguiz, ki iz binarnega zapisa 
kratkomalo izloči vse ničle. Najbolj od vseh domislic 
v tem štosnem prispevku pa se je v anale zapisal 
smellblaster. Ta nesmrtna naprava je s prostorskim 
vonjem obljubljala revolucijo v dojemanju iger. Prin- 
cip je preprost. Kartica s procesorjem stinX in dve- 
ma megazlogoma knjižnic najbolj pogostih vonjav 
skrbi za izračune, dočim zaresne nosne dražljaje ust- 
varja zunanji model, kjer so kartuše s kemikalijami. 
Odorji se mešajo iz petih osnovnih sestavin: amoni- 
jaka, karamele, kerozina, izvlečka rožmarina in de- 
ionizirane vode. V aktualnem South Parku bi taka 
komponenta še kako prišla do izraza. Pravzaprav se 
čudimo, da je v času vsemogočnega Kickstarterja ni 
že kdo zasnoval. 


Toca 2 je sicer dobila za piko ali dve pretirano oce- 
no 94, vendar ni dvoma, da je bila v svojem času 
najboljša vozačina. S turnimi dirkalniki lige BTCC in 
resničnimi dirkališči je bila za marsikoga bolj priv- 
lačna od pravljične serije Need for Speed, a po dru- 
gi plati ni zahtevala garanja nalik takratnim simula- 
cijam formule 1. Joj, kako smo z volani in v mreži 
preganjali laguno, audija A4 in druge familijarne 
vagne po Brands Hatchu in Donington Parku. 


Druga zanimiva tema je bil velikanski, vseobsegajoči 
članek o zapisovanju CDjev. Takrat je to početje pri- 
čelo stopati v veljavo, saj so se snemalne enote spu- 
stile na sprejemljivo cenovno raven okoli 50 tisoč to- 
larjev, zgoščenke pa so bile najcenejši oziroma edini 
praktičen shranjevalni medij. A snemanje ni bilo tako 
trivialno kot današnji povlek datoteke na USB-klju- 
ček. Nucal si specialen program, recimo Nero, in po- 
sredi je bilo veliko podrobnosti. Ker je laser cvrl v eni 
potezi, je bil moral biti tok podatkov neprekinjen, dru- 
gače je enota izvrgla uničen disk. Računala so bila te- 
di precej počasnejša, zato je bilo najbolje, da med pe- 
ko, ki je trajala pri štirikratni hitrosti okoli 20 minut, z 
njim nisi počel nič. Na kraju si lahko sejo pustil odpr- 
to, s čimer si omogočil dosnemavanje, a po drugi pla- 
ti naredil CD manj združljiv in zanesljiv. Prazne plošče 
so bile različnih kakovosti in celo dolžin. Pogumni 
smo se šli overburning in smo spravili na okroglino 
več, kot je bilo deklarirano. In tako dalje. 

Morda vse to drži še vedno. Ne bi vedel. Imam sicer 


RS 

blu-ray pekač, vendar niti ne vem, če deluje, saj ga že 
veke nisem uporabil niti za branje, kamoli pisanje. V 
času poceni diskov, NASov, oblačnih shramb in tor- 
rentov je tovrstno arhiviranje odveč, vse naprave pa 
obvladajo mrežno ali USBjasto prenašanje vsebin. Če 
na okroglinah ne bi več dobivali vsebin v trgovinah, bi 
nanje bržda že povsem pozabili. 


a — 


Simulacij velikih bojnih strojev dandanašnji sicer 
ne manjka, jih pa dobro desetletje ni bilo kaj dosti 
na spregled. A v starih časih so bile takisto pogo- 
ste. Pred petnajstimi leti je tako prikorakal pričako- 
vani Starsiege (72), nadaljevanje dveh odličnih de- 
lov Earthsiega. Zal kljub dobri zgodbi in bojem na 
drugih planetih ni tako zelo navdušil. Boljša grafika, 
boljši zvok, a slabša igralnost, smo zapisali. Serija 
se je nato preobrazila v množično streljanko Tribes. 


rogovil 1999 


Tretji del potezne pravljične strategije Heroes of 
Might and Magic (80) ni prinesel revolucionarno- 
sti, zgolj večjo količino vsega. Morda celo preveli- 
ko. Enka je imela denimo štiri mesta, dvojka šest, 
trojka pa kar osem različnih sort utrdb in šestnajst 
poklicev. Za nameček smo dobili novo, podzemno 
raven. Vse to je botrovalo res dolgim nalogam, za- 
radi katerih smo hodili često spat ob treh zjutraj. 
No, resnici na ljubo, so (se) tako vlekli vsi Heroji ... 

SLOVANI 

BARVILO 

AVSTRIJ 

(ALBAN) 

(ZNAK Yb) 


OLIKA, 
OBZIR 
ŠAMPION 


SLOVENSKI 
KNJIŽEVNIK 
(SIMON) 


TVOREC, 
PISATELJ 


Izžrebanci kražke: Jaka Švegelj iz Podnarta (Battle- 
field 4) in Gregor Omahen z Iga (Dishonored). 


Geselj je bil: STRIC IZ OZADJA. 


UEGOLDNINOREVZKUSEZNANJA 


Lego je igrača. The Lego Mo- 
vie je igračasti film. The Lego 
Movie Videogame je igra po 
igračastem filmu. Ni sicer pre- 
lomna, a kot večina legoidnih 
iger ni slaba. Pravzaprav je kot 
nalašč za staro in mlado, za 
dece in babe ter za priložnost- 
ne in taorenk gejmerje. Troje 
primerkov nam je odstopil 


ANGLEŠKI 
PLEMIŠKI 
NASLOV 


PREVRAT 
JAKOPIČ 


ZVRST 
JAMAJŠKE 
GLASBE 


Dobitniki Might and Magicov: Janko Kocjančič iz 
Ljubljane, Andrej Medved iz Kozine in Sara Kranjec iz 


Celja. Rešitev je bila: SHELTEM. 


WBjev razpečevalec VideoTop 
- enega za xbox 360, enega za 
PS3 in enega za PS4, pa še 
vsakemu bomo priložili lego 
štumf za telefon. Če ti je Lego 
kul, pojdi pred reševanjem 
kviznika za pol ure zlagat koc- 
kice, da prideš v pravo razpo- 
loženje. Mar veš, da vsak dan 
izdelajo skoraj 20 milijard 


kock, več kot dva milijona na 
uro? In da so imeli lego strički 
do leta 2002 vsi rumene frise, 
saj otroci kožo največkrat na- 
rišejo rumeno? Luknje v gla- 
vah pa imajo zato, da se otrok 
ne zaduši, če si kakega stlači v 
nos ali sapnik. Zdaj veš! 
Skratka, razvrsti črke pred pra- 
vilnimi odgovore v vrsto od 
leve proti desni, nakar dob- 
ljeno besedo vpiši v glasovni- 
co na Joker.si do 7. aprila. 


Ekipa TT Games je ustvarila 
že kakšnih 15 legoiger. Po 
katerem svetu pa še ne? 

p) po mestni tematiki 

r) po Chimi 

s) po Friends 

1) po Gospodarju Prstanov 


NIZOZEM 

JADRNICA 

Z RAVNIM 
DNOM 


OČESNA | DOLINA V 
ŽILNICA (iz | JULIJSKIH 
črk AEUV) 


NESTRO- 
KOVNJAK 


ČERMELJ 
POKLON, 
DARILO 


NADAV 
NAPLAČILO 


BESEDE, 
PISMENKA 


Geselj, ki izhaja iz kražkine slike, napiši v glasov- 
nico, ki je na rumeni strani Joker.si, do 7. aprila. 


Podelili bomo 10 kuponov za sendviče SUBWAY! 


Lego slovi kot največji izde- 
lovalec nečesa na svetu. 
Česa? 

a) avtomobilskih gum 

t) plastičnih smrečic 

e) prometnih znakov 

k) železniških tračnic 


Leto 1978 je prineslo pre- 
lomno novost. Katero? 

k) konja iz enega kosa plastike 
|) današnjo lego figurico 

) licenco Star Wars 

) vlak na baterijo 


u 
č 


Kje je doma danska tovarna 
igrač? 

a) v Billundu 

v) v Kopenhagnu 

t) v Aalborgu 

o) v Bornholmu 


Letos je v omejeni seriji pri- 
šel komplet kock po znani ri- 


sani seriji. Kateri? 

k) po South Parku 

0) po Tomu 8 Jerryju 

m) po Simpsonovih 

a) po Profesorju Baltazarju 


Kaj pravi refren osrednjega 
komada v filmu? 

a) Everything is Awesome! 

f) We're not Gonna Take It! 

r) Brick it! 

o) Let's Play with Yourself! 

obešalnika sem snel plašč in si ga nadel. 
Še zadnjikrat sem se pogledal v ogledalo, 
si poravnal ovratnik in se napotil proti vra- 
tom. Zadnje čase ne zapuščam hiše pre- 
več pogosto. Posledice so lahko ... nepri- 
jetne. 
Za trenutek sem postal na stopnicah in preveril, ali so 
vrata res zaklenjena. Stara navada še iz časov, ko so bi- 
le kljuke na obeh straneh. Pa tudi zato, ker sem mi je že 
zgodilo, da sem deset minut kasneje besno korakal na- 
zaj, ker sem pozabil, ali sem zaklenil za sabo. In se po- 
čutil kot bedak, ko se vrata ob pritisku na kljuko niso 
vdala. Moj dar je tako prebrisan, da sem sposoben pote- 
gniti za nos celo samega sebe. Metaforično, seveda, fi- 
zično to zmore vsak. Oboje je neprijetno. 
Moj dar. Ali sposobnost, če hočete. Ne zdi se nič poseb- 
nega. Pač, v moji prisotnosti ljudje pričnejo početi ne- 
umnosti. Zakuhajo sočloveku neslano šalo. Nekoč sem 
to sposobnost lahko nadzoroval. Jo celo mogel uporabi- 
ti v lastno korist ali zgolj zato, ker so me človeške beda- 
stoče zabavale. Nakar se je nekaj spremenilo. Še vedno 
lahko to počnem zavestno, vendar so se neumnosti 
okoli mene pričele dogajati nehote. Ne vem, ali je dar 
dobil lastno zavest, pričel živeti samostojno življenje, 
sem le izgubil nadzor nad njim? Ali pa je nemara pre- 
ostali svet tako ponorel, da moja gola prisotnost poruši 
ravnotežje? Ne vem. Zato se držim sam zase. Med ljudi 
grem le še enkrat na leto. Takrat, ko moj dar ostane 
neopažen. 
Tudi tokrat se je začelo precej nedolžno. Po le nekaj sto 
metrih sem zapazil skupino mulcev, ki so na priklopno 
kljuko avtomobila s vrvjo privezali mrtvega psa. Najprej 
sem se spraševal, kje so žival sploh dobili, nakar sem se 
spomnil, da je v bližini veterinarska ambulanta, ki ima 
več tednov pokvarjeno ključavnico na zamrzovalniku. 
Lastnik avtomobila, zoprn uradnik, ki ga poznam, bo 
gotovo neprijetno presenečen ob smrdeči crkovini. Niti 
malo nisem dvomil, da se je pokovcem izdatno zameril. 
Je tak tip človeka, da ga v trenutku vsi prisrčno zaso- 
vražijo. Z razlogom. 
Prišel sem do bližnje kavarne, kjer sem si ob svojem vsa- 
koletnem izletu privoščil vroč kakav. Sedel sem za 
običajno mizo v kot in si kmalu grel roke na vroči skode- 
lici. Trobljenje od zunaj me je pripravilo, da sem pogle- 
dal skozi okno. Mimo je po cesti švignil avto onega urad- 
nika in za sabo vlekel pasje truplo. Dedec očitno sploh ni 
opazil, da ima priključek. Avto za njim je besno trobil in 


utripal z lučmi, a starega zadrteža to ni ganilo. Žen- 
ska na drugi strani ceste je razburjeno govorila v 
mobilni telefon in mahala v smer, kamor je izginilo 
vozilo. Slutil sem, da ta zgodba še ni končana. 
Takrat se je mimo mene opotekel prvi izmed go- 
stov. Skorajda padel je v stranišče in zaslišali so se 
značilni zvoki klicanja jelenov. Druga gostja je 
skočila pokonci, a po nogah ji je že tekla smrdljiva 
rjava brozga. Tretji je uspelo, očitno v hudih krčih, 
priti do stranišča, medtem ko je mož v srednjih le- 
tih le sklonil glavo in si pritisnil roko na prsi, kot bi 
se kesal. Potem se ni več premaknil. Stopil sem do 
strežnice za šankom, ki je dogajanje gledala vse 
bolj zaprepadeno, brez moči, da bi karkoli storila. 
"Kaj so dobili?" 
"No ... nov ... 

nov recept za vročo ... vročo ... 
Vprašujoče sem jo pogledal in pokazala mi je listek 
na steni. Hm. Čokolada, sladkor, mleko, zgoščeva- 
lec, janež, kardamom, koriander, povsem norma- 
len hipsterski recept ... Ne, čakaj. Namesto korian- 
der je pisalo oleander. Zavzdihnil sem, se obrnil in 
zapustil kavarno. Spremljali so me kriki nesrečne 
nosečnice, ki si je vsa v solzah pritiskala na krvavo 
mednožje. 

Napotil sem se proti parku, upajoč, da v tem ki- 
slem vremenu ne bo kdo skušal utopiti prijatelja ali 
kaj podobno morbidnega. In naletel na romantičen 
prizor. Poba je ob pomoči kvarteta prijateljev, ki so 
ubrano žgoleli, klečal pred izvoljenko in ji ponujal 
rdečo škatlico. Punca je bila seveda vsa iz sebe. Ni- 
sem hotel stopiti bliže, da bi česa ne zakuhal. Reci- 
te mi romantik, vendar določenih stvari ne greš po- 
kvariti. A očitno ni bilo treba mojega daru. Dekliški 
obraz se je spačil in skupinski fantovski smeh so v 
trenutku zamenjali kriki groze. Kruta brca je vrgla 
nesojenega ženina po tleh, v njenih rokah pa se je 
zabliskalo nekaj ostrega in se zarilo v njegove prsi. 
Preden so jo potegnili z njega, ga je zabodla šest- 
krat in nenehno vreščala kot ranjena žival. Stopil 
sem do škatlice, ki je odletela nekaj metrov stran. 
Seveda, v njej ni bilo prstana, ampak listek, na ka- 
terem je pisalo 1. april! Resno? Poba si je zaslužil, 
kar je dobil. 

Ob izhodu iz parka so že utripale modre luči. Nisem 
si mislil, da bodo reševalci prišli tako hitro. Saj ni- 
so. Lučke so svetile na treh policijskih avtomobilih, 
ki so končno zaustavili pasjega uradnika. Očitno 
nikomur ni bilo dosti do besed, ko so gledali raz- 
mrevarjeno gmoto. Zato so na kričečem možakarju 
obilno uporabljali strokovne prijeme. 

Se vam smili? Naj se vam ne. Kot sem rekel, po- 
kovcem se je hudo zameril. Če je bil razlog objoka- 
na najstnica z raztrgano obleko, ki sem jo pred ne- 
kaj tedni videl bežati iz njegovega bloka, strup, ki 
ga je nastavljal po zelenicah, ker mu bojda cucki 

serjejo pred vrati, ali kaj drugega, se mi niti ne zdi 
važno. A glede na potegavščino mislim, da je bil 
strup. Zakaj ga nisem prijavil? Ker ima moj dar nepri- 
jetno posledico - nihče mi ne verjame. Zato stvarem 
rad pustim prosto pot. Po mojih izkušnjah se slejko- 
prej vse izravna. Pogosteje prej kot slej. 

Popoldne ni bilo dosti drugačno. Privoščil sem si hot 
dog in med žvečenjem opazoval, kako so prikolico 
nič hudega slutečega prodajalca šaljivci s črnim te- 
rencem odvlekli na pokopališče. V časopisu so po- 
ročali, da so pristali vesoljci. Spet. Ampak tokrat čisto 
zares. V trgovskem centru je bilo pol mestne policije, 
ker je nekdo po interkomu naznanil, da so naslednje 
četrt ure televizorji znižani za polovico, zato so kupci v 
stampedu pomendrali ducat ne dovolj okretnih. Ko se 
je izkazalo, da je šlo za potegavščino, pa so uprizorili 
pogrom na šaljivca in ga skorajda obesili s terase. In 
na televiziji so vremenarko polili s svinjsko krvjo. Ker 
je bojda prejšnji dan napovedala "za ta čas neobi- 
čajne padavine." Občutek sem imel, da se je vse sku- 
paj počasi izpelo. Tudi zunaj je že padal mrak. 

Ko sem jo tako mahal proti domu, je mimo mene pri- 
divjal črni terenec, tako hitro, da ni zvozil ovinka. 
Treščil je v robnik in se zakotalil po zelenici. Z zani- 
manjem sem opazoval razbitino, iz katere so curljale 
vse možne tekočine. Po minuti ali dveh so se odprla 
vrata in ven sta prilezli postavi. Zdaj nič kaj frajerski. 
Otipavala sta drug drugega, kot bi se hotela pre- 
pričati, da sta oba še cela, in planila v nebrzdan smeh. 
Takrat so se jima izza dreves, ki so objemala trato, 
pridružile tri manjše. Ščebetale so v nerazumljivem je- 
ziku in ena do njih je uperila roko proti njima. Zabli- 
skalo se je. Namesto obeh frajerjev sta se na trati ka- 
dila le dva kupčka pepela. Takrat so postave zapazile 
mene. Na njihovo razburjeno ščebetanje sem se odz- 
val le z radovednim pogledom. Tretji je spet pokazal 
name in videl sem, da v roki drži orožje. Le poskusi, 
sem pomislil. Njegovi dolgi prsti so v istem hipu pri- 
tisnili na sprožilnik. Nisem si mislil, da pokvarjena 
žarkovna pištola naredi tako velik krater. 

Ne morem si kaj, da se ne bi vsako leto posebej 
vprašal, ali sem res povzročitelj nereda. Nisem morda 
le opazovalec, priča majhnemu delčku norosti celega 
sveta, ki se ravno na ta dan odvija pred mojimi očmi? 
Vsakič posebej to misel odženem. To je moj dan, edi- 
no, kar mi je še ostalo. Tega si ne pustim vzeti. 
Stojim pred vrati in brskam po žepu za ključem. Noče 
v ključavnico. Počepnem in si posvetim z vžigalni- 
kom. Reža je zabasana z žvečilnim gumijem. Sam pri 
sebi se nasmehnem in z vso silo brenem v les, da 
okov popusti. Jutri bom poklical ključavničarja. Če 
pa si upate, lahko še nocoj pridete na obisk. Moja vra- 
ta so očitno odprta. 

Life's Good www.telekom.si 


Slika je simbolična. Za več informacij o napravi in prodajni ponudbi obiščite najbližji Telekomov center, www.telekom.si ali pokličite Center za pomoč uporabnikom na 041, 700 700 ali 080 8000. 

